
0 Sors Diva potem , vitae tibi debitor hujus , 

Si mihi firma salus , si quid et ingenii, 

Si quis parvus honos , vix si pertingo poesim , 

Si modice felix , ut tua dona , cano. 

Debeo plura tamen , qnod , dum sic clarus in arte, 
Vir medica floret , vivere me dederis. 

Firmat is incolumes , leges indicit , et artes , 
Absit ut adversam , adsit amica salus. 

Corpus in infirmum quam rite reducitur ordo ! 
Morbos quam miris pellit et iste modis ! 

Si crnciat scabies , febris si accenditur ardor , 

Si vertigo caput , si petat ossa dolor , 

A * 



Si frangat vires tabes , maciesque minetur, 
Avertunt propereae , si medeare , pedem. 

Calculus , hictcrus , morbilli, scorbutus, herpes, 
Scropbula , lepra , hydrops , plica , lues Syphili, 

Indignatae abeunt , extemplo et signa salutis 
Explicat is ridens , qui moriturus erat. 

Saepius ex imo , Dootor mi , acheronte reducis , 
Morte furente, tulit quos uigra navis aquis. 

Horreat haec delere aetas longaeva , luumque 
Clarescat nomen , dum vehet amnis aquas. 

Vive tibi felix , nobis ct vive superstes , 

Serius in nos sic saeviet atra dies. 

NEUROSES 

GENERALIA DE NEUROSIBUS 


§. 1 497. ll ervorum valetudines sine 
inflammatione , et febre vocantur neuroses. 

» 

Quoniam de obscuris perarare libros labo- 
riosum est , quidam scriptor , ut sibi mu- 
niret viam , amplam anatomicam et phy- 
siologicam nervorum descriptionem prae- 
posuit. Qui vero in hoc studio operam con- 
fert , hisce notionibus instructus putetur. 
Nihilominus ad pathologicas nervorum con- 
ditiones expeditius assequendas , quando- 
quidem illorum systema novissimis investi- 
gationibus fuerit illustratum , etiam nobis 
aliquid praemittendum est. Hoc systema cae- 
teris nobilius est , majorisque momenti ; 
namque non solum in eo sensus et mo- 
tus, et omnium fere functionum exercitium 
reponitur, sed ob maximam ejus excellen- 
tiam , reliqua etiam animalia homines tam 

longe antecedunt Partes , quibus constat , 
sunt cerebrum , cerebellum , medulla ob- 
longata , medulla spinalis , nervi longe 
lateque diffusi , ganglia , plexus , extensio- 
nes. Hippocrates , aliique veteres usque ad 
Galenum , nervos ligamentis , tendinibus , 
ipsisque vasis miscuerunt. Hic fuit primus, 
qui cerebrum esse nervorum centrum pu- 
tavit ; plures cognovit nervos et ganglia ; 
eos distinxit in illos motus , aliosque sen- 
sus ; et ut interius medullares , exterius 
membranosos nervos delineavit Hoc in sta- 
tu restitit nervorum doctrina , donec alii 
detecti fuerunt nervi , varioque modo di- 
stributi , ut ab historia anatomes coUigi- 
mus. Sed nostro aevo omnes fere nervorum 
divisionem amplectuntur , quam constituit 
Sommering , scilicet quadraginta tria pa- 
ria , quorum duodecim cerebralia , trigin- 
ta spinalia , magnumque sympathicum, qui 
quadragesimum tertium componit par. Ve- 
rum non omnes recentiores anatomici sub 
eodem aspectu haec quadraginta tria paria 
respiciunt. Etenim Bichat divisit nervos in 
duos ordines , quorum unus ad vitam ani- 

malem , alter ad vitam organicam pertinet. 
Cuvier , Blainville , aliique non satis ha- 
bueruut , nervum magnum sympathicum 
ab aliis sejungere , sed plura nervorum 
centra statuere. Pl erique vero spectant ner- 
vorum systema , sicut compositum centro, 
quod est cerebrum , et dilatationibus, quae 
sunt medulla , nervi , ganglia. Et requi- 
dem vera in hoc systemate fieri non potest 
partium componentium absoluta separatio ; 
et illarum , praecipue gangliorum , liber- 
tas est ad functionum exercitium circum- 
scribenda. 

§. 1498. Duabus substantiis componitur 
cerebrum, corticali nempe et medullari, quae 
etiam medullam spinalem, sed inverso ordi- 
ne effingunt; nam alba substantia seu medul- 
laris exterior est ; cineracea seu corticalis 
interior. Membranae quae velant cerebrum, 
contegunt etiam spinalem medullam. Ner- 
vi vero sunt funes albicantes diversae ma- 
gnitudinis , qui ad imperceptam usque te- 
nuitatem dividuntur. In nervis ut in ce- 
rebro substantia medullaris deprehenditur , 
quae propria operitur membrana , neurhy- 

men nuncupata ; nec non plurimae arte- 
riae , venaeque repentes. Nervi propriis ra- 
mis , qui plurimi sunt , conjuguntur , et 
hujusmodi conjunctiones nuncupantur ana- 
stomoses. In variis regionibus nectuntur 
nervi , et componunt plexus , ex quibus 
dein in ramos numerosiores dividuntur. Ex 
nervis etiam formantur ganglia , quae sunt 
exigua organa cineracei et .subrubri coloris, 
filamentis nerveis , ope tenuissimarum la- 
mellarum conjunctis , plurimisque vasis 
sanguineis contexta. Haec quidem certa sunt; 
sed quis dicat , an nervi plures textus per- 
vadentes , eorum membranam retineant , 
vel deponant? an sui) forma membranosa 
laxentur , ut illi odoratus , visus, auditus ? 
Nervus sympathicus , intercostalis , aut tri- 
splanchnicus , a Reil systema ganglionare , 
vel etiam systema ganglionare vegetalivum, 
ordinem constituit complicatissiinum , qui 
a capite ad pelvim extenditur, plurima 
ganglia transiliens , quae in cranii basi , 
collo , thorace , lumbis , pelvique locan- 
tur. Funes , qui ab istis gangliis exeunt , 
dant filamenta , quae per anastomosin qui- 


Digitized by Google 



9 


busdam encephalicis , et spinalibus com- 
mittuntur. In cavitate abdominis est ner- 
vorum trisplanehnicorum centrum. Hi for- 
mant plexus , quorum praecipuus est so- 
laris in regione epigastrica post stomachum 
jacens , ex quo proficiscuntur rami alios 
plexus efficientes , ut stomachicos , coelia- 
cos , hepaticum , splenicum, mesentericum, 
renales , spermaticum , etc. Hactenus explo- 
ratum nobis est ; sed quis poterit de nervi 
intercostalis origine quaestionem persolve- 
re? Alii enim contendunt eum a cerebro 
deduci ; alii a medulla spinali; alii a cere- 
bro et a spinali medulla ; sed , quo magis 
dividitur, eo magis . emancipari ; alii con- 
stituere systema per se ipsum constans , 
nempe a cerebro non dependens , et in se 
ipso centrum possidere. Verum quamvis in- 
tercostalis nervus , sicut voluit Weber , sit 
peculiare systema, negari non possunt cum 
nervis alterius systematis conjunctiones, un- 
de nascitur ille mutuus consensus , qui in 
statu praecipue morboso a perspicuis foe- 
nomenis cognoscitur. 

§. 1499. Nervorum substantia a phy- 
sicis, chymicisque explorata , non omnibus 
eadem visa est Aliis enim ope microscopii 
globulis semipellucidis materia transi ucen- 
ti et glutinosa conjunctis videbatur com- 
posita : aliis putantur hujusmodi globuli a 
cerebro ad caeteras partes ferri , et produ- 
cere motus , aut a sensibus ad cerebrum 
refluere , et sensationes efficere : aliis hi 
conjuncti globuli fibras primigenias effinge- 
re creduntur: aliis cum Delia Torre in uni- 
verso nervorum systemate globuli adesse et 
fibrae. Sed ut alias praeteream opiniones , 
perfectiorem cerebri analysin exhibuit "Vau- 
quelin , unde scimus , illius componentia 
esse aquae 80 , 00 ; materiae crassae 4 , 53; 
materiae crassae et subrubrae 0 , 70 ; al- 
bumine 7 , 00 : osmazomatis 1,12; pho- 
sphori , 1 . 50 ; acidorum , salium , sul- 
phuris 5 , 15. Nervi secundum hujusce 
praesignis chymici sententiam eadem ha- 
bent componentia. Inquit vero Berzelius , 
cerebrum esse refertum aqua , et in sua 
chymica compositione magis emulsioni , 
quam aliis rebus simile. Etenim si cerebra- 

lis moles acerrimo examinetur microscopio, 
globuli pinguedinis et albuminae depre- 
henduntur. 

§. 1500. Recentiores physiologi , qui 
non solum in sensu et motu nervorum 
functiones coercent , sed omnia vitae foe- 
nomena a vi et influxu illorum oriri autu- 
mant , ad tantam exprimendam efficaciam 
novum statuerunt nomen, quod latine red- 
di non potest , scilicet innervatio . Sed 
quodvis sit nomen , quis referat unde haec 
innervatio nascatur ? quomodo vim suam 
diffundant nervi? Longum et molestum fo- 
ret hypotheses ad haec revelanda mysteria 
conceptas. Solum dicam, antiquiorem fuisse 
illam Hippocratis spirituum animalium, qui 
ut subtile fluidum cerebro secretum , et 
per nervos ad partes corporis trajectum cre- 
debantur. Paullo vero post Hippocratem 
nervi fibris solidis , et elasticis constructi 
ponebantur , quae dum agunt , non secus 
ac chordae musicae vibrationes perficiant. 
Galenus vero sustinuit spiritus animales , 
et haec prima hypothesis fuit ultra qua- 
tuordecim saecula defensa. Argentarius fuit 

primus , qui delapsam nervorum solidorum 
hypothesin instauravit , dum alii adhuc pro 
spiritibus animalibus acriter pugnabant . 
Staahl utramque deseruit , et pro suae do- 
ctrinae fundamento immediatam posuit ani- 
mae actionem , quae auxilio vigoris vitalis 
fibrarum in universum corpus exeratur. Vix 
hac demissa doctrina , a viris doctissimis 
suscepta , non solum spiritus animales re- 
sumebantur , sed aquei , aerei , aetherei , 
spirituosi , volatiles ; vel aqua , oleo, sale, 
animali terra compositi fingebantur. Nostra 
tandem aetate hujusmodi spiritus corrue- 
runt , et in nervis fluidum magneticum , 
electricum galvanicum circumfluere puta- 
tur. Hoc imponderabile fluidum organica 
actione nervosae substantiae , quae arterio- 
so sanguine perfunditur , efformatum cre- 
ditur. Insuper existimat Reil , boc fluidum 
maxime mobile circa nervosos ramos , et 
circa carnes atmospberam constituere. Ex- 
perimentis Humboldt , dein Aldini non so- 
lum hujusce subtilis fluidi existentiam, sed 
etiam sensibilitatem , seu facultatem sen- 
tiendi stimulum , et in hunc ipsorum orga- 

notum ex quibus manat praesidio reagen- 
<li , demonstrare conati sunt. Quoniam ve- 
ro hujusmodi fluidum partem interiorem , 
et nervorum superficiem percurrat, et mu- 
sculos , organa , humores , potissimum san- 
guinem ; impleat , ipsisque vitalitatis cha- 
racterem imprimat , ab Aeschemajer orga- 
nicum aether fuit nuncupatum. Darwin au- 
tem in sensationibus motum molecularum 
admittit , et haec hypothesis a quibusdam 
physiologis recipitur. Quisque igitur videt, 
nihil veterum , parum recentiorum doctri- 
nam ad functiones nervorum exponendas 
sufficere. 

§. 1051. Ambiguitates non absimiles 
faciunt , ut gangliorum functiones statui 
non possint. Quamvis enim ganglia cogno- 
scebantur a Galeno , et ab anatomicis po- 
sterioris memoriae , praesertim Fallopio di- 
ligenter expensa , nihilominus eorum usus 
nostras adhuc perquisitiones effugiunt. Qui- 
dam judicarunt ganglia ad augendam flui- 
di nervei actionem , ej usque maturandum 
cursum constructa. Lancisi vero Epist ad 
Morgagn. de gangaliis nervorum , ea cordi 

comparat , putatque ad fluidi nervei mo- 
tum obsecundandum inservire. Alii ganglia 
credunt inhibere, quominus anima interio- 
rum organorum sensationes percipiat. Alii 
cum Winslow contendunt , unumquodque 
ganglium esse exiguum cerebrum. Alii ha- 
bent ganglia sicut plexus , et nervi qui ab 
istis exeunt , sicut divisiones a nervis spi- 
nalibus , et cerebralibus dissitae. . Denique 
alii recognoscunt in gangliis nervea centra 
spinalia ; et opinantur, nervos, qui ab istis 
egrediuntur , esse disjunctos , et a cerebra- 
li systemate minime pendentes. 

§. 1 502. Inter vero tot dubia certum 
est , nervos, qui per universum corpus pro- 
feruntur , maximam habere partem in fun- 
ctionum exercitio : plurimos esse propter 
nervosas communicationes inter partes con- 
sensus: magnam harmoniam inter nervo- 
rum , vasorumque systema ; qua servata , 
salus ; laesa , morbi multiplices profici- 
scuntur : nervos innumeris caussis morbo- 
sis , tam physicis , quam moralibus , sae- 
pissime non intellectis, esse obnoxios, quae 
non solum eorum functiones , sed ipsam 

texturam temerant , unde morbi , et sym- 
ptomata multiformia , plus vel minus gra- 
via nascuntur. Vitia quidem nervei textus 
frequentia sunt , nec sine negotio detegi 
possunt. Textus cellularis qui est sub uni- 
versa nervorum vagina , et inter partiales 
vaginas, interdum est sedes oedematis, con- 
gestionis sanguineae , adiposae , purulentae: 
vasa sanguinea nervorum varicibus subja- 
cent , et aneurysmatibus. Ex congestioni- 
bus textus cellularis oriri possunt paraly- 
ses , aut propter irritationem doloris tor- 
menta. In ischiade nervosa in involucris 
nervi ischiatici extat humoris effusio. In- 
terdum nervi a tumore proximo compri- 
muntur , unde imminutio sensibilitatis , 
motus, et nulritionis in parte quae a com- 
presso nervo nervos recipit. Maxima diffi- 
cultas cognoscendi caussas morborum ner- 
vei systematis, rationem offert quia imper- 
fecta remanet horum morborum doctrina , 
quamvis Hippocrates, Galenus , aliique vete- 
res, et recentiores ad illos animum appulere. 

§. 1503. Nervorum morbi sunt pri- 
marii , symptomatici , secundani , consen- 

suales , haereditarii , congeniti, generales , 
partiales , sporadici , endemici , epidemici, 
simplices , complicati. Primarii nascuntur 
a caussis ; quae primitus agunt in nervo- 
rum systema ; symptomatici ortum habent 
a morbis generalibus, vel localibus, acutis , 
vel chronicis , ut ab inflammationibus, af- 
fectionibus gastricis et verminosis , scorbu- 
to , scrophulis, lue venerea, calculis , vitiis 
localibus; secundarii aliis succedunt morbis, 
ut sanguinis fluxibus , vel alicui metastasi; 
consensuales a partium sympatheia ,/ non 
semper facile exponenda ; 'haereditarii qui 
parentibus transferuntur in Alios, congeniti, 
qui ab ipso ortu morbosarum caussarum 
actione suscitantur ; generales universum 
nervorum obsident systema ; partiales unam 
vel plures hujusce systematis partes ; spo- 
radici proveniunt a particularibus caussis ; 
endemici , et epidemici a caussis quae in 
quibusdam locis endemice vel epidemice 
regnant ; simplices , qui aliis non compo- 
nuntur morbis ; ex adverso complicati. Com- 
plicationes aliquando in initio , aliquando 
in progressu nervosarum affectionum con- 

tingunt. Dura torquent affectiones convulsi- 
vae , maxime capitis , laeduntur viscerum 
abdominalium functiones, proindeque gastri- 
cam complicationem subsequi frequens est. 

§. 1 504. Nervosi morbi variam habent 
faciem et mutabilem. Saepe plura organa 
consequenter aggrediuntur , hinc ingens est 
et mobilis symptomatum numerus. Nulla 
igitur generalis et absoluta signorum de- 
scriptio dari potest , quae hosce morbos de- 
signet. Dicendum solum est, quaedam prae- 
cipua esse symptomata , ex quibus morbi 
natura deducitur. Haec symptomata sunt 
sopor , vigilia , dolor , spasmus, convulsio, 
vesania , paralysis , anaesthesia. Ex hisce 
symptomatibus , et partibus praecipue af- 
fectis , neuroses accipiunt nomen , ut a 
sopore , coma, lethargus, cataphora ; a vi- 
gilia , agrypnia, incubus, somnambulismus; 
a doloribus , cephalalgiae , neuralgiae ; a 
spasmis , tetanus , opisthotonos, emprostho- 
tonos , trismus ; a convulsionibus , chorea; 
a vesaniis , mania , melancholia , fatuitas ; 
a paralysi , hemiplegia , paraplegia ; ab a- 
naesthesia , ecstasis , catalepsis , etc. Ut in 

B 

neurosibus interni , sic externi sensus de- 
pravantur , et hinc depravatae sensationes 
variis nominibus appellantur, ut obscura vi- 
sio dicitur caligo ; duplex , diplopia ; no- 
cturna , quae scilicet non habet locum ni- 
si noctu , nyctalopia : sic olfactus deletus 
vel imminutus dicitur anosmia : auditus 
perturbatus , paracusis , surditas , cophosis: 
gustus extinctus , aut extenuatus , agheu- 
stia : sensus tactus deperditus aut diminu- 
tus , anaesthesia , quae generatim sensuum 
privationem , seu stuporem significat. Pro 
variis autem nervei systematis afflictis par- 
tibus diversa consurgunt foenomena. Itaque 
si afficiatur cerebrum , vexant capitis dolo- 
res , vertigines , sopor, apoplexia , sensuum 
internorum , et externorum perturbatio , 
vomitus aeruginosae bilis : si spinalis me- 
dulla , corripiunt vacillationes , tremores , 
stupores , paralyses extremitatum inferio- 
rum ; resolutiones sphincterum intestini re- 
cti , et vesicae urinariae : si nervi faucium, 
et oesophagi , aphonia , spasmodica tussis , 
dysphagia , constrictio oesophagi ipsius : si 
nervi thoracici , tusses convulsivae , dys- 

pnoea , astluna , singultus : si nervi abdo- 
minales , spasmi ventriculi , intestinorum , 
aliorumque viscerum , meteorismus , tym- 
panitis : si nervi pelvis in foeminis , uteri 
perturbationes, menstruorum retentio, nym- 
phomania seu furor uterinus ; in homini- 
bus , impotentia ad coitum , pollutiones 
involuntariae , priapismus ; in utroque se- 
xu , spasmi vesicae urinariae, paralysis, uri- 
nae suppressio , vel incontinentia , ani spa- 
smus. Nervorum morbi subinde improviso, 
subinde paullalim circumveniunt ; saepe 
eorum paroxysmi habent periodum , quin 
hujusmodi periodi intelligatur ratio . In 
hisce vero paroxysmis plura superveniunt 
symptomata , ut pulsus contracti , frequen- 
tes , parvi , inaequales ; urinae ut pluri- 
mum abundantes , limpidae saporis exper- 
tes , interdum coloratae , frequens mejendi 
voluntas ; faciei color mutabilis , scilicet 
modo est pallens , modo rubens; cutis mo- 
do arida , modo sudore madens ; rapidus 
ex gaudio ad moerorem, ex lacrymis ad ca- 
chinnos transitus; loquacitas, vaniloquium, 
cantus , oestrus; animi deliquia. Haec sym- 

ptomata , desistente paroxysmo , quiescunt. 
Inter exposita signa frequentissimum est il- 
lud reddendi urinas; harum copia, et aquea 
indoles ; nam arteriae renales nervis refer- 
tae , commotiones nervosi systematis expe- 
riuntur. In neurosibus autem symptomati- 
cis non desunt primariorum morborum si- 
gna , et urinae non sunt tam aqueae , nec 
tam abundantes. Inquit Tissot , omnia ner- 
vosa symptomata a taenia producta vidis- 
se , urinis exceptis , quae colorem nun- 
quam perdiderunt. Animadvertendum tan- 
dem est , quosdam nervosos morbos sine 
multo labore simulari posse , ut sunt de- 
mentia , epilepsia , hysterica, et hypochon- 
driaca affectio , et ipsa syncope. Ait Sau- 
vages Tom. I. Nosolog. Method. pag. 522. 
— Si quis vero parum expertus existimet , 
quosdam morbos non ita simulari posse , 
quin £raus a medico detegatur ; si judicet 
syncopticum v. g. statum , palpitationem , 
singultum non dari simulatum, qui motus 
cordis liberi non sunt , ille vim imagina- 
tionis non perspectam habet, et ignorat eos 
qui perbelle personam in theatro ludunt 

tragicam non minus commoveri , quam si 
vere iis pathematis laborarent , quibus re- 
praehesentandis incumbunt, ps 

§. 1505. Neuroses nostra aetate fami- 
liares sunt , quia homines molliter educti , 
debiliores evadunt in dies. Horum morbo- 
rum proxima caussa absconditur; sed apud 
multos invaluit opinio, hanc vel auctam , 
vel imminutam esse nervorum sensibilita- 
tem. Saepissime vero mihi videtur, hujus- 
modi caussa in organica nervorum compo- 
sitione obduci , sicut cadaverum inspectio- 
nes confirmant. Etenim saepe laesae inve- 
niuntur eorum vaginae , et pulpa; ipsi ner- 
vi graciliores , crassiores , compressi ; hyda- 
tides ; duritiae; tumores. In cadaveribus fa- 
tuorum , et idiotarum reperiuntur ganglia 
nervi intercostalis a dm odum crassa , dum 
ganglia spinalia et cerebralia flaccida sunt, 
et fere atropliica. Cerebrum in fatuis mol- 
lius est ; durius in maniacis. In senibus 
nervi sunt sicci , ipsisque deest sensibili- 
tas. Non rara sunt vitia glandulae pinealis, 
et pituitariae ; et in substantia cerebri cal- 
culosae concretiones. Praedisponentes caus- 

sae sunt temperamentum ; aetas ; sexus ; 
clima ; vivendi ratio ; imaginationis vis ; 
origo a parentibus, qui iisdem nervosis af- 
fectibus laborant ; structura , et dispositio 
nervei , et ossei systematis; molestiae, quas 
in utero, et sub partu pertulit foetus. Tem- 
peramenta debilia , et sensibilia actione cu- 
jusvis caussae nervosis morbis obnoxia sunt; 
sed etiam robustiora , quae ob nimiam ple- 
nitudinem , praesertim ad apoplexiam pro- 
pendent. Pueri ob mollitiem cerebri ; ma- 
jorem sanguinis affluxum ad caput ; denti- 
tionem ; primarum viarum aciditates ; ver- 
mes : adolescentes ob impulsum animi af- 
fectionum; vehementes partium genitalium 
stimulos , harumque functiones , sicut po- 
stularet natura , non peractas; in nervosos 
morbos delabuntur. Hisce virilis aetas mi- 
nus subjicitur , exceptis vesaniis. Senes ve- 
ro ad soporosas et paralyticas affectiones in- 
clinant. Foeminae hominibus magis patiun- 
tur nervosos morbos, quia earum nervi sunt 
sensibiliores , graciliores , copiosiores ; fun- 
ctionibus sexualibus funguntur ; uterus , et 
ovaria cum singulis corporis partibus con- 

sensum hal>ent. Siccum clima , et plus ca- 
lidum , quam frigidum , nervorum sanita- 
tem servat ; ex adverso laedit , cum hisce 
qualitatibus non polleat. Ideo in quibusdam 
regionibus morbi nervei systematis vel en- 
demici, vel epidemici sunt. Hisce vero mor- 
bis admodum favet vivendi ratio. Itaque 
merito inquit Pinei , quod si praecepta mo- 
ralia in oblivionem veniant , affectiones 
spasmodicae innumerabiliter multiplicantur. 
Maximam vero vim habet haereditaria di- 
spositio ; nam in quibusdam familiis vigent 
spasmi , convulsiones , paralyses , vesaniae. 
Ita nervorum structura et ossium confor- 
matio a naturali statu deflectens ; nam in 
idiotis , et fatuis saepe adinvenitur molle 
cerebrum , et aliquod vitium in ossibus ca- 
pitis. Observationes , quas super humanum, 
et animantium caput instituit Gall, incer- 
tae sunt: tamen plurimi faciendae, quia 
non parum afferunt luminis. Tandem ge- 
stationis et partus tempore multas ob caus- 
sas proles ad neuroses congenitas sese com- 
ponit , quae in ipso utero possunt expli- 
cari. Innumerae autem sunt aegritudinum 

nervei systematis excitantes caussae , qua- 
rum praecipuas attingamus. Inquit Hippocr. 
Sect. VI. aphor. 39. £= Convulsio fit vel a re- 
pletione , vel ab inanitione , sic et sin- 
gultus. e Scilicet plethora distendit sangui- 
nea vasa , pulpam nervosam comprimit, et 
supra modum nutrit: contra sanguinis ino- 
pia non satis dilatat vasa , nec satis pul- 
pam nervosam premit , nec satis alit. Gi- 
gnitur plethora ab abundanti nutrimine, et 
a defectu alicujus consuetae exinanitionis 
sanguineae : parcitas vero sanguinis ab op- 
positis caussis. Praeterea nimiae jacturae 
cruoris , salivae , chyli , urinae , lactis, se- 
minis , materiarum muccosarum , purifor- 
mium , purulentarum in extenuationem , 
consumptionem , nervorumque morbos pro- 
jiciunt. Horum autem morborum caussa 
frequens et eflicax sunt animi pathemata , 
quin modo repetam gaudii , amoris , odii, 
invidiae , irae , moeroris , timoris , terroris 
effectus , utpote notissimos , maxime in 
nerveum systema. Praeterea irregularitas , 
et defectus separationum solida depravat et 
fluida , quae cum non amplius perfectae 

valetudinis benignam indolem habent, mi- 
rifice nervos exagitant. Ex caussis vero ex- 
ternis Hippocrates praesertim adnotat aerem, 
ut patet ab aphorismis sect. V. , scilicet 
1 6-° pj Calidum , eo frequenter utentibus, 
has affert noxas : carnis effoeminationem , 
nervorum impotentiam , mentis torporem , 
sanguinis eruptiones , animi deliquia: haec 
quibus mors. pj H." p Frigidum autem , 
convulsiones , tetanos ; idest rigores , ni- 
grores ; et rigores febriles p 18.° p Frigi- 
dum inimicum ossibus , dentibus , nervis , 
cerebro spinali medullae : calidum vero u- 
tile pj 19.® p: Quae perfrigerata sunt , ex- 
calescere oportet , praeterquam quae san- 
guinem profundunt , aut sunt profusura. 
£3 20.® ts Ulceribus frigidum quidem mor- 
dax , cutem obdurat, dolorem non suppu- 
rantem facit, rigores febriles, convulsiones, 
et tetanos, idest rigores, p: Sed praeter ae- 
rem nimis calidum , et frigidum; frigidum, 
et humidum ; ej us vicissitudines ; nocuos 
vapores ; ventos meridionales ; locorum, et 
habitationum positionem , sunt inter caus- 
sas prava et corrupta alimenta ; abusus vi- 

ni , et spirituum , coffeae arabicae , et theae 
Viridis ; praematura , et effrena venus; ma- 
sturpatio ; excitatum in foeminis , et non 
expletum veneris oestrum ; venena ; conta- 
gia ; violentia , et irritantia pharmaca; de- 
letrix quarundam substantiarum impressio; 
extranea corpora ; calculi ; percussiones ; 
punctiones ; vulnera ; vita iners , aut im- 
moderatus labor ; fragrantes odores , etsi 
suaves , ut vaniilae , rosarum , violarum , 
hyacinthi , potissimum sensibilioribus mu- 
lieribus. Notum est, quod de puella nar- 
ravit Trillerus , quae cum dormisset ubi 
violae jucundum expirabant odorem , mor- 
tua est. Nec mihi negari posse videntur ae- 
gritudines nervorum , quae tempore aequi- 
noctii , solstitii , et lunae cursus suscitan- 
tur. Curabam nobilem mulierem , quae 
quandiu 'vixit , hemicrania laborabat, cur- 
vata in cornua luna. Fateor tamen perio- 
dum non intellectam morborum nervei sy- 
stematis ab alia etiam caussa oriri posse. 
Cum autem neuroses sunt symptomaticae , 
aut secundariae a plurimis nascuntur mor- 
bis vel acutis , vel chronicis , ut sunt in- 

flammationes ; egressus e vasis sanguinis , 
vel seri ; calculi cerebri , renum , urete- 
rum , vesicae urinariae , aliorumque visce- 
rum ; physconiae ; tumores , et duritiae 
glandularum , et vasorum lymphaticorum , 
quae cum nervorum systemate cohaerent; 
morbi vasorum sanguineorum ; retrocessus 
morborum cutaneorum ; aliqua metastasis; 
ulcerum exiccatio ; vulnera ; §tc. 

§. 1 506. Praeter expositas caussas plu- 
res nervorum morbi a partium sympatheia 
nascuntur. Hippocrates cognovit universa- 
lem corporis consensum, illum que partium, 
ut a suis libris deducitur. Postea Araeteus, 
Galenus , Caelius Aurelianus , aliique plu- 
res de partium sympatheia locuuti sunt. 
Sed de hac prior peculiari opere ann. 1721. 
evulgato disputavit Rega Lovanii professor; 
mox etiam alii. Non omnes vero partium 
sympathiae a nervorum communicatione o- 
riuntur ; sed etiam a communicatione va- 
sorum ; ab analogia structurae , et usus 
partium ; a continuatione membranarum ; 
a textu cellulari ; et, quod admodum pro- 
babile est, a conformatione vasorum venoso- . 

ruin abdominis. Etenim momento suo pon- 
derandum est , quod Caldani dixit lnstit. 
Physiolog. Cap. III. §. 34. 53 Abdominalium 
viscerum venae valvulis destituuntur: et for- 
tasse hinc ratio peti potest plurium foeno- 
menorum , quae ab eflicta nervorum con- 
sensione originem ducere plerique autu- 
mant. Irritatos nervos irritationis sensum 
movere , ejpsque irritationis effectus parti- 
bus communicari , intra quos nervorum 
eorum rami disseminantur , nemo inficias 
iverit. At vero si liberum est sanguini ha- 
rum venarum modo antrorsum ferri , mo- 
do retrorsum , atque ita in aequabili cir- 
cuitu diversimode perturbari pro diversi- 
tate causarum quae in abdominis visceri- 
bus sedem habent , rationi consonum vi- 
detur inferre , ex ea perturbata circulatio- 
ne congestione nasci posse, intumescentias, 
simulque peculiarium humorum secretiones 
excretionesque perverti : quae sane omnia 
multiplici symptomatum veritati occasio- 
nem praebere possunt 35 Indubium vero 
est , quin numerosiores sympathiae a ner- 
vorum communicationibus proficiscantur . 

Quapropter notabiliores sunt illae capitis cum 
stomacho, et hepate; sensuum externorum 
cum cerebro; pharyngis cum stomacho ; la- 
ryngis cum respirationis organis ; tracheae 
cum cerebro , et visceribus abdominalibus, 
praecipue utero, et testibus; stomachi, et in- 
testinorum cum pluribus organis, et muscu- 
lis, qui plurium membrorum molui famulan- 
tur ; hepatis praecipue cum cerebro , et 
etiam aliis partibus. His animadversis sym- 
pathiis piura exponi possunt morbosa foe- 
nomena , ut affectiones viscerum abdomi- 
nalium , quae propagantur ad pectus, alias- 
que partes , quae ab intercostali , et deci- 
mo nervorum cerebralium pare recipiunt 
nervos : tetanus ab irritationibus stomachi 
et intestinorum ; scilicet ob distributionem 
parium dorsalium ad musculos dorsi , ho- 
rumque cum nervo intercostali communi- 
cationem : perturbatio nervei systematis , 
praesertim abdominalis , dum morbis affi- 
citur vesica urinaria , quae nervos recipit 
a plexu hypogastrico, nervisque sacralibus: 
perturbatio etiam nervorum dum uterus , 
et ovaria involvuntur morbis ; nam nervi 

sympathici , sacrales , plexus mesentericus 
inferior ad efformandum plexum hypoga- 
stricum concurrunt , ex quo provenit ple- 
xus uterinus ; nervi quoque a plexu sper- 
matico inferiori feruntur ad uterum , po- 
tissimum ad ovaria : mutui mammarum, et 
uteri affectus; quoniam illae nervos con- 
spicuos ab intercostali recipiant : morbi re- 
num ab illis testium concitati; nam plexus 
spermaticus ab illo renali procedit : sic di- 
cendum est de aliis pluribus partibus , in- 
ter quas propter nervorum complexus in- 
tercedit sympatheia. Plures tamen sunt par- 
tium consensus, quin ulla existat nervorum 
communicatio ; et ideo non alia nobis sae- 
pe ratio suppetit , nisi quae in notissima 
Hippocratis sententia comprehenditur ,, con- 
sensus unus consentientia omnia. ,, 

§. 1 507. Nervorum morbi sunt admo- 
dum varii et irregulares quoad diuturnita- 
tem , intensitatem , symptomata , consecu- 
tiones ; nam nervi in omnes functiones in- 
duunt. Ne vero in illorum praedicendo e- 
xitu erremus , prae oculis habeantur caus- 
sae , symptomata, species, complicatio. Neu- 


Digitized by Google 


31 


roses enim haereditariae , aut congenitae fe- 
re nunquam emendantur . Tenaces sunt 
quae oriuntur a vehementibus animi pa- 
ihematibus , et saepe etiam insanabiles. Si 
veniant ab hypersthenia , quod cognoscitur 
a temperamento plethorico , et a musculo- 
rum vigore ; aut ab hypothenia , ut com- 
prehenditur a circulationis , et functionum 
languore , ab iniirma musculorum actione, 
viscerumque torpore , pertinaciores et in- 
tensiores tiuut neuroses , si universum sy- 
stema ad aequilibrium non referatur. Ete- 
nim a nimio vigore saepe violentissima 
consequitur musculorum actio ; sphincte- 
rum constrictio ; sanguinis cursus ; inflam- 
mationes ; gangraenae : ab universa vero 
debilitate* maxime nervorum , non bene 
persolvuntur functiones , praecipue corpo- 
ris nutritio , unde consumptio sequitur. 
Neuroses vero quae a nervea diathesi ma- 
nant , et ante pubertatem ; hac accedente 
aetate , vel diverso nutrimine , vel caeli 
mutatione , vel accurata vivendi ratione , 
interdum sua sponte vanescunt : sed raro 
vincuntur , si ultra adolescendam perma- 


Digitized by Google 



32 

neant. Non rarae sunt neuroses , quae a 
nerveorum involucrorum vitio nascuntur ; 
sed difficile deteguntur , et sanantur. Su- 
binde convulsivi accessus a quadam nervo- 
rum pathologica conditione nascuntur, quae 
definiri non potest ; sed illi saepe utiles 
sunt, quia concussione hanc morbosam con- 
ditionem amoliuntur. Inter vero morborum 
nervei systematis symptomata , alia levia , 
alia molesta , alia periculosa , aut lethalia 
sunt. Ad levia spectant oscitationes ; bre- 
ves flatus ; perturbationes stomachi parvi 
momenti ; frequens mejendi voluntas ; u- 
rinae aqueae ; fugaces sensus frigoris , et 
caloris; mutabilis faciei color : molesta sym- 
ptomata sunt ventriculi acidi tates ; crudita- 
tes ; nauseae ; desiderium vomendi ; lar- 
ga salivatio ; capitis , abdominis , aliarum- 
que partium dolores : periculosa , iidem do- 
lores , si vehementes et protracti ; vigilia ; 
delirium; sopor; lipothymiae : lethalia , diu- 
turni , et violenti spasmi , ex quibus produ- 
ci possunt rupturae , et dilatationes vaso- 
rum , apoplexia , paralyses, prolapsus, her- 
niae. A frequentibus enim convulsionum et 

spasmorum aggressionibus laeduntur cere- 
bri , nervorumque functiones ; partes prae- 
cipue affectae paralyticae , et consumptae 
fiunt ; etiam osseum systema afficitur, quia 
non desunt fracturarum et luxationum exem- 
pla , unde pueri paucas post horas mo- 
riuntur ; in gravidis , parturientibus , puer- 
peris abortus , retardatio partus , retentio 
placentae in utero , haemorrhagiae profu- 
sae producuntur. Si autem neuroses cum 
aliis complicantur morbis periculosiores , 
et curatu difficiliores sunt. Tandem si sym- 
ptomaticae sint , aut secundariae , earum 
bonum vel malum omen a primarii mor- 
bi consideratione, deducitur. 

$. 1508, Cum neuroses tam molestiae, 
et alea plenae esse possint, curandum est, 
ut illarum caussae removeantur. Si pueri 
extrema nervorum sensilitate polleant, quod 
a delicata , et gracili temperie , somno le- 
vi , excitatione a somno cum improvisa 
concussione , facili fletu , quibusdam moti- 
bus musculorum faciei , pupularum dila- 
tatione , crebrisque cruditatibus prospicitur, 
corpus roborandum est. Idcirco si lactentes 

sint , diu praebeatur lac , et ad optimas 
qualitates lactis , et nutricis incumbere de- 
bemus: si vero ab uberibus depulsi, con- 
gruenter nutriantur , aerem salubrem re- 
spirent , servetur mundities , vino aroma- 
tico laventur , et in aqua frigida immer- 
gantur. Sic si adolescentes sint graciles et 
sensibiles , opportuna est corporis exercita- 
tio , animi remissio quae naturalem adole- 
^centiae festivitatem excitet , sobrietas, ru- 
sticatio frequens , balnea frigida , morum 
integritas. Si adulti , fugiant quae neuroses 
fovent , ut est vita mollis , et iners ; vini, 
spirituum , theae, et coffeae abusus ; nimia 
studia; vehementes animi affectiones : adhi- 
beant quae ad temperamenti defectum cor- 
rigendum valent , et praesertim praeceptis 
diaeteticis obediant. Pro mulieribus aut gra- 
vidis , aut puerperis , in quibus maxima 
est nervorum sensibilitas , quantum fieri 
potest , serventur vires , functionum regu- 
laritas , animi quies, accuratum diaetae re- 
gimen. Si vero r adhibita etiam prophyla- 
ctica methodo, corripiantur neurosibus , sol- 
lerter curandae sunt 

§. 1 509. Curatio statuitur prout caus- 
sae sunt , et symptomata. Etenim si caussa 
sit debilitas , et nimia nervorum sensibili- 
tas ; defectus nutriminis ; affligentes animi 
affectus , victus sit nutriens , et digestu fa- 
cilis ; non omittatur exercitatio corporis , 
quae magis apta putetur ; eligantur reme- 
dia tam interna , quam externa , quae au- 
geant robur , et symptomata mulceant. Ve- 
teres, et recentiores practici de maxima exer- 
citationis utilitate in curatione morborum 
nervei systematis loquuntur. Gilckrist ope- 
re Londini edito ann. 1756. demonstrat na- 
-vigationis lucrum : Sydenham laudat equi- 
tationem , et pro illis qui equitare non 
possunt , vectionem in rheda : alii plures 
suadent rura colere , et itinera fecere , et 
etiam dum permittunt vires , venari. De 
remediis infra loquemur , sed in hoc casu 
dicam, praecipua interna remedia esse a- 
quam frigidissimam, chalybeatam, praepara- 
tiones ferri , decoctum aut extractum pe- 
ruviani corticis, alia etiam extracta amara, 
modicum vini usum. Possunt quoque vola- 
tilia , sedantia, spirituosa, et aromatica eon- 

ducere, sed ilia moderatione et prudentia, 
quam res circumstantes requirunt; ut aquae 
destillatae cerasorum nigrorum , melissae , 
matricariae , cinnamomi, liquor anod. min. 
Hoffmanni , laudanum liquidum Sydenha- 
mi, castoreum ejusque tinctura, spiritus C. C. 
opium , assa foetida , moschus , etc. Exter- 
na vero sunt lotiones , et immersiones fri- 
gidae, balnea tepida aquae communis, vel 
thermalis , vel marinae , fluidum electri- 
cum et galvanicum , frictiones vel manu , 
vel panno laneo , vel strigili , vel oleo , 
vel spirituosis , et volatilibus substantiis. Si 
contra nervosi morbi ortum habeant a re- 
pletione , et a nimio vigore , victus con- 
fert vegetabilis et tenuis ; aer temperatus ; 
potio aquae purae , sed non frigidissimae ; 
subacida ; aliqua levis purgatio ; clysteres 
tepidi ; decoctiones althaeae , malvae, hor- 
dei , et serum depuratum lactis. Ubi vero 
hujusmodi morbi a nimia producantur ple- 
thora , et nutritione , a consuetis sanguinis 
exinanitionibus retentis , tum certe suble- 
vant sanguinis missiones sive generales , si- 
ve locales ; quae sedant et deprimunt , ut 

aqua cohobata lauri cerasi , extractum hy- 
oscyami. Sed si probabile sit in caussa esse 
humores pravae indolis , hos necesse est a- 
quosis , diluentibus , mucilaginosis , edul- 
corantibus emendare , ut sunt insulsa car- 
nis vitulinae jura , lac asininum , serum 
depuratum lactis , decoctio oryzae : victus 
farinaceis, lacteis , juvenum animalium car- 
nibus , piscibus constet ; potio sit aqua pu- 
rissima , et modice concedatur vinum. In- 
terdum serum lactis est omnibus praepo- 
nendum , maxime ubi sunt viscerum in- 
farctus. Etenim est saccharo plenum , et 
butyrosae et caseosae partis expoliatum , 
undt* diluens , et aperiens. Cum vero prae- 
cipua caussa sint animi pathemata , haec 
non tam per contraria pathemata , quam 
praesentissimo Religionis auxilio refraenen- 
tur ; sed si jam attulerint morbosa foeno- 
mena , statuantur diaetetica praecepta , et 
pro re nata praescribantur remedia. Inquit 
Tissot , iracundum hominem cognovisse, qui 
se castigavit , cum per longum vitae suae 
cursum lacte , rebus farinaceis , fructibus, 
pane , et aqua vixisset. Si sub aggressu pa- 

thematum irritentur nervi , et ad spasmos 
convertuntur , adhibeantur mitia , ut sub 
irae impetu subacida ; sub terrore diapho- 
retica ; sub moerore antispasmodica ; etc. 
Si denique neuroses sunt aliorum morbo- 
rum symptomata , remedia sunt , quae in 
illos opportuna videntur. Itaque si nascan- 
tur ab impuritatibus gastricis , hae prius 
detrudantur ; hinc dentur calmantia , et e- 
tiam roborantia , quia gastricae affectiones 
saepe a debilitate , et sensibilitate stoma- 
chi generantur. Ne vero irritent, prudenter 
usurpentur. Plerumque tutior methodus po- 
tionibus aquae frigidissimae , frigidis im- 
mersionibus , modica exercitatione, selectu 
alimentorum continetur. Composita stoma- 
chi sensibilitate , aliquod juvat extractum 
amarum , ut illud radicis gentianae , vel 
Valerianae ; tinctura chalybis Boerhaave ; 
modicum vinum. Sic si neuroses scorbuti 
sistant symptomata , prius lac , et antiscor- 
butica , et optima diaeta ; deinde cortex 
peruvianus , et levia martialia locum ha- 
bent : si syphilidis , mercurialia , balnea , 
maxima sobrietas : scrophulae, antiscrophu- 

losa , et tonica : obstructionum abdomina- 
lium , deobstruentia , martialia , aquae mi- 
nerales , balnea , corporis exercitatio. Si 
■vero neuroses sequantur sanguinis , alvi 
profluvia , albosque cursus, systemate diae- 
tetico , tonicis , sed non irritantibus robo- 
rentur vires. Hisce praemissis, medicamenta 
expendamus , quae interdum utilia putantur. 

§. 1510. Tam pro radicali, quam pro 
palliativa affectionum nervosarum curatio- 
ne plura commendantur interna , et exter- 
na auxilia; sed nos de praecipuis sermonem 
expedimus, relictis absurdis, repugnantibus, 
periculosis, odore intolerabilibus, licet aliqua 
virtute non careant. Quid enim repugnan- 
tius quam humanum cranium contusum ? 
quid nauseae plenius , quam pulvis huma- 
narum secundinarum ? Haec quidem abhor- 
remus , etsi contineant principia , quae ali- 
quam habent virtutem , ut ammoniaca , et 
phosphorus. Minus adversans est lumbrico- 
rum terrestrium pulvis , qui olim a doc- 
tissimis etiam practicantibus praedicabatur. 
Inquit Hoffmann Tom. in. op. omn. pag. 
501. hunc favorabiliter adliibuisse pulverem 

in curatione bimuli epilepsia laborantis 
propter crustae lacteae retrocessionem. Nam- 
que non dubitat illum inter specifica ante- 
pilectica recensere. Periculosa vero penitus 
renuantur , ut phosphorus , rbus rhadicans, 
rhus toxicodendron ; quamvis hoc laudet 
Dusfresnoy opusculo edito ann. 1788. pro 
curatione paralysis extremitatum inferiorum, 
et pro maculis cutis auferendis , scilicet 
ejus extractum, aut aquam destillatam , aut 
foliorum infusionem. Alia propter odorem 
sustineri non possunt, inter quae est oleum 
animale Dippelii. Sic non loquar de tot 
concelebratis , amuletis, quae graece dicun- 
tur TvepLaiiuaTu, , TtplntTTa , quia de collo 
suspenduntur, aut alicui corporis parti ad- 
nectuntur. Haec enim aut nullum afferunt 
effectum , aut aliquem per imaginationis 
vim. Videamus igitur quae fructuosa esse 
possunt interna, vel externa remedia. Quoad 
prima , cum maxima sit nervorum sensi- 
bilitas , praecipue ventriculi , apta sunt 
olea, et substantiae mucilaginosae, ut oleum 
amygdalarum dulcium , seminum lini , et 
etiam 'oleae Europeae ; decoctiones radicis 

althaeae , emulsiones seminum , quae a ve- 
teribus dicebantur frigida , cum mucilagine 
gumnii arabici. Acida quoque tantam di- 
scutiunt sensibilitatem , ex quibus praefe- 
rantur vegetabilia, ut citricum, tartarosum, 
acetosum ; quae etiam juvant , si qua sit 
biliosa irritatio. ^ Ex acidis mineralibus prae- 
ponitur sulphuricuin ab alcohole correc- 
tum , seu elixir acidum Halleri ; gas aci- 
dum , maxime a pulvere evolutum , qui 
dicitur aerophorus, ex duabus drachmis sub- 
carbonatis sodae , sex drachmis acidi tarta- 
rici sicci , dimidia uncia sacchari albi com- 
positus. Dosis est dimidia drachma cum a- 
qua sub actu effervescentiae. Laudes etiam, 
conferuntur aquae hoc acido saturae, prae- 
sertim Selterranae. Si contra nervorum sen- 
sibilitas fere extincta sit incitanda, usurpen- 
tur alchalia. Saepe autem in nervorum 
morbis remedia sistunt metalla, quippe quae 
vario modo illorum sensibilitatem tempe- 
rant. Si igitur conciliandum sit robur , e- 
ligatur ferrum , ejusque praeparata , ut sae- 
pe faciebat Sydenham. Nemo enim irificia- 
bitur horum medicamentorum , et aquarum 

mineralium ferruginearum efficaciam. Mer- 
curius est etiam praesentissimum remedium, 
non solum ad vincendas neuroses a vene- 
rea lue natas , sed saepe alias , quia agit 
in nervorum systema , in intimam illorum 
structuram penetrat , et affectiones excutit 
neurhymenis. Ad expugnandas convulsiones 
epilecticas , et epilepsiam ipsam, mirum re- 
medium est oxydum zinci. Oxydum bisrnu- 
thi ad sedandas ventriculi turbas adhibetur. 
In epilepsiam, et affectiones spasmodicas re- 
solvendas a quibusdam proponitur cuprum 
ammoniacale , quod nervos abdominales ir- 
ritat , et dari non potest nisi magna caute- 
la a dimidio usque ad duo grana. Transa- 
ctis temporibus maximo aegrotantium lucro 
saepe cinnabaris vocabatur in usum ; et ab 
hac pulveres temperantes, quos composuit 
Stahal , efficaciam agnoscebant. Nobilem se- 
nem , a triginta annis spasmodicas intesti- 
norum stricturas patiebatur, unde saevi dolo- 
res abdominis excitabantur , incassum sum- 
ptis innumeris medicaminibus , quae ipsi 
Italiae , et Galliae medici praescripsere, hi- 
sce temperantibus pulveribus persanavi. Et 

si interdum leviores remeabant spasmodicae 
stricturae , parca dosi pulverum cito resol- 
vebantur. Plura autem in neuroses reme- 
dia objicit vegetabile regnum , inter quae 
celebratissimus est cortex peruvianus , ubi 
corroborandum est nervosum , et muscu- 
lare systema. Sydenham, aliique sub forma 
decocti , aut extracti aquosi porrigunt cor- 
ticem ; sed si maxima sit nervorum sensi- 
bilitas , sub nulla forma dari potest , ut- 
pote irritationem parit. Ad firmandos ner- 
vos amara conferunt; sed ne nocua evadant 
non diu adhibenda , sicut animadvertit 
Cullen. Amara vero et aromatica ubi non 
irritent , utilia sunt , ut acorus calamus ; 
artemisia sive abrotanum , sive absinthium: 
hoc etiam de tincturis stomachicis dicen- 
dum est. Conveniunt aromatica si ingens 
sit nervorum atonia , ut radix valerianae 
sylvestris , serpedtariae , angelicae , ireos 
florentinae ; herba thymi vulgaris , teucri 
chamedrios , artemisiae vulgaris ; semina 
triplicis hortensis , pimpinellae anisi , ane- 
thi graveolentis , anethi foeniculi ; flores 
tiliae Europeae , lavendulae spicae , matri- 

cariae chamomillae , etc. Olim ut antliy- 
stericae habebantur mentha pulegium, et 
mentha cervina , quae mox obsolverunt , 
ipsisque anteponuntur mentha viridis , et 
mentha piperita. Ab utraque extrahitur o- 
leum essentiale ; sed illud menthae pipe- 
ritae fortius est , magisque penetrans. Jam 
dudum virtus antispasmodica tribuebatur 
primulae veris cujus florum infusio in ver- 
tiginem potis credebatur. Vitex agnus ca- 
stus odorem penetrantem, et potius mole- 
stum emittens in testium nervos agere pu- 
tatur; forsan quia jam ad extinguendas da- 
batur amoris flatnmas. Aromata etiam ad in- 
citandum nerveum systema in usum ve- 
niunt , ut laurus cinnamomum , cassia , 
sassafras , epidendron vanilla, amomum zin- 
giber , cardamomum , cariophyllus aroma- 
ticus, piper nigrum, myristica moscata, ma- 
cis ; horumque aquae destillatae , olea es- 
sentialia , tincturae. Praeter haec alia plu- 
ra adhibentur , ut camphora , moschus , 
castoreum, oleum Cajeput , ambra grisea , 
succinum , succinas ammoniae , carbonas 
ammoiiiac empyreumaticus. Dum aegri sti— 

mulis magis diffusibilibus egent, dari solet 
aether sulphuricus , nitricus , aceticus; ae- 
ther sulphuricus alcoholisalus , sive liquor* 
anodynus mineralis Hoff ; aether nitricus al- 
eoholisatus , sive spiritus nitri dulcis. Cum 
ingens debilitas conjungitur nervorum mor- 
bis , suppeditantur gummi-resinae, quae ad 
tonica et stimulantia pertinent , ut est as- 
sa foetida. Omnia vero haec non sunt in- 
distincte porrigenda; nam si magna est ven- 
triculi sunsihi litas , praeter modum irrita- 
rent. Plures practici dum reliqua frustra 
tentarunt , substantias acres administrant , 
ut semina sinapis nigrae ; radicem anthe- 
midis pyrethri; herbam juniperi sabinae, a- 
nagallidis arvensis ; fructus capsici annui ; 
cantharides. Hujusmodi vero substantiae cau- 
tim dentur. Alia etiam, prout varii sunt ca- 
sus , remedia expediunt. Si ex. gr. in pri- 
mis regionibus aciditates molestent , absor- 
bentia : si dolores et spasmi , narcotica , 
quae subinde sint calidae naturae, subinde 
frigidae. Spectant ad prima opium, ej usque 
composita , quae evitentur , si adest ad in- 
flammationem proclivitas; ad altera hyoscya- 

mus niger , conium maculatum., atropa 
belladonna , datura stramonium , prunus 
lauro-cerasus ; quae etiam cum sint vene- 
ficae indolis considerate praeberi debent. 
Animadvertendum vero est , inter haec plu- 
ra affinitatem cum nervis quarundam par- 
tium habere , ut helleborus cum nervis 
ventriculi , intestinorum , uteri , renum ; 
lactuca virosa cum nervis pulmonalibus , 
et cardiacis ; cicuta cum nervis glandula- 
rum ; strychnon nux vomica cum illis ex- 
tremitatum. Denique sunt quae in nervo- 
rum morbos , ut specifica a quibusdam ju- 
dicantur , ut flores arnicae , et illi earda- 
minae pratensis. Collin in guttam serenam, 
aliosque morbos nervei systematis floribus 
arnicae feliciter usus est ; sed ante eum 
jam horum florum virtus in paralysin , epi- 
lepsiam , et affectiones spasmodicas praedi- 
cabatur. Sed non semper flores arnicae ad- 
ministrare licet , praecipue ubi nimia tur- 
get sensibilitas ; siquidem vomitum, anxie- 
tatem, sudorem promovent. Flores vero car- 
daminae Angliae medici celebrarunt, .eo- 
rumque vim observationibus confirmarunt. 

Externa etiam remedia plura suut , ut cly- 
steres emollientes , aromatici , narcotici, an- 
tispasmodici; scilicet ex decoctione malvae, 
oleo amygdalarum duicium , aut commu- 
ni ; infusione florum chamomillae , et lau- 
dano liquido Sydenhami ; vel sex unciis 
infusionis chamomillae, octava assae foeti- 
dae vitello ovorum subacta. In foeminis nu- 
ptis , aut viduis fieri etiam possunt inje- 
ctiones in vaginam vel aromaticas vel nar- 
coticas i et ad orificium usque uteri indu- 
ci potest aliquod pessarium. Sunt mulie- 
res , quae ad compescendas uteri pertur- 
bationes immittunt in vaginam matricariae 
fasciculum , unde levamen ferunt. Apta in- 
terdum sunt odoramenta ad incitandam ce- 
rebri actionem, ut ammonia pura ; stemu- 
tatoria , dummodo periculosa vitentur ; la- 
crymas promoventia , ut caepae naribus ad- 
motae , aut odor cochleariae armoraciae ; 
suffumigia , quae fint urendo crines , un- 
gues , cornu cervi ; vapores aquae et ace- 
ti rosacei ; narium vellicatio ope spicae 
frumenti , aut selae porcinae. Externum ve- 
ro valentissimum remedium in neuroses 

sunt balnea vel aquae communis , vel mi- 
neralis , vel marinae , vel quae parantur 
substantiis emollientibus , tonicis , narcoti- 
cis. Balnea tepida fiunt quavis anni tem- 
pestate , et potius matutino tempore. Man- 
sio autem in hisce balneis secundum va- 
rios casus plus vel minus trahitur. Balnea 
calida , scilicet a gr. 29. ad 34. thermo- 
metri Reaumur, non tam frequenter expe- 
diunt , quia immodicam excitant perspira- 
tionem. Balnea frigida, sub gr. 15. hujusce 
thermometri , tonica sunt ; sed prudenter 
fiant , nempe aestivo tempore , et per exi- 
guum temporis spatium. Balnea maris , et 
fluminum saepe sunt per naturam aquarum, 
et per earum motum maxime salutaria. 
Quamobrein dum nervorum morbis balnea 
aquae communis, vel mineralis nihil leva- 
minis attulerunt , admodum ijla maris, vel 
fluminum juverint, etiam semicupia tepi- 
da ; balnea tepida manuum , et pedum ; 
lotiones et aspersiones frigidae ; stillicidia 
aquae communis , vel mineralis reficiunt 
Aliquando in paralysi , et extremorum stu- 
pore prodest lutum aquarum mineralium , 

quo corpus , et partes asperguntur. Ab an- 
tiquis temporibus celebre est lutum aqua- 
rum Statellarum , ut docto suo libro osten- 
dit Laurentius Granetti , quem inscripsit 
„ Cenni suile terme d’ Aequi. ,, Interdum 
etiam fotus , emplastra , unctiones , urti- 
cationes , vellicationes, frictiones vario mo- 
do factae auxiliantur. Etenim placant spa- 
smos , accelerant motum sanguinis, et in- 
sensibilem perspiralionem augent. Frictio^- 
nes fieri solent manibus, strigili, modo sub- 
stantiis emollientibus , et oleosis ; modo 
spirituosis , et tonicis. Ubi vero abolita sit 
sensibilitas , opem fert electricitas, aut illa 
galvanica. Chirurgica autem auxilia praeter 
sanguinis missiones generales , sunt appli- 
cationes hirudinum ; cucurbitularum vel 
siccarum , vel scarificantium ; vesicautia ; 
sinapismata ; fonticuli ; setacea ; moxa; fer- 
rum candens. 

§. 1511. Plures auctores in curatione 
morborum nervei systematis commendant 
musicam ob impressiones , quas in illud 
infert Haec vero non semper utilis est ; 
imo interdum nocens ; cum scilicet eosdem 
Tom. VIII. . D 

excitet animi effectus, qui morborum ner- 
-vei systematis caussa fuere. Pluries enim 
observavi in affectionibus hystericis, et hy- 
pochondriacis , et vesaniis , musicam aut 
utiliter agere, aut nocere. Vidi puellam vi- 
ginti annorum , quae dum corripiebatur 
mania , placabatur ad lyram : vidi aliam 
eadem fere aetate in convulsiones ad cym- 
balum delabi. Hinc persuasum habeo , ut 
suo loco dicemus , in dementium nosoco- 
miis musicam esse pro illis solum adhi- 
bendam , qui ab hac utiles recipiunt im- 
pressiones. 

5- 4 512. Aliquid jam diximus de ali- 
mentis , et potionibus ; nil igitur aliud su- 
peres t , quam animadvertere , non semper 
regulis generalibus esse inhaerendum , sed 
alimenta et potiones esse variandas, prout 
sunt nervei systematis anomaliae. Usus ex. 
gr. coffeae interdum nocet , interdum pro- 
ducit mirabilia, sicut absolutam hemicraniae 
sanationem. Quod dicitur de potione cof- 
feae dici dehet de illa theae viridis. Lac 
generatim in neurosibus juvat , si a nimia 
nervorum sensibilitate nascantur , et pro 

alimento res lacteae ; tamen interdum in- 
commodant , ventriculi ariditates augent , 
nulloque modo fem possunt. In defectu 
sensibilitatis aliqua expedit substantia aro- 
matica , et modicus vini usus ; nihilomi- 
nus non raro aromata officiunt , et prae- 
sertim ventriculi functionem laedunt. Aer 
etiam pro nervorum morbis esse debet mo- 
dicae temperiei , minime variabilis ; atta- 
men modo confert siccus , modo humidus; 
modo ille montium , aut vallium ; modo 
maritimus. Hoc quotidiana demonstratur ex- 
perientia. Qui enim montano non sanantur 
arire , secus maris litora sanitatem recupe- 
rant ; idem contingit sub aliis aeris quali- 
tatibus. Inquit Demerson lect. V. ’ Botanic. 
dum agit de vegetabili perspiratione , vere, 
dum renovatur vegetatio , folia , omnesque 
partes virides vegetabilium majorem quan - 
titatem oxyginii praebere, praesertim cum 
dulces imbres refrigerent aerem. Tum si 
per subfrigidas nemorum umbras deambu- 
letur , a6r respirabilis balsamo repletus, vi- 
detur vitae robur , et novam vim imagi- 
nationi impertiri. Huic itaque auctori per- 

suasum est , veris aerem esse mirum in 
modum vivificantem , et convalescentibus, 
et illis , qui melancholia , et convulsioni- 
bus implicantur, aptissimum. Ut de aere , 
sic de motu , quiete , somno , vigilia, nul- 
la peculiaris consideratio omittenda est. 

1513. In hac ampla morborum clas- 
se duos constituimus ordines. In primo 
neuroses organa vitae animalis , in altero il- 
la vitae organicae affligentes includimus. In 
hisce ordinibus comprehenduntur genera , 
species , varietates. Haec quam offero di- 
stributio , innixa divisioni , quae nervos in 
illos vitae animalis , aliosque vitae organi- 
cae decernit, simplicior et aptior mihi vi- 
sa est Ad neuroses igitur primi ordinis 
veniamus. 

ORDO PRIMUS 

, . .■■■'. ■ • .1 

Neuroses vitae animalis 

GENUS PRIMUM 

■ ) " 

Sopores 

$. 1 5l 4- Omnes morbi qaorum cha- 
racter est sopor , et imminutio aut amissio 
motuum voluntariorum ad morbos soporosos 
pertinent Hic sopor , graece Xifcapjo<; , la- 
tine veternus, continuum somnum, et tor- 
porem indicat Soporosi morbi gradum so- 
lum differunt; ergo hoc genere plures con- 
tinentur species , scilicet coma , lethargus , 
carus , apoplexia , etc; et hisce speciebus 
plures varietates , quae ab aliqua caussa- 
rum, et symptomatum varietate constituun- 
tur. Sunt inter species , quae veri soporis 
apparentiam habent , ut apoplexia ; qua 
prehensi vel humi , vel lecto procumbunt, 
stertunt , eorumque artus flaccent: aliae so- 
poris apparentiam non offerunt , ut ecsta- 

sis , vel catalepsis, in quibus sensus omnes 
et liberi motus deficiunt , sed aegri situm 
vel stantis vel sedentis retinent, qualem 
ante morbi aggressum habebant : aliae in 
quibus aegri nec bene vigilant , nec be- 
ne dormiunt ; et dum sensus hebescunt , 
imaginationem non amittunt , ut est cu- 
ma vigil- Quamvis inter hos morbos adsit 
adnotabilis differentia, quia non omnes ut 
carotici et apoplectici sensus , et motus , 
memoriam , et imaginationem perdunt; ta- 
men quia aliquam quoad caussas, et sym- 
ptomata similitudinem praeseferunt , insi- 
mul alligentur. 

§. 1515* In omnibus soporosis morbis 
laeditur cerebrum , ut a caussis , sympto- 
matibus , cadaverum aperturis confirmatur. 
Ergo caussa proxima est laesa cerebri, ner- 
vorumque integritas : caussae remotae, quae 
vulnerant , lacerant , irritant, comprimunt, 
aut alio modo fabricam hujus visceris offen- 
dunt. Revera sectione cadaverum inveniun- 
tur rupturae vasorum; effusiones sanguinis, 
et seri ; in cerebri ventriculis collectio se- 
roBi humoris : tumores ; ascessus ; ulcera- 

tiones ; vermes ; hydatides ; calculi inve- 
niuntur. 

§. 1516. Horum morborum prognosis 
nunquam fausta est ; nam saepe imminet 
-vitae periculum, et mors. Nihilominus a di- 
•versitate specierum , varietatum , sympto- 
matum; caussarum securum deducitur prae- 
sagium; quod etiam de curatione dicendum 
est. Haec enim interdum similis est, inter- 
dum differt , ut modo de speciebus dispu- 
taturi videbimus. 

i SPECIES PRIMA 

Coma 

$. 1517. Coma, Kopa, aut est pro- 
fundus sopor, aut propensio ad somnum 
cum vigilia. Somnus statu salutis plus vel 
minus extentionis habet ob aetatem , con- 
suetudinem , temperamentum , clima. Ge- 
neratim pueri valde dormiunt ; parum se- 
nes. Quidam ratione consuetudinis vix qua- 
tuor horas dormiunt ; alii decem. Debiles 
plus se dant somno; minus robusti. Sub gra- 

levi. In statu vero morboso non solum 
somnus longior est , sed etiam morbosis 
foenomenis stipatur. Idcirco ob majorem 
vel minorem somni profunditatem , et va- 
ria foenomena dividi solet in plures gradus, 
qui praecipui sunt coma, lethargus , carus, 
apoplexia. Coma vero fuit a veteribus di- 
visum in somnolentum , et vigil. Illud . di* 
ctum fuit cataphora , /«n«popa , quo no* 
mine usus fuit Hippocrates ad quamvis de* 
notandam propensionem ad somnum ; hoc, 
graece rlypv ryov , aut ayiwxvufiec , a 
Nosologis , nomine minus apto , typhoma- 
nia vocatur; siquidem exprimit delirium fe- 
bris nervosae, quae dicitur nvpoc. Quoniam 
plures admittuntur typhomaniae species, illa 
quae comati vigili respondet estaypvTn-i- 
xoua , quamvis a tradita nosologorum de- 
scriptione esse videtur inflammationis cerebri 
symptoma. Coma somnolentum est somnus 
continuus , profundus, quo si excutiantur, 
et de aliqua re aegri interrogentur oculos 
aperiunt, respondent, et in altum somnum 
iterum labuntur. Coma autem vigil est inu- 

tilis ad somnum propensio , qui horrendis 
et mentem agitantibus imaginibus repelli- 
tur. Utrumque coma est primarium , sym- 
ptomaticum , secundarium. Primarium est 
sine febre ; symptomaticum , et secunda- 
rium huic conjunguntur. 

§■ *518. Inclinatio ad coma somno- 
lentum perspicua est ; nam in alimentis 
sumendis , iter faciendo , aut in agendis 
rebus homines nutant et obdormiscunt . 
Haec inflectio ad somnum maxime in co- 
mate spectatur, quod ab auctoribus dicitur 
chronicum ad plures menses , et etiam an- 
nos extensum. Cum vero coma somnolen- 
tum opprimat , somnus est gravior ; os hiat; 
oculi clauduntur; pulsus sunt tardi, de- 
pressi; facies pallida; membra flaccida; re- 
spiratio libera; aegri expergefacti aperiunt 
oculos , interrogationibus respondent , sed 
nihil aliud curant , nisi in somnum rela- 
bi. Etenim si praebeantur alimenta , haec 
respuunt ; sed sumunt, si vehementer con- 
cutiantur. Interdum respiratio , progredien- 
te morbo , stertorosa fit. Comati sympto- 
matico , et secundario , ut est illud a scor- 

bufo , hydrocephalo , febribus intermitten- 
tibus perniciosis , cachexiis , podagra , re- 
tropulsis exanthematibus , repressis urinis 
aut egestionibus , primariorum morborum 
adduntur signa. Coma autem vigil ab im- 
possibilitate dormiendi discernitur tempore, 
quo aegri ad somnum propendent, qui lar- 
vis abrumpitur , etsi illi in loco ad re- 
quiem conciliandam aptissimo discumbant; 
dum vigilant ab oculis clausis , et delirio: 
praeterea concitati , aperiunt oculos, et ir- 
ritantur ; mox palpebras iterum occludunt, 
et ubi forte per aliquot temporis momen- 
ta somnum capiant , exilientes experge- 
fiunt : ut plurimum pulsus sunt lenti , et 
debiles ; non molestat sitis , tamen potio- 
nes alimentis praeferuntur. Si coma vigil 
est symptoma inflammationis cerebri , fe- 
brium nervosarum , gastricarum , vermino- 
sarum , intermittentium , non desunt ho- 
rum morborum consueta foenomena. 

§. 1 51 9. Surripitur caussa proxima co- 
matis ; tamen dici potest esse morbosam 
cerebri mutationem a caussis editam , quae 
modo profundum somnum , modo ad so- 

tnnum dispositionem , eodemque tempore 
vigiliam , et etiam delirium inducunt. Senes 
obesi, cachectici comati somnolento paran- 
tur, cujus excitantes caussae sunt crapu- 
la, diuturnae vigiliae, circulationis sangui- 
nis tarditas , collapsus cerebri , haemor- 
rhagiae habituales , egestiones periodicae 
repressae. Homines vero iracundi ,■ nefyo- 
rumque systemate sensibilissimo praediti 
non raro obnoxii sunt comati vigili cujus 
excitantes caussae sunt profunda studia, ve- 
hementia animi pathemata , immodici cor- 
poris labores , morsus scolopendrae. Cum 
ab hac caussa coma vigil proficiscitur , ve- 
nit secundum Sauvages illa species Typho- 
mania Martinicana vocata , quae sopore , 
delirio , et tumore partis morsu sauciae di- 
stinguitur. 

§. 1520. Aliquando coma somnolen- 
tum expedite discutitur; scilicet cum caus- 
sa sit levis , et prompta curatio. A pletho- 
ra natum aliqua sanguinis missione solvi- 
tur. Subinde vero est pertinax ; per plures 
menses perseverat , et in apoplexiam abit, 
ut non raro senibus, et obesis evenit. Sym- 

ptomaticum est plus vel minus periculo- 
sum. Illud febrium intermittentium perni- 
ciosarum praeceps est ; sed si recte admi- 
nistretur peruvianus cortex prospere subi- 
gitur. Malum est in initio febrium mali- 
gnarum ; in progressu scorbuti , cum ma- 
xima sit debilitas , pulsus deficiens , mu- 
sculorum lassitudo, maculae violaceae uni- 
versi corporis, dolores articulares ; in hjr- 
drocephalo chronico , ubi monstrat quo- 
modo aquae premant, et diruant cerebrum, 
et cerebellum. Etiam timorem injicit a re- 
trocessa podagra, aut retropulsis exanthema- 
tibus , et impetiginibus ; sed si primarii 
morbi ad propriam restituantur sedem, fe- 
liciter evanescit. Coma ab ischuria renali 
modo lelhale est , modo salutare , ut post 
acutos morbos , et in convalescentia. Co- 
ma vero vigil ut plurimum alea plenum 
est. Saepissime ab animi affectibus laciy- 
mabilc , quia transit in phrenesin , cui su- 
perveniunt convulsiones. Nontiunquam hic 
morbus per plures hebdomadas in eodem 
statu manet ; postea symptomata vel au- 
gentur , vel decrescunt. Si hebetudini sen- 


Digitized by Google 



61 

suum succedat delirium , inquietudo , pul- 
suum debilitas , omniumque rerum fasti- 
dium , sinistrum est omen; contra dextrum, 
si redeat quies , et utiles dejectiones ab 
aliquo medicamine promoveantur. Coma a 
scolopeudrae morsu productum , ut Sauva- 
ges , aliique affirmant practici , aut sponte 
cessat , aut suppuratione partis morsu sau- 
ciae terminatur. Maxime tandem timendum 
est cum sit encephalitidis, febrium nervo- 
sarum , et malignarum symptoma. 

§. 1521. Si coma somnolentum nasca- 
tur a plethora , conveniunt sanguinis mis- 
siones , hirudines, purgantia , clysteres , po- 
tiones diluentes , balnea calida pedum, vi- 
etus tenuis ; denique si hisce auxiliis ob- 
stet , vesicantia , et sinapismata. Sed si 
caussa sit debilitas , et circulationis san- 
guinis tarditas, praemittitur purgans, mox ad 
ea veniendum , quae incitant, et excutiunt 
soporem , ut sunt frictiones , vellicationes , 
vesicantia , sinapismata, aether , castoreum , 
spiritus C. C. succinatus , fuliginis ; victus 
sit talis, ut sine stomachi pondere vigorem 
corporis augeat. Uhi fieri potest omittenda 

non est aliqua corporis exercitatio. Non ra- 
ro coma ortum habet a polypionia ; tum 
victus sit parum nutriens, a substantiis ve- 
getabilibus , levibusque piscibus desumptus, 
nec parum exerceatur corpus. Si est sym- 
ptoma febrium intermittentium perniciosa- 
rum , apta est venae sectio , si hanc per- 
mittant vires , aut applicatio hirudinum , 
et cucurbitularum scarificantium , vesican- 
tia , frictiones , sinapismata , clysteres, odo- 
ramenta, et in intermissione, vel remissio- 
ne paroxysmorum cortex peruvianus , aut 
ex eo parata. Si vero coma podagram, exan- 
themata , impetigines retropulsas sequatur, 
primum hujusmodi morbi ad sua loca re- 
vocentur. Idem fere de comate vigili dicen- 
dum est. Etenim si nascitur a debilitanti- 
bus , et mentem turbantibus pathematis , 
remedia sunt aether , liquor anodynus mi- 
neralis Iloffm. , opium , et ex eo compo- 
sita: si ab immodicis laboribus vires exhau- 
rientibus , praecipue conferunt nutrientia , 
quae vires ipsas restaurent : si a gastricis 
impuritatibus cathartica: si a vermibus an- 
thelminthica : si sit inflammationis cerebri 
symptoma , methodus antiphlogistica. 

SPECIES SECUN D A 

Lethargus ; 

§. 1422 . Lethargus, AqSapjog, XtjUup- 
pa , altus est sopor , ita aegros hebetes , 
et obliyiosos reddens , ut expergefacti , nec 
perspicuitate, nec ordine petitionibus respon- 
deant. Hippocrates lib. 2. de morbis LXHL 
Nsooc J? x.u'k'tp'ei/71 Xrt^apyog. 
xal to’ ataXov TtTvu irxXv xai vypov xal 
cf>Xvi jptei’ xeu’ urar Ttavoi)ra, tpXvr/peov , 
tvSei' x.ul aTcoTtaren x<xxn<Vtmv. Morbus le- 
thargus vocatus. Tussis oboritur , et sali- 
vam spuit multam et liquidam, et nugas 
garrit , et cum nugari desierit , dormit: et 
recrementum male olens egerit -3 Adest in 
initio desiderium dormiendi; debilitas; obli- 
vio rerum ; facies pallida , tumida , et in- 
terdum livida ; sopor mox augetur ; oculi 
semiclausi ; os hians : si excitentur aegri , 
oscitantur , et nonnumquam dicunt, capitis 
gravitate, et dolore affici ; si interrogen- 
tur , non bene respondent , et in somnum 

recidunt : pulsus sunt varii , nempe tardi , 
frequentes, molles , undosi , debiles , inae- 
quales , parvi, tremuli ; sic respiratio rara, 
difficilis , expedita. Morbo ampliore facto , 
comparent profusi sudores generales , vel 
partiales ; spasmi ; convulsiones ; paralyses; 
pulsus parvi , et tremuli. Cum lethargus ad 
apoplexiam declinat, sopor est maxime pro- 
fundus , virium infirmitas , fere universalis 
oblivio , mens hebes et stupens. Saepe le- 
thargus symptomaticus contingit in febribus 
nervosis continuis ; intermittentibus perni- 
ciosis ; in inflammatione cerebri ; in chro- 
nicis pectoris morbis: secundarius post hae- 
morrhagias ; febres non resolutas ; morbo- 
sae materiae ad cerebrum metastasim. 

1523. Opinabantur veteres , caussam 
proximam lethargi esse frigidam et inertem 
pituitam , et hanc opinionem versabant , 
quia in hoc morbo adest pallor , et tumor 
vultus. Inquit Hippocrates de structura ho- 
minis III. Lethargus vero et ipse cere- 
bri passio est : cum enim cerebrum frigi- 
dis humoribus repletum fuerit , hinc pas- 
sio quae lethargus appellatur , hominem 

occupat : et calefacientibus cerebro opitu- 
lari expedit. Si Caussa vero videtur esse 
morbosa cerebri conditio, quae plerumque 
in amisso cerebri vigore consistit; nam le- 
thargus a caussis remotis oritur , quae tqvhv 
perdunt. Ad hunc soporem inclinant senes, 
debiles , eacochymici , obesi , graves hae- 
morrhagias , aliasve aegritudines enervantes 
perpessi. Caussae autem excitantes sunt afer 
buinidus , et frigidus; prava alimenta; tri- 
stitia ; immoderati labores; vita sedentaria; 
acria studia ; diuturnae vigiliae ; ^ymiae san- 
guinis jacturae ; venena narcotica, ut opium, 
ej usque praeparata ; datura stramonium ; 
hyoscyamus niger ; atropa belladonna , co- 
nium maculatum. 

§. 1 524' Saepe lethargus per plures 
hebdomadas , et menses manet ; interdum 
intra paucos dies interimit: unde modo in- 
ter acutas , modo inter chronicas aegritu- 
dines adnumeratur. Aliquando cito lethalis 
est , ut si ab ingentibus opii dosibus gene- 
retur. In senibus , et cacochymicis in apo- 
plexiam saepe transilit. Sunt autem sym- 
ptomata , quae ostendunt acerbitatem mor- 
Tom. VIII. E 

bi , ut altus sopor ; virium infirmitas ; mu- 
tata vultus lineamenta; stupor pulsus de- 
bilis ; respiratio difficilis ; dejectiones im- 
modicae cum meteorismo ; urinae suppres- 
sae , limpidae , turbidae , nigrae , sine vo- 
luntate redditae ; spasmus maxillae inferio- 
ris ; paralysis alicujus partis. Omnium ve- 
ro funestissima sunt pulsas parvi , et tre- 
muli ; sudores frigidi partiales , aut uni- 
versales ; tremor manus ; convulsivi motus. 
Faasta vero signa sunt facies fere natura- 
lis; mens quieta; respiratio facilis; pulsas 
molles ; sudores calidi , et profusi ; urinae 
copiosae, et sedimentosae; dejectiones ven- 
tris cum levamine; excretio abundans muc- 
ci ex naribus et ore ; parotides. Cum au- 
tem lethargus est aliorum morborum sym- 
ptoma , plus vel minus severitatis habet. 
Letliale est in febribus nervosis malignae 
indolis ; in febribus intermittentibus perni- 
ciosis tertia necat accessione , si non ala- 
criter curetur , praecipue si aegri sint senio 
confecti. Apta vero curatione , et diaetetico 
regimine vincitur qui succedit gravibus hae- 
morrrhagiis , unde vires abscinduntur. 

§. 1525. Clara est quoruudam ad le- 
thargum propensio. Tum si expugnentur 
caussae , amoliri possumus morbum- Illis 
ex. gr. qui studiis dant operam, praecipian- 
tur exercitia , unde exhilaretur mens , et 
firmioris valetudinis fiat corpus. Etiam cum 
morbus jam inceperit, videndum quae sint 
caussae. Quapropter si nimia sanguinis quan- 
titas in caussa sit , proficiunt Tenae sectio- 
nes ; purgantia ; clysteres emollientes ; re- 
frigerantia : si virium debilitas , optima ju- 
ra ; aether ; ammoniaca succinata; decoctio- 
nes corticis peruviani ; vesicantia ; sina- 
pismata : si opium , aut aliud narcoticum 
venenum , statim emeticum , et deinde 
quae illis vim veneficam auferunt. In opium 
vero animadvertendum est, plura fuisse ce- 
lebrata , ut acetum , succum limonuin, a- 
liorumque vegetabilium ; infusio coffeae ; 
camphora ; potiones muccilaginosae . Sed 
haec nocuas opii qualitates non delent. Ex- 
perimentis demonstravit Orfila , acetum, et 
acida vegetabilia infesta potius esse quam 
utilia , si porrigantur cum adhuc opium 
est in stomacho ; juvare , si venenum vo- 

E * 

mitu fuerit expulsum. Acida enim vegeta- 
bilia solubiliora reddunt venefica opii prin- 
cipia , maxime morphinam ; et ideo hujus 
deletrix actio in nerveas papillas magis ex- 
tensa , magisque prompta esse debet Hinc 
omnes in eadem fere sunt mente , dandam 
esse per vices decoctionem gallae tincloriae, 
qua fit morphinae praecipitatio, et novum 
fingitur compositum , quod licet vi dele- 
trici non omnino exutum , tamen est opio 
minus solubile , ideoque minus nocuum. 
Post vero decompositionem opii a decoctio- 
ne gallae tinctoriae expletam ; praebendum 
est emeticum, non multa aqua dissolutum, 
nec multa detur aqua emetico superbiben- 
da. Aliquando dum aeger est stupidus et 
insensibilis obtineri non potest vomitus ; et 
aquosae poliones dissolutionem veneni se- 
cundant , illiusque reddunt faciliorem ab- 
sorptionem , proindeque perniciosiores ef- 
fectus. Si vero obtineatur vomitus, et hinc 
rejectio veneni, secetur vena , praesertim si 
temperamentum sit plethoricura , et in gra- 
vioribus casibus vena jugularis. Postea uti- 
les sunt potiones acidulae, ut aqua cum ace- 

to , succo malorum medicorum , vel alio- 
rum acidorum vegetabilium . Cum lethar- 
gus effusas excipit haemorrhagias , et pul- 
sus sit debilis , et vires deficiant , tum cor- 
tex peruvianus , optima camis jura, animi 
quies , diaeta animalis exquisita , modicum 
vinum , et apta corporis exercitatio opi- 
tulantur. 

SPECIES TERTIA 

Carus 

\ 526. Carus est tam somnus pro- 
fundus , ut aegri excuti vix possint , et si 
excutiantur , et de aliqua re petantur non 
recte respondent , et confestim palpebras 
claudunt , et in somnum relabuntur. Re- 
spiratio est libera , et sine stertore ; artus 
moventur. In augmento morbi symptoma- 
ta majora fiunt ; ideoque difficilius excuti- 
tur somnus ; interrogationibus non reddun- 
tur responsa; vultus fit ruber; aegre maxilla 
diducitur ; cubatus ut in apoplexia , a qua 

carus differt qui;» respiratio est placida, rara, 
et sine stertore. Cum autem carus sit sym- 
ptoma febrium interni i ttenlium perniciosa- 
rum, Termium , affectionis hystericae, et 
hypochondriacae, hydrocephali , variolarum , 
etc. , miscetur symptomatibus horum mor- 
borum propriis. Igitur si febres intermitten- 
tes comitetur , in earum accessionibus cum 
reliquis symptomatis occurrit: si vermes, 
eodem tempore adest rubor genarum fu- 
gas , pupularum dilatatio , pruritus na- 
rium , expulsio lumbricorum : si hysteri- 
cam affectionem, ut plurimum praecedunt 
strangulationis sensus , dysphagiae , et vo- 
lutantis globi ; vicissitudines frigoris et ca- 
loris ; pulsus teasus et strictus ; urinae co- 
piosae , et limpidae : si affectionem hypo- 
chondriacam , molestat constrictio gutturis; 
difficultas deglutiendi , et respirandi ; unde 
nonnulli hanc affectionem credunt angi- 
nam , quae sub aspectu cari corripiat. Si 
carus sit secundarius , noscitur a praegres- 
sis morbis. Si proveniat a podagra , cessat 
prius dolor pedis , aliarum ve partium : si 
ab ischuria , accedit propter refluam uri- 

nam profundus somnus , sitis , calor ma- 
nuum , febris : si a scabie , hac evanescen- 
te , gravis opprimit sopor. Carus traumati- 
cus ab externis laesionibus distinguitur , ut 
vulneribus , contusionibus , capitis fractu- 
ris; ipsius capitis inspectione, et adstantium 
relatu. Sauvages inter cari species illam re- 
censet, quae dicitur Nystagmus. Inquit hanc 
bis observasse, et ita describit ps Est carus 
subito superveniens , omnem sensum , et 
motum artuum intercipiens , pulsu et re- 
spiratione pacatissimis, cum nictatione velo- 
ci et . continua ciliorum, a Haec vero spe- 
cies videtur esse hystericae affectionis sym- 
ptoma. 

§. 1 527. A caussis gignitur carus ab il- 
lis apoplexiae non dissimilibus , si excipia- 
tur differentia gradus. Etenim hujusmodi 
caussae sunt plethora ; animi pathemata ; - 
venena narcotica ; insolatio ; frigus ; abu- 
sus vini , spirituum, cerevisiae; fumus car- 
bonum ; vapor musti fermentantis ; et ut 
refert Baglivi venenum tarantulae. Sauva- 
ges inter cari species illam admittit a plum- 
bagine Europaea Linnaei , cui obnoxii sunt 

qui , a<l flavum paleae colorem obtinen- 
dum , hujus plantae decoctionem prae- 
parant. 

§. 1 528. Carus est periculosus morbus; 
tamen a plethora , et a nimia vasorum ce- 
rebri distensione natus , sanari potest. Ille 
vero ab insolatione , animi pa thematibus » 
narcoticis venenis , nec expedite , nec se- 
cure curatur. Lethalis est a vapore fermen- 
tantis musti , et carbonum ; nam in for- 
tem saepe apoplexiam degenerat. Interdum 
post cari sanationem aliqua remanet capi- 
tis nutalio. Ait Boerhaavius §. 1046. |=:Hinc 
a caro soluto sanitas , nisi quod forte titu- 
batio vacillans capitis aliquandiu supersit, ss 
(Tenera tim carus est lethargo gravior , qui 
non raro in apoplexiam , et mortem con- 
vertitur. Quoad carum symptomaticum , et 
secundarium , in febribus intermittentibus 
perniciosis est saepe funestus ; gravis in af- 
fectionibus verminosis , et hystericis ; le- 
thalis qui supervenit ischuriae; retroceden- 
ti podagrae periculo plenus, sed si podagra 
ad suam sedem restituitur , etiam sponte 
sanatur. Exitiabilis est traumaticus, si post 

ictum super caput, aeger ceciderit, et deinde 
comparuerit profundus sopor , vomitus , 
sanguis vel ex naribus vel ex auribus, acu- 
ta febris. In cadeveribus illorum , qui hoc 
perierunt , inventus fuit diffusus sanguis , 
pus , serum , sphacelus , cranii laminarum 
depressio. 

§. i 529. Carus a plethora curatur san- 
guinis missionibus vel ex brachio , vel ex 
pede ; applicatione hirudinum ; balneis pe- 
dum ; clysteribus ; levibus purgantibus ; 
fuga a calefacientibus ; diaeta tenui ; dein- 
de epispasticis ; et capite sublato , dum 
aeger decumbit . Sic carus ab insolatione 
exposcit sanguinis missiones generales , et 
locales ; purgantia ; applicatio capiti re- 
rum frigidarum . Si caussa fuerint narco- 
tica , videndum quae sint ; sed generarim 
emetica , purgantia , clysteres , sanguinis 
missiones , si sinat virium conditio , quae 
praesertim ab observatione pulsus cogno- 
scitur ; nam dum exhausto robore vires lan- 
guent ad cardiaca potius et vinum confu- 
giendum est. Si vero traumaticus sit carus, 
expediunt venae sectiones vel brachio , vel 

pede, vel collo; plura auxilia chirurgica, et 
interdum terebratio ; potiones diluentes et 
antiphlogisticae ; clysteres refrigerantes; pro 
victu jura , et juscula tenuia , positio ca- 
pitis acclivis. 

SPECIES QUARTA 

Apoplexia 

§. 1530. /Vpoplexia, dironXri&a , la- 
tine sideratio , nam graecum nomen profi- 
ciscitur ab 'htoxXwm . percutio , aut at- 
tonitum reddo , est subitanea sensuum in- 
ternorum et externorum , motuumque vo- 
luntariorum aiuissio , manente cordis et 
pulmonum motu. Apoplexiae nomen Hip- 
pocrates dedit paralysi non solum totius 
corporis , sed quarundam partium , aut u- 
nius lateris, sive dexteri, sive sinixtri, quae 
hemiplegia , t t utrr kyyla. , vocatur. Celsus a- 
poplexiae nomine lib. III. Cap. XXVI. de- 
scripsit priorem , et rariorem morbum , 
quem dixit attonitum; alterum Cap. XXVH. 

frequentiorem, quem resolutionem appella- 
vit.Dixit, veteres resolutionem totius corpo- 
ris apoplexiam; partium paralysin nominasse. 
Praeterea monet , suo tempore utrumque 
malum paralysin vocari; Revera apoplexia 
non est , nisi universalis paralysis. Galeni 
definitio est 53 hizoitkri&a enrl xulto^t; (alibi 
xar a<pop% ) tftatoiat; urta avaio^olac^ xal 
tu pensas fi? nauaros. Apoplexia est stupor, 
mentis languor, et corporis resolutio. ^ Er- 
go in apoplexia circulationis et respiratio- 
nis motus permanet ; sed ubi vehementis- 
sima est, si instar fulminis non interficiat, 
hosce motus maxime turbat , hinc saepe 
stertore et roncho stipatur. 

§. 1531. Omni tempore apoplexia ali- 
quam , sed semper imperfectam , divisio- 
nem subiit. Veteres eam dividebant in uni- 
versalem , et partialem , quarum prima e- 
tiam vera dicta fuit, altera spuria. Deinde 
ratione caussarum in sanguineam , et pi- 
tuitosam , sive calidam , et frigidam fuit 
distributa. Sed haec divisio perfecta non est, 
ut §. 1012. sic fatetur Boerhaavius ^ Ex 
iisdem constat a diversis et oppositis qui- 

dem caussis , morbum hunc saepe produci, 
adeoque bene dividi in sanguineam et pi- 
tuitosam , sed non perfecta divisione , cum 
et serosa, et atrabilaria , et polyposa sit, et 
alia. Zm Etenim summus auctor quadrupli- 
cem et vetustam humorum divisionem se- 
ctabatur . In nosologiis permixtae fuerant 
apoplexiae primariae , symptomaticae , se- 
cundariae , consensuales , traumaticae; hinc 
inter species inveniuntur apoplexia sangui- 
nea , serosa , nervosa , inflammatoria , te- 
mulenta , hysterica, epileptica, verminosa, 
metastatica , traumatica , scorbutica , veue- 
rea , febricosa , polyposa, praecordial is, ne- 
phritica , narcotica , halituosa. Recentiores 
autem distinguunt apoplexiam in hypersthe- 
nicam, et hyposthenicam; sed haec etiam di- 
visio absoluta non est ; siquidem non ab 
hisce solis diathesibus apoplexia progigni- 
tur. Veteres aliam divisionem a vehementia 
morbi desumpserant , ut in aphor. Hippo- 
cratis videre est, qui apoplexiam in levem 
et fortem dispertitur. Deinde Galenus Comm. 
in Coae, praenot. text. 476. in levissimam, 
levem , validam, validissimam. Prima cum 

respiratio sit liberior ; pulsus regularis ; co- 
lor faciei , et calor corporis fere naturalis: 
secunda , cum respiratio , et pulsus inae- 
qualis , intermittens ; color praetematura- 
lis ; corpus subfrigidum : tertia cum respi- 
ratio difficillima ; pulsus durus , varius; co- 
lor perit ; corpus alget : quarta , cum tra- 
hantur ronchi vehementissimi , aut nulla 
respiratio cum absint ronchi ; pulsus nul- 
lus ; facies cadaverosa ; sudor frigidus, uni- 
versus ; circa os spuma ; ani , et vesicae 
sphincteres omnino resoluti. Hujusmodi ve- 
ro partitiones non indolem et originem mor- 
bi , sed solum symptomatum iutensitatem 
respiciunt - Divisio autem omnibus utilior, 
et retinenda , quamvis non perfecta , est 
quae apoplexiam partitur in sanguineam , 
serosam , et nervosam. Tamen inter recen- 
tiores practicos alii hanc amplectuntur, alii 
respuunt , alii negant oppositam indolem 
apoplexiae sanguineae et serosae . Joseph 
Franch ab effuso humore seroso interdum 
in apoplexiis inflammatoriis adinvento , et 
ab effuso humore sanguineo iu apoplexiis 
lion inflammatoriis deducit , hasce apople- 

xias non esse inter se oppositas. Haec Tero 
deductio non recta milii videtur . Etenim 
ut deducatur opposita indoles non ad ef- 
fusum humorem , sed ad complexionem 
caussarum , et symptomatum convertenda 
mens est. Apoplexiae inflammatoriae sunt 
encephalitides : ergo quid mirum , si sero- 
sus humor adinveniatur ? In hoc casu , ut 
in reliquis inflammationibus , humores, qui 
per arteriarum poros exhalant , a vasis lym- 
phaticis propter eorum stlienicam conditio- 
nem non absorbentur , si in capite hujus- 
modi absorbentia vasa non desint. Sic non 
miremur , si in aliis apoplexiis , etsi non 
inflammatoriis humor sanguineus reperiatur. 
Etenim in apoplexiis sanguineis adest ple- 
nitudo vasorum sanguineorum ; in apople- 
xiis serosis propter diversas caussas augetur 
interdum arteriarum actio. Sed sectiones 
cadaverum confirmant, utplurimum in apo- 
plexiis serosis serosum humorem , in apo- 
plexiis sanguineis sanguinem diffundi. 

§. 1532. Apoplexia dummodo fulmi- 
nea non sit , ab aliquo signo praenuntia- 
tur , ut est pertinax capitis dolor ; gravedo; 


Digitized by Google 


79 


sternutatio; obscuratio visus ; rumor aurium; 
pruritus ad frontem; somnus inquietus; so- 
mnia terrifica; profundus somnus; loquela 
blaesa; involuntariae lacrymae; dilatatio pu- 
pularum; tremor membrorum; distorsio oris; 
saliva ex ore fluens ; convulsivus labiorum 
motus ; involuntarius urinae exitus ; stri- 
dor dentium , aut stridor in somno ; mu- 
scae aut scintillae ante oculos; rotatio ocu- 
lorum; rubor tunicae albugineae ; oedema , 
et resolutio palpebrarum , quae promptam 
impedit palpebrae superioris elevationem ; 
diminutio memoriae , et virium intellectua- 
lium , unde minor in scribendo prompti- 
tudo ; vertigines ; tristitia ; difficilis deglu- 
titio ; facilis lassitudo ; trahuntur pedes ; 
sensus formicationis in membris ; tactus, et 
omnium sensuum , et corporis partium stu- 
piditas. Inquit Hippocrates coac. praenot 
text. 476. 3 Napxou xai dvaicjiijtiiai jivo- 
f levou Tvapd to t ios , airophyx nxuv ovtifi/,- 
aofievov orpiktov. Torpores , et sensus stu- 
piditates , praeter morem contingentes , fu- 
turae siderationis signum sunt, cs Cum ve- 
ro apoplexia aggreditur , varius est aegro- 

tautium vultus secundum morbi formam ; 
perduntur sensus, motusque voluntarii. Vul- 
tus itaque modo rubens , modo pallens; os 
distorquetur ; gena pendet ; oculus ejusdem 
lateris parvus , et in foveam fere immis- 
sus : haec vero symptomata modo deliciunt, 
modo sunt vix visibilia : saepe oculi suf- 
fecti sanguine , prominentes , fixi , truces , 
vitrei; pupula immobilis; clausae palpebrae; 
lacrymae fluunt, et saliva; extremitates nunc 
calidae, nunc frigidae ; irregulares membro- 
rum motus ; spuma circa apertum os; pul- 
sus tardi , duri , fortes , intermittentes, ir- 
regulares , molles , febriles ; sudores frigi- 
diusculi circa caput ; respiratio gravis, ster- 
torosa ; praeter voluntatem urinae et ex- 
crementa redduntur. Cum autem morbus 
minuitur , functiones gradatim in ordinem 
rediguntur ; recuperantur sensus : sed ali- 
cujus partis , aut medii corporis paraly- 
sis remanet , unde iteratum in morbum 
lapsum pertimescimus. Cum unum latus 
resolvitur , haec resolutio dicitur hemiple- 
gia , plerumque tribuenda laesioni oppositae 
partis cerebri. Etenim nervi tam e cerebro. 

quam e medulla oblongata prodeuutes fere 
ab oppositis plagis et originibus decussatim 
proficiscuntur ; quamvis quaedam nerveae 
fibrae ab uno cerebri hemisphaerio ortae 
ad idem corporis latas eunt. Varias modo 
apoplexiae formas edisseram. 

§. 1533. Apoplexia sanguinea adoritur 
ut plurimum plethoricos homines , et sae- 
pe sine signis prodromis. Ubi vero haec si- 
gna non desunt , ante accessum occurrunt 
sensuum hallucinationes; scintillae, et flam- 
mae post pastam , aut noctu ; aurium so- 
nitus ; lassitudo ; propensio ad somnum ; 
vertigines; loquela non expedita; respiratio 
ir> somno stertorosa , tarda ; pulsus tardi , 
fortes, pleni; Deficiunt prodroma cum apo- 
plexia producitur a ruptura vasorum , aut 
a sanguine ad caput vehementissime pro- 
pulso. Symptomata sunt facies ruberrima * 
interdum atro-rubra; turgor venarum ocu- 
lorum , et temporum ; calor capitis ; oco- 
li vitrei, semiaperti , prominentes ; respira- 
tio modo liberior , modo diflicilior et ster- 
torosa ; pulsus prius maguus , plenus , ve- 
hemens , mox languidus , rarus; color , et 
Toni. VIII. F 

calor recedunt; respiratio fit rarior. Si vero 
apoplexia validissima sit , graves emittun- 
tur ronchi ; ingentes cruciant convulsivi 
motus ; stridor dentium ; vomitus ; mors. 
Interdum invasionis momento corripit he- 
miplegia. Nonnunquam in hac apoplexia 
pallescit facies ; sed hic pallor non a de- 
fectu sanguinis , sed a deficiente vita ori- 
tur. Cum autem aegri commodiori positu 
non locentur , augetur angor , praesertim 
stertor , et respirationis negotium. 

§. 1534. Apoplexia serosa persaepe ca- 
pit phlegmaticos , cachecticos , senes. Non 
est , ut sanguinea , adeo subitanea ; et eam 
non raro praecedunt vertigines , torpores , 
memoria debilis , praepedita loquela , so- 
por : mox gradatim invadit accessus. Facies 
pallet , tumet ; turgor , et prominentia ve- 
narum minor ; pulsus depressus , parvus , 
languidus , irregularis , intermittens ; respi- 
ratio anxia , et stertorosa ; non statim per- 
ditur vocis , et linguae usus ; identidem a- 
periuntur oculi , et os , unde magna co- 
pia lymphae desilit. 

§. 1535. Apoplexia nervosa petit ho- 
mines sensibiliores , spasmis, et animi pa- 
thematibus commotos. Praecedit virium, et 
sensuum externorum debilitas ; vertigo te- 
nebricosa ; artuum gravitas ; tremor ; tor- 
por ; convulsivi impulsus. Cum vero pro- 
peret paroxysmus, frigebunt extrema; cutis 
fit arida; facies, et oculi interdum rubent ; 
arteriae carotides validius et celerius pul- 
sant ; pulsus duri ; nonnunquam frigus u- 
niversale ; pallidus vultus ; oculi caligan- 
tes ; pulsus tardi , exiles. Modo haec apo- 
plexia levibus , modo gravissimis et letha- 
libus symptomatibus , sed rarius, stipatur ; 
modo in hemiplegiam , aut partialem pa- 
ralysim abit. 

§. 1536. Apoplexia confundi non po- 
test cum syncope , in qua cum sensu et 
motu respiratio deest , et pulsus; nec cum 
comate , lethargo, caro, in quibus soporosis 
affectionibus, si aegri alta voce vocentur, ex- 
citantur; nec cum epilepsia, in qua est mem- 
brorum agitatio ; nec cum ebrietate, ex qua 
oppressi aegre expergiscunt , per plures ho- 
ras graviter stertunt , et tandem ebrietas 

F * 

saepissime sponte vanescit ; nec cum ence- 
phalitide , cujus apoplexia symptoma in- 
terdum est. 

§. 1 537. Apoplexia traumatica a vulne- 
ribus, ictibus, contusionibus , commotioni- 
bus, lapsubus, cranii fracturis orta, secundum 
caussarum violentiam symptomata offert ma- 
joris vel minoris momenti. Interdum enim 
diffunditur sanguis, comprimitur , et inflam- 
matur cerebrum : interdum homo exanimis 
occidit , sed mox revocatur ad vitam; nam 
resurgit pulsus , qui fit frequens , et vehe- 
mens , redit calor : interdum exilit sanguis 
e naribus , et contingit vomitus : interdum 
non colligitur spiritus, facies fit pallida, re- 
spiratio slertorosa^ gravior , et tandem mors. 

* §. 1538. Apoplexiae symptomaticae, se- 

cundariae , consensuales ab aliis morbis , 
et morbosis partium affectionibus cogno- 
scuntur. Apoplexia ex. gr. hysterica accidit 
in foeminis hystericis , eamque praevertit 
gravis et diutinus hystericus paroxysmus : 
sic apud homines hypochondriacos apople- 
xiam antecedit pertinax hypochondriae pa- 
roxysmus. Apoplexia epileptica supervenit 

epilepsiae : apoplexia arthritica , si impro- 
viso cesset petlum dolor , et inde succedat 
vertigo , capitis dolor , sopor , amissio sen- 
sus , et motus : apoplexia febricosa est ut 
plurimum febrium intermittentium comes: 
apoplexia polyposa a polyposa concretione 
nasci creditur, et indicatur symptomatibus, 
quae de cordis , magnorumque vasorum vi- 
tiis testantur ; ut pulsatio cordis , et vaso- 
rum colli vehemens ; vertigo tenebricosa ; 
respiratio difficilis, maxime motu corporis ; 
pulsus , inaequalis , intermittens ; animi de- 
liquia : apoplexia rheumatica in illis eve- 
nit qui rheumaticis affectionibus laborant , 
et in quibusdam anni constitutionibus, eam- 
que praegreditur coryza , articulationum, et 
musculorum dolores : apoplexia verminosa 
quae consensualis est , oritur ab irritatione 
vermium, qui in ventriculo , vel intestinis 
morantur , cognoscitur a foetidis dejectio- 
nibus , quibus saepe expelluntur vermes ; 
bulimo, qui cum anorexia alternat; tensione 
fugaci , et dolorosa abdominis ; pupularum 
dilatatione ; et non raro antevertunt verti- 
gines , fugientes genarum rubores , convul- 

sivi motus: apoplexia metastatica deprehen- 
ditur ab aliqua metastasi , et ab exanthe- 
matum , impetiginum , aliorumque mor- 
borum repulsione. 

1539. Caussa proxima apoplexiae , 
quaevis ipsa sit , inter cerebrum et partes 
corporis sensui et motui dicatas communica- 
tionem adimit. Plurimae autem et inter se 
oppositae sunt remotae caussae; sed ab illis 
apoplexiae sanguineae incipiamus. Ad hanc 
praeparant temperamentum sanguineum ; 
caput ingens ; breve collum, et latum; obe- 
sitas; vita sedentaria; nimium corporis la- 
certosi robur; haereditaria dispositio ; aetas 
a quadraginta ad sexaginta annos. Inquit 
Hippocrates Sect. VI. aphor. 57. cs Apople- 
ctici autem fiunt maxime , aetate ab anno 
quadragesimo usque ad sexagesimum. 'A Apo- 
plexiam autem sanguineam excitant crapu- 
la , vehemens ira ; repressae consuetae exo- 
nerationes sanguineae ; omissa habitualis ve- 
nae sectio ; anni constitutio ; tempestates 
pluviosae, et frigidae ; ardens aestivus ca- 
lor ; repentinae aeris vicissitudines ; san- 
guinis nimio impetu ad caput scandens ; 

somnus aequo longior ; assiduae et profun- 
dae meditationes; detectum caput et calori 
solis expositum; abusus Tini, et spirituum; 
caput etiam diu inclinatum ; ligaturae et 
vestes nimis constrictae ; inspiratio admo- 
dum ampla , et longa. Morgagni historiam 
narrat apoplexiae ab hac caussa productae 
in faecum expulsione obsecundanda. Facilis 
distensio , et ruptura vasorum 
rum , quae frequenter contingit 
xia sanguinea , non solum a nij 
nis plenitudine , sed etiam ab illorum di- 
spositione , et structura. Etenim exiguae ar- 
teriae piae meningis , substantiae corticalis 
cerebri , plexuumque choroideorum , sunt 
tenuissimae texturae , e arum que orbes fle- 
xuosi , et extremitates subtilissimae. Si va- 
sorum plenitudo ea non dissolvat, saepe ef- 
ficit , ut serosi humores a poris exhalanti- 
bus exeant , qui si non resorbeantur, cere- 
brum comprimunt. 

§. 1 540. Praedisponentes apoplexiae se- 
rosae caussae sunt temperamentum lympha- 
ticum , debile , cachecticum ; provecta ae- 
tas. Excitantes vero sunt affluentes serosi 

humores , debilitas , et lassitudo cerebri ; 
perspiratio e vestigio cohibita , unde ven- 
tis australibus vicissim spirantibus apople- 
xiae epidemice regnant ; sic calor et frigus 
dum alternatim excipiuntur ; vita inops ; 
affligentia animi pathemafa; perenne scien- 
tiarum studium ; vigiliae ; immodicae exi- 
nanitiones sanguineae; obstructiones visca- 
rum; effrenata venus. In hac apoplexia con- 
tingit effusio seri , cujus interdum est po- 
tius cjuain copia , insimulanda indoles, un- 
de cerebrum irritatur. Subitanea effusio se- 
ri apoplexiam efficit ; sed si haec effusio 
lenta sit , et gradatim aucta , pressioni ce- 
rebrum , non secus ac in hydrocephalo, se 
assuefacit , ideoque apoplexia non conse- 
quitur. 

§. 1541. Caussae, quae ad apoplexiam 
nervosam ordinant , sunt molle tempera- 
mentum ; maxima nervei systematis sensi- 
bili tas ; habitatio in locis insalubribus, hu- 
midisque. Caussae autem , quae huic apo- 
plexiae ansam praebent , sunt affectus ani- 
mi , praesertim tristitia , et improvisus ti- 
mor ; insomne studium; jacturae sanguinis; 

Tenus frequens ; odores fragrantes; cubicu- 
li parietes calce recenter illitae ; imminuta 
cerebri vitalitas. Ut plurimum nulla in ce- 
rebro invenitur humorum effusio , nec vi- 
sibilis affectio. » 

§. 1542. Praeter caussas , quae pro- 
priae sunt apoplexiae sanguineae , serosae i 
nervosae , aliae sunt non infrequentes , ut 
ictus , contusiones , penetrantia vulnera * 
fracturae , et depressiones ossium cranii , 
exostoses interius penetrantes ; compressio 
venarum jugularium ; piae meningis cras- 
sities ; falx messoria vel ossea , vel cartila- J 

ginea. A pluribus etiam inorbis , et a ma- 
teriarum morbosarum metastasi non raro 
creantur apoplexiae , ut a calculis capitis, 
praecipue sinus longitudinalis , et etiam ab 
illis aliarum partium ; a dilatatione varico- 
sa , et aneurysmatica vasorum cerebralium; 
durities ossea aut cartilaginea carotidum ;> 
rigiditas ossea arcus aortae; aliaque vitia' 
magnorum vasorum , et cordis ; magni tu- 
mores circa collum ; pectoris hydrops ; epi- 
lepsia ; hysteria , et hypocondria ; affectio-' 
nes gastricae , et verminosae ; retrocessio-' * 

nes exanthematum , impetiginum, materiae 
arthriticae , rheumaticae , lactis ; antiquo- 
rum ulcerum , et fonticulorum exiccatio. 

1543. Apoplexia est formidolosus 
morbus , et saepe lethalis ; nam si quis e- 
vadat , in eum relabitur , et occidit sub 
ejus vehementiore recursu. Apoplexia san- 
guinea magis serosa , haec nervosa magis 
praeceps est Sanguinea sine effusione san- 
guinis sanari potest; sed saepe amnesiam, 
et paralysim linquit ; contra si diffunda- 
tur sanguis. Si haec effusio sit ad cranii 
basim , praecipue circa originem nervorum 
glossopharyngei , vagi , et hypoglossi , ut a 
laesa deglutitione , respiratione , et loquela 
cognoscitur , cito sequitur mors. Interdum 
apoplexia sanguinea levis est; ast saepius 
recurrit , et tandem haemorrhagia cerebri , 
omnium periculosissima terminatur. Apo- 
plexia serosa est sanguinea minus gravis; 
sed saepe relinquit hemiplegiam , aut pa- 
ralysin alicujus partis , amnesiam, et fatui- 
tatem. Tamen interdum exitiosa est, ma- 
xime si improvisa et ingens sit serosa effu- 
sio , ut in hominibus aetate provectis usu- 

venit. Apoplexia nervosa nonnunquam spon- 
te solvitur ; idque post aliquot horas vo- 
mitu , diarrhoea , sudore , urina , aut alia 
excretione , et ut plurimum nullam seque- 
lam linquit , aut levissimam , ut aliquam 
et vix visibilem oris distortionem, quae in- 
de oculis se subtrahit. Aliquando tamen 
mortifera est ; cum scilicet rumpat vasa , 
aut cerebro, vel nervis sub ipso insultu a- 
aliquam afferat laesionem. Aliae apoplexiae 
sunt plus vel minus graves, secundum caus- 
sarum et symptomatum violentiam. Trau- 
matica esse potest citissime mortalis, ut 
quae a gravissima cerebri laesione nascitur. 

, Si a profundis vulneribus , vel a ruptura 
arteriarum , venarumque cerebri produca- 
tur , vix aliquod auxilium admittit. Apo- 
plexia a vitiis cordis , magnorumque vaso- 
rum orta , saepe fulminea est. Quae est fe- 
brium intermittentium perniciosarum sym- 
ptoma , usu praesertim peruviani corticis 
vinci potest. Sic medicabilis , quae excita- 
tur a vermibus , et verminosa dicitur. Alea 
plena est quae oritur a metastasi , ut lo- 
chialis , et lactea ; nam , si prompta non 

fueril curalio , intra paucas horas enecant. 
Insuper animadvertendum est , qui sil apo- 
plexiae gradus. Dixit Hippocr. Sect. II. aphor. 
42. ES Solvere apoplexiam vehementem qui- 
dem impossibile : debilem vero non faci- 
le. es Tum apoplexia levis solvi potest , 
cum superveniat largus et aequalis sudor; 
urina reddatur copiosa , et crassa ; abunde 
fluant haemorrhoides; restituatur menstruo- 
rum cursus ; moveatur alvus ; suscitetur fe- 
bris. Si gravior sit apoplexia , ubi caussa 
superetur, saepe degenerat in paralysin ali- 
cujus partis, aut unius lateris corporis; lae- 
siones judicii , memoriae , motuum relin- 
quit , unde aegri soporosi , hebetes , pusil- 
lanimes , tremuli , vertiginosi remanent Si 
apoplexia vehementissima sit , fulminis in- 
star occidit , unde vulgo fulminea nuncu- 
patur. Tandem symptomata sunt attenden- 
da , quae vel boni , vel mali ominis sunt. 
Pertinent ad prima pulsus molles , et ae- 
quales ; respiratio fere naturalis ; mem- 
bra modice calida ; facilis deglutitio ; u- 
rinae , et faeces voluntario redditae ; vo- 
mitus , et alvus profusa, cum gastricae sor- 

des in caussa sint ; intra viginti quatuor 
horas symptomatum levamen post institu- 
tam venae sectionem , et congrua exhibita 
remedia , scilicet facies accedit ad natura- 
lem , pulsus fit bonus , et respiratio libe- 
rior ; deinde porrecta pocula sumuntur, et 
hauriuntur , quin haustus vel per os , vel 
per nares refluant ; si aeger dum vellicetur 
palpebras moveat , et labia comprimat ; si 
iterum membra moveri incipiant. Praeterea 
utilis est haemorrhoidalis fluxus , ut docet 
Hippocr. Coae. praenoL 489. G ’ KhoiXt)? 
xruoimv aipoppotSst irtyt loufvtu, ftpqoip. oi . 
Apoplecticis si haemorrhoides accedant , ru- 
tile est. G Hic vero fluxus praecipue juvat, 
cum ejus suppressio fuerit caussa morbi. 
Proficuum etiam est sanguinis profluvium 6 
naribus cum sudor aequabili , calido , su- 
blevante. Interdum effusa epistaxis liberat 
etiam ab imminente apoplexia . Loquitur 
Lancisi de homine septuagenario , qui ab 
instanti apoplexia fuit liberatus per hae- 
morrhagiam narium duodecim circa libra- 
rum sanguinis ; et mox per aliam effusio- 
nem quatuor librarum , quae post quinde- 

cim dies contingit, perfecte sanatus. Pro- 
dest etiam abundans urinae separatio, quae 
leve et salinum sedimentum dimittat. In- 
terdum febris salutaris est . Ait Hippocr. 
Sect. VI. aphor. 51. =3 Quibus sanis dolores 
derepente fiunt in capite , et statim muti 
fiunt , ac stertunt , in septem diebus pe- 
reunt, nisi febris apprehenderit 33 Haec re* 
ro febris esse debet ephemera , quae con- 
tingat inter initia in temperamento sangui- 
neo ; vel bilioso ; aut acuta , quae super- 
veniat phlegmaticis ; et in utrisque humo- 
res intra vasa contineantur ; nam si extra 
vasa humores diffunduntur, febris mala. Ut 
igitur febris commoda sit , maturius acce- 
dat , et satis sit valida , sed non inflamma- 
toria. Febris enim exigua , nimis sera, in- 
flammatoria , damnosa est vel inutilis. In- 
terdum etiam auxiliatur febris , cum ebrie- 
tas in apoplexiam transeat. Inquit Hippocr. 
Sect V. aphor. 5. 33 Si quis ebrius dere- 
pente 'obmutescat , convulsus moritur, ni- 
si febris eum corripuerit , aut ad horam 
perveniens, qua Crapulae solvuntur, vocem 
edat 33 Infausta vero signa sunt completa 

abolitio sensuum , et motuum ; perturbata 
circulatio ; respiratio laboriosa , et sterto- 
rosa ; praepedita deglutitio ; in ipso insul- 
tu distensiones nervorum ; vomitus irriti ; 
involuntarius urinae et alvi fluxus ; mem- 
brorum frigus , et torpor. Ait Hippocr. Coae, 
praenot- 478. E3 'Fugite i>e khi vapnijoies , 
iron/poi. rigiditates et torpores malum. ES 
Etiam inter mala signa est sudor frigidus 
aut ex toto corpore, aut ex aliqua parte 
propter molestiam spiritus , ut eodem libr. 
Hippocr. 479. admonet E3 Ev rc iai utto- 
Tc\t)*Xix?>iai,v i 7ir] r>J btiatpopir) rs rtrt 'uarot 
idpJi i Tiyrrattcvcc , iardata^r In sideratis 
ex spiritus aegra latione sudor accedens , 
lethale ES Pessima quoque sunt facies livi- 
da ; paraplegia ; stridor dentium ; circa et 
ante os spuma ; spiritus frigidus ; convul- 
sivi motus unius lateris, et ipsius pectoris; 
oculorum nebula. Laesio respirationis sem- 
per mala est ; sed illa naturalis interdum 
infida , quod ab aliis gravibus et letkalibus 
symptomatis deprehenditur. 

5- 1544. Interdum nulla in cadaveri- 
bus lustratur laesio ; sed ut plurimum tu- 

mulum est caput , et aperto cranio vasa 
sanguinea meningum , cerebri , cerebelli , 
medullae oblongatae turgescunt. Cum apo- 
plectici interclusa anima pereant , vix pe- 
ricranium inciditur ab occipitalibus , £ron- 
talibtis venis , omnibusque capitis partibus 
propter ingentem plenitudinem profunditur 
sanguis. In apoplexia sanguinea vasa, sinus 
longitudinales , et laterales sunt sanguine 
pleni , qui in ventriculos , inter meninges 
et cerebrum, per hujus substantiam, et sub- 
ter cranium dispergitur. Saepe arachnoides 
opaca est , et crassa. Compacta subtantia 
cerebri , in qua plurima sanguinea puncta 
incisione cernuntur. Diffusio sanguinis in- 
venitur in cerebri hemisphaerio , quod est 
lateri paralytico oppositum; licet interdum 
sectiones ■ cadaverum contrarium ostendunt. 
In apoplexia serosa arteriae sunt fere va- 
cuae , venae sanguine turgent ; sed non ut 
in apoplexia sanguinea. Invenitur effusio se- 
ri in ventriculis , et inter ipsas meninges. 
Wep ferus hislor. apoplect. pag. 16. 344. re- 
fert , inter duram et piam meningem serum 
copiosum invenisse ; inter meninges et ce- 

rebrum ; ad cranii basim, et hinc in tubo 
spinae. Interdum aliqua sparsio seri super 
cerebri superficiem , et inter ejus anfractus 
aspicitur. Hoc vero serum vel est limpi- 
dum , vel turbidum , vel sanguineum, vel 
mixtum floccis lymphae coagulabilis, quod 
probat ante mortem subinde actionem ar- 
teriarum augeri. Aliquando autem loco se- 
rosi humoris cumulatur gelatinae species. 
Columbus de re anatomica lib. XV. pag. 
265. 266. inquit multam aquam gelatino- 
sam deprehendisse. Velamenta cerebri laxa 
sunt , ejusque substantia flaccescens. Sae- 
pe inanes sunt sinistrae cavitates cordis, et 
arteriarum rami , dum cavitates dexterae fu- 
sci sanguinis coagulationes continent Pul- 
mones laxi, et sero repleti. In nervosa apo- 
plexia nullum saepe observatur morbi ve- 
stigium. In symptomaticis vero et secunda- 
riis apoplexiis plurima reperiuntur , ut di- 
latationes vasorum sanguineorum durae ma- 
tris ; hujus callositas , et cranio adhaeren- 
tia ; cerebrum corruptum , liquatum; ple- 
xus choroidei erosi , rupti ; calculi; tumo- 
res ; hydatides circa corpus callosum, alias- 
Tom. FIII. G 

que cerebri partes ; glandula pinealis 
gnitudine nucis juglandis , dura , purulen- 
ta ; aneurysma carotidum ; aortae vitia , 
praesertim aneurysmata , polypi ; etiam vi- 
tia cordis i cujus ventriculi dilatati, valvu- 
larumque osteogenesis; vena cava in pecto- 
re tumoribus compressa ; varii morbi pul- 
monum , hepatis , lienis , intestinorum , ut 
hepar tumidum , lien marcidus, intestinum 
ileum sphacelo dissolutum. 

§. 1545. Apoplexia sanguinea abundan- 
tibus sanguinis missionibus , et lato vul- 
nere factis ematur. Inquit Aretaeus de cu- 
rat. morb. acutor. lib. I. Cap. 5. pag. 81. 

Si minus detraxeris, quam caussa postu- 
lat, nihil magni per magnum auxilium con- 
feres =3 Sed habenda est ratio ad aetatem, 
vires , temperamentum, pulsum, faciei ru- 
borem. Sunt qui statim aperiunt arteriam 
temporalem ; alii venam jugularem , quam 
veteres apoplecticam vocabat , quia eam se- 
care in apoplexia auxilium fert. Sed ple- 
rique prius venas brachii oppositi lateris 
secant , et plures sanguinis libras extra- 
hunt Alii eodem tempore venas utriusque 

brachii , aut pedis incidunt , ut majore ce- 
leritate fiat a cerebro revulsio; sed hoc mo- 
do syncope lethalis potest evenire. Alii prius 
venas pedum scindunt ; sed hoc nobis in 
quibusdam casibus faciendum est , ut cum 
apoplexia a retento haemorrhoidum , men- 
struorum , lochiorum fluxu procedit In- 
stitutis sanguinis missionibus vel ex bra- 
chio , vel ex pede , si sensus et motus non 
redeant, et fixus haereat capitis dolor, tem- 
porales caedantur arteriae, et venae jugulares. 
Si hae venae non appareant , nec rescindi 
possint , quidam suadent venam frontis , 
aut venae sublinguales vulnerare, quod fie- 
ri sine gravi incommodo non potest. Dum 
venae jugulares sauciantur , abstinendum a 
vinculo , sed digitis comprimantur. Ut vero 
scindantur raninae , calida teneatur in ore, 
ut ipsae tumeant. Juvant etiam cucurbi- 
tulae scarificantes occipiti , syncipiti , colli 
lateribus , aliisque partibus : sic hirudines 
temporibus retro aures , vasis haemorrhoi- 
dalibus , maxime si apoplexia a suppressis 
haemorrhoidibus , menstruis, et ab affectio- 
ne hypochondrica promanet. Applicentur 

vero hirudines ad utrumque nasi foramen, 
si morbi caussa sit epistaxis cohibita : aut 
apponantur in universo corpore , aut in 
pluribus hujus partibus, si forte venae ape- 
riri non possint. Si apoplexia ab effusione 
humorum producatur , veteres , praesertim 
Themison , et Caelius Aurelianus terebra- 
tionem proposuere , quae deinde adversa- 
rios et fautores habuit. Haec vero operatio 
periculosa est et dubia , quia desunt certa 
effusionis signa; nosque fugit ubi haec effu- 
sio sistat. Educto sanguine, danda suntec- 
coprotica , quae si alvum non moveant , 
ad fortiora recurrendum est , ut sunt ja- 
lapa , syrupus de spina cervina , colocyn- 
this, etc. Si vero deglutitio impediatur , et 
materiae sint intestinorum expellendae , es 
solutione saponis clysteres injiciantur. Qui- 
dam proponunt emeticum , quod fugien- 
dum est , sive vasa sint sanguine ple- 
na , sive disrupta. Proposita etiam sunt er- 
rhina , ut ad narium vasa ferantur humo- 
res , et promoveantur lacrymae. Haec vero 
ut suspecta habeantur ; et si quid naribus 
admovere velimus , vini acetum aptum est 

et innocuum. Praeterea revellentia utilia 
sunt , ut balnea tepida pedum , frictiones, 
epispastica , sinapismata, vesicantia nuchae, 
femoribus , cruribus. Denique ut ad natu- 
ralem conditionem revocetur cerebrum, lo- 
cum habent nervina , ut aether , liquor a- 
nodynus mineralis Hoffm. , spiritus C. C. , 
camphora. Curationis tempore linquenda non 
sunt diluentia et resolventia , ut decoctio 
hordei simplicis , aut cum oxymelle j se- 
rum depuratum. Veteres porrigebant dilu- 
tiora jura , quibus incoquebantur tempera- 
tiores herbae cephalicae , ut melissa, et flo- 
res primulae veris , quae olim ut antispas- 
modica , et cephalica celebrabatur. Mox 
gradum ad ea faciebant , quae potentius at- 
tenuant , resolvunt , et excretiones per cu- 
tim , et renes promovent , ut est stibium 
diaphoreticum , nitrum stibiatum , cinnaba- 
ris factitia. Pluries horum remediorum uti- 
litatem vidi, praesertim cinnabaris factitiae. 
Curandum est , ut caput servetur acclive , 
et nudatum ; corpus resupinum ; demissi , 
et obtecti pedes ; aer subfrigidus , et re- 
novatus. 

$. 4 546. Si apoplexia sit serosa, et ae- 
ger boni habitus , et aliqua sit vasorum 
plenitudo, prudenter educatur sanguis; quod 
non fiat debilibus , senibus , et macie con- 
fectis. Ubi anceps sit venae sectio , satius 
est cucurbitulas scarificantes , et hirudines 
admovere. Praeterea purgantia, vesicantia, 
nervina , urinas promoventia expediunt E- 
metica non sunt ut in apoplexia sanguinea 
adeo timenda; sed ea tutius est fugere. Op- 
portuna sunt catharlica hydragoga , ut sal 
anglicanum , cremor tartari , diacrydium, 
pulvis comacchinus ; pilulae de succino 
Cratonis , mercurius dulcis. Enemata quo- 
que acriora sint. Interius adhiberi solent 
spiritus fuliginis , spiritus C. C. , quibus 
superbibuntur decoctiones majoranae, be- 
tonicae ; aut infusiones serpentariae , vel 
valerianae syl vestris. Exterius vesicantia ca- 
piti , spinae dorsi , extremitatibus ; sinapi- 
smi ; frictiones crurum ; setacea ; fonticuli 
prope caput ; pedduvia tepida. 

5 . 4 547. Si curauda sit apoplexia ner- 
vosa , vitentur quae acrius irritant , nam 
saepe ipsa vesicantia nocent. Generatim con- 

veniunt eccoprotica, ut oleum amygdalarum 
dulcium , olivarum, seminum lini, aut ri- 
cini ; magnesia alba ; et serum depuratum, 
ut laxentur spasmi, emendentur humores, 
detrudantur saburrae , et sensibilitas et ir- 
ritabilitas mitigetur. Fugiantur emetica, quae 
spasmos possunt augere . Usurpentur an- 
tispasmodica , sed temperatiora , ut sal vo- 
latile succini ; liquor C. C. succinatus; tin- 
ctura succini , castorei ; liquor anodynus 
mineralis Hoff. , flores zinci ; sal sedativum 
Hombergii ; aquae nucium viridium , ce- 
rasorum nigrorum; aqua hysterica Querce- 
tani. Fiant balnea tepida pedum ; fotus, et 
emollientes clysteres. 

§. 1548. In omni apoplexiae casu an- 
te oculos habenda caussa est. Si enim pro- 
veniat ab externis violentiis , curatur san- 
guinis missionibus , chirurgiae auxiliis, et 
nonnunquam terebratione. Si os sit depres- 
sum , terebra elevandum ; si fractum au- 
ferendum , ne cerebrum pressionem patia- 
tur. Si a fumo carbonum , et mephiticis 
exhalationibus, locandus est aeger ubi liber 
spiret , et subfrigidus sit aer ; large traha- 

tur sanguis , potissimum a renis jugulari- 
bus ; immittantur clysteres ex aqua cum 
aceto ; naribus admoveantur volatilia ; in 
ore et in faucibus instilletur acetum , sed 
caute ne in glotlidem descendat ; et dum 
redeunte anima incipiunt motus , porriga- 
tur aqua cum aceto bibenda. Utilis est ae- 
ris insufflatio in pulmones tubuli recurvi 
ope , qui alterutram narem immittitur, al- 
tera compressa digitis. Haec ratio praeferen- 
da est illi , qua immittitur tubulus in os; 
nam aut deprimitur epiglottis , et aeris in- 
gressus impeditur in laryngem; aut aer pel- 
litur in oesophagum. Rejicienda sunt eme- 
tica ; et clysteres ex tabaci fumo , quibus 
inflata intestina motui diaphragmatis obsi- 
stunt ; et per narcoticam remedii virtutem 
augetur morbus. Extremum auxilium tra- 
cheotomia est. Si vero caussa morbi sint 
res fermentantes , et cloacarum mephitis , 
adhibetur alchali volatile, quod vim nerveam 
et torpentem irritabilitatem excitat. Si come- 
sti boleti , aut narcoticae substantiae , hae 
primum sunt vomitu exigendae; deinde de- 
tur acetum, et acidi succi vegetabilium. Si 

autem vomitus vel spontaneus , vel a tar- 
taro emetico excitatus non juverit, secetur 
vena , et irritantes injiciantur clysteres. Tan- 
dem interna et externa stimulantia eligan- 
tur , ut sal volatile alchalinum ; semina 
rafani rusticani , cochleariae , vel aliarum 
plantarum aromaticarum; quarum aut sub- 
stantia ministrari potest, aut olea essentia- 
lia , aut tincturae. Applicentur naribus et 
temporibus volatilia ; fiant ad pectus et 
ad dorsum rubefacientes unctiones; frictio- 
nes cum panno laneo , aut strigili ; calidi 
fotus ad extremitates ; vesicantia et sina- 
pismi apponantur. Curatio etiam variat , si 
apoplexia symptomatica sit, vel secundaria. 
Itaque si sit arthritica , praemissis sangui- 
nis missionibus , et illis quae pro sangui- 
nea apoplexia fieri solent , ponantur pedi- 
bus sinapismi, ut revocetur arthritis : si sit 
febrium perniciosarum symptoma , praeci- 
puum remedium est cortex peruvianus ; si 
inflammationis cerebri , Curatio ab illa en- 
cephalitidis non differt. Si apoplexia prove- 
niat ab aliqua metastasi , morbosa materies 
advocetur ad propriam sedem, et omne 

genus revulsionis , et exonerationis excite- 
tur , praecipue diuresis , et diaphoresis. 

§. 1549. Plures sunt apoplexiae reli- 
quiae , inter quas est alicujus partis para- 
lysis. Remedia plerumque sunt attenuantia, 
resolventia , evacuantia , nervina , excitan- 
tia , ut mercurius dulcis ; decoctiones li- 
gnorum diaphoreticorum nempe guajaci 
oflicinalis , juniperi communis , lauri sas- 
safras ; radicum sarsaeparillae , bardanae , 
chinae orientalis , rubiae tinctorum ; jura 
viperina ; serum lactis , aut simplex , aut 
cum incoctis plantis cichoraceis , cephali- 
cis , antiscorbuticis ; balnea , et stillicidia 
aquarum thermalium , earumque luta me- 
dicata ; electricitas ; vectio ; afiris muta- 
tio. Adversus paralyses celebrantur flores 
arnicae montanae , qui resolventem et ex- 
citantem habent vim. Hemiplegiaci citius 
recuperant motum pedum et crurum, quam 
brachiorum et manuum. Rationem proba- 
bilem ila Burserius offert Inst. Medie, pract. 
Vol. V. $. CXLII :=! Caussam Hippocrates 
lib. de morb. virgin. p. 2. in venarum re- 
ctitudine sibi confingit. Verum verosimilius 

est, eos nervos citius restitui, qui ab ea spi- 
nalis medullae parte prodeunt , quae lon- 
gius distat ab sede caussae morbi, uti sunt, 
ni fallor crurales a Inter paralyses frequens 
est illa palpebrarum , cui auxiliatur stil- 
licidium ad cervicem et occiput aquis com- 
munibus vel thermalibus. Si contingat lin- 
guae paralysis , oleum stillatitium cinna- 
momi linguae imponatur , quod ad aliquot 
guttas saccharo excipitur. Alii secundum 
Laurentium Medie. Bened. XIV. spiritu ce- 
rasorum nigrorum perfricant linguam. Alii 
e raninis trahunt saguinem. Haec vero re- 
media pro diversis casibus sunt adhibenda. 
Partes pertinaciter paralysi affectae , flagris 
urticis vexari solent , et in vinacea recen- 
tia immerguntur. 

§. 1550. Magni tandem inter est sta- 
tuere diaeteticum regimen , ne redeat mor- 
bus. In vigore morbi victus sit tenuissimus; 
mox aliquid concedatur. Repudianda sunt 
inflantia , viscosa , tenacia , acria , calefa- 
centia, nimis nutrientia, vinum dulce. Nun- 
quam post pastum obdormiscere , nec se 
movere ; in somno elatum caput servetur; 

temperies cubiculi subfrigida sit ; afer reno - 
vatus; animi quies. Nil enim deterius, quam 
mentis tumultus , praesertim ira. Praeterea 
vitetur frigus ; humidilas ; actio meridiani 
solis , et ignis ; non constringatur corpus 
vestibus , aut ligaturis; lubricus sit venter. 
Apoplexiam sanguineam perpessi , linquant 
vini usum, etcoenam, aut haec sit tenuis- 
sima ; nutriantur potius vegetabilibus, fru- 
ctibus , et rebus acescentibus ; vix sanguis 
aliquantum abundat , maxime quibusdam 
anni temporibus, ut circa aequinoctia, non 
omittatur venae sectio ; servetur alvus li- 
bera clysteribus , vel aliqua cremoris tar- 
tari dosi , et in quibusdam casibus aloeti- 
cis , quae saepe utilem haemorrhoidalem 
fluxum cient Saepe utor sequenti formula. 
R.' Rhabarb. pulver. 3ij , Extr. aloes aquo- 
si 3j , syrup. cichorii q. s. f. pilul. granor. 
trium , quae folio aureo obducantur. Ha- 
rum pilularum quatuor , vel sex suman- 
tur ad noctem. 

SPECIES QCINTA 

Catalepsis 

§• 1551. Catalepsis habet tres gradus, 
quorum primus dicitur ecstasis ; secundus 
vere catalepsis ; tertius catochus. Ecstasis , 
ab iijturwfu, obstupefacio , est pro- 
funda contemplatio, vel talis super aliquod 
objectum mentis attentio, ut distrahi non pos- 
sit, et in illa aeger maneat positione, quam 
habebat sub insultus initio. Catalepsis, xuro- 
, a xaraAuiifialvo , deprehendo , est 
sensuum et motuum voluntariorum suppres- 
sio, manente pulsu et respiratione, unde ae- 
ger remanet immobilis, sed cum mira flexibi- 
litate ad retinendos et suscipiendos motus, 
qui membris dari velint. Catoche, catochus, 
f xaVo^oc a xuTf£o detineo, est 
inflexibilitas et rigiditas membrorum , qua 
accedit tetano. Ab hoc vero distat catochus, 
quia diuturnus morbus est , et in quo nul- 
la est pectoris agitatio, et respirandi diffi- 
cultas , quae quidem magna est in tetano. 

Veteres agitabant quaestionem, an catalepsis 
idem sit morbus ac catochus. Plerique ju- 
dicarunt , nullum esse discrimen; alii esse 
coma vigil, quia est in somnum propensio 
sine somno , unde oculi manent aperti , et 
servatur naturalis color. Si vero observatio- 
nibus traditis fidendum sit , catalepsis non 
differt a catocho nisi gradu, ut a definitioni- 
bus luculenter apparet Catalepsis autem ab 
auctoribus in perfectam aut veram , et im- 
perfectam aut spuriam dividitur. Prima est 
quam definivimus ; altera cum aeger sensu 
et motu caret , et in situ , quem habebat 
sub initio insultus , moratur , sed artus po- 
sitionem , quae his datur , non retinent. 

§. 1 552. Quicumque sit gradus , hic 
morbus est primarius , symptomaticus, se- 
cundarius , periodicus , simplex , compli- 
catus. Primaria catalepsis rara est , et ejus 
paroxysmi quoad numerum , et diutur- 
nitatem discrepant ; nam modo post ali- 
quot dies redeunt ; modo post plures men- 
ses ; modo ad aliquot horas , modo ad tres 
dies extenduntur , sicut apud Forestum , 
Aetium , aliosque scriptores legitur. Sym- 

plomatica , et secundaria a morbis oritur 
sive aculis sive chronicis. Periodica quo- 
dam ordine, et interdum post longa inter- 
valla revertitur. Complicata aliis morbis 
jungitur , ut affectioni hystericae , et hypo- 
chondricae , somnambulismo , etc. 

§■ 1553. Cum ecstasis accessio appro- 
pinquet , quaedam signa prodroma sub ob- 
servatione cadunt. Talis enim est gestus et 
facies , ut mens in alicujus rei investiga- 
tione versari videatur. Cum vero aggredi- 
tur morbus , aeger est sicut profunda con- 
templatione demersus ; non movetur ; fe- 
riantur externi sensus ; oculi aperti et fixi 
haerent , interdum arcana , mystica subli- 
mia proferuntur; interdum fit silentium; 
interdum vario idiomate habetur sermo ; 
interdum voces et gestus caelestes visiones 
declarant. Haec ecstasis non est cum illa 
Sanctorum confundenda ; nam una a mor- 
bo , altera a Dei spiritu manat. Aliquando 
paroxysmus solvitur ; aliquando in veram 
catalepsin , aut in catochum , aut in aliam 
convulsivam affectionem mutatur. Quidam 
post paroxysmum narrant visiones et simu- 
lacra , et futura praedicunt. 



$. 1554. Raro catalepsin praecedunt 
prodroma; tamen interdum non desunt, ut 
vertigines , tremores , oscitationes , lassitu- 
do spontanea , stupiditas ; capitis gravitas , 
et dolor ; oculi caligantes ; aures tinnien- 
tes; colli tensio , et dolor ; rubor et pallor 
vicissim in facie ; nausea ; cardialgia ; an- 
xietas ; oesophagi constrictio ; animi deli- 
quia. Cum vero catalepsis impetit , aeger 
manet immobilis ; sensu et motu orbatur ; 
silet ; oculi modo clausi, et ubi palpebrae 
removeantur , sponte relabuntux; modo re- 
clusi , et defixi , quin videant ; pupulae 
actionem lucis non sentiunt , et ideo non 
contrahuntur. Cutis etiam non percipit sti- 
mulos ; stringitur ; urinae non redduntur ; 
facies est naturalis coloris ; tumescit abdo- 
men ; pulsus varius , ut et respiratio. Ille 
enim nunc naturalis , nunc magnus , aut 
rarus , languidus , lentus , debilis, frequens; 
haec nunc consueta , nunc lenta, nunc vix 
percipienda. Paroxysmus quoad durationem 
dissimilis est ; nam ad dimidiam horam, aut 
ad plures horas, et ad viginti quatuor por- 
rigitur. Post paroxysmum sicut aegri essent 

somno expergefacti, oscitatione et pandicu 
latione , suspiriis os movent et labia. Hoc 
temporis momento quaedam observatione 
digna contingunt. Etenim alii sermonem in- 
ceptum et morbo interruptum resumunt ; 
et ubi forte aliqua vox fuerit dimidiata, ab 
interrupta hujusce vocis medietate rursus 
inchoatur sermo : alii vero supersunt im- 
memores , tristes , melancholici , debiles , 
vertiginosi , epileptici. 

§. 1555. Raro etiam signa prodroma^ 
antevertunt catochum , quae si adsint ab 
illis catalepsis non differunt. Qui laborant 
catocho dicuntur detenti, quia 

rigidi , et distensi jacent, reseratis oculis et 
immobilibus , collo immoto , appressis ma- 
xillis , musculis massetere et temporali du- 
ris et tumentibus ; sed respiratio est na- 
turalis , et auditus etiam aliquantum per- 
manet. 

§. 1556. Nil interest veterum et re- 
centiormn de caussa proxima hujusce mor- 
bi exponere hypo theses ,* ideoque sufficiat 
dicere, transactis annis hanc reponi caus- 
sam in impedito iniluxu liquidi ternissimi 
Toni. VIII. H 

in nervos ad voluntarios motus et sensus 
dicatos ; libero , naturali , et etiam vehe- 
mentiore hoc perstante influxu in nervos 
actionibus vitalibus inservientes. Haec vero 
caussa se in occultum abdit , et nunquam 
forsan detegi poterit. Quoad ecstasin , qui 
in cerebro admittunt imaginationis organon, 
dicunt abstrhai mentem , si illud laedatur, 
unde visa , spectra , monstra oriuntur, di- 
ctu mirabilia. Ecstasis vero caussa esse vi- 
detur nervei systematis non definita per- 
turbatio. Ab hac etiam perturbatione nasci 
videtur catalepsis , et catochus , quae vero 
talis est , ut omnem eripiat communica- 
tionem inter animam et commune senso- 
rium , scilicet efficit , ut anima impressio- 
nes externorum objectorum non percipiat, 
nec motus componat , qui voluntatis im- 
perio subjiciuntur ; dum in musculis re- 
manet vis , qua sustinetur corpus, et mem- 
bra posituram , quae ipsis datur , conser- 
vant, aut sistunt rigida, et inflexibilia. Pro- 
pensi sunt ecstasi- homines pii , et rebus 
divinis addicti ; agitati animi pathematis ; 
studiis et rerum investigationibus dediti : 

catalepsi , et catocho pueri; foeminae, prae- 
sertim hystericae, quae fibras molliores, et 
sensibiliores habent; homines hypochondria- 
ci, et melancholici. Excitant ecstasin stu- 
dia meditationes , animi affectus , infortu- 
nia : catalepsin , et catochum gastricae sor- 
des , abusus vini , carbonum fumus , ha- 
bitatio in locis frigidis , mastrupatio, immo- 
dica venus , tristitia , terror , ira , odium , 
antipathia, externae laesiones. Notissima est 
historia a Rondelet relata lib. I. cap. 20. 
quae nupta sibi odioso viro ex moerore in 
catalepsim inciderat, cujus paroxysmis im- 
plicabatur , quoties vel maritum videret , 
vel de eo audiret, vel cogitaret. Saepe ve- 
ro catalepsis et catochus ab aliis morbis 
oriuntur , ut ab affectione hysterica et hy- 
pochondriaca ; a retropulsis impetiginibus ; 
a lumbricis et ascaridibus intestinorum ; a 
febribus intermittentibus quartanis, aut lon- 
gis aut inconsulto subjugatis ; a cerebri af- 
fectionibus; ab obstructionibus viscerum ab- 
dominalium ; ab uteri, et ovariorum vitiis. 

§. 1557. Interdum ecstasis in catale- 
psin , catochum , aut melancholiam trans- 

fertur. In nosocomio clementium est puel- 
la , quae ab amasio relicta , prehensa fuit 
ecstasi, quae paullo post transit in catale- 
psin , et tandem in fatuitatem. Catalepsis 
et catochus a pluribus practicis habentur 
ut affectus alea pleni, et inter eos est Boe- 
rhaavius , qui §. 1043. inquit a In alios 
morbos raro transit ; aliquando tamen epi- 
lepsia , convulsio , dementia , d-rpotfku eum 
exceperunt; in mortem plerumque finitur, cs 
Hoc vero non confirmatur; nam non raro 
vitae generis mutatione resolvitur.- Expen- 
dantur itaque caussae et symptomata , et 
observetur , an in alium morbum contin- 
gat transitus. Non urget enim tam grave 
discrimen , si caussae sint leves , ut ver- 
mes intestinorum ; gastricae impuritates ; 
studia; meditationes : contra si caussae sint 
graviores , ut humores venerea lue conta- 
minati ; laesiones viscerum , abdominalium; 
vitia cerebri. Sic interdum paroxysmi sunt 
breves, et symptomata non adeo saeva; in- 
terdum paroxysmi sunt longi , et sympto- 
mata immania, ut dejectae vires, respiratio 
laboriosa , oculorum strabismus, excremen- 

ta repressa. Dubius est morbi exitus, et sae- 
pe lethalis , si in epilepsiam , apoplexiam, 
paralysin , melancholiam, convulsiones, ca- 
chexiam , et hydropem abeat. Si succedat 
dementia , facultates intellectus aegre recu- 
perantur. Aliquando catalepsis haemorrhoi- 
dum , et menstruorum fluxu, aut alia exo- 
neratione discutitur. Inquit Tissot , vidisse 
catalepsin a gastricis sordibus productam , 
vomitu solutam . Dari etiam potest criti- 
ca catalepsis. Ait Kleinius Interp. Clinic. 
pag. 45. Novimus catalepsin in pleuriti- 
de critice critico die incidentem in foemi- 
na Sectione cadaverum praeter diversa 
pulmonum , hepatis , ovariorum , aliorum- 
que viscerum abdominalium vitia inveniun- 
tur in capite vasa sanguinea cerebri et ce- 
rebelli sanguine turgida ; sanguis et serum 
in parte posteriore cerebri diffusum ; con- 
cretiones polyposae in sinu longitudinali ; 
cerebrum anterius durius , posterius , mol- 
lius; in eorum origine nervi tenues et sicci. 

§. 1558. Curatio alia est paroxysmi 
tempore , alia extra. Quoad primam , mi- 
nuenda est spasmorum molestia , quod as- 

plicatio hirudinum partibus verendis: si col- 
lectio serosa , ut a pallore et oedemate fa- 
ciei , et pravo corporis habitu cognoscitur , 
cathartica, hydragoga , diuretica: si absti- 
nentia a venere, ut apud homines bene mo- . 
ratos et religiosos aliquando evenit , con- 
nubium suadendum est. 


o x n o s 


SECUNDUM 


Cephalalgemata 


$. 1559 . Capitis dolores graece dicun- 
tur cephalalgemata. Hi plures sunt , et pro- 
pter variam sedem , et acerbitatem diver- 
sis appellantur nominibus, ut cephalalgiae , 
si diuturna non sit capitis gravitas , et do- 
lor ; otalgiae , internus dolor aurium ; 
odontalgiae, pulsatilis et rodens dentium et 
maxillarum dolor, vigilias et ptyalismum af- 
ferens. Hujusmodi dolores , ut reliqui , vel 
primarii sunt , alia secum symptomata du- 
centes, primarium que morbum constituen- 
tes; vel symptomatici, aut secundarii. Non 

stipantur febre, et indolem nervosam osten- 
tant , et ab iisdem fere caussis , nempe ir- 
ritatione , pressione , distractione , laesione 
nervorum nascuntur. 

§. 1 560. Dolores , quibus conflictatur 
caput , sunt plus vel minus molesti , gra- 
ves , periculosi. Saepe operatur natura ad 
horum morborum resolutionem , unde ve- 
teres in arte magistri dicebant , symbolam 
suam conferre. Interdum vero hoc non con- 
tingit, utpote natura aut est iners , aut im- 
potens , aut devicta morbo ; et tum ars vel 
est naturae auxiliatrix , vel hujus defe- 
ctui supplet. Remedia plura esse possunt , 
ut venae sectiones , laxantia , anodyna, re- 
solventia , emollientia , demulcentia, edul- 
corantia , narcotica , quae pro variis caus- 
sis , variisque symptomatis sunt eligenda. 

SPECIES P R I M A 


Capitis dolor. 


$• 1561. Qui proprie capitis dolor 
vocatur , aut in membranis cerebri , aut 
cerebro et cerebello . aut medulla oblon- 
gata , aut cranii tegumentis, musculis sub- 
jacentibus , galea aponeurotica , et cranio 
ipso sedet. Hic dolor est generatim mole- 
sta capitis gravitas , compressio , distensio , 
.punctio , persaepe cum vehementi unius 
vel utriuscjue arteriae temporalis pulsatio- 
ne. Pro varia sede , origine , diuturnitate , 
indole , habet diversa nomina ; scilicet di- 
citur cephalalgia , /.«paXaXyia , cum do- 
lor non est tam gravis , et pertinax , mo- 
do universum caput , modo unam hujus 
partem occupans: cephalaea, xsfaXaia, cum 
dolor est ingens, continuus, diuturnus, uni- 
versum caput obsidens : hemicrania , 7 'ui- 
xpa via , cum dolor medietatem capitis us- 
que ad suturam sagittalem invadit , modo 
continuus, modo periodicus: ovum cum dolor 

ad exiguam capitis partem circumscribitur : 
clavus ad minimam, sed intolerabilis est. Do- 
lor autem capitis vel externus, vel inter- 
nus est. Ille in integumentis cranii, et sub- 
jectis musculis, galea aponeurotica , pericra- 
nio , cranio ; sed praesertim in pericranio , 
quod est tenuis , et subtilis membrana, ar- 
teriis conspersa ab externa carotide venien- 
tibus , et a nonnullis nervosis blis , quae a 
vertebris colli , et septimo nervorum pare 
manant; alter in membranis cerebri , cere- 
bro , cerebello , medulla oblongata , sinu- 
bus , vasis, nervis, glandulis encephali pro- 
priis , aut plurimis hisce locis figitur. Prae- 
terea est capitis dolor primarius , sympto- 
maticus , secundarius , sympathicus , trau- 
maticus, brevis, continuus , periodicus, san- 
guineus, serosus, pituitosus, biliosus, convul- 
si vus , febrilis, catharralis, rheumaticus, ar- 
thriticus , venereus , scorbuticus , scrophu- 
losus , gastricus, catamenialis, haemorrhoi- 
dalis hystericus , hypochondriacus , etc. 

§. 1 562. Cognoscitur cephalalgia a gra- 
vitate , punctione , distensione dolorosa ca- 
pitis , plerumque cum ingenti arteriarum 


\ 


Digitized by Google 


123 

temporalium pulsatione , aucto calore, sal- 
tem frontis et temporum. Cephalalgicus do- 
lor nunc ad paucas horas, nunc ad aliquot 
dies extenditur, nunc extemplo, nunc grada- 
tim vanescit , sed saepe post tranquillum 
somnum. In quibusdam non redit ; in aliis 
raro ; in aliis frequens , et habitualis est. 
Cephalaea vero a pertinaci et vehementi 
totius capitis dolore, qui per plures heb- 
domadas , menses , et annos moratur ; sed 
interdum periodice recurrit. Subinde tanta 
est violentia doloris, ut ad desperationem 
adigat. Quoniam aequalis non est doloris 
ferocia , diuturnitas , et frequentia , dissimi- 
lia sunt symptomata observatione digna, ut 
facies modo pallida , et tumens ; modo ru- 
bicunda, arida , sudans; modo attonitorum 
similis ; delirium , vigiliae , lipothymiae ; 
vomitus aeruginosi cum levamine ; oculi 
referti humore, et livescenti circulo circum- 
dati ; sensuum externorum debilitas, prae- 
cipue visionis , auditus , odoratus , quam- 
vis interdum auditus fit acutissimus , et 
susurrus auriumque tinnitus fatigant ; pul- 
sus plenus , contractus , frequens , lentus ; 

capilli fiunt rari , et decidunt. Hemicrania 
obsidet medietatem cranii , sed circa tem- 
pora , frontem , oculos sensibilior est. Mo- 
do continua est, modo periodica, cui no- 
men larvatae febris imponitur , et persae- 
pe incipit solis ortu , saevior fit ad meri- 
diem , mitescit et cessat declinante die; sed 
aliquando circa vesperam suam inchoat pe- 
riodum. Quoniam hemicraniae sedes est in 
sinubus frontalibus et in orbita , oculi glo- 
bus , qui lucem non tolerat , trahitur; ca- 
dunt lacrymae ; obstruitur naris , et instat 
coryza ; auditus fit acutior ; tenduntur ar- 
teriae temporales ; partes maxime afficiun- 
tur, (piae ex quinto pare recipiunt nervos, 
ideoque dolent , et strident dentes , gingi- 
vae tumescunt , profluit saliva, maxilla in- 
ferior aegre movetur , difficilis est loquela, 
vox vel acuta vel profunda, pulsus in prin- 
cipio contractus et frequens. Ovum ab exi- 
guo loco doloris , clavus a minimo distin- 
guitur , sed saepe non desunt symptomata, 
(piae a saevitie ipsius doloris nascuntur, ut 
saepe vomitus est. Cum capitis dolor est 
externus , . non laedit cerebri functiones ; 

compressione exacerbatur; crines fere rigent. 
Internus vero dolor comitatur stupore men- 
tis ; oculis caliginosis , inflammatis , lacri- 
mosis ; auditu gravi , tinnitu , strepitu au- 
rium ; vertiginibus ; vomitu ; defectu vo- 
cis ; deglutitione laesa; delirio; membrorum 
tremore; contractione et dolore musculorum 
colli et mandibulas adducentium. Quum hic 
dolor in medulla cerebri residet , etiam ad 
externas capitis partes diffunditur. 

§. 1563. Sunt signa quae morbi caus- 
sas indicant , ut si dolor a nimio sanguine 
nascatur , id cognoscitur a temperameulo 
plethorico , aetatis flore, haeinorrhagiis sup- 
pressis , rubore faciei et oculorum , turgore 
venarum et arteriarum , pulsu pleno , ca- 
lore circa frontem , vehementi arteriarum 
temporalium pulsatione , intolerantia lucis, 
tinnitu aurium , gravitate ad frontem cum 
diflicuitate cogitandi, disserendi , resque in 
mentem revocandi , somnolentia , vertigini- 
bus ; et etiam a vitae genere praesertim a 
nimis sumpto vino , et abundanti victu. Si 
contra caussa morbi sit exuberantia seri , 
cacheticus est corporis habitus , devexa aut 

puerilis aetas , facies pallida tumida, mem- 
bra etiam pallentia et frigida , subsidentes 
venae , propensio ad somnum , torpor, ver- 
tigo , sopor; et evidentes sunt caussae, quae 
hanc seri colluviem praecesserunt , et am- 
pliarunt. Si vero caussa sit nimis exquisita 
nervei systematis sensibilitas , dolor capitis 
est ad periodum proclivis , ut chordae ten- 
duntur arteriae temporales , pulsus est con- 
tractus et frequens , corripiunt convulsio- 
nes ; non parum etiam animi pathemata , 
multaeque lucubrationes ad hunc gignen- 
dum dolorem saepe contribuunt. 

§. 1 564. Primaria affectio ostenditur a 
propriis signis, cum dolor capitis symptoma- 
ticus est vel sympathicus. Dum illa est gastri- 
ca non desunt nausea, oris amarities, ructus, 
vomitus, gravitas, et dolor ventriculi. Si ver- 
mes in sinubus frontalibus lateant , dolor 
haeret ubi est uterque sinus frontis, frequen- 
tia sunt sternutamenta , nares arescunt, aut 
plus una altera madescit , vexat pruritus , 
vertigo, sensus erosionis, et motus, ut si qua 
reperet bestiola, odor foetidus emittitur a 
naso. Capitis autem dolor symptomaticas a 

primario morbo mutuatur nomen , ut ce- 
phalalgia catharralis , hysterica , cephalaea 
venerea , scorbutica ; hemicrania odontalgi- 
ca , nephralgica, etc. 

1 565. Capitis dolor , cui quaevis 
aetas obnoxia est , eandem habet caussam 
proximam ac quivis alter nerveus dolor , 
scilicet irritationem, distensionem , et com- 
pressionem nervorum. Caussae praedis po- 
nentes sunt temperamentum debile et ad- 
modum sensibile ; vita sedentaria ; sum- 
mum ingenium ; haeredi tarium jus ; sexus 
foemineus. Caussae excitantes sunt vehe- 
mentia circulationis sanguinis , hujusce ni- 
mia quantitas ; sanguis interdum in sinu- 
bus durae matris concrescens ; seri collu- 
vies , praecipue inter membranas cerebri , 
et in ejus ventriculis ; acris indoles ejus- 
dem seri ; praepeditae consuetae exonera- 
tiones sanguinis ; exiccata ulcera ; hydati- 
des ; vermes , potissimum intra frontales 
sinus ; abusus vini , et liquorum spirituo- 
sorum ; insolatio ; immodicus calor , aut 
acre frigus; venti australes assidue perflantes; 
gastricae impuritates; odores fragrantes , et 

insuaves; capillitium spissum, et prolixum ; 
somnus nimis productus; fumus carbonum ; 
vinum mutatum sulphure, et plumbo; ve- 
stes arctae; immodica venus ; animi tumul- 
tus ; repressus sudor pedum , vel fluxus ex 
auribus serosi humoris. Plurimi autem sunt 
morbi, qui capitis dolorem afferunt , ut fe- 
bres, inflammationes , exanthemata , impeti- 
gines, podagra , rheuma, scorbutus , lues ve- 
nerea, rachitis, scrophula , tumores, vitia, et 
prava cranii conformatio; dura mater firma, 
et ossea ; affectiones spasmodicae; menstrua, 
et lochia repressa ; arefacta ulcera. Dolor 
autem capitis traumaticus oritur a vulne- 
ribus , compressionibus , fracturis ossium 
cranii, corporibus peregrinis vel in meatum 
auditorium, vel in cavitates nasales illapsis. 

§. 1566. Cephalalgia periodica sanabi- 
lis est , et illa quae gradatim per aliquam 
excretionem mitescit. Inquit Hippocr. Sect. 
VI. aplior. 10. =; Caput dolenti et circum- 
dolenti , pus , aut aqua, aut sanguis fluens 
per nares , aut os aut aures solvit mor- 
bum. C5 Interdum etiam solvitur per spu- 
ta crassa et inodora , per alvi profluvium, 

et per ulcuscula superficiei corporis. Cepha- 
laea pertinax est periculi plena , praecipue 
si a carie cranii producatur. Haec -vero ca- 
ries interdum provenit ab ipsa saeva et diu- 
turna cephalaea , ut etiam alia mala ; po- 
tissimum convulsiones in foetum gerentibus. 
Hemicrania saepe tenax est , et per plures 
annos affligit. In foeminis effoetis indomita 
est , praecipue si certam sumat periodum. 
Interdum mutatione aetatis , quia nimia 
minuitur 6ensibilitas, augeturque robur he- 
micrania cessat. Quod de hac dicimus , de 
ovo , et clavo dicendum est. Si dolor ca- 
pitis internus sit , et gravis , abire potest 
in coecilatem , epilepsiam , sphacelismum , 
et mortem. Si complicatus , ab ipsa com- 
plicatione deducitur discrimen ; si trauma- 
ticus ab accepta laesione. Symptomaticus 
interdum est levis , ut ille a gastricis im- 
puritatibus , et vermibus ; interdum gra- 
vior , ut rheumaticus , podagricus, scorbu- 
ticus , scrophulosus , rachiticus , venereus. 
Hi enim dolores in plus vel minus gra- 
ve conjiciunt periculum , ut ex. gr. rheu- 
maticus non raro cerebri inflammationem , 
Toni. VIII. I 

et serosas diffusiones adducit : venereus no- 
ctu auctus , aliis venereis symptomatibus 
adjungitur, ut doloribus osteocopis artuum; 
sed quamvis non sine negotio , mercurii 
tamen usu submittitur. Quivis autem sit 
capitis dolor , ejus gravitas a natura caus- 
sarum deprehenditur. Si igitur hic dolor 
veniat a nimio sanguine, unde sanguineus 
vocatur , saepe per naturae conamen , et 
artis auxilium resolvitur ; sed interdum 
producit diffusionem sanguinis , et apople- 
xiam : si a nimio sero , est diuturnus , sed 
minus periculosus , dummodo internae ce- 
rebri partes non laedantur ; interdum hic 
dolor linquit caput, aliasque corporis par- 
tes aggreditur : si a nimia nervorum sensi- 
bilitate , mutatione aetatis , climatis , au- 
ctoque solidorum robure dispprditur. Sym- 
ptomata tandem quae capitis dolares comi- 
tantur , bonum vel malum omen aperiunt. 
Laeta signa sunt , sanguis ex naribus cum 
levamine ; fluxus haemorrhoidum, et men- 
struorum ; alvus etiam fluxa ; materiae pu- 
rulentae per aures , et nares currentes ; so- 
mnus quietus, et restaurans ; ulcerum eru- 

ptio ; dolores articulorum. Haec in variis 
libris digerit Hippocr. ut aphorismor. , ju- 
dication. , Coae, praenotion., sicut non lin- 
quit infausta. Inquit enim Coae, praenot 
517. 3 Uterum gerentibus dolores capitis 
soporosi cum gravitate oborti ac convul- 
sione, plerumque mali sunt 3 Hinc 1 60. 3 
Capitis dolor pertinax cum febre acuta, et 
alio signo maligno laethale est. Caeterum 
sine signo malo , transgredieris vigesimum 
diem , sanguinis aut puris fluxum e nari- 
bus , aut abscessus ad internas partes signi- 
ficat : fluxiones quidem j imioribus triginta 
quinque annis , senioribus vero abscessus. 
Si vero circa frontem ac tempora fuerit 
dolor ille pertinax, fluxiones. 3 161 3 Qui- 
bus capitis sunt dolores, et sonitus aurium, 
citra febrem , et ' vertigo , et vocis tarditas, 
et manuum torpor , eos aut sideratos , aut 
comitiales , aut obliviosos fore expecta . 

162. 1=2 Qui caput dolent stupore corre- 
pti , delirantes , alvo suppressa , oculo fe- 
rociente , florulenti , hi in posteriorem par- 
tem convelluntur. =3 Libr. prini, praedi- 
ction. II. 3 Vomitus in capitis doloribus ae- 

ruginosi cum surditate et vigiliis cito insa- 
niam affor e denunciant. S3 De judicationib. 
52. =2 Quibuscumque sanis derepente dolo- 
res oboriuntur in capitibus , et statim vo- 
ce privantur , ac stertunt , hi in septem 
diebus pereunt, a Coae, praenot. 1 . E2 Qui 
ex rigore perfrigerantur , caput ac collum 
dolentes , voce destituti , insuper exudan- 
tes , postquam se recollegerint , moriun- 
tur. ss Sic alia plura sunt quae a practi- 
cis referuntur , ut paleas de parietibus de- 
trahere , floccos carpere de vestibus , festu- 
cas legere , venari muscas , et alia quae no- 
tissima sunt. 

§• 1567. Varia sectione cadaverum in 
capite, aliisque partibus reperiuntur, ut cra- 
nii ossium caries ; tophi ; exostoses; tumo- 
res ; erosio galeae aponeuroticae ; vitia pe- 
ricranii ; concretio morbosa durae matris 
cum pia matre ; turgor sinuum ; vermes , 
calculi inter cerebri membranas; humorum 
effusiones inter piam matrem et cerebrum; 
substantia cerebri inflammata , suppurata , 
exulcerata , duritie et sphacelo corrupta; in 
hac calculi , steatomata , tuberculi , tumo- 

res cystici ; vitia plexuum choroideorum , 
glandulae pinealis, pituitaria ; hydatides, in- 
secta , eorumque larvae ; turgor vasorum ; 
collectio morbosa seri vel sanguinis in ce- 
rebri ventriculis ; carotides osseae ; aneury- 
smata; venarum varices ; vitia cordis , he- 
patis, lienis, ventriculi, intestinorum, renum. 

§. 1568. Pro sanguineo capitis dolore 
mittendus est sanguis vel e brachio , vel a 
pede , prout est aetas, corporis habitus, se- 
xus , virium status ; admovendae sunt hi- 
rudines vel retro aures , vel temporibus , 
naribus , vasis haemorrhoidalibus ; sic cu- 
curbitulae aut siccae , aut scarificantes dor- 
so , scapulis , collo , occipiti. Si hujusmodi 
sanguinis missiones nullum afferant leva- 
men , secetur vena frontalis, vel jugularis, 
vel temporalis arteria. Alvus promovenda 
identidem est ; et omittenda non sunt bal- 
nea pedum ; et horum plantis sinapismi. 
Si vero capitis dolor serosus sit, sanguinis 
missio solum expedit, cum aliqua adsit va- 
sorum sanguineorum plenitudo; sed cucur- 
bitulae vel hirudines tutiores sunt. Apta 
sunt cathartica , praesertim hydragoga , ut 

sal anglicum , jalapium, scammonium. Prae- 
terea resolventia, et diuretica, ut terra fo- 
liata tartari , scilla , hujus tinctura , vi- 
num ex genistae cineribus medicatum, etc. 
Si vero persistat morbus , adhibeantur su- 
dorifera , ut decoctiones radicum salsaepa- 
rillae , bardanae , chinae ; lignorum guaja- 
ci , juniperi, visci quercini, sassafras. Tan- 
dem locum habent revellentia, ut vesican- 
tia , setacea , fonticuli , frictiones ; et ubi 
magna relicta fuerit debilitas , peruvianus 
cortex , et chalybs. Si capitis dolor a pi- 
tuitosis humoribus nasci videatur , adver- 
tenda sunt quae lib. de affectionib. II. do- 
cet Hippocrates S Si in caput dolores in- 
ciderint , hujus caput calefacere conducit : 
ita ut multa calida lavemus , et sternuta- 
tione facta , pituitam ac mucos subduca- 
mus. Et si quidem e.x his a dolore libere- 
tur, sufficiunt haec. Si vero non liberetur, 
purgandum est caput a pituita. Victus au- 
tem sit sorbitio , et potus aqua. 3 Sed ubi 
caput tam scatet pituita , vesicantia bra- 
chiis applicita , magnum auxilium ferunt. 
Si capitis dolor sit periodicus , praemissa , 

si expediat , venae sectione , et aliqua levi 
purgatione , remedium est cortex peru via- 
ntis. Interdum vero est pertinacissimus , et 
non submittitur nisi detractione sanguinis 
ex arteria temporali. Saepe hujusmodi dolor 
nervosus omnino est , et tum adhiberi po- 
test opium , laudanum liquidum Sydenh. , 
liquor anodynus miner. Hoff. , aether vi- 
trioli , tinctura castorei; sed si sanguis sit 
concitatus , praeferenda est aqua lauri ce- 
rasi. Utiles etiam sunt frictiones ad fron- 
tem , et ad tempora ex tinctura opii , aut 
aethere sulphurico ; lavatio ex aqua et a- 
ceto ; attrahatur naribus liquor anodynus ; 
fiant balnea tepida pedum. Si capitis dolor 
proficiscatur a mutata natura humorum , 
genera tim lac , serum depuratum lactis , 
succi et decoctiones herbarum refrigeran- 
tium juvant : si ab insectis , quae in cavi- 
tatibus nasalibus , vel in auribus nidulan- 
tur; aut a vermibus sinuum frontalium, er- 
rhinis , vel suffimentis ex concrematis ta- 
baci foliis et pulvere camphorae; vel fumo 
cinnabaris , aut antimonii crudi extinguan- 
tur. Etiam cavitates narium illiniunlur as- 

sa foetida vitello ovi subacta, et hiante orc 
excipitur fumus rerum amararum et aroma- 
ticarum. Si externae violentiae dolorem ca- 
pitis attulerunt, videndum , quae ipsae fue- 
rint. Si recentes , et in hominibus plethori- 
cis, praeter chirurgica auxilia , inter quae 
interdum est terebratio , prompte sanguis 
mittendus est. Tandem si capitis dolor sym- 
ptomaticus sit , examinandum qui sit pri- 
marius morbus. Si febris inflammatoria, con- 
ferunt venae sectiones , et antiphlogistica 
methodus : si vermes , aciditates , et aliae 
stomachi , et intestinorum impuritates, ec- 
coprotica, anthelminthica , absorbentia : si 
debilitas , praesertim ventriculi , roboran- 
tia , ut calybeata ; aquae acidulae martia- 
les ; aquae niveae; aliqua potio coffeae : si 
lues venerea , antivenerea , maxime mercu- 
rius exterius et interius adhibitus , et ad 
mulcendum dolorem opium; sed quia con- 
stringere solet alvum , huic adjungitur ex- 
tractum colocynthidis , scilicet componitur 
pilula ex grano opii , et quatuor granis ex- 
tracti aquosi colocyntidis , quae datur ve- 
spere : si scrophulae , praeter remedia quae 

in hunc morbum solent adhiberi , et quae 
alvum , et urinarum secretionem concitant, 
non parum adjuvant fonticuli brachiis, se* 
tacea nuchae , pediluvia , semicupia: si po- 
dagra , pediluvia cum sinapi, et quae eam 
in propriam sedem compellunt : si rheu- 
matismus , facta sanguinis missione vel ge- 
nerali vel locali , levia diaphoretica , vesi- 
cantia , sinapismi ; sed si nihil sublevat •, 
fiant balnea tepida , et fonticulus , aut se- 
taceum ad nucham inuratur : si affectio 
hysterica , vel hypochondriaca , antispasmo- 
dica , sedantia , clysteres , balnea tepida. 

§. 1 569. Quicunque sit capitis dolor , 
diligenter fugiantur caussae, et ubi est tenax, 
facienda sunt itinera ; victus sit levis , ab- 
stinentia a vino. Hoc ita vetat Hippocr. de 
affection. II. *=: Vinum autem non exhibea- 
tur , donec dolor sedetur. Quum enim ca- 
lidum existens caput , vinum attraxerit, do- 
lor fortior evadit. S Ob eandem rationem 
dolorem capitis saepe exasperat opium , 
quod dari non debet , nisi cum dolor est 
omnino nerveus, et abducta phlogistica dia- 
thesis. Laborantibus autem dolore capitis 

admodum juvat facilem alvum reddere. 
Tandem si omnibus adhibitis diligentiis, et 
auxiliis , expugnari non possit morbus , et 
eo magis dolor intensus fiat et assiduus , 
quae interdum juverint , periclitabimur, ut 
arteriotomiam, et ulcera quae fiunt candenti 
ferro. Sic Hippocrates ad scarificationes et 
ustiones in variis capitis partibus recur- 
rebat. 


SPECIES SECUNDA 

Otalgia 


§. 1570. V_/lalgia est dolor plerumque 
immanis aurium. Hic primarius est , cum 
quaedam caussae aut periostium internae au- 
ris , aut membranam tympani , aut illam 
fenestrarum , aut vasa et nervos provocant; 
symptomaticus, si ab alio morbo excitatur; 
secundarius , qui ab aliqua metastasi nasci- 
tur ; traumaticus ab ictu , lapsu , vulneri- 
bus. Cum urgeat hujusmodi dolor alia su- 
lieunt foenomena , ut anxietas , vigilia, de- 

linum , tremores , convulsiones : interdum 
haec graviora fiunt , et accedit syncope, et 
extrema frigent. Subinde augetur vehemen- 
tia doloris , qui fit pulsatilis , et omnia in- 
flammationem indicant , ut febris , calor , 
rubor qui ad externas paries et usque ad 
genas extenditur ; murmur in auribus , seu 
bombus. Cum otalgia oritur ab alio mor- 
bo , non deficiunt hujus signa, ut si ab af- 
fectione catarrhali, praeter evidentes caus- 
sas hujusce affectionis, molestat tussis, co- 
ryza , aliquis tumor, dolor musculi salpin- 
go-staphylini , et hinc tubae Eustachianae, 
intolerantia sonorum , paracusis : si a Ve- 
nerea lue , plurima hujusce luis affligunt 
symptomata, et noctu exasperatur dolor, et 
aliqua formatur exostosis. 

§. 1571. Caussa proxima otalgiae est 
irritatio , aut distensio partium internarum 
auris , quae ob multiplicia nervorum fila 
aliis omnibus partibus , excepta retina, sen- 
sibiliores sunt. Disponunt ad otalgiam tem- 
peramentum sanguineum, nimis sensile; ae- 
tas juvenilis ; habitatio locorum humido- 
rum et frigidorum; frequens in affectiones 

catarrhales lapsus. Excitantes vero caussae 
sunt plethora, defectus alicujus exinanitionis 
sanguineae ; vasorum, et nervorum spasmus; 
ossiculorum luxatio ; vermes , et insecta ; 
corpora peregrina in aures immissa; exter- 
nae violentiae. 

§. 1 512. Otalgia interdum non est gra- 
vis morbus , et ejus cursus brevis est ; in- 
terdum atrox, periculosus , lethalis. Etenim 
aliquando quiescit dolor , nec gravia pro- 
movet accidentia ; aliquando dolor est sae- 
vissimus , et excitatur inflammatio , quae 
aut resolvitur aut suppuratione , aut non- 
nunquam morte terminatur. Saepe resolvi- 
tur aut naturae , aut artis auxilio. Per lar- 
gum enim sanguinis fluxum spontaneum 
vel ex naribus , vel ex haemorrhoidibus , 
vel ex vasis uteri, extinguitur inflammatio: 
si vero intra septem dies haec resolutio non 
eveniat , dolor desistit et febris, ac suppu- 
ratio perficitur. Saepe post suppurationem 
remanet fluxus ex auribus materiei puru- 
lentae ; formantur et dilatantur ulcera , et 
imminutio , vel abolitio auditus sequitur. 
Subinde vero tanta est inflammationis rapi- 

ditas et symptomatum violentia , ut prope- 
ret mors . Si otalgia est symptoma alte- 
rius morbi, a natura hujus educitur pro- 
gnosis. Si ex. gr. veniat ab alicujus dentis 
carie , sola hujus evulsione sanatur : si a 
venerea lue, periculosa est, maxime si in- 
terius sint ulcera , aut aliqua exostosis. 

§. 1573. Si otalgia sit levis, a miti 
vasorum et nervorum spasmo orta , suffi- 
ciunt anodyna , et antispasmodica , ut mi- 
tescat dolor, sicut oleum amygdalarum dul- 
cium cum aliquot guttis liquoris anodyni 
mineralis Hoffm., quod instilletur in aures. 
Sed si vehementior et ad inflammationem 
tendit , instituantur sanguinis missiones ; 
dentur diluentes potiones nitrosae; injician- 
tur clysteres emollientes ; applicentur cata- 
plasmata etiam emollientia ; indatur in au- 
res oleum amygdalarum dulcium ; tandem 
aliqua levis purgatio. Seniper vero caussa 
respicienda est. Itaque si haec fuerit corpus 
extraneum in aurem illapsum , hoc prae- 
cipue extrahendum : si in meatu auditorio 
vermes , et insectorum larvae , educantur, 
et enecentur . Insectofum larvae non raro 

illic conduntur. Refert Sauvages interdum 
plurimas oblongas et albidas fuisse eductas, 
quae in vase vitreo servatae carnarias mu- 
scas dederunt Tum igitur immittatur in 
aures oleum juniperi; fiant sulfitus ex gum- 
ini ammoniaco; tabaci fumus retineatur in 
ore , ut in tubam Eustachianam penetret 
Si nascitur otalgia ab affectione catarrhali, 
convenit sanguinis missio, et applicatio hiru- 
dinum circa aures ; potiones diaphoreticae; 
calidus aer , qui perspirationem adjuvet ; 
fomenta tepida ; tandem brachiis apponen- 
da sunt vesicantia : si a lue venerea, adhi- 
beantur antivenerea , maxime mercurius , 
ej usque praeparata ; et narcoticis immanes 
placentur dolores : si ab aliqua metastasi , 
prompte ad suam sedem morbosae mate- 
riae allidantur. 

SPECIES TERTIA 

Odontalgia 

§. 1574 . Odontalgia est dolor den- 
tium, saepe lancinans et rodens. Ut pluri- 
mum est cariei dentium symptoma , aut 
allectionis catarrhalis, rheumaticae , poda- 
gricae, scorbuticae, rachiticae, scrophulosae, 
etc. Sed interdum excitatur a caussis, quae 
provocant dentium nervos , ideoque prima- 
rius morbus est. Odontalgia a veteribus hae- 
modia , uiadSia , nuncupata, ab esu acer- 
borum fructuum , vel a sonis stridulis pro- 
ducitur. Ab hisce caussis oritur stupor den- 
tium et dolor , qui masticationem impedit. 
Haec odontalgia primaria est, ut primariam 
arbitror, quae a dentitione producitur. Non 
solum enim suscitatur dolor a tumidis gin- 
givis, quae impediunt dentium exitum, sed 
etiam a nervorum vasorumque irritatione. 
Si revera incidantur gingivae, interdum nec 
exeunt dentes, nec absistit dolor. Plerumque 
gingivarum dolor pruriginosus est, ut dernon- 

strant pueri ipsi, qui eas fricant aut manu, 
aut corporibus, quae manu tenent. Sub hac 
odontalgia suscitantur febris, vigilia, inquie- 
tudo , vomitus , diarrhoea , convulsiones. 
Odontalgia vero symptomatica non infre- 
quens est, ut illa a carie dentium humida, 
quae aut rodit radicem , et partes interio- 
res dentium ; aut collum , et partes exte- 
riores , unde haec caries non solum in hu- 
midam , et siccam , sed etiam in internam 
et externam dividitur. Non raro odontalgia 
est symptoma catarrhalis affectionis , nec 
hujus desunt caussae , nec symptomata ; 
nam ut plurimum producitur a cohibita 
insensibili perspira tione , et incipit frigore, 
sternutamentis , et tussi ; deinde gingivae 
et genae tumefiunt , et dolor deittium , et 
maxillarum ejusdem lateris excruciat. Rheu- 
matica , et podagrica odontalgia tum ex- 
pergiscitur , cutn addentium sedem rheu- 
maticus , aut podagricus transilit humor. 
Non rara etiain est odontalgia scorbutica , 
cum inter alia scorbuti symptomata , gin- 
givae fiunt atro-rubrae , molles , fungosae , 
ex quibus facile excedit sanguis, dentes ni- 

grescunt , vacillant , labuntur , aut carie 
labefiunt. Mulieres tempore gestationis sae- 
pe laborant dentium dolore , quamvis eo- 
rum non adsit caries. Hic dolor est acerbus, 
pulsatilis , intolerabilis , unde non raro fe- 
bris , et convulsiones oriuntur. Sunt mu- 
lieres, quae hunc dolorem in quavis gesta- 
tione patiuntur. 

§• 1575. Odontalgiae caussa proxima 
est irritatio nervi internum dentium perio- 
stium reptantis, aut laesio externi periostii. 
Proclives ad odontalgiarn sunt rachitici , 
homines nimis sensibiles , qui colunt loca 
humida et frigida , et affectionibus catarrha- 
libus frequeriter obnoxii. Hanc vero exci- 
tant major humorum affluxus ad dentium 
sedem ; humores pravae indolis ; nervorum 
consensus ; potiones, alimenta , quae nimis 
calida et nimis frigida vicissim sumuntur ; 
vicissitudines a eris , et temperiei , quae in- 
sensibilem perspirationein perturbant. 

§. 1576. Haemodia est affectio nullius 
momenti, quae etiam sponte diffugit. Odon- 
talgia dentitionis modo feliciter , modo fato 
clauditur. Illa a dentium carie, horum avul- 
Tom. VIII. K 

sione vanescit; sed interdum inflammantur 
gingivae , mox suppuratio, et interdum al- 
veolorum caries succedit. Odontalgia catar- 
rhalis recta curatione solvitur ; sed rheu- 
matica , et podagrica , nisi humores ad pro- 
prias sedes redeant , dum vivitur , plus 
minusve divexat Illa gravidarum saepe pe- 
riculosa est , quia accenditur febris; et foe- 
tus in utero commovetur. Ita aliae odon- 
talgiae symptomaticae sunt graves vel le- 
ves juxta morborum naturam , qui eas in- 
citarunt. 

§. 1577. Si odontalgia haemodia spon- 
te non cessat , ingressus aeris in os impe- 
diatur ; applicentur calida lintea ; folia her- 
barum leviter acidarum dentibus terantur, 
ut portulacae , aut acetosae. Acidum enim 
debilius acrius enervat , sicut animadvertit 
Sauvages. Si autem odontalgia proveniat a 
dentitione, non aliud fieri potest , nisi effe- 
cta compescere. Si a carie, praeter notissi- 
ma auxilia, ut sunt lamellae plumbeae in 
cavum cariei immissae ; combustio nervi , 
ut praepediatur cariei progressus , quae fit 
filiformi candenti ferro ; applicatio opii , 

laudani liquidi Sydenli., rerumque spirituo- 
sarum et aromaticarum; cariosi dentis avul- 
sio. Si vero odontalgia sit catarrhalis, opor- 
tet sanguinem mittere; praeterea lac et de- 
coctio malvae servetur in ore ; adhibean- 
tur , levia diaphoretica , et sialagoga. Si sit 
gastrica , sufficiunt emetica , aut purgantia. 
Si contingat in gravidis , saepe juvat san- 
guinis missio , et aliquod remedium ex o- 
pio ; sed si persistat dolor , dens extraha- 
tur. Si sit scorbutica , conferunt antiscor- 
butica ; sed ubi extat caries , et exulcera- 
tio , os est abluendum decoctione salviae, 
cochleariae cum spiritu cochleariae ipsius , 
aut cum tinctura laccae Boerhaav. , aut 
tinctura laccae aluminosae Mynsicht; aut il- 
limantur labia et ulcera gingivarum meile 
rosaceo cum aliquot guttis spiritus salis 
marini ; et folia cochleariae , acetosae, na- 
sturtii aquatici mandantur. Hoc modo quoad 
aliarum curationem odontalgiarum sympto- 
maticarum agendum est. 

SPECIES QUARTA 

. . I * 

Trismus 

§. 1578. Trismus, rpLO(iot 3 est spa- 
smodica constrictio , praecipue maxillae in- 
ferioris. Est primarius , symptomaticus, se- 
cundarius , traumaticus. Saepe pertinet ad 
primum trismus dolorificus; et trismus na- 
scentium : saepe ad secundum trismus cy- 
nicus , etiam spasmus cynicus vocatus ; 
trismus cynogelos , spasmus caninus ; tri- 
smus sardonicus , aut sardiasis , aut risus 
sardonicus : ad tertium qui a metastasi, vel 
retrocessione materiei morbosae gignitur, ut 
evenit in acutis morbis : ad quartum qui 
ab externis laesionibus, ut vulneribus, pun- 
cturis nervorum , et causticorum actione 
producitur. 

§. 1 579. Trismus dolorificus , qui e- 
tiam dicitur neuralgia facialis a vevpov ner- 
vus , et aXyo<; dolor , aut prosopalgia a 
npooaxov facies , et uXjoq dolor , est im- 
mitis cruciatus qui in aliquo ramo quinti, 
aut septimi paris nervorum cerebralium se- 

det , cum maxima os aperiendi difficultate. 
Hujusmodi morbi accessus aut periodici , 
aut irregulares sunt ; frequentes , aut rari; 
breves , aut longi. Utplurimum non aggre- 
diuntur noctu , nec praenuntiantur prodro- 
mis. Interdum tamen ante accessum susci- 
tatur sensus formicationis , tensionis in pa- 
lato , pruritus in facie ; alicujus imagina- 
rii doloris perceptio. Deinde adoritur acu- 
tus dolor , lacerans, lancinans, gravissimus ; 
plerumque fixus in uno faciei latere , raro 
in utroque. Impossibile est loqui, mandere, 
deglutire ; facies rubet, turget ; vasa tem- 
porum tument , et nimis pulsant ; sed in- 
terdum facies pallet ; pulsus est naturalis, 
vel lentior, respiratio rara, et interrupta spa- 
smis ; urina pallida, aquea ; sed in remis- 
sione turbida. Si morbus augetur, dolor fit 
asperrimus ; infirmantur facultates intelle- 
ctuales, et corporis vires ; constringitur al- 
vus ; musculi faciei convelluntur , aut ri- 
gent ; tumescit abdomen ; pedes et manus 
frigefiunt ; torquent convulsiones ; et in- 
terdum sequitur mors. Aliquando paroxy- 
smus est vehementior, sed brevior, aliquod 

temporis momentum non superans ; raro 
ad dimidiam , rarissime ad horam extendi- 
tur. Hic aut ut corripit, illico absistit; aut 
pauliatim decrescit ; aut salivae , lacryma- 
rum, mucci nasalis cursu resolvitur. Haec 
sunt generalia morbi signa , sed recentio- 
res pathologi trismum dividunt secundum 
quam occupat sedem , scilicet in fronta- 
lem , infraorbitalem , et specialia tradunt 
symptomata. 

§. 1580. Nervi trifaciales in tres divi- 
duntur partes quarum prima est nervus oph- 
thalmicus , qui per glandulam lacrymalem, 
palpebram superiorem , frontem , foveas 
nasales, et nasum spargitur. Altera est ner- 
vus maxillaris superior, qui dat ramum or- 
bitae , unde ab una parte procedunt fila , 
quae ad musculum orbicularem palpebra- 
rum feruntur , et ad culem ; ab alia parte 
in foveam temporalem expanditur , et in 
temporum , et capitis cutem : inferius au- 
tem impertit nervos palpebrae inferiori, sac- 
co et carunculae lacymali, et etiam fila na- 
so , tegumentis genarum , pluribusque fa- 
ciei musculis , tribuitque nervos dentibus 

maxillae superioris. Tertia pars , major a- 
liis , est nervus maxillaris inferior , qui 
mittit nervos ad aurem , plures faciei mu- 
sculos , amygdalas , musculos pharyngis , 
glandulas submaxillares , et parotides , et 
nonnulla fila , quae subeunt linguam , et 
nervos dentium maxillae inferioris. Septi- 
mum autem par internae auri , ej usque 
tentorio , tempori , fronti , et omnibus fere 
faciei partibus nervos praebet. 

$. 1581. In trismo dolorifico frontali , 
seu neuralgia frontali , afficitur prima pars 
nervi trifacialis, et praecipue frontales ra- 
musculos, unde dolor ad frontem , palpe- 
bram superiorem , et supercilium produci- 
tur. In trismo dolorifico infraorbitali , sive 
neuralgia infraorbitali , alia pars corripitur 
ejusdem nervi , maxime surculos infraorbi- 
tales , et hinc dolor in aliqua faciei parte, 
et interdum in toto ipsius latere sedet. In 
trismo dolorifico maxillari , tertia prehen- 
ditur nervi trifacialis pars ideoque dolor est 
circa mentum , labia , maxillarem ductum, 
dentes , tempora, linguae latera. Haec neu- 
ralgia est aliis rarior , et magis abnormis. 

A diversis ramis nervi trifacialis dolore af- 
fectis -varia trismi dolorifici exponuntur foe- 
nomena. Si primus ramus liujusce nervi 
affligatur , contremiscit musculus palpebra- 
rum orbicularis : si secundus ramus , pro- 
vocatur excrclio salivae , mucci nasalis , 
otalgia , loquendi difficultas : si tertius ra- 
mus , ad mentum , et ad labia spasmus. 

§. 1582. Probabiliter trismi dolorifici 
caussa proxima est aliqua substantiae ner- 
veae mutatio , aut fluidi imponderabilis , 
quod nervos percurrit , aut vitiosa partium 
constructio , ut angustia canalium osseo- 
rum, per quos nervi transiliunt. Haec con- 
firmat cadaverum inspectio. Etenim inve- 
nitur nervorum faciei tunica sero distenta; 
aut prava ossium compositio ; aut aliquis 
scirrhosus tumor ad dextrum latus protu- 
beranliae anularis. Praedisponentes caussae 
sunt nimia debilitas , et scnsibililas nervo- 
rum : sed interdum etiam nimius vigor , 
quia aliquando in hominibus robustis hic 
morbus contingit. Propter majorem sensi- 
bililatem pius foeminae , quam homines 
hoc trismo lahorant Etiam vita sedentaria 

ad hunc disponit , unde in feriatis homi- 
nibus, et qui post inediam aetatem ab exer- 
citationibus se subducunt, non raro obser- 
vatur. In mulieribus vero ante hoc vitae 
tempus obvenit. Clima etiam non parum 
contribuit ; nam in regionibus septemtrio- 
nalibus hic trismus frequentior est. Caus- 
sae excitantes sunt perspiratio cohibita; pi- 
gmentum ; animi pathemata , praesertim 
moeror , terror , ira coercita, ultio non ex- 
pleta ; refraenati sanguinis cursus assueti ; 
errores in diaetetico regimine. Cum trismus 
dolorificus est symptomaticus, ortum habet 
a scirrho ; carcinomate ; arthritide ; lue Ve- 
nerea ; scorbuto ; affectionibus catarrhali- 
bus , abdominalibus , verminosis , etc. Spe- 
cies Sauvagesii sunt plerumque symptoma- 
ticae , ut trismus inflammatorius , scorbu- 
ticus , verminosus , arthriticus, febrilis, ca- 
tarrhalis etc. Aliquando secundarius nasci- 
tur a repercusso herpete , vel scabie , vel 
alia impetigine. Traumaticus a vulneribus, 
puncturis , causticis , oestri larvis. 

§. 1583. Trismus dolorificus curatu 
difficilis est , et adeo rebellis , ut usque ad 

mortem maneat, quin vitae cursum abrum- 
pat. Cum est acerbissimus , saevas excitat 
convulsiones , et etiam interimit. Interdum 
lente prius extenuat vires, absumit corpus, 
et tandem enecat. Asperior vere generatim 
est et autumno ; deinde mitescit. Aliquan- 
do salivarum , lacrymaruin , inucci nasalis, 
ventris fluxu , aut doloribus articularibus, 
regularibusque dissolvitur. Gravitas autem 
et periculum trismi dolorifici symptomati- 
ci , secundarii , et traumatici a cognitione 
caussarum educitur. 

§. 1584. Propter caussarum varietatem 
multiplex est curatio. Si enim hic trismus 
corripiat eos , quibus sanguis est integer , 
et solidae suo robure stant vires ; aut qui- 
bus aliqua deficiat solita sanguinis exone- 
ratio , mittatur sanguis , applicentur hiru- 
dines vasis haemorrhoidalibus , aut tempo- 
ribus ; dentur diluentia , et serum lactis ; 
fiant pediluvia , et balnea tepida ; et ut 
mitigentur spasmi , aqua lauro cerasi , ex- 
tractum cicutae , hyoscyami; regimen omni- 
no antiphlogisticum. E contrario si caussa 
sit debilitas , et major aequo sensibilitas , 

murpentur stimulantia et antispasmodica 
tam interius quam exterius, ut liquor ano- 
dynus mineralis HoflBm., aether , castoreum, 
assa foetida , opium , tinctura ex opio. Si 
autem haec non prosunt , vesicantia, prae- 
sertim collo , apponantur , quae nonnulli 
super partem affectam suadent. Alii autem, 
dum reliqua non bene succedunt , loco do- 
loris cauterium sive potentiale sive actuale 
adjiciunt. Laudantur etiam fonticuli , seta- 
cea , aliaque topica auxilia, ut aqua frigi- 
da , glacies, stillicidia. Utilis esse potest e- 
lectricitas, galvanismus, magnetismus. Tan- 
dem ad eripiendam inter cerebrum et affli- 
ctum nervum communicationem facienda 
est nervorum resectio , quamvis non sem- 
per prospere eveniret. 

1585. Trismus nascentium primis 
post partum diebus invadit puerulos , aut 
primis duabus hebdomadis , unde lactatio 
impossibilis. Tueri lugent , languent, bilem 
viridem evomunt ; musculi maxillae infe- 
rioris capiuntur spasmo, unde os semiclau- 
sum , et maxillarum motus difflcilis, et ille 
labiorum fere nullus ; durescit musculus 

quadratus labii inferioris ; urina limpida , 
aut intercepta ; alvus adstricta , et disten- 
ta flatibus , unde dolores excruciant ; in- 
terdum collum , cutis , artus spasmodica 
rigiditate afficiuntur ; cutis etiam livet ; 
pulsus per plures dies ferme manet natu- 
ralis ; nonnunquam haec symptomata man- 
suescunt , mox recrudescunt , et graviora 
fiunt ; denique assultant convulsiones , et 
consequitur mors. 

§. 1 586. Hinc trismus frequentius exer- 
cet pueros debiles, et nimis sensibiles, pra- 
vaque corporis constitutione praeditos; ma- 
gis vero hyeme quam aestate , magis sub 
a6re humido , quam sicco. Frequentius e- 
tiam hunc morbum commovent aer corru- 
ptus locorum, ubi mullae colliguntur puer- 
perae ; vicissitudines aeris ; primarum via- 
rum impuritates , praesertim aciditates, cor- 
ruptum lac , meconium ; vitia hepatis , et 
bilis, rudis incisio funiculi umbelicalis, nec 
inde recta curatio. 

5- 1 587. Trismus primorum dierum a- 
lea plenus est. Sperandum tamen , si non 
cito interfecerit, et imminuantur symptoma- 

ta. Haec vel prospera , vel laeva sunt Ad 
illa spectant facilis deglutitio , spasmi non 
vehementes musculorum oris , et colli ; e- 
ruptiones cutaneae cum levamine; laetitia 
puerorum: ad haec vero impossibilitas de- 
glutiendi ; convulsiones ; tetanus; manuum 
et pedum frigas ; cutis livor. 

§. 1588. Si morbus oriatur a gastricis 
quisquiliis , exposcit parvum ipecacuanhae 
dosim , aut levem purgationem ; et ubi 
pueri deglutire non possunt, clysteres: sia 
vitiis hepatis , et bilis , resolventia , ut sa- 
po venetus , rhabarbarum , mei , syrupus 
de cichorio cum rhabarbaro : si ab aliqua 
affectione convulsiva , anlispasmodica, bal- 
nea frigida , clysteres , qui ex assa foetida 
parantur. Qui non possunt lac sugere, su- 
mant aliquod laciis cochlear , bis in die 
fluida pulmenta , et ex lacte vaccino cly- 
steres. Exterius partes convulsione affectae 
oleo illimantur , et linteo calido tegantur. 
Universim corpuscula leni calore foveantur. 

§. 1589. Dicitur trismus cynicus, si 
labia aut versus aurem , aut utrasque au- 
res trahantur. Utplurimum est aliorum mor- 

borum symptoma, aut prodromum signum, 
aut consecutio , ut apoplexiae , et paraly- 
sis. In hoc morbo strident dentes , strepit 
murmur , deficit deglutitio , oculi rubent 
et facies , quae interdum livore inficitur. 
Curatur secundum ejus originem , sed ge- 
neratim emissione sanguinis ; cucurbitu- 
lis, praesertim collo applicitis; levibus pur- 
gantibus ; clysteribus; vesicantibus. Trismo 
cynico accedit oris distorsio versus latus , 
quae contingit ob hemiplegiam lateris op- 
positi ; nam musculus zygomaticus et buc- 
cinator sani lateris os ad se trahunt. Haec 
distortio , quae dicitur a Sauvages trismus 
diastrophe , est signum prodromum , aut 
consecutio apoplexiae , et paralysis. Parum 
etiam a trismo cynico distat trismus cani- 
nus , qui a Sauvages cynogelos vocatur. 
Hic est naturae nisus ad deprimendum dia- 
phragma , el cohibendum anhelitum, ut in 
expellendis faecibus. Sub hoc morboso co- 
namine faciei musculi contrahuntur , et 
chordae vocales glottidis rimam claudunt 
ob contractos musculos laryngis , unde in- 
spirati aeris impediunt exitum. Utplurimuni 

matica a molestiis viscerum abdominalium, 
et diaphragmatis laesione illata. Trismus 
quoque sardonicus , aut sardiasis , quia 
creditur ab herba sardonica produci , est 
musculorum faciei , et oris spasmus , ex 
quo labia in obliquum torquentur , eflin- 
giturque risus , qui vulgo dicitur sardoni- 
cus. Si primarius , et ab incognita caussa 
natus , manet saepe tres aut quatuor dies, 
quin immunes sint noctes , hinc somnus 
fugit , debilitantur vires , el pulsus frequens 
fit. Interdum est vehemens , et etiam occi- 
dit ; interdum mitior ; et sua sponte eva- 
nescit. Auxilia , sunt antispasmodica , ut 
liquor anodynus mineralis Holfm. , aether , 
moschus , castoreum , ej usque tinctura, as- 
sa foetida, etc. , quae crebro non proficiunt, 
utpote caussa latens. Quapropter non ra- 
ro magis spontaneae paroxysmi cessationi , 
quam medicamentis fidendum est , sicut a- 
nimadvertit Thomas. Si vero non ignoretur 
caussa, melius aptantur remedia. Si ex. gr. 
sit caussa venenosa assumpta planta, ut ra- 
nuculus sceleratus , aconitus , datura , ci- 

to porrigantur emetica , deinde balnea te- 
pida , et unctiones oleosae fiant. Quicun- 
que autem sit trismus yel symptomaticus, 
vel secundarius , prae oculis habeantur pri- 
marii morbi , ut recta ordinetur curatio. 
Si tandem sit traumaticus; pro diversis lae- 
sionibus variat curatio, nempe musculorum 
vulneribus, nervorum puncturis, caustico- 
rum offensionibus. Etenim si caustica affli- 
gant nervos , haec continuo amovenda : si 
vulnera , in primis irritatio sedanda, quod 
fit decoctionibus , et cataplasmatibus emol- 
lientibus : si nervi alicujus punctura, cum 
gravia surgant symptomata , et instet mor- 
tis discrimen , ipse lacessitus nervus rescin- 
dendus est. 

§. 1590. Priusquam ad aliud genus 
transeamus , milii animadvertere liceat , a 
neuralgia faciali reliquas neuralgias , et ab 
his rachialgiam nervosam parum differre. 
Etenim in neuralgiis , praeler diversitatem 
partium , omnia fere similia sunt. Hae ha- 
bent sedem in quibusdam corporis parti- 
bus , sed non in omnibus , ut experien- 
tia edocemur , licet omnes nervi instruan- 

tur. Frequentiores sunt neuralgia digito-cu- 
b i talis , et ischias nervosa ; rariores ilio— 
scrotalis, et plantaris. Omnium symptoma- 
ta sunt dolores lancinantes sine rubore ten- 
sione , et tumore partium , qui ad alios 
nerveos ramos extenduntur, unde saepe ex- 
citantur spasmi , convulsiones, involuntarii 
motus , et interdum arteriae vehementius 
micant , venaeque turgent. Si igitur neu- 
ralgia sedeat in nervo cubitali, dolor utplu-r 
rimum incipit a cubitu, et inde nervi di- 
rectionem sequitur, et aliquando per totum 
brachium diffunditur. Ischias nervosa, quam 
Cotunnius in posticam , et anticam , eta- 
lii in veram , et spuriam distinxerunt, aut 
nervum ischiadicum , aut cruralem occu- 
pat. In postica dolor haeret post majorem 
femoris trochanterem , qui sursum ad os 
sacrum , deorsum per externum femoris la- 
tus ad poplitem, ubi raro consistit , et per 
externum cruris latus ante malleolum ex- 
teriorem ad dorsum pedis porrigitur. In an- 
tica dolor ab inguine ad anticam femoris 
regionem , internum cruris latus, et partem 
dorsi pedis internam profertur. Omnium 
Toni. VIII. L 

neuralgiarum caussa obscura est ; sed pro- 
babilis nervorum alteratio , quae decerni 
non potest. Credidit Cotunnius, caussam es- 
se externarum nervi vaginarum hydropem; 
sed quis asseveret, hunc esse potius caussam, 
quam effectum ? Communiores caussae re- 
motae sunt actio immodici frigoris ; hu- 
morum vitia , morborum cutaneorum re- 
tropulsiones ; inveteratorum ulcerum exic- 
cationes ; aliqua deficiens consueta exinani- 
tio; compressiones in nervos; externae laesio- 
nes. Neuralgiae autem sunt plus , vel minus 
graves secundum variam earum sedem, caus- 
sas, et symptomata. Ischias nervosa postica 
est antica frequentior , et curatu difficilior. 
Etiam remedia varia sunt, et pro re nata eli- 
genda, ut sanguinis missiones generales , et 
locales; purgantia; emetica; diaphoretica; 
antimonialia ; amara ; tonica; nervina; sto- 
machica ; scilicet cortex peruvianus , flores 
amicae montanae , radix inulae helenii; cen- 
taurea benedicta L. , chaenopodium ambro- 
sioides , etc; sedantia , narcotica, ut opium, 
composita ex opio , extractum hyoscyami 
nigri , etc; frictiones ex laudano liqui- 

do Sydenh. , oleo hyoscyami nigri, aethere, 
spiritu salis ammoniaci cum oleo amygda- 
larum dulcium ; balnea utplurimum te- 
pida ; vesicantia ; fonticuli ; setacea ; cau- 
teria ; sectio fili nervei ; electricitas. Ali- 
menta sint levia , et quae expedite dige- 
rantur ; et ubi aegrotantium, et morbi con- 
ditiones sinant , aliqua corporis exercitatio, 
ut ambulatio, et gestatio , quae longis mor- 
bis aptissima est. 

§. 1591. Rachialgia est dolor vertebra- 
lis columnae sine febre. Est saepe sympto- 
matica , ut gastrica , scorbutica venerea, ra- 
chitica scrophulosa ; sed interdum prima- 
ria , ut illa quae dicitur nervosa. Haec 
distinguitur dolore sine febre , qui a co- 
lumna vertebrali emanat, aut in collo, aut 
in dorso , aut in lumbis, aut in osse sacro 
sedens ; plus vel minus atrox ; modo bre- 
vis , modo per intervalla remeans , modo 
perstans : inde saepe excitantur convellen- 
tes motus ; defectus quietis; respiratio anhe- 
la ; constrictio musculorum abdominalium; 
alvus aut compressa , aut soluta ; urinae 
difficultas ; debilitas , consumptio , paraly- 

sis extremitatum inferiorum. Rachialgia ner- 
vosa non raro contingit debilibus, sensibi- 
libus , et morbis nervosis obnoxiis. Caussae 
quae hanc frequentius commovent , sunt 
abusus veneris , et onania ; quarundam ar- 
tium exercitatio , quae curvandi dorsum , 
eo que subeundi nisus necessitatem impo- 
nunt ; externae injuriae. Interdum rachial- 
gia brevis est , ut in hominibus hypochon- 
driacis , et foeminis hystericis ; interdum 
diuturna , et gravis , ut in illis qui vene- 
re abutuntur. Generatim remedia interna 
sunt amara , roborantia , narcotica, anody- 
na : externa sunt frictiones supra spinam 
ex laudano liquido Sydenh. , oleo hyo- 
scyami nigri , liquore anodyno minerali 
Hoffm ; balnea utplurimum tepida. Ne- 
cesse vero est , ut respiciatur caussa. Ete- 
nim si a nimia debilitate , et sensibilitate 
nascatur , conveniunt tonica , marlialia, ut 
cortex peruvianus , flores salis ammoniaci 
martiales, balnea tepida: si ab abusu vene- 
ris , cortex peruvianus , marlialia , lac asi- 
ninum , balnea maris subfrigida : si ab ex- 
ternis laesionibus , curatio ad chirurgiam 

pertinet; sed si recens, juvat sanguinis, 
detractio , et hirudines circa dolentem par- 
tem ; applicatio frigidae simplicis, vel cum 
acetate plumbi , ob virtutem qua sedandi 
gaudet: si vero senescens , cortex peruvianus, 
flores amicae montanae, fonticuli ad verte- 
brarum affectarum latera succurrunt. Ali- 
menta sint levia, et quae facile transeant; 
servetur animi quies, et commoda corpo- 
ris positio. 

GENUS TERTIUM 

* ‘ 5 ‘ ' « I 

Perturbatio somni 

, f . .. . J 

§. 1 592. P erturbatio somni aut in 
nimis producta contra voluntatem vigilia , 
aut in ipso somno pavoribus , visis, imagi- 
nationis fervore , vel aliis caussis abrupto 
consistit. Caussa est cerebri irritatio , quae 
quin laedat intellectuales functiones, aut 
alios nervei systematis morbos inducat , 
conditionem hujus visceris adimit ad ca- 
ptandum somnum opportunam. Dum vero 

haec caussa vehementior est , aut nimis 
protrahitur vigilia , aut perturbantur etiam 
functiones itellectuales , aut alii nervorum 
morbi gignuntur. Quos involuntaria vigilia 
exercet , facile insaniunt. Pueri qui de le- 
muribus , et spectris noctu volitantibus lo- 
qui audiunt , prius in somno agitantur pa- 
voribus , horribilibusque visis , mox con- 
vulsionibus , et epilepsia corripiuntur. Fa- 
vet huic morbo temperamentum plethori- 
cum , vel sensibile ; aetas puerilis vel se- 
nilis ; vitae regimen : ansam praebent quae 
cerebrum tentant , ut sollicitudines, animi 
affectus , acria scentiarum studia, profligati 
mores. Hujusmodi morbus saepe gravis est 
et lethalis ; nam praecipuas laedit functio- 
nes , exhaurit vires , et ad extremum vitae 
reducit Sed prognosis, et curatio melius a 
specierum consideratione elici poterit. 

SPECIES PRIMA 

* . X * 

Agrjpnia 

§. 1 593, V igilia involuntaria quae 
corporis functiones , viresqufe pessundat , 
graece vocatur dypvTrvla , Latine pervigi- 
lium , aut vigilium morbosum, aut vigiliae 
immodicae. Ad conservationem salutis octo 
horae generatim conceduntur somno ; sed 
multi absque salutis incommodo minus dor- 
miunt Qui vero non dormit quantum neces- 
sum est, facile perspicit, imminui vires, non 
elaborari alimentorum digestio, densari muc- 
cos in ore , foetere animam , et consequi 
inquietudinem , anxietatem , cephalalgiam. 
Ut plurimum agrypnia nascitur ab aliis 
morbis sive acutis , sive chronicis, ideoque 
diversis nominibus a Nosologis appellatur, 
ut agrypnia hysterica ; cephalalgica; gastri- 
ca ; febrilis ; arthritica ; etc. Si primaria 
est , varia pro caussis symptomata sunt. 
Illa quae venit a plethora , et ab ardore 
sanguinis , praeter temperamentum sangui- 

neum , et retentionem exonerationum san- 
guinearum , distinguitur a calore , et pru- 
ritu cutis , vehementi arteriarum vibratio- 
ne , urina flammea : alia vere nervosa fre- 
quentem mejendi necessitatem, anxietatem, 
timorem , caloris et frigoris vicissitudines 
portendit. Quoniam agrypnia aliquando a- 
liquam praeverrit crisim, maxime haemor- 
rhagiam ex naribus, dicta fuit critica, et cum 
haO'non desunt alia futurae criseos signa. 
Idcirco' si agrypnia praecedat epistaxin cri- 
ticam , capitis dolor, pruritus narium, col- 
li tensio non absunt. • 

§. 1594. Morbosa cerebri conditio est 
caussa quae repellit somnum ad recuperans 
das vires a praegressa vigilia exhaustas ne- 
cessarium. Temperamentum sanguineum , 
nimia nervorum sensibilitas , puerilia , se- 
nectus , tempus gestationis ad agrypniam 
comparat ; quidquid vero cerebri fibras ir- 
ritat , et agitat , eam excitat , ut plethora; 
retentae sanguineae exinanitiones; etiam re- 1 
tentum sperma ; abusus liquorum spirituo- 
sorurn ; insolatio ; animi pathemata ; per- 
tinacia studia ; immodica venus , humo- 

rum vitia. In pueris frequentes caussae sunt 
dentitio , pravum lac , aciditates ventricu- 
li. Non est agrypnia illa vigilia fugax a le- 
vibus et accidentalibus caussis orta , ut a 
lassitudine , et a quibusdam insectis , sci- 
licet cimice lectuario , pulice communi , 
pediculo humano, et pediculo pubis, etc. 

§. 1 595. Cum agrypnia nascitur a caus- 
sis levibus , ut abusu tlieae , et coffeae, fa- 
ciliter vinci potest ; contra si a maxima 
nervorum sensibilitate , et ab assiduis ani- 
mi pathematibus. Cum hic morbus est per-i 
tinax , generat saepe exitiosos morbos , ut 
dyspesiam , anorexiam, consumptionem, de- 
lirium , convulsiones , quae sunt infausti 
ominis , ut aph. 1 8. Sect. VIII. sic inquit 
Hippocrates ss A vigilia convulsio , aut de- 
lirium inalum zs Ab hac caussa convulsio- 
nes in pueris frequentes sunt ; in senibus 
apoplexia. Agrypnia vero symptomatica es ; 
se potest levis vel gravis , vel rebellis, vel 
periculosa , et lethalis. .* -~ 

' §. 1 596. Sectione cadaverum inveniun- 
tur ventriculi cerebri pleni liquido et aquo- 
so humore , praesertim post toleratam po- 

dagram ; vasa piae matris nigro sanguine 
referta ; meninges vestigiis inflammationis 
notatae, aut gangraena corruptae, aut quoad 
colorem mutatae; cerebrum aliquando spha- 
celo dirutum ; aliquando etiam alia visce- 
ra temerata. 

§. 1597. Quamvis quaedam generalia 
remedia utilia sunt, ut egejida balnea ; lac, 
ej usque depuratum serum ; emulsiones ; a- 
qua frigida ; tamen si non dentur quae 
caussam amoliuntur , morbus non subigi- 
tur. Igitur pro agrypnia quae nascitur a 
plethora, expediunt sanguinis missiones ge- 
nerales , praesertim e saphena , et partia- 
les, ut cucurbitulae scarificantes ad dorsum, 
hirudines circa caput , aut in partibus ve- 
rendis , aut vasis haemorrhoidalibus ; leves 
purgationes, et clysteres; et quidquid potest 
consuetos sanguinis cursus revocare. Si a- 
grypnia vere nervosa sit, eligantur paregori- 
ca , sedantia , anodyna, ut hyoscyamus; flo- 
res nympheae , papaveris rhoedados ; ca- 
pita papaveris albi ; aqua lactucae cum li- 
quore anodyno minerali Hoff. ; laudanum 
liquidum Sydenh. ; opium , et hujus ex- 

tractum aquosum ; pilulae de cynoglos- 
sa ; castoreum ; ambra grysea ; etc. Opium 
vero nunquam senibus dandum est, ut et 
alia narcotica; nec opium pro pueris tutum 
est. In senili aetate auxilia sunt stomachi- 
ca et analepticai Si nimiam foveant ner- 
vorum sensibilitatem affligentia animi pathe- 
mata, nil melius, quam amicorum societas, 
musica , vectio ad plures lapides , itinera,, 
rusticatio , non omissis anodynis aliisque 
convenientibus auxiliis. Dum vero caus- 
sa est debilitas ventriculi , unde non be- 
ne alimenta concoquuntur, remedia sunt a- 
mara , roborantia , stomachica. Agrypnia , 
quae est inflammationis symptoma curatur 
antiphlogisticis ; affectionis gastricae , ec- 
eoproticis , et clysteribus ; affectionis hyste- 
ricae , aliqua sanguinis missione , si haec 
locum habeat , aliqua levi purgatione, la- 
cte asinino , aquis acidulis , balneis tepi- 
dis , pediluviis , clysteribus ex infuso cha- 
momillae cum aliquot guttis laudani liqui- 
di Sydenh. Si vero proveniat a metasta- 
si materiei morbosae ad caput , utilia sunt 
vesicantia , fonticuli , setacea , balnea ca- 

licia universalia , aut pedum. Si agrypnia 
post capitis dolores nervosae indolis appa- 
reat , juvant exiguae doses assae foetidae , 
sagapenum , extractum opii aquosum, hyo- 
scyamus elc. • 

§. 1598. Agrypnia frequenter remeat; 
ideo caussas omnes evadere necesse est; et 
diligenter animadvertere quae juvant , vel 
quae nocent. Utplurimum coffea fugat so- 
mnum; sed in quibusdam ad revocandum 
somnum confert : alii melius se habent, si 
sine coena lectum petunt , et solum aquae 
gelidae potum sumunt ; alii si coenant: a- 
lii silentio et solitudine somnum capiunt; 
alii loquentium susurro , et desilientium 
aquarum murmure. Alimenta sint concoctu 
facilia , ut pulmenta ex jure pulli, aut vi- 
tuli ; oryza ; lac ; pisces ; lactuca ; modi- 
cum vinum , ubi possit concedi. Modica 
sit cubiculi, ubi moratur aeger, temperies; 
et non omittantur balnea sive aquae com- 
munis , sive mineralis, sive marinae. Cae- 
teruin plus quam remedia valent rustica- 
tio , corporis exercitatio , itinera. 

Somnambulismus 


§. 1599. Cjomnainbulismus est elatio 
imaginationis somni tempore , unde homi- 
nes quin intelligant , corripiunt e stratis 
corpus , loquuntur , incedunt, et quae so- 
lent utplurimum peragunt. Somnambulis- 
mus ergo est status inter vigiliam et so- 
mnum. Vigilia enim est libera sensuum ex- 
ternorum et internorum, omniumque mo- 
tuum exercitatio, quae aufertur in somno, 
saltem maxima parte sed in somnambuli- 
smo viget memoria , imaginatio , voluntas, 
at non judicium , et cerebrum in motus 
organa vim suam exercet. Sunt qui cre- 
dunt, somnambulismum non esse morbum, 
et de illo loqui physiologis linquunt , ut 
si caussae illius non essent morbosae , et 
ut perturbationes in somno damnum non 
afferrent : alii judicant , somnambulismum 
esse alterius morbi symptoma, ut si non ob- 
servarentur somnambulones alio morbo non 

laborantes : alii somnambulismum existi- 
mant, et definiunt somnium, ut si somnium, 
et somnambulismus eandem haberent fa- 
ciem , dum in illo imaginatio viget, et sen- 
sationes in maxima obscuritate sunt, et vo- 
luntarii motus feriantur. 

§. 1 600. Sauvages in duas species di- 
stribuit somnambulismum , scilicet in vul- 
garem , et catalepticum. Primus cum aeger 
sopore excitabili detinetur ; in quo duos 
distinxit gradus , quorum levior est cum 
aeger non exit b lecto , sed movetur et lo- 
quitur ; gravior , cum ille surgit b lecto , 
.et, ut in vigilia, consueta peragit, quin hoc 
sentiat. Secundus paroxysmo catalepseos in- 
cipit et somnambulismo terminatur, Alii 
scriptores parum differunt ab hac Sauva- 
gesii divisione. Burserius dividit hunc mor- 
bum in vulgarem et furentem , sive com- 
plicatum. Vulgaris duos gradus admittit , 
ut ille Sauvagesii ; furens dum post bre- 
vem somni aut soporis apparentiam, homo 
insolita peragit , instar furentis. Hunc prae- 
terea appellat complicatum , si alio morbo 
conjungitur , ut catalepticus Sauvagesii, qui 

in initio incipit catalepsi , et somnambuli- 
smo modo descripto terminatur. Joseph 
Franck eundem morbum partitur in so- 
mnambulismum et somniationem, quae so- 
mnambulismo cataleptico Sauvagesii respon- 
det , et saepe periodica est , et aeger perfi- 
cit insueta sine eorum memoria. Mihi Te- 
ro videtur unus esse somnambulismus , so- 
lum ob diversitatem et efficaciam caussa- 
rum dispar. Varietas enim morbi pendet a 
majore vel minore phantasiae vi , et com- 
munis sensorii nervorumque sensibil itate. 
Somnambulismus autem est primarius, sym- 
ptomaticus , secundarius , qui producitur , 
aut succedit catalepsi, hysterismo, convul- 
sionibus. Praeterea vel est simplex; vel com- 
plicatus , ut cum ecstasi , epilepsia , deli- 
rio ; vel accidentalis , ab aliqua fortuita 
caussa productus ; habitualis ; periodicus ; 
haeredi tarius ; congenitus; verus; simulatus. 

$• 1601. Ante somnambulismi aggres- 
sionem saepe quaedam conspiciuntur pro- 
droma signa , ut taciturnitas , tristitia , a- 
liquid in vultu insueti , aliquis motus con- 
vulsivus , lipothymia , capitis dolor , nou 

est mens tam alacris ut in illusionibus pa- 
roxysmi; nam somnambulo propter imagina- 
tionis yim res ingeniosius , quam in vi- 
gilia perficit. Qui somnambulismo laborat, 
se dat somno , sed post aliquam horam e 
stratis surgit utplurimum clausis oculis, in- 
terdum leclusis et immobili pupula , non 
secus ac vigilaret , admirabilia peragit ; in 
plura occurrit pericula , quin id intelligat; 
rursus deinde lectum petit , et obdormi- 
scit ; pulsus saepe naturalis est, aut len- 
tior , raro durus ; etiam naturalis corporis 
calor. Cum agit somnambulo , ejus vultus 
coloratur ; intuitus vivax ; vox firma ; in- 
gens membrorum dexteritas ; prompte re- 
sponsa reddita. Si expergefiat , in praecipi- 
ti est , et saepe furoribus agitatur. Patet 
igitur, externos sensus, excepto tactu, fe- 
riari ; et voluntatem , quia imaginatio mil- 
lia fingit phantasmata , ad aliquam absol- 
vendam actionem cogi , quin externi sen- 
sus excitentur. Attamen quoad sensuum fun- 
ctiones , multae deprehenduntur varietates. 
Interdum enim somnambulones non vi- 
dent , sed audiunt ; et ideo petitionibus re- 

sponsa reddunt; interdum vident, et ideo le- 
gunt, et scribunt; interdum reseratos habent 
oculos, et immotos, sed impressiones non sen- 
tiunt, quae super visionis organa fiunt. Per- 
saepe habituales actiones repetunt ; lo- 
quuntur , et, ut somniando evenit, eorum 
secreta aperiunt ; facultates intellectuales 
exercent ad musicam , poesin, scientiasque; 
vehementia crebro , et vesana sunt propo- 
sita ; augetur musculorum vis ; palpitat 
cor ; commoventur pulsus. Generatim ubi 
major est mentis tumultus , vehementiores 
sunt corporis motus , animique affectus, ut 
in somnambulismo , qui dicitur furens. So- 
mnamhulo enim insolita suscipit , praesa- 
git futura , gesticulatur , plaudit pedibus , 
vesanique hominis aspectum sumit. Excus- 
so paroxysmo , resipit , sed sine rerum pe- 
ractarum memoria. Hujusmodi paroxysmi 
modo ordinatim , modo sine ordine regre- 
diuntur, et virium infirmitatem relinquunt. 
Anteaquam de- paroxysmorum signis sermo- 
nem absolvamus , animadvertendum est , 
quod somnambulones difficulter excitantur, 
quia somnus profundior . est , ac ille sano- 
Tom. VIII. M 

rum ; sed non tam profundus, ut ille catale- 
pticorum. Idcirco in vulgari somnambulismo 
excutitur somnus ; sed in cataleptico , ut- 
pote caussae profundiores , et pertinacio- 
res , sensus obruuntur ; nec suscitari pos- 
sunt , nisi cum post aliquod temporis spa- 
tium harum caussarum actio cessaverit. 

§. 1602. Caussa somnambulismi ima- 
ginatio ita in somno sublata videtur , ut 
aeger e lecto surgat , ambulet , operetur. 
Adolescentes, maxime circa pubertatis tem- 
pus , propter partium generationis in- 
citamentum , ad somnambulismum magis 
inclinant , quam juvenes , senes , foemi- 
nae ; sic illi temperamento plethorico , et 
nervoso , et vivida imaginatione praedi- 
ti , et a sonmambulonibus parentibus e- 
diti. Quae agunt in commune sensorium 
et in nervos , et morbum incitant , sunt 
ebrietas ; larga coena ; alimenta inflan- 
tia , et concoctu difficilia ; opium , et nar- 
cotica ; studium post coenam ; decubitus 
supinus cum depresso capite ; animi pathe- 
mata , ut terror , amor, zelotypia ; aer ne- 
bulosus ; vermes , et gastrica labes ; qui- 

* .i. 

dani praegressi morbi , ut catalepsis , epi- 
lepsia , convulsiones hystericae ; externae 
injuriae , ut capitis percussiones ; vulnera, 
quae plexum solarem attingunt 

§. 1603. Quamvis somnambulones ef- 
fugiant pericula , tamen in suis illusioni- 
bus , et nocturnis umbris occumbunt, aut 
vario modo laeduntur , aut in alicujus of- 
fensionem incurrunt. Somnambulismus dif- 
ficillime avellitur , ubi haereditarius est In 
universum expeditius in pueris , et foeini- 
nis curatur ; interdum properante senectu- 
te sponte se surripit Subinde in melancho- 
liam , delirium , catalepsin , epilepsiam, et 
apoplexiam transit. 

§. 1604. In tanta caussarum caligine, 
locandi saltem ita sunt somnambulones, ut, 
dum expergefiunt , non subeant pericula ; 
et aptum diaetelicum regimen statuendum 
est Quapropter eligatur cubiculum , cujus 
fenestrae clatlirentur ; et somnambulones 
vinciantur fasciis. Non ponatur vas frigida 
plenum , sicut nonnulli faciunt , ut so- 
mnambulo in hoc mergendo pedes , erro- 
rem intelligat. Hoc enim modo talis injici 

potest terror , ut consequatur delirium , al- 
terve morbus. Utilis est pueris aliquis in- 
crepitus , vel levis punitio ; sed non fusti- 
gatio , ut nonnulli diri homines credunt , 
et faciunt. Aer sit purus ; modica corporis 
exercitatio ; parva coena ; sobrietas ; decu- 
bitus in latera , elatoque capite ; deflexus 
imaginationis ; avocatio , et animi quies. 
Somnambulismi accessus non est abrum- 
pendus ; nam, in quibusdam praesertim lo- 
cb , alea plenum foret. Tamen dum lo- 
corum natura , et levis morbi gradus sinat, 
frigidam aspersionem , et aliquam commo- 
tionem periclitari licebit. Ad supprimen- 
dum, et praecavendum morbi accessum plu- 
ra sunt interna et externa remedia, quae ni- 
si caussae vinci , et amoveri possint, inania 
sunt. Nulli igitur pharmaco fidamus; quam- 
vis interdum venae sectiones , purgantia , 
emetica , antispasmodica , narcotica, anthel- 
minthica , amara , vinum , balnea genera- 
lia tepida , calida balnea pedum , vesican- 
tia juvissent. 

SPECIES TERTI* 

Pavor in somno 


§. 1 605. Oubitanea interna impressio, 
quae cum metu excitat a somno , dicitur 
pavor. Ab Hippocrate aph. 24. lib. HI. rpoflot;, 
quem inter puerorum morbos numerat, ut 
ab hoc commemorato aphor. patet 3 In ae- 
tatibus autem talia eveniunt. Parvis qui- 
dem et recens natis pueris , aphthae , vo- 
mitus , tussis , vigiliae , pavores , umbilici 
inflammationes, aurium humiditates £= Hic 
morbus appellatur a Sennerto Cap. 8. de 
morbis infantum pavor nocturnus , et pa- 
vor in somno ; a Sauvages Nosol. meth. 
cl. Vin. pag. 223. panophobia. Familiaris 
est lactentibus ; frequens pueris , et juve- 
nibus ; rarior adultis. Saepe nascitur ab in- 
ternis caussis , et ideo differt a terrore, qui 
utplurimum ab externis caussis ortum ha- 
bet. Quoniam etiam nascitur ab aliis mor- 
bis systema nervorum maxime afficientibus, , 

hinc in primarium et symptomaticum di- 
stribuitur. 

§. 4 606. Infantes lac sugentes extem- 
plo maxima agitatione , tremore , ululatu, 
et tletu saepe expergefiunt , et ita move- 
tur vultus , ut internam agitationem osten- 
dat. Hoc etiam evenit pueris , adolescenti- 
bus , juvenibus, qui nocturnis visis perter- 
riti , et tremantes excitantur , non raro le- 
ctum, deserunt , et tranquillitatem exqui- 
runt. Interdum etiam adulti metuendis ima- 
ginibus expergefacti gemunt , suspirant , 
palpitant , pallent , tremunt , et animo de- 
fecti cadunt. Pavor est frequens pueris, qui 
laborant vermibus , et a Sauvages pano- 
phobia verminosa nuncupatur. Tum appa- 
rent signa vermium ex quorum stimulo , 
praecipue si ex ventriculo in oesophagum 
scandere nituntur , oum caeleris sympto- 
matibus inducitur pavor. Sic excitatur ab 
affectione hysterica , et hypochondriaca ob 
ingentem nervorum sensibilitatem , a qua 
etiam vigiliae tempore a minimis caussis 
producitur pavor. Panophobia frontis Sau- 
vagesii pertinet ad hypochondriacum et hy- 

stericum pavorem , ut assidua inquietudo , 
consortii fastidium , metus , et sollicitudi- 
nes demonstrant. 

§. 1607. Caussa proxima esse videtur 
subitaneus et internus in nervorum syste- 
ma impulsus , magis in cerebrum adnotan- 
dus , unde continuo et cum formidine per- 
ditur somnus. Nervorum nimia sensibilitas 
et mollities faciunt , ut impressiones sen- 
tiantur , quae in statu perfectae valetudi- 
nis non perciperentur. Hinc caussae , quae 
ad nocturnum * pavorem disponunt , sunt 
aetas infantilis , in qua maxima est nervo- 
rum sensibilitas ; ita temperamentum de- 
bile ; mollis institutio; voluptuosum viven- 
di genus. Caussae autem excitantes sunt 
in lactentibus pravae lactis qualitates ; la- 
boriosa dentium eruptio ; gastricae impu- 
ritates , et aciditates ; flatus ; aer cubiculo- 
rum nimis calidus , impurus , non renova- 
tus : in pueris , adolescentibus , juvenibus, 
mastrupatio ; fabellae ; rerum horribilium 
narrationes ; improvisus terror : in adultis, 
animi affectus , sollicitudines ; immoderata 
venus , et impropriis horis peracta ; nego- 

tia magni momenti ; potiones calefacientes;, 
lautae coenae. Plures autem sunt aegritudi- 
nes quae pavorem inferunt , ut vermes ; 
hysterica, et hypochondriaca affectio;, exan- 
themata ; calculi variarum corporis par- 
tium ; hydrophobia. ... 

$. 1608. Interdum pavor in somno est 
levis morbus , et ultro disperditur ; inter- 
dum gravis , et periculosis morbis occasio- 
nem praebet , ut epilepsiae , cordis palpi- 
tationibus , animi deliquiis. Si diu persistat 
pavor , aufert noctis quietem , pallorem in- 
ducit , profligat vires , functiones omnes , 
maxime digestionem , pervertit. Haec foe- 
nomena non solum medicis , sed omnibus 
cognoscuntur. Horatius Od. V. Epod. inter 
diras precesque Thyesteas, quas desperatissi- 
mus puer in Canidiam veneficam, ej usque 
socias inhumanas , etiam veneficas , misit , 
est noctis pavor, ut hisce versibus liquet „ 

Et inquietis assidens praecordiis 
Pavore somnos auferam. „ 

Praeterea pavor esse potest indicium ve- 
nientis morbi , ut in adultis dementiae ; 
in pueris eclampsiae , variolarum , morbi i- 

lorum- Cum est alterius morbi sympto- 
ma , hunc auget. In hydrophobia ex. gr. 
praeter aquae horrorem , adeo saepe urget 
paror , ut inde morbi amplietur anxietas : 
dum adsunt vermes , praesertim oesopha- 
gum scandentes, frequentes pavores exten- 
dunt morbi incommoda , et praefocationem 
minitantor. 

. ► §. 1609. Si apud lactentes a foedita- 
tibus , et aciditatibus ventriculi, et a pra- 
vo lacte nascatur pavor , dentur levia pur- 
gantia, ut oleum amygdalarum dulcium ; sy- 
rupus florum persicorum, aut - cichorei cum 
rhabarbaro i, nonnunquam etiam eccoproti- 
cis juvat purgare nutricem. Ubi vero signa 
sunt aciditatum ventriculi, praefertur ma- 
gnesia pura , quae ad aliquot grana etiam 
infantibus suppeditatur. Si flatus evolvan- 
tur a ventriculi cruditatibus , aptus est sy- 
rupus rhabarbari cum aqua foeniculi, sci- 
licet in uncia hujusce aquae dimidia un- 
cia syrupi rhabarbari; et hujusmodi mixtu- 
rae quavis hora parvum cochlear. Quoniam 
vero ubi sunt impuritates et flatus , pre- 
munt abdominis dolores et tensio , clyste- 

res emollientes , unctiones oleosae , et e- 
mollientia fomenta fiant. Sic ubi sunt ver- 
mes, cum purgantibus anthelminthica. Ubi 
dormiunt pueri , purus servetur aer, nun- 
quam nimis calidus , et suffocans. Admo- 
nendae sunt nutrices , ancillae , et omnes 
educationi infatitum addictae , ne fabellis , 
et narrationibus eos exterreant. Ita pro ju- 
venibus et adultis removenda est caussa 
morbi , et quaevis librorum lectio , quibus 
execranda facinora referuntur. Non raro pa- 
vor in somno est effectus inflammationis 
cerebri , quod cognoscitur ab aliis signis 
ejusdem inflammationis ; et tum prompta 
sit atiphlogistica methodus. Si pavores in 
somno excitentur ab eruptione variolarum, 
vel morbillorum , liaec obsecundanda est. 


species quarta 


Insomnia terrifica 


$. 1610. Ut insomnia jucunda exhi- 
larant, et offerunt signa perfectae valetudi- 

nis , et animi tranquillitatis ; ita terrifica 
nocent , et infirmam valetudinem , turba- 
tum animum , et aliquem morbum indi- 
cant. Primum Sacrae Scripturae loquuntur 
de insomniis ; deinde medici , philosophi , 
literati, qui de illis bonis, vel malis, vel ter- 
ribilibus disputarunt. Hippocrates scripsit 
librum de insomniis , de quibus interpre- 
tes disseruere. Insomnium, graece ovup , est 
secundum Aristotelem, lib. de somno et vi- 
gilia , phantasma , idest species in somno. 
Cum vero hujusmodi phantasma cum an- 
gore et formidine contingit , dicitur inso- 
mnium terrificum , quod saluti hominum 
nocuum est. Somnia quidem vel bona vel 
mala in salutem influunt. Inquit Hippocr. 
cit. lib. rS Quisquis de his , quae in so- 
mnis obveniunt recte conjectat, is magnam 
habere vim ad omnia, ipse reperiet. “ 

§. 1611. Plura symptomata comitan- 
tur terrifica insomnia , quae scilicet circa 
metuenda versantur , ut furta , incendia , 
caedes , vulnera , aggressus , ultiones , ex- 
cidia, et omne facinorum genus. Haec sym- 
ptomata sunt pavor , angor , clamor, amis- 

sio somni , pulsus celer , palpitatio cordis, 
mutatio vultus , gemitus , ploratus, et quae 
desperationem ostendunt. Otho , ut refert 
Svetonius , nocte , qua contingit caedes Gal- 
bae , in somno perterritus , acerbos edidit 
gemitus , et fuit aute lectum humi jacens 
inventus : hiuc manes Galbae, a quo de- 
turbari se viderat , omnibus piaculorum ge- 
neribus propitiare experiebatur. Post autem 
terrifica insomnia remanet virium debilitas, 
moeror, faciei pallor, palpitatio cordis, an- 
xia respiratio , inappetentia , digestio diffi- 
cilis , timor. Haec graviora fiunt , quo ma- 
gis horribilia visa frequentia in somno sunt. 

§. 1612 . Cum ab immediata Dei vo- 
luntate terrifica insomnia non veniant, ori- 
ri videntur ab eadem caussa pavoris in so- 
mno. Etenim ut illa perturbatio et impul- 
sus in nervorum systema pavorem, sic hor- 
rida insomnia afferre potest. Hisce insomniis 
magis obnoxiae sunt foeminae , quam ma- 
res ; magis debiles et sensibiles , quam vi- 
gentes , et robusti ; magis studio , et vitae 
sedentariae dediti , quam artes exercentes 
et villici.. Afferunt vero occasionem torquen- 

les animi affectus ; vicissitudines afiris su- 
bitaneae ; alimenta inflantia et non conco- 
cta ; lectio horribilium historiarum , et fa- 
bularum circa heroica facinora ; patrata sce- 
lera ; conscientiae stimuli. Nunquam Nero 
somniavit , ut inquit cit. Svetonius , nisi 
post matrem interfectam. Haec insomnia 
confundenda non sunt cum illis , quae ve- 
niunt a Deo , ut a culpis desistamus. Ex 
Sacris libris deducitur , quam apud servos 
Dei frequentes erant visiones et insomnia, 
quibus Deus ipse voluntatem suam expe- 
diebat. 

§. 1613. Non solum caussae, sed etiam 
subjecta , in quibus insomnia versantur , 
exquirenda sunt, ut cognoscamus quae ipsa 
sint , qui morbi praesentes , quique futu- 
ri. Insomnia quae veniunt a ciliis incoctis, 
inflantibus , nauseosis , facile possunt vita- 
ri ; contra si a caussis , quae liberam im- 
pediunt circulationem sanguinis, ut ingen- 
tes obstructiones viscerum , aut vitia vaso- 
rum et cordis. Ut autem placida somnia , 
quae actiones praecedentis diei, aut cogi- 
tatioues repetunt , bona sunt ; sic mala, si 

morbum periculosum significant. ~ Dum 
assurgit acula febris cum gravi et assiduo 
capitis dolore , insurgente delirio, insomnia 
flammarum et incendiorum cerebri inflam- 
mationem ostendunt. Sed in cursu acuto- 
rum morborum haec insomnia flammarum, 
et scintillarum prae oculis, imminentem 
.crisin per nasalem haemorrhagiam indicant. 
In palpitationibus cordis , pulsibusque in- 
aequalibus turbulenta insomnia nos de vi- 
tiis cordis , magnorumque vasorum certio- 
res faciunt. Nobilem curabam mulierem 
cordis et aortae aneurysmate laborantem , 
cui frequenter in somno latronibus esse de- 
prehensa , et iulerfecla videbatur. Haec ea- 
dem insomnia futuros morbos significant. 
In hominibus ei. gr. moerore affectis , si- 
lentibus , miseris , sensibilibus futuram de- 
mentiam demonstrant. Eodem lib. ait Hip— 
poar. XXI. ES Fluminum transitiones , et 
hostes armati , monstra formae peregrinae , 
morbum , aut insaniam significant. S Vidi 
hominem , qui ligari , venenum sumere , 
dolores pati intolerabiles, et esse morti pro- 
ximum somniabat , mox in inaniam fero- 

cissimam delabi. Etiam eadem insomnia 
possunt caussas retegere , unde moventur. 
Hinc scripsit Hippocr. eod. lib. XVm £3 Si 
quis vero per somnum edere aut bibere con- 
suetos cibos ac potus sibi videatur, inopiam 
alimenti significat, et animae tristitiam. £3 
■ §. 1614. Si terrifica insomnia sanitati 

hominum damno sunt , ea amoveri neces- 
se est. Idcirco abducendae sunt caussae, et 
quaedam habendae diligentiae. Generatim 
qui 'agitantur insomniis , antequam se lecto 
componant , nec legant libros horrenda fa- 
cta referentes; nec animo tristia revolvant ; 
nec ad memoriam casus adversos revocent; 
nec res molestas cogitent; nec negotia ma- 
gni momenti , et periculi tractent: sed po- 
tius ab hisce se avocent musica , quae pa- 
themata non suscitet ; per amoena rura 
deambulatum eant; levia et nutrientia ali- 
menta comedant ; se vectione et equitatio- 
ne exerceant , quo rubustius fiat corpus et 
nimia sensibilitas moderetur. Quoad vero 
medicamenta, secundum caussas varia sunt. 
Si ergO insomnia nascantur a repletione et 
indigestione alimentorum , primum detru- 

ciendae sunt impuritates. Hippocrates lau- 
dat vomitum, qui ab emeticis movetur; 
levissimos cibos per aliquot dies , qui nec 
calidi , nec acres , nec sicci ; labores na- 
turales , si excipiantur ambulationes a coe- 
na; balnea; calida lavacra; otium; sol vi- 
tetur , et frigus. Si caussa sint animi pa- 
themata , homines pereunt, si ab hisce non 
retrahantur , et non reficiant spiritum. Si 
sint obstacula , quae liberam circulationem 
impediunt , alia possumus expugnare , ut 
obstructiones resolventibus ; alia sunt in- 
superabilia , ut organorum vitia. 

SPECIES QUINTA 

Jactatio 

§. 1615. A gitatio , quae ad somnum 
usque recubantes comitatur , et somnum 
ipsum impedit , dicitur jactatio. Est ulplu- 
rimum symptoma alterius morbi ; sed in- 
terdum affectio primaria est. Hujus caussae 
sunt abusus vini , et spirituum ; vermes ; 
Tom. VIII. N 

animi pa themata ; immodica venus ; ma- 
strupatio ; alicujus suetae haemorrhagiae re- 
tentio. Aliquando contingit in hominibus 
haemorrhoidibus obnoxiis , ante haemor- 
rhoidum ipsarum cursum. Jactatio , quae 
evenit in illis , qui ex somno transeunt ad 
vigiliam , est omnino symptomatica. Qui 
hanc patiuntur , dum expergefiunt , sunt 
anxii , et in actu respirationis obruti; eru- 
ctant ; in cursu diei non bene se habent ; 
nam palpitat saepe cor, et pulsus est celer: 
ut homines hypochondriaci , et foeminae 
hystericae ; qui in concoquendis alimentis 
ob aliquam ventriculi affectionem morantur; 
et qui aliis convulsivis morbis affliguntur. 

§. 1616. Tam ad praesagium , quam 
ad curationem instituendam , distinguere 
est , an jactatio primaria sit vel symptoma- 
tica ; et quae sint caussae. Hae interdum 
deturbari non possunt , et tum somni im- 
minutio , et functionum laesio, gravia ma- 
la , et consumptionem inferunt. Si profici- 
scatur jactatio a suppressis haemorrhoidi- 
bus , et in hominibus plethoricis , expedit 
sanguinis missio , et haemorrhoidum fluxus 

est revocandus: si a vermibus, purgantia, 
et anthelminthica : sic de reliquia casibus 
dicendum est. In universum vero balnea te- 
pida , pediluvia , clysteres , aliqua levis pur- 
gatio , et aptum diaetae regimen auxilian- 
tur. Si autem jactatio post somnum cor- 
ripiat , primarius morbus curationem indi- 
cat ; sed generaliter lialnea , animi quies , 
aeris mutatio , rusticatio adjuvant ; et ae- 
grotantes se se gradatim excitandi e somno 
habitudinem contrahant. 

SPECIES SEXTA 

Ardor 


§. 1617 . Calor sani hominis est hye- 
me gr. viginti septem thermometri Rheau- 
murii ; et aestate triginta, aut triginta duo- 
rum. Si igitur hi superentur gradus , con- 
sequitur ardor, qui non est semper alio- 
rum morborum symptomata, sed interdum 
primarius , cujus inter symptomata adno- 
tabilis est somni defectus. In quibusdam 

N * 

febribus pervenit calor ad gradum trigesi- 
mum quartum ejusdem thermomelri , et 
interdum etiam hunc gradum praetergredi- 
tur. Ultra vero trigesimum octavum gra- 
dum humani corporis partes laeduntur, et 
diruuntur. Aquae thermales praeter qua- 
dragesimum secundum gradum tolerari non 
possunt , nisi per exiguum temporis spa- 
tium , et si diutius in ipsis humani corpo- 
ris partes maneant , inflammantur. 

§. 1618. Subinde ardor est primarius 
morbus , subinde symptomaticus , scilicet 
febrium biliosarum , ardentium , gastrica- 
rum , hecticarum , et inflammationum co- 
mes. Ardor autem est universalis , aut par- 
tialis , cum aliquam tantum corporis par- 
tem occupat. Siquidem ardor non semper 
perstat, sed interdum fugax est, Sauvages, 
aliique Nosologi hunc vocavere volaticum. 

§. 1619. In ardore corporis rarefiunt 
fluida , distenduntur vasa , rubescunt par- 
tes , sensus fervoris percipitur , anxia fit 
respiratio , et aufertur somnus. Cum ardor 
volaticus per faciem diffunditur , deprehen- 
ditur rubor , ut in adolescentibus , vere- 

bundis foeminis , et hominibus maxima sen- 
sihilitate donatis saepe evenit. Permansio 
hujusce ardoris statui non potest ; vulgo 
tamen creditur , a quindecim ad viginti 
usque temporis momenta extendi , et dein- 
de erumpere sudor. Pluries in juvenibus 
ardorem faciei non fugacem vidi , sub quo 
paullatim arescebat cutis , nec postea ma- 
nabat sudor , sed consequebatur inquietu- 
do, et capitis dolor, qui interdum per co- 
piosum sanguinis cursum e naribus solve- 
batur. Est quidam faciei ardor valde fugax 
e levibus caussis ortus , ut a pudore in 
virginibus , et adolescentibus bene moratis, 
in quibus faciliter irritantur vasa sangui- 
nea , et nervi , et hinc manat sudor , et 
solvitur ardor. Sed si veniat ab eflicaciori- 
bus caussis , ut a vehementi ira , nec ar- 
dor est fugax , nec sequitur sudor , at cu- 
tis est arida , caput dolet, fugitque quies. 

§. 1620. Ut foenomena caloris anima- 
lis , sic ardoris caussam proximam expone- 
re expeditum non est. Neminem praeterit 
quot absurdae hypotheses ad calorem ani- 
malem explicandum ante Lavoisier fuerupt 

emissae ; inter quas celebriores fuerunt ca- 
lor innatus , et respiratio ad refrigerandum 
sanguinem constituta ; cor ad servandam 
humani corporis temperiem dicatum ; ef- 
fervescentia sanguinis propter contactum 
sulphuris et salis volaldis , aut propter u- 
nionem acidi cum alchali , quae in chylo 
existunt ; exis t entia phlogisti ; principium 
igneum, quod continetur aere almospherico; 
et sub respiratione in sanguinem penetrans 
propter majorem affinitatem , quam ipse 
aftr alinosphericus habet cum phlogisto e 
pulmonibus erumpente, quam cum igneo , 
quod continet, principio; tandem nitrosum 
principium in aere diffusum, el respiratio- 
nis ope absorptum. Sed vix nova surrexit 
chemia , Lavoisier , Sequin , De la Place , 
aliique demonstrarunt , calorem animalem 
esse effectum combustionis Uydroginii et 
carbonii ope oxyginji sub respirationis actu. 
Non omnes vero posteriores in hac fuerunt 
sententia. Etenim Brodie , aliique hoc foe- 
nomenon nervorum influxu exposuerunt ; 
dum alii existimant non solum a respira- 
tione, sed a pluribus functionibus oriri, et 

hujusmodi foenomenon necessario esse vi- 
tale. His animadversis , mihi videtur ad ca- 
lorem animalem evolvendum nervorum in- 
fluxum conferre. Respiratione enim admit- 
titur oxyginium ; hoc circulatione cum nu- 
tritionis elementis ad omnes partes et or- 
gana transfunditur , ubi maxima probabili- 
tate nutritio et caloris animalis evolutio 
eodem tempore locum habet. Ut igituf pro- 
babilis est hujusmodi nervorum influxus ; 
sic verisimile , quod nervei systematis per- 
turbatio , sicut corporis nutritionem laedit, 
calorem ita animalem vel imminuat, vel 
augeat. Caussa igitur proxima ardoris ve- 
risimiliter est quaedam nervorum , vaso- 
rumque irritatio , ut ipsa foenomena, quae 
eum comitantur , ostendunt. Magnam ad 
ardorem propensionem habent homines sen- 
sibiles ; qui alias aegritudines nervei syste- 
matis passi sunt ; qui non bonis gaudent 
humoribus , et animi pathemalibus , prae- 
sertim ira afficiuntur. Hunc ardorem exci- 
tant quaedam alimenta , aut nimis salsa , 
aut nimis aromatibus aspersa; abusus vini, 
et spirituum ; calor aeris ; defectas men- 

struonun , vel haemorrhoidum vel consue- 
tae alterius haemorrhagiae. Ardor volaticus, 
faciei rubore stipatus , frequens est in hy- 
stericis mulieribus quae eodem tempore 
pectoris oppressionem et anxietatem tole- 
rant. Frequenter etiam in virginibus ob ni- 
miam nervorum sensibilitatem , menstruis 
erupturis , comparet 

1621. Ardor , praecipue universalis, 
est molestus, et interdum periculosus, quia 
irritationes , quae ardorem .allerunt, possunt 
partium inflammationes parere. Partialis ar- 
dor est saepe incommodus, maxime in sen- 
sibilioribus , in quibus post assumptum ali- 
mentum circa ventriculum ct intestina di- 
vexat. Sed tam in universali, quam in par- 
tiali ardore lustrandae sunt caussae. Abiit 
enim ubi hae sunt leves; contra si graves, 
ut prava humorum indoles , ingens nervo- 
rum sensibilitas. Ardor volaticus est saepe 
fugax , quia natus a majore impetu , quo 
sanguis fertur ad caput , sese per ramos 
externarum carotidum diffundens. Cum au- 
tem ardor est symptomaticus , aut est le- 
ve symptoma , ut in affectione hysterica , 

et hypochondriaca ; aut grave , ut in fe- 
bribus biliosis , ardentibus , inflammationi- 
bus, praesertim viscerum ; aut gravissimum, 
ut in phthisi pulmonari , ubi magis pro- 
fligat vires , absumitque. 

§. 1622. Quandoquidem ardoris caus- 
sae non semper cognoscuntur , ideo cura- 
tio generalis interdum est instituenda , ut 
usus rerum refrigerantium et diluentium , 
ut potiones nitrosae, subacidae ex succis ve- 
getabilium, aut acidis mineralibus; emulsio- 
nes seminum melonum , aut cucurbitula- 
rum ; aqua cum syrupo granatorum , ri- 
besii , nympheae; decoctiones hordei; aqua 
Selterrana ; pulvere temperantes ; clyste- 
res ex aqua hordei; affusiones frigidae. De- 
cumbat aeger lecto equinis crinibus infar- 
cto. Si vero ardoris intelligatur caussa, huic 
opponantur remedia. Si itaque caussa sit 
aliqua haemorrhagia retenta , haec revoce- 
tur , praesertim hirudinibus, et cucurbitu- 
lis , diversis partibus appositis : si vitium 
humorum , hoc est exquirendum , sed ge- 
neratim juvant serum lactis asinini , succi 
et decoctiones herbarum recentium , bal- 

nea , idoneus victus. Cum ardor est sym- 
ptomaticus varia esse possunt remedia, sed 
utplurimum purgantia , emetica , anthel- 
minthica , absorbentia , balnea , maxime si 
primarius morbus sit affectio hysterica, vel 
hypochondriaca. 

GENUS QUARTUM 

Depravatio auditus 

§. 1623. U tplurimum propter ali- 
quam pathologicam conditionem deprava- 
tur auditus. Interdum hic est valde acutus 
nervorum sensibili tatis caussa, ut magni per- 
ferri non possint soni ; sed hujusmodi au- 
ditus acer non constituit morbum. Cum ve- 
ro est acutissimus , et a sonis etiam levi- 
bus generantur spasmi , dolores , lipolhy- 
miae; aut obtunditur ; aut in auribus con- 
tinue habetur strepitus , murmur , sibilus, 
tum certe morbus est. Cum est acutissimus 
aliorum morborum , praesertim nervei sy- 
stematis , et vehementis capitis dolores, si- 

stit symptoma. Est primarius si a debilita- 
te membranae tympani , et nervorum re^- 
tunditur auditus ; aut si nervus acusticus, 
et labyrinthus ita afficitur , ut impediatur 
motus ossiculorum catenae , quae est in- 
ter tympanum et fenestram ovalem , unde 
vel obscure , vel non percipiuntur soni ; 
aut si ob nimiam sensibilitatem nervorum 
perstrepunt aures. Hujusmodi auditus de- 
pravationes habent specificos characteres , 
ideoque in hoc genere quatuor includimus 
species , scilicet dysecoea , paracusis , co- 
phosis , syrigmus. 

SPECIES PRIMA 

Dysecoea >..• 

' . ... t 

§. 1624. 13ysecoea est auditus diffi- 
cilis, ut ab ipsa voce patet , ex Sve diffici- 
le , et ux\ta audio , composita. Est prima- 
ria , symptomatica , secundaria, critica. Pri- 
maria nascitur a debilitate membranae tym- 
pani , et nervorum , unde non recte ad la- 

byrinthum fit soni transmissio: symptoma- 
tica a morbis generalibus , vel localibus ; 
acutis , vel chronicis ; ut a lue venerea , 
coryza , polypo narium , aurium affectibus 
et vitiosa structura , condensato cerumine, 
extraneis corporibus in meatum auditorium 
illapsis , vermibus , insectis , membranae 
tympani duritie , illiusque fistula , carie os- 
sium tympani , obstructione tubae , etc: 
secundaria vel ab aliqua metastasi , vel ab 
alio antecedenti morbo : critica acutis fe- 
bribus , cum praeparatur crisis supervenit. 

§. 4625. Dysecoea a membranae tym- 
pani atonia frequens est , eamque suscepta 
humiditas , vel catarrhus glandularum ce- 
ruminosarum , vel diutinus serosus fluxus 
aurium , vel erosio musculi tubae gignit. 
Illa a duritie membranae tympani est apud 
senes familiaris ; sed non raro producitur 
a syphilitica lue. Aliquando rumpitur mem- 
brana tympani , aut a pure intra tympa- 
num collecto , aut sub sternutatione , aut 
ab auriscalpio vehementer in aures immis- 
so. Fistulat haec membrana , si caries ossa 
tympani rodat , cpiod a foetore , et pure 

exeunte cognoscitur. Interdum obstruitur 
tuba , idque conjicitur , si dum obturan- 
tur aures , et baculum dentibus retinetur, 
non percipitur fidium sonus. 

§. 1626. Facile dysecoea in perfectam 
surditatem convertitur , praesertim senio. 
Dum ejus caussa levis, ut collectio, et densa- 
tio ceruminis ; affectio gastrica; suscepta hu- 
miditas; corpora extranea, quae extrahi pos- 
sint , discutitur. Contra si venit a perfo- 
ratione , et a fistula membranae tympani ; 
ab obstructione tubae ; licet observandum 
est , quae hujus sit obstructionis caussa. 
Insanabilis vero est in senibus , quae a du- 
ritie membranae tympani proficiscitur. Sym- 
ptomatica diversos habet exitus , ut si dy- 
secoea est symptoma coryzae, expedite vin- 
citur , contra si venereae luis. 

§. 1627. Curatio pro caussarum va- 
rietate discrepat. Si dysecoea nascatur ab 
atonia membranae tympani et nervorum, ut 
a temperamento , et a caussarum cognitio- 
ne deducitur, remedia sunt incitantia, ut o- 
leum amygdalarum dulcium cum aliquot 
guttis liquoris anodyni mineralis Hoffm. , 

aut laudani liquidi Sydenh. ; oleum rutae 
in meatum auditorium inductum; injectio- 
nes ex aqua Reginae Hungariae, aut ex vi- 
no albo ; vesicantia post aures; electricitas. 
Si vero temperamentum sit sanguineum , 
et magna nervorum sensibilitas , detur ex- 
tractum hyoscyami albi; folia digitalis pur- 
pureae a dimidio grano, usque ad granum, 
et amplius. Si vero dysecoea sit symptoma 
gravedinis , opem ferunt tepidae potiones , 
et leviter diaphoreticae ; inspirati vapores 
emollientes ; diaeta tenuis ; si luis vene- 
reae , antivenerea , maxime mercurius : si 
oriatur a metastasi , ad loca convenientia 
revocentur morbosae materiae. Ad immi- 
nuenda dysecoeae incommoda , cornu na- 
tivo , vel argento , vel cupro finguntur 
cornua acustica , quae manu tenentur et 
auri inseruntur. 

SPECIES SECUNDA 

Paracusis 

1 628 . P aracusis , latine subaudi- 
lio , est confusa sonorum perceptio, ut no- 
men indicat a -rap«z» o , non bene audio, 
deductum ; quia soni confuse ad labyrin- 
thum trasmittuntur. Paracusis Tero propter 
symptomatum dissimilitudinem variis no- 
minibus appellatur , quae secundum Sau- 
vages sunt Barycoia , Oxycoia , Paracusis 
duplicata , et Willisiana. Barycoia dicitur, 
cum soni vehementes confuse sentiuntur ; 
nam hi soni indistincte percellunt aures. 
Si soni debiles sint , bene percipiuntur , 
praecipue si interpolentur ; nam organa 
hisce sonis sunt magis apta , unde nulla 
nascitur confusio. Oxycoia vero est sono- 
rum acutorum intolerantia , maxime si di- 
scordes sint, qui non solum perturbate au- 
ribus capiuntur, sed etiam excitatur capi- 
tis dolor. Utplurimum est cephalalgiae, en- 
cephalitidis , otalgiae symptoma. Paracusis 

duplicata definitur , si una ex auribus be- 
ne audit , altera yero diversum sonum per- 
cipiat. Willisiana , si soni mites non au- 
diuntur , sed strepentes , ut loquela quae 
strepitum edat; nam organa torpent, mul- 
taque egent commotione. Caussae , progno- 
sis, curatio eadem fere est ac illa dysecoeae. 

SPECIES TERTIA 

Cophosis 


§. 1629. vuophosis , /.otpaoMi , latine 
surditas , est obscura sonorum perceptio , 
quae in perfectam , et imperfectam distin- 
guitur. Est perfecta , si soni , etsi validi 
et resultantes non audiuntur ; imperfecta , 
si non bene ; quamvis alta voce et in vi- 
cinia aurium emittantur soni. Cophosis pri- 
maria generatur a caussis, quae auditus or- 
ganon non laedunt, sed ineptam ad motum 
reddunt ossiculorum catenulam , quae in- 
ter tympanum jacet et fenestram ovalem ; 
aut a defectu aeris in cavitate tympani ; 

aut a deficiente elasticitate illius. Ergo in 
surditate perfecta desiderantur ossiculorum 
vibrationes ; quae requiruntur , ut ad la- 
byrinthum externae vibrationes perveniant: 
in surditate vero imperfecta non deficiunt 
ossiculorum vibrationes , sed haberi non 
possunt , nisi ingenti sonorum vi. Cophosis 
autem saepe symptomatica est. Multimo- 
dis venerea lues organum auditus offendit, 
scilicet aut laedit tubam Eustachianam; aut 
inspissat cerumen; aut producit herpetes, ul- 
cera , exostoses , ossiumque cariem. Affe- 
ctiones hypochondriacae , comatosae , apo- 
plecticae, epilepticae; internae aurium sup- 
purationes plus minusve organum auditus 
lacessunt. Aliquando cophosis supervenit 
herpetibus , aliisque impetiginibus, aut im- 
prudenti vel spontaneae inveteratorum ul- 
cerum exiccationi. Saepe in acutis morbis 
critica est, si circa eorum finem comparet 
cum aliis instantis criseos indiciis, et modo 
per haemorrhagiam copiosam narium, mo- 
do per diarrhoeam biliosam ; modo per su- 
dorem , ut primarius morbus , resolvitur. 
Inquit Sauvages Tom. 1. Nosolog. method. 
Tom. VIII. O 

pag. 760. CS Surditatem criticam vidi ali- 
quando , deinceps terminatam oborto su- 
dore. S Cum cophosis est congenita , ho- 
mines ab ortu surdi sunt et muti; sed e- 
minenti ingenio , acerrimo visu , gustu , 
tactu plerumque donantur: hinc si optimo 
dirigantur praeceptore , sibi possunt loque- 
lam conciliare. 

$. 1630. Cophosis primaria a pluribus 
caussis progignitur , ut ab afire frigido , fri- 
gido et humido ; ingenti fragore ; terrore , 
nimia venere ; violentiis externis : sympto- 
matica a morbis aurium , ut obstructione 
canalium auriculae, vel tubae Eustachianae, 
vel utriusque ; structura tympani vel la- 
byrinthi ulcere diruta ; ossium carie , vel 
exostosi ; lue venerea, unde aut ulcera, aut 
exostoses in media vel interna aure produ- 
cuntur : secundaria a praecedenti apople- 
xia, epilepsia, hemiplegia, suppuratione in- 
ternae auris, sicut in gravi otalgia , yariolis, 
encephalitide contingit. 

§. 1631. Generatim cophosis est cura- 
tu difficilis , tamen expellitur , si caussae 
sint leves , ut abundantia , et densatio ce- 

ruminis ; corpora in aurein illapsa , quae 
eripi possint; asperum frigus; ingens fra- 
gor. Imo aliquando cophosis sponte dissi- 
patur , ut cum membrana tympani ab ali- 
quo fragore introrsum deprimatur; aut cum 
ab aliqua hujusce membranae lassitudine 
nascatur , siquidem sine artis ope remeat 
vigor. Saepe vero cophosis disperdi non po- 
test , ubi scilicet a gravi nervi acustici af- 
fectione , vel a vitiis structurae aurium 
inemendabilibus dependet. Symptomatica 
interdum vincitur , ut venerea hydrargyro- 
si. Quae excipit apoplexiam, et epilepsiam, 
aut internam suppurationem aurium post 
variolas, aut gravem otalgiam, ulpote effin- 
gitur fistula , utplurimum insanabilis est. 
Tandem congenita expugnari non potest. 

$• 1632. Plura remedia pro variis ca- 
sibus aptanda sunt, ut sanguinis missiones, 
maxime locales ; vesicantia ; fonticuli; se- 
tacea ; ustiones ; purgantia ; balnea, et pe- 
diluvia ; injectiones ; vapores ; quae intro- 
ducuntur in meatum auditorum ; ut suo- 
cus immitis uvae , coepae , allii ; oleum 
camphoratum ; electricitas , galvanismus ; 

O • 



instrumenta acustica. Itaque pro cophosi a 
membrana tympani introrsum depressa , 
liaec ad suam positionem restituenda est ; 
unde varii sunt excogitati modi; sed prae- 
ferenda est applicatio externae auri tubi 
epistomio instructi , ut e canali auditorio 
exugalur aer. Si vero cophosis veniat a ri- 
genti siccaque tympani membrana propter 
susceptum frigus , adhibeantur laxantia , e- 
mollentia , oleosa , quae injiciuntur in au- 
rem , ut lac , oleum , et etiam insulsi lar- 
di frustulum. Sed si hujusmodi membrana 
laxa sit , utiles sunt tonicae , aromaticae , 
spiriluosae injectiones; vapor spiritus vini; 
tabaci fumus. Si vero in caussa sit pletho- 
ra , suppressio menstruorum , vel haemor- 
rhoidum , aut alterius haemorrhagiae ; vi- 
ta deses , et sumptuosus vicius , praesens 
remedium venae sectio est. Si morbum ge- 
neravit venerea lues, linquenda non sunt 
mercurialia : si retrocessio herpetum , alia- 
ruraque impetiginum diaphoretica , aquae 
hydrosulphurosae, diuretica, vesicantia prae- 
cipue conveniunt. 

SPECIES QOARTA 

✓ 

Sjrrigmus 

H«3. Snlr» - 

suxtus , sibilus in auribus. Hunc judicavit 
Sauvages imaginationis errorem , quia fin- 
guntur soni , qui extra non sunt. Sed stri- 
cte hallucinatio non est, quia adsunt caus- 
sae quae agunt in nervos acusticos , et vi- 
brationes pariunt , quae externi aeris vi- 
brationibus respondere solent. Idem auctor 
dedit syrigmo diversa nomina pro sonorum 
et caussarum varietate ; et ab istis caussis 
plures constituit species. Praecipuae sono- 
rum varietates sunt bombus , seu strepitus 
interpolatus ; tinnitus , seu rumor fere tin- 
tinnabuli ; olonechos , seu sonus acutus et 
continuus dum voces redduntur ; susurrus 
est murmur instar rotae , aut praeterfluen- 
tis rivi , sed interdum fortior ; sibilus est 
sonus acutus , subtilis , continuus. 

§. 1634. Syrigmus est primarius, sym- 
ptomaticus , secundarius , criticus . fugax , 

continuus. Primarius nascitur ab eisdem 
caussis ac dysecoea , et paracusis , scilicet 
a debilitate , plethora , nimia sensibilitate 
organi auditus; externis violentiis, ut ictu , 
colapho : symptomaticus a cephalalgia, ga- 
stricis saburris , affectione catarrhali , ver- 
tigine , febribus , obstructione tubae Eusta- 
chianae , membrana tympani introrsum de- 
pressa , inflammatione cerebri , otalgia, etc: 
secundarius a retrocessione materiarum mor- 
bosarum , aut a praegressis convulsionibus, 
«t affectionibus hystericis , vel hypochon- 
driacis : criticus contingit in acatis morbis, 
et utplurimum erupturum esse sanguinem e 
naribus indicat. 

§. 1635. Syrigmi character est sonus 
vel continuus , vel interruptus. Ad hunc 
conducit ingens nervosa sensibilitas ; tem- 
peramentum vel plethoricum , vel infir- 
mum : huic vero ansam praebet ipsa ple- 
thora , et debilitas. Interdum soni aliquo 
modo respondent illis qui sunt extra au- 
res ; nam cessant, si hae occludantur; quod 
evenire non posset , si illi aliquotfariam vi- 
brationibus externi aeris non congruerent. 

Hoc quidem in ingenti nervi acustici sen- 
sibU itate usuvenit. Ab expositis caussis pro- 
ducitur bombus, qui est strepitus cessans. 
Susurrus, qui est sonus repetitus , utpluri- 
mum , diuturnus , continuus , interdum 
intervallo distinctus , pulsationibus cordis 
synchronus , saepe oritur ab externa caus- 
sa , ut insectis , vermibus in meatu audi- 
torio ; aut a sero , vel pure intra tympa- 
num , et labyrinthum ; aut turgentibus la- 
byrinthi vasis. Si editur sibilus cum per 
exiguum foramen transilit aer quisque vi- 
det, propter varias caussas formari posse 
in auribus. Etenim aut aequilibrium inter- 
rumpitur inter internum , et externum ae- 
rem , qui per tubam Eustachianam ingre- 
ditur ; aut tuba restringitur , et reluctatur 
pressioni externi aeris , dum internus ob 
suam elasticitatem renititur ; aut internus 
aer ab externo non premitur , rima tubae 
diducitur , et inde cum sibilo aer in tym- 
panum influit ; aut internus aer pressio- 
nem superat externi aeris , unde in aure 
resonat sibilus. 

§. 1 636. Syrigmus a plethora esse po- 
test levis, vel gravis; frequens, vel assiduus: 
a debilitate est pertinax. , praesertim ab 
abusu veneris. In homine sano bombus, su- 
surrus, tinnitus sunt fugaces, quia caussa est 
levis , ut nimium et densatum cerumen ; 
insecta in meatu auditorio ; affluxus san- 
guinis ad caput , unde non raro haemor- 
rhagia narium resolvitur, Syrigmus ab ex- 
quisitiori sensu organi , oxycoea dictus, est 
pertinacissimus , et ad plures annos exten- 
di proclivis , et interdum non absolute ex- 
cutitur. 

§. 1637. Syrigmus natus a plethora cu- 
ratur sanguinis emissionibus , et aliquo ec- 
coprotico: a debilitate tonicis, roborantibus, 
olectricifat?, galvanismo, injectionibus aquae 
r _• iu> ihiiigariae , olei rutae , vini albi ; 
succo coepae , porri , etc: si ab exquisitio- 
re sensu narcoticis , balneis , victu facilis 
coctionis. Si syrigmus est symptoma cepha- 
lalgiae , auxilia sunt venae sectio , balnea 
pedum , aliquod eccoprolicum : si inflam- 
mationis , emissio sanguinis, oleum amygda- 
larum dulcium, pediluvia , fotus, aliqua 

levis purgatio , lardum insulsum in auri- 
bus : si gastricae affectionis, quae auferunt 
saburras : si catarrhalis affectus , potiones 
leviter diaphoreticae , suffitus tepidi , emol- 
lientes , resolventes. Tandem si haemorrha- 
giam narium promittat, haec promoveatur, 
ut hoc modo feliciter primarius morbus 
resolvatur. 

GENUS QUINTUM 

Depravatio visus 

§. 1638. Varie depravatur visio, quia 
retina , nervi optici et oculi multifariam 
afficiuntur. Hinc perturbatur ab affectione 
spasmodica et convulsiva , aut a debilitate, 
aut a defectu sensibilitatis retinae , nervo- 
rumque opticorum, aut a spasmo unius o- 
culi. Quocirca modo externa et immobilia 
objecta , aut nostrum ipsum corpus dum 
consistit, in gyrum agi videntur; modo nec 
prompte , nec absolute distingui possunt 
objecta ; modo confuse; modo ejusdem ob- 

jecti imago in locis oculorum sibi non re- 
spondentibus depingitur , unde duplicatur 
visus ; modo cernuntur objecta , quin ulla 
in visionis organo facta fuerit impressio : 
modo idem objectum bis et amplius aspi- 
citur , unde multiplicatur visus : modo o- 
mnino aboletur visio. Cum autem hujusmo- 
di perturbationes habeant specificos chara- 
cteres , propriasque caussas , in hoc genere 
ut species comprehenduntur vertigo , cali- 
go , amblyopia , strabismus , suffusio , di- 
plopia , amaurosis. 

SPECIES PRIMA 

Vertigo 


1639. V ertigo est fluctuatio capi- 
tis , et titubatio corporis, unde objecta cir- 
cumstantia , quamvis immota , et nostrum 
ipsum corpus consistens, moveri videntur. 
Graece dicitur (Vivo 4 , ut apud Hippocr. de 
Cap. vulner. XX. 4. legitur. Sed ubi tene-' 
brae oculis obversentur , a/.oicSivoi , cum 

scilicet omnia circumagi , et obscura esse 
videntur. Ludwigius posuit vertiginem in- 
ter affectiones soporosas ob propensionem 
ad apoplexiam. Alii ob perturbatam ima- 
ginationem vertiginem collocant inter ve- 
sanias ; alii inter hallucinationes , ut Sau- 
vages. Hinc posteriores pathologi illam de- 
finiverunt perturbationem imaginationis , 
qua externa objecta , et proprium corpus 
videntur circumvolvi. Inquit Caldani Inst. 
pathol. Cap. XXIX. §. 388. cd Symptoma 
istiusmodi definitur ea imaginationis per- 
turbatio , qua res externae in gyrum rotari 
videntur. Verum nec inter vesanias, nec 
inter hallucinationes locari debet vertigo , 
quia qui ea corripiuntur intelligunt , non 
esse veram objectorum circumstantium, aut 
proprii corporis rotationem : nec foenome- 
na quae in hoc morbo contingunt sunt er- 
rores , sed existentia , et essentialia. Debet 
igitur vertigo inter nervosos morbos recense- 
ri ut ipsae caussae » et symptomata de- 
clarant. 

J. 1640. Vertigo quoad gradum vel est 
simplex , vel tenebricosa et caduca : quoad 

originem est primaria , symptomatica , se- 
cundaria , traumatica : quoad sedem est ce- 
rebri , visionis , tactus , quia non semper 
afficiuntur oculi , sed etiam cerebrum , a- 
liaeque partes praecipue musculi, qui cor- 
pus sustinent. 

§. 1641. Symptomata alia generalia 
sunt , alia caussam aperientia. Prima sunt 
objecta externa, quae diversi coloris, et cir- 
cumagi videntur , ut et proprium corpus , 
unde saepe lapsus consequitur ; mens per- 
ditur , et pulsus ; nausea , et vomitus; ta- 
ctus hebes ; interdum palpitatio cordis; au- 
rium susurrus ; et nonnunquam superve- 
niunt symptomata apoplexiae , epilepsiae , 
paralysis. Alia tot sunt quot caussae. Co- 
gnoscimus caussam esse nimiam sanguinis 
quantitatem , si facies turgida sit et rubra; 
pulsus plenus ; venae cutaneae tumentes ; 
quaedam lassitudo , et ad somnum propen- 
sio ; ad agendum, et cogitandum segnities; 
defectus alicujus exonerationis sanguineae: 
impuritates ventriculi , si praecedant nau- 
sea , vomitus , sapor amarus oris et aridi- 
tas ; foetidus halitus , et sitis ; cardialgia ; 

crapula , praesertim si aegri voraces , et tu- 
burcinabundi : tabaci fumum, si nausea, vo- 
mitus j titubatio , lapsus ; defectus mentis, 
et pulsus. Sic alia deprehenduntur sympto- 
mata dum caussa sunt vermes, venena, vio- 
lentiae externae. 

$. 1 642. Inane foret exponere hypo- 
theses ad explicandam vertiginis caussam 
animo conceptas ; solum dicam , celebre 
fuisse virus rotans Paracelsi ; inordinatam 
agitationem et commotionem spirituum a- 
nimalium vaporosorum , et inflantium, qui 
tumultuariam sanguinis agitationem et vi- 
tium ostendere credebantur ; conturbatum 
spirituum animalium motum j ferventem 
stomachi , aliorumque viscerum bilem. Mox 
Sauvages motum sanguinis retrogradum in 
retina , auribus , et tactus organo propu- 
gnavit. Dixit in traumatica vertigine dolo- 
ris , et subsequentis spasmi caussa coronam 
ciliarem constringi , unde refluit sanguis in 
nervi optici centralem arteriolam. Quis ve- 
ro sine dubitatione affirmet , hunc retro- 
gradum sanguinis motum esse vertiginis 
caussam ? Alii statuunt fibrarum coronae 

ciliaris spasmum , quo lens crystallina obli- 
qua redditur , aut non aeque tenduntur o- 
culi musculi , unde sequitur objectorum 
rotatio. Sed quis asseveret , a spasmo , et 
contractione coronae ciliaris obliquam red- 
di lentem crystallinam , pervertique visio- 
nis axin? Alii vero admittunt motum bulbi 
oculi , inconscia anima : alii rapidam im- 
pressionum successionem in sensibus, et in 
anima: alii virium, quae corpus sustinent, 
defectum. Verum si vertigo est nervosa affe- 
ctio , ante omnia affici debet cerebrum, re- 
tina , nervi optici , auditus et musculo- 
rum nervi. 

§. 1643. Ad vertiginem propendent se- 
nes, et homines admodum sensibiles , in 
quibus magnam habent vim caussae exci- 
tantes , aut proxime agant in cerebrum , a- 
liasque partes: aut versus caput propellant 
humores , aut frangant vires. Hae caussae 
sunt insolatio ; ingluvies ; inedia ; alimen- 
ta inflantia ; balnea ; suppressio alicujus 
suetae haemorrhagiae ; animi affectus , ut 
vehemens ira , et improvisus timor ; vicis- 
situdines atmosphaerae ; immite frigus ; 

morbidus aer ; exhalationes calcis vivae , 
carbonum , fodinarum ; immoderata ve- 
nus , et mastrupatio ; venena; lolium te-i 
mulentum ; abusus vini , spirituum , ni- 
cotianae ; odores suaves , fragrantes. Verti- 
go autem est symptoma plurimorum mor- 
borum , praesertim gastricarum impurita- 
tum , vermium , flatuum, affectionis hyste- 
ricae et hypochondriacae . Nulla vero est 
in humano corpore pars , quae ut stoma- 
chus vertiginem per consensum afferat, aut 
scilicet ipse sit vacuus, aut cibis pravisque 
succis repletus. Frequentes etiam sunt ver- 
tigines in affectionibus convulsivis , in qui- 
bus sanguis inaequaliter distribuitur, et ma- 
jore quantitate saepe ad caput propellitur. 
Denique traumatica ab ictibus capitis, cra- 
nii fracturis et depressione , vulneribus 
produci tur. 

1644- Tenebricosa et caduca verti- 
go omnibus periculosior est ulpote habetur 
tanquam apoplexia levior. Primaria est sym- 
ptomatica gravior ; nam ab illa amaurosin, 
epilepsiam , apoplexiam , aliosque soporosos 
morbos pertimescimus. Et revera in seni- 

bus apoplexiam , in juvenibus epilepsiam 
praecurrit. Cum vertigo sine manifesta caus- 
sa , aut in senio confectis, aut in illis jain 
provectae aetatis coutingit , saepe abit in 
apoplexiam ; in juvenibus in epilepsiam ; 
in hominibus sensibilioribus in nervosos 
morbos. Si vertigo sit simplex , est minus 
complicata gravis. Sed interdum complica- 
tio non est magni ponderis , ut cum affe- 
ctione arthritica , et nephritica , quae sae- 
pe cum vertigine alternat. Aliquando vero 
complicationes lethales sunt. Symptomati- 
ca vertigo , quae venit a vermibus , et a 
primarum viarum sorditiis , flatibusque , 
expedite corrigitur. Verum aut primaria sit 
aut symptomatica, exquirendae caussae sunt. 
Hae enim interdum sunt parvi momenti ut 
jejunus stomachus, alvus obstructa, ple- 
thora in gravidis mulieribus; interdum gra- 
ves , ut nimia sanguinis quantitas ad ce- 
rebrum, quae nisi confestim diminuatur , 
apoplexia percellit. Si vertigines post prae- 
gressam apoplexiam adveniant , novam hu- 
jus accessionem timere faciunt. Si vertigo 
capitis dolori adjiciatur , est saepe apople- 

xiae prodromum signum; sed si capitis do- 
lor superveniat vertigini , haec solvitur : 
nam vertigo est prodromum doloris capi- 
tis , quod , hoc corripiente , evanescit. In 
initio morborum vertigo saepe futuram hae- 
morrhagiam , aut vomitum indicat. Saepe 
vertigines resolvuntur , si superveniat hae- 
morrhoidalis fluxus , haemorrhagia narium, 
vomitus, diarrhoea, fluxus ex auribus. Ver- 
tiginosi; interdum sponte , et utiliter evo- 
munt ; interdum etiam haemorrhagia na- 
rium sani fiunt. Inquit Ilippocr. Coae. Prae- 
not III. 60 CS Vertigines ab initio sanguinis 
narium fluxio solvit S Interdum vertigines 
aut alios indicant morbos, aut infausti omi- 
nis sunt. Idem Hippocr. ibidem IiJ. 66. 
haec adnotat Ex haemorrhoide parum ap- 
parente, vertigines obortae, parvam ac mo- 
dicam siderationem significat. "I. 1 50. “ 
Tumores juxta aurem, in morbis longis par- 
vi sunt. Sanguinis fluxiones ac vertigines in- 
super apparentes, perniciosae. ^ Sectio VIII. 
aphor. 1 5 ts Tenebricosa vertigine laborans, 
et lucem aversans, et somno, ac ardore 
multo detentus , desperatus, ss Experientia 
Toni. VIII. P 

confirmatur, tenebricosam vertiginem morbis 
accedentem esse exitialem. 

§. 1 645. Antiquis temporibus empirica 
erat vertiginis curatio, cum absurda speci- 
fica credebantur, ut stercus pavonis ad scru- 
pulum exhibitum. Posteriori aevo plura da- 
ta sunt remedia, sed absque ulla distinctio- 
ne , ut radix Valerianae sylvestris ; pilulae 
de succino Cratonis; doronicum pardalian- 
ohes Linn., cujus radix ad scrupulum porri- 
gebatur, quae mox ut virulenta habita fuit. 
Nostra vero aetate varia, et utilior est curatio 
propter caussarum discrimen. Si enim ver- 
tigo sit fugax , satis est statuere diaeteti- 
cum regimen , et quae sint declinandae caus- 
sae: isi permanens, et in caussa sit pletho- 
ra , fiant emissiones sanguinis , maxime ex 
pede , et ex capite vel vasis haemorrhoida- 
libus applicatione hirudinum ; pediluvia ; 
et dentur aperientia, nitras potassae, et par- 
ca sit diaeta : si vere nervosa sit vertigo con- 
veniunt liquor anodynus mineralis Hoffm; 
succinum ; assa foetida ; radix valerianae 
sylvestris; lignum quassiae amarae; cortex 
peruvianus : si sit rheumatica , praeter ve- 

nae sectionem , utilia sunt diaphoretica; ve- 
sicautia nuchae , brachiis , inter scapulas ; 
victus tenuis ; si gastrica , in ipsd insultu 
clysteres tepidi , et fotus ; potio Subacida, 
quies ; mox emetica, purgantia, et ubi ma- 
neat ventriculi languor, cortex Winteranus, 
et peruvianus ; marlidlia ; baceae albae pi- 
peris nigri , jejuno stomacho, ingestae; vi- 
num rubrum : si vero ab aliquo morbo re- 
linquatur , et remediis rebellis sit, tentan- 
dum est setaceum nuchae , et exiguae do- 
ses caloinelani , cinnabarisque. 

-J.. SPECIES SECUNDA 

Caligo 


5 - 1646 . Caligo est visus vel in par- 
tem vel in totum imminutio , quae ab ali- 
qua nascitur opacitate citra pupillam, dum 
in cataracta opacitas est ultra pupillam. Ete- 
nim haec affectio dependet a vitiis con- 
tentorum in camera antica , aut continen- 
tium , ut sunt cornea et palpebrae. Haec 

P * 

vitia sunt obstacula , quae impediunt , ne 
radii ab objectis emissi ad retinam per- 
veniant ; in eodem puncto retinae coeant 
penicillorum lucis ; oculi axes opticos diri- 
gant ad idem objecti punctum. Qui itaque 
laborant caligine magis in majore , quam 
in minore luce vident ; siquidem major ra- 
diorum quantitas internas oculorum partes 
penetrat. Si opacitas sit h directo pupillae, 
objecta tantum versus alterutrum oculi can- 
thum cernuntur. Si autem opacitas est in 
alterutro cantho , necessario oritur strabis- 
mus. Plures sunt species caliginis a Sauva- 
ges recensitae , ut 1 . caligo a symblepha- 
rosi , quae est palpebrae praesertim supe- 
rioris , cum oculi globo coherentia: 2. ca- 
ligo ab aneyloblepharo , scilicet unione pal- 
pebrae superioris cum inferiore: 3. caligo a 
blepkaroptosi , seu a lapsu palpebrae su- 
perioris : A caligo a pacheablepharosi , quae 
est incrassatio palpebrae a tuberculis, ver- 
rucis , hordeolis : 5. caligo a nephelio, nem- 
pe a macula corneae subpellucida : 6. cali- 
go a leucomate, quod est macula albescens 
et non pellucida corneae: 7. caligo a lupia, 

quae palpebris adnascitur : 8. caligo a sar- 
comate, seu tuber carneum , laevigatum in- 
ter palpebram et oculum : 9. caligo a can- 
cro : i 0. caligo ceratocele , seu hernia cor- 
neae : 1 1 . caligo a staphylomate : 1 2. ca- 
ligo a pterygio : 1 3. caligo hyposphagma , 
haemalops Hippocratis, ecchymoma aliorum: 
1 4. caligo venerea : 1 5, caligo hypoaema , 
hypochysis haematodes Graecorum : 1 6. ca- 
ligo lactea , nempe lactis collectio in ca- 
mera antica, vel media : 1 7. caligo a rhytido- 
si, quae est subsidentia , et corrugatio cor- 
neae , a defectu humoris aquei genita: 18. 
caligo ab ectasi, quae est obturatio pupil- 
lae a fungosis appendicibus ad ejus oras ena- 
tis : 1 9. caligo a synisesi , quae est obtura- 
tio pupillae a coalitis uveae labris : 20. ca- 
ligo a myosi , seu suffusione , in qua mu- 
scae, vespae , et alia insecta volitantia, quae 
non sunt, prae oculis repraesentantur. Hujus- 
modi vero species plerumque symptomati- 
cae sunt. Caligo nascitur etiam ab affectio- 
ne convulsiva oculorum , unde oculi non 
bene conspirant , scilicet non ad idem obje- 
cti punctum axes componunt Haec saepe 

producitur a lapsu , Tei dum vehementer 
iu gyrum agimur. Aliquando caligo a debi- 
litato nervorum , aut a vasorum sanguineo- 
rum plenitudine proficiscitur , et tum yere 
piimaria est. 

1647. Prognosis et curatio a caussis 
sumitur. Est pertinax , et nou raro incura- 
bilis , quae ab ictibus super caput oritur; 
seri expedite abiit, quae a nervorum debi- 
litate , vel vasorum plenitudine apparet. Or- 
ta a convulsiva affectione oculorum etiam su- 
peratur , sed non sine labore, Si caussa ita- 
que fuit nervorum debilitas, curatur toni- 
cis, potissimum decocto corticis peruvia- 
ni et florum arnicae; et super cilia unctior- 
nibus ex oleo amygdalarum dulcium et pho? 
sphoro, scilicet uncia olei immiscetur pho- 
sphori scrupulus: si affectio convulsiva, ano- 
dynis , et antispasmodicis : si plenitudo va- 
sorum sanguineorum , aut defectus alicujus 
haemorrhagiae , sanguinis missionibus gene- 
ralibus, vel localibus, et aliqua levi pur- 
gatione. Dum vero caligo est symptomatica, 
chirurgicis fere auxiliis curanda est. 

SPECIES TERTIA 

Amblyopia 

§. 1648. Amblyopia est visus hebes, 
aut confusus. Vel relativa est, vel absoluta. 
Prima cum conspici non potest objectum 
consuetis distantiis , sed quibusdam : altera 
cum in quovis loco plus vel minus lucenti, 
quovis tempore , et situ visus est obtusus. 
Caussa hujusce affectus est imago confuse 
picta in retina. Haec confusio in amblyopia 
relativa contingit , cum fasciculi radiorum 
a puncto objecti venientium in puncto re- 
tinae non coeunt ; aut cum fasciculi radio- 
rum ex diversis objecti punctis in retinae 
punotum radiant , ut in myopia et presby- 
tia. Amblyopia vero absoluta nascitur a mi- 
nore sensibilitate retinae , ut in senili aeta- 
te , in qua haec affectio semper crescit ob 
imminutam retinae sensibilitatem. Ilinc Hip- 
pocr. aphor. 31. Sect. III. inter morbos se- 
nibus spectantes, visus hebetudines nume- 
rat. In amblyopia relativa perspicilla aut con- 

cava siut, aut convexa ; in absoluta utrius- 
que convexa , quae propter radiorum col- 
lectionem fortius alliciunt. Oportet autem 
habeant focum convenientem , qui vel est 
brevior , vel longior , vel longissimus. Fo- 
cus , seu distantia ad quam post duplicem 
refractionem radii uniuntur in biconvexis 
est semidiameter convexitatis. Perspicilla au- 
tem progressu aetatis sint brevioris foci quia 
visus usque decurtatur, 

§. 1649. Amblyopia crepuscularis, grae- 
ce hemeralopia , est visio ad lucem crepu- 
scularem, sive matutinam, sive vespertinam 
confusa. Caussa plerumque est minor reti- 
nae sensibilitas. Pupula magis dilatata quam 
in illis qui bene vident , conspicitur. Hac 
amblyopia laborantes non bene distinguunt 
objecta, nisi clara luce; hinc Boerhaav. il- 
lam visum diurnum appellavit. Hanc pariunt 
intensa et diuturna studia; continua exiguo- 
rum, et lucentium objectorum inspectio. In- 
terdum remotis caussis sanatur ; interdum 
incurabilis est, praecipue si animis immi- 
nuta sensibilitate retinae, et nervi optici 
producatur. Subinde haec amblyopia epide- 


Digitized by Google 


233 


mica est, teste Sauvages , quiTom. I. No- 
solos Meth. pag. 732, inquit EE Hic morbus 
duobus abhinc annis fuit in vicinia Monspe- 
lii epidemicus , maxime in oppidis flumini 
cuidam vicinis, ut juxta flumen quod Sauve, 
Somedrias, Sanctum Hyppolitum alluit, ubi, 
potissimum milites , noctu sub dio excu- 
bias agentes in aere humido , et nebuloso 
hemeralopes evadebant. CE Quoad curatio- 
• nem, si caussa sit plethora, aut aliqua sup- 
pressio sanguinea , expedit venae sectio: si 
seri superfluitas, cathartica, diuretica, ve- 
sicantia: si perspiratio cohibita, diaphoreti- 
ca: si debilitas generalis, vel partialis, cortex 
peruvianus, radix valerianae sylvestris , ve- 
sicans nuchae , vapores carbonatis ammo- 
niacae, qui versus conjunctivam diriguntur. 

§. 1650. Amblyopia dicitur meridiana, 
cum objecta de die non cernuntur, sed satis 
distincte vespere , vel noctu. Haec fuit ab 
Hippocr. lib. 2. Praedict. nyctalopia nuncu- 
pata, et a Boerhaav. visus nocturnus. Ergo 
nyctalopes de die non vident , noctu satis. 
Caussa est nimia retinae sensibilitas. Inter- 
dum producitur ab opthalmia, et precipue in- 

flammatione uveae, quae sub actione lucis ad 
sese contrahendam iridem impellit , aut est 
symptoma cataractae imperfectae. Si pars hu- 
moris crystallini sit opaca , et pupilla val- 
de mobilis , cum haec de die contrahitur, 
si radii lucis ad opacam illam partem fe- 
rantur, non ut convenit allicere possunt re- 
tinam. Amblyopia meridiana primaria est 
nervosa affectio , quae ab extrema retinae 
sensibilitate nascitur, unde nimium ab actio- 
ne lucis commovetur. Est sanabilis , si tan- 
ta moderetur sensibilitas. Ideo opem affert 
solutio opii super conjunctivam. Imminu- 
ta sensibilitate , ab obscuritate ad lucem len- 
te transeundum, ut oculus paullatim huic 
assuefiat. Varia vero est prognosis et curatio 
amblyopiae meridianae symptomaticae ; sed 
ut plurimum est Ophthalmiae symptoma , 
et tum necessaria est sanguinis missio ge- 
neralis , et localis , collyrium emolliens; le- 
vis purgatio ; languida lux. 

1651. Dicitur amblyopia dissito- 
rum , vulgo myopia , impotentia videndi 
remota objecta. Myopes non respiciunt qui 
alloquuntur , quia non vident circumstan- 

tia. Generatim cernuntur objecta ad distan- 
tiam quindecim , aut viginti pollicum ; 
ergo est myops qui non videt ultra de- 
cem pollices. Myopes ut legant , oblique 
oculis scripta admovent , ne radii lucis 
colligentur , priusquam perveniant ad re- 
tinam. In myopia enim hujusmodi radii jun- 
guntur pone crystallinum , idque per mul- 
tas caussas. Namque aut major est vis re- 
fringens humoris aquei et crystallini ; aut 
cornea , et externa facies crystallini est ni- 
mis convexa ; aut retina est a crystallino 
remotior; aut pupula nimis patula. Ergo 
excitantes caussae sunt nimia corneae con- 
vexitas ; abnormis convexitas superficiei an- 
terioris capsulae lentis ; densitas humorum 
oculi ; turgor oculi ipsius; impotentia mu- 
sculorum ad objectorum distantiae oculum 
aptandum; habitualis dilatatio pupillae. Si 
myopia pendeat a congenito bulbi oculi vi- 
tio immedicabilis est ; sed si hoc non adsit 
vitium , decrescit , et progressu aetatis eva- 
nescit , et interdum transit in presbytiam. 
Curatio est, retardare unionem radiorum lu- 
cis , ut hi retinam attingant. Juxta dioptri- 

cae leges , si oculis admoveatur perspicil- 
lum plano-concavum , aut utrinque conca- 
vum , radii venientes ab objectis remotis 
sibi mutuo paralleli, incidunt in oculum si- 
bi mutuo divergentes , scilicet eodem modo 
ac si ab objectis proximis manarent. Si igi- 
tur adhibeantur perspicilla convenientis con- 
cavitatis, radii remoti objecti in retina uniun- 
tur, illudque distincte conspici poterit. Sem- 
per vero exquirere est myopiae gradum, ut 
eligatur perspicillum congruentis conca- 
vitatis . Myopia major est quo pauciores 
sunt pollices, quibus legi potest. Hinc de- 
terminanda est diameter concavitatis per- 
spicilli, et exquirendum quam objectum di- 
stare debet ab oculo. Haec distantia erit vel 
diameter perspicilli plano-concavi , vel se- 
midiameter perspicilli utrinque concavi. Lon- 
ginqua objecta radiant in oculos per radios 
parallelos ; proxima vero per radios diver- 
gentes. Lentes plano-concavae, et utrinque 
concavae radios parallelos faciunt divergen- 
tes, ut si manarent a proximo objecto. Myo- 
pibus ergo apta sunt perspicilla concava mi- 
noris diametri , quae magis reddunt , quam 

illa majoris diametri , divergentes radios , 
qui ab objecto remoto veniunt paralleli. 

$. 1 652. Amblyopia proximorum , viil- 
go presbytia, aut presbyopia, seu visus se- 
nilis Latinorum, est impotentia distinguen- 
di objecta ad consuetam distantiam, quin- 
decim scilicet aut viginti pollicum. Hinc ut 
scripta legantur , majore distantia ab oculo 
ponenda sunt, Presbyops legit ultra distan- 
tiam viginti pollicum , et librum ponit pro- 
pe lucem. Caussa est serior radiorum ab 
objectis proximis venientium conjunctio ul- 
tra relinam. Crescit presbytia progrediente 
senectute cui convexum perspicillum succur- 
rit. Plures sunt excitantes presbyliae caus- 
sae , ut minor convexitas corneae et utrius- 
que crystallini faciei, vel alterius ; nimia di- 
stantia corneae vel crystallini , vel utrius- 
que a retina ; vis refrangens corporum pel- 
lucidorum solito minor ; pupillae angustia. 
Hisce enim caussis radii retro retinam in fo- 
cum colliguntur. Pyramis ergo lucida seca- 
tur a retina priusquam radii in apicem coni 
constringantur. Presbytae proximiora confuse 
vident ; sed ad trium pedum distantiam mi- 



238 


nuta objecta distinguunt. Ipsi vident per ra- 
dios parallelos , aut convergentes , non per 
divergentes in corneam conjectos. Ut igitur 
videant necessaria est magna lux, et perspi- 
cilia convexa, quae radios ab objecto pro- 
pinquo refrangant, ut si a longinquo venirent. 
Ergo necesse est invenire conveniens perspi- 
cillum , seu diametrum convexitatis hujus- 
ce perspicilli. Hoc invenitur perspicillum 
observatione gradus presbytiae ; nam juxta 
hunc gradum perspicillum vel plano-conve- 
xum , vel utrinque aeque convexum eli- 
gitur. 

J. 1753. Amblyopia luscorum, a Boe- 
raahv. lusciositas vel luscitas, est cum ob- 
jecta oculis oblata oblique cernuntur. Lusci 
ergo oblique vident , et ad alterutrum la- 
tus flectunt faciem , et oculum ipsum, ita 
ut si objectum est ad dextram , oculum et 
faciem convertant ad sinixtram. Haec am- 
blyopia contingit aut quia pupula est obli- 
que posita ; aut mutata corneae convexitas , 
vel ejus pellucidi tas , aut crystallinus obli- 
que situs ; aut polus opticus nativa sensi- 
bilitate caret. Etenim hic polus est locus 

retinae directe pupulae oppositus , qui na- 
turali statu pluribus filis nerveis, sensuque 
exquisitiori donatur: sed si forte destituitur 
hac sensibilitate , oportet aliorsum dirigere 
visum, quo acutius cernatur. Saepe luscio- 
sitas ab aliis morbis gignitur , ut a para- 
lysi unius vel alterius musculi motoris ocu- 
li ; ex ampla corneae cicatrice ; ex leuco- 
mate; ex glandulae lacrymalis scirrho. Cum 
constituta sit lusciositas aegre oculis possu- 
mus necessariam positionem conciliare. Si 
vero symptomatica sit , varia pro varieta- 
te primarii morbi esse debet curatio. 

SPECIKS QUARTA 

Strabismus 

§. 1654 . Strabismus est spasmus par- 
tialis alterius oculi ; unde ad visum axes 
optici non convergunt. Si igitur hi axes di- 
vergunt, imagines ejusdem objecti labunlur 
in oculorum loca, quae sibi non respondent, 
et hinc duplicatur visus. Sed haec dupliea- 

tio evenit in initio , aut in recenti strabismo; 
quia hic error emendatur consuetudine. Va- 
riam strabismus divisionem subit; nam mo- 
do est convergens , modo divergens; modo 
primarius , modo symptomaticus. Est con- 
vergens cum axes oculorum decussantur; di- 
vergens cum hi axes non consentiunt. No- 
sologi vero dividunt strabismum secundum 
caussas , traduntque signa. Strabismus a pra- 
va consuetudine dicitur vulgaris , quem con- 
trahunt infantes in cunis : spasmodicus , a 
convulso musculo unius vel utriusque oculi: 
a paralysi , si alteruter ex musculis rectis 
resolvatur : catarrhalis , si ab affectione ca- 
tarrhali alter musculus , ob dolorem libe- 
re moveri non possit. Interdum restituitur 
oculis positio , ut in pueris , si prava con- 
suetudo non inveteraverit, et objecta coram 
oculis ponantur. Si vero dependeat ab ato- 
nia nervorum , confert cortex peruvianus , 
valeriana sylvestris : si ab affectione catar- 
rhali , venae sectio , fotus emollientes , et 
deinde vesicantia brachiis: sic alia remedia, 
si strabismus ab aliis morbis oriatur. 

SPECIES QUINTA 



1655. Suffusio, graece hypochy- 
ma , est objectorum visio, quae extra ocu- 
los non sunt. Hac ideo laborantes dicunt 
videre , quin existant , insecta , favillas, co- 
lores , reticulum , et alia similia. Est fre- 
quens suffusio, quae a Sauvages dicitur myo- 
des, cum scilicet insectum vel volans , vel 
immotum conspicitur. Interdum observatur 
suffusio colorans, quae nempe sub alio quam 
proprio colore objecta fingit. Sic suffusio me- 
tamorphosis, qua figurae quoad magnitudi- 
nem , et positionem mutantur : suffusio reti- 
cularis, qua tenues aspiciuntur umbrae si- 
cut araneum connexae. Haec affectio subin- 
de oritur a cerebri vitio , ut demonstrant 
delirium , convulsiones, et sopores ; subin- 
de ab aliquo vitio retinae, aut nervi opti- 
ci. Haec vitia sunt turgor, vel dilatatio quo- 
rundam vasorum retinae ; levis ecchymosis 
in hujus textu; atonia retinae et nervorum 
Toni. FIII. Q 

opticorum ; immodica sensibilitas. Caussae 
excitantes sunt diutina expositio ardori solis; 
impulsio sanguinis ad caput ; plethora; as- 
sidua lectio ; observationes microscopicae. 
Suffusio Myodes saepe affligit oculos omni- 
bus suis partibus expletos. Illa Danaes Sau- 
vagesii , qua in magna luce puncta lucida 
non volantia , sed fixa cernuntur, ab abusu 
extracti hyoscyami non nunquam produci- 
tur. Reticulari suffusioni magis favent turgor 
arteriarum capitis, et arteriolarum retinae, 
quae serpunt nerveis fibrillis intertextae, et 
reticulum effingunt. Si in textu retinae est 
levis ecchymosis , expedite absorbetur san- 
guis, et inde evanescunt apparentia corpu- 
scula. Suffusio reticularis interdum fugax est, 
interdum magis permanens: ita de aliis suf- 
fusionibus' dicendum est . Suffusio Danaes 
est aliis magis constans. Suffusio radians, sae- 
pe Ophthalmiae symptoma, inter fugaces re- 
censetur. Suffusiones scintillantes, latine ful- 
gura, splendores, nunc fugaces valde sunt, 
hunc durabiles. In phrenitide contingit suf- 
fusio myodes, quae nasali haemorrhagia se 
subtrahit. Curatio suffusionis varia est. Si e- 

nim nascitur a plethora, secentur venae bra- 
chii , pedis , juguli ; avocetur sanguis a su- 
perioribus partibus; potiones diluentes; cly- 
smata; balnea; a lucubrationibus abstinen- 
tia; victus tenuis: si a retento sanguinis flu- 
xu, hic praecipue est revocandus : si ab ex- 
positione actioni solis, fiant frigidae lotiones 
super caput, et oculos; generalia balnea te- 
pida. Si contingat suffusio myodes , aptan- 
dum est perspicillum maxime convexum , 
ut trans guttulam sanguinis radii conjuncti 
et fortiores agant in retinam. In suffusione 
reticulari adhibeantur vitra colore subcaeru- 
leo, aut subviridi, ut lucis splendor miti- 
getur. 

SPECIES sexta 

Diplopia 

§. 1656 . Diplopia, visus duplicatus 
auctorum , aut suffusio multiplicans , est 
oculorum affectio non frequens, qua bis aut 
multoties spectantur objecta. Aut aeger videt 
objecta duplicia, triplicia, etc. utrisque oculis, 

et cum unus claudatur , ea videt simplicia; 
aut haec objecta videt semper duplicia vel 
triplicia , uno vel utrisque oculis. Diplo- 
pia est primaria aut symptomatica. Inter- 
dum est fugax , ut illa a lacrymis , quae 
totidem sunt convexae, aut concavae len- 
tes : interdum permanens , ut illa a laesio- 
ne retinae. Saepe est hydrocephali , et apo- 
plexiae symptoma. Caussae sunt abusus hyo- 
scyami, cicutae; inaequalitas faciei anterioris 
corneae , aut lentis ; iris duplici pupilla ; 
mutatus pupillae situs; lens extra suam se- 
dem; musculorum motorum oculi vitia, et 
nervosi systematis qphthalmici ; retrocessio 
impetiginum ; suppressio transpirationis et 
alicujus haemorrhagiae; praepostera febrium 
curatio; animi patliemata; gastricae impurita- 
tes , et vermes. Ad hunc morbum parati sunt 
debiles , praesertim qui oculorum debilita- 
te laborant. Cum diplopia non est fugax, 
nec levis, saepe affert alios oculorum graves 
morbos. Conjungitur etiam interdum mor- 
bis spasmodicis, ut doloribus capitis et den- 
tium. Plus vel minus prompte curatur, se- 
cundum caussarum indolem , et oculorum 

conditionem. Recidiva est frequens , maxi- 
me oculis debilibus et irritabilibus. Si innu- 
merae sunt caussae , plurima esse possunt 
auxilia, ut venae sectiones; purgantia; exi- 
guae ipecacuahnae doses ; levia diaphoreti- 
ca; cortex peruvianus, et valeriana syl vestris; 
vesicantia ; flores zinci ; assa foetida ; bal- 
neum calidum oculi, quamvis interdum ju- 
vat frigidum ; mercurius; magnes; sulphur; 
etc. 

SPECIES SEPTIMA 

Cataracta 

1657. Cataracta est abolitio visus 
propter opacitatem lentis crystallinae, ej us- 
que capsulae. Breviter de hac loquar, quia 
frequenter paralysi nervi optici componitur; 
et quia maxima probabilitate dum alterantur 
nervi , alteratur etiam illa lympha subtilis, 
qui inter humorem crystallinum et capsu- 
lam circulat, obstruitque minutissima lentis 
vasa. Cataracta a Graecis appellatur vtcv/vuu, 
a Latinis suffusio. Distinguitur in veram, et 
spuriam; maturam, et immaturam ; duram, 

fluidam, mollem; simplicem, et complica- 
tam. Vera est opacitas lentis , aut capsulae, 
aut utriusque ; spuria , cum camera poste- 
riori finguntur pseudo-membranae, aut va- 
rii colliguntur humores : matura cum non 
amplius augetur obscuritas, lux distinguitur 
a tenebris , sed non colores et figurae cor- 
porum; immatura cum ad hunc gradum non 
pervenerit : dura , cum durior est consueto; 
fluida, cum lens in fluidum albidum con- 
versa videtur, unde lactea nuncupatur; mol- 
lis , cum lens est mediocris consistendae , 
nec scilicet dura, nec fluida: simplex, non 
aliis conjuncta morbis; complicata, si aliis 
morbis oculorum , aut universalibus compo- 
natur. Vera plures quoad colorem , figu- 
ram, consistendam varietates offert. Idcirco 
dicitur cataracta albida , lutea , ferruginea, 
lactea, nigra , quae facile cum amaurosi con- 
funditur: interdum est subrotunda, interdum 
producta : est dura, fluida , mollis, squamea. 
Cataracta quoque spuria est varii coloris, 
prout a pseudo-membranis , a diversis hu- 
moribus , ut a lympha , pure, sanguine de- 
pendeat. 

$. i 658. Raro contingit subitanea cry- 
stallini opacitas. Haec est in initio macula, 
quae crescit , donec aboleatur visus. Cum 
lens fit magis convexa et opaca, propinqua 
solum objecta cernuntur. Cum cataracta in- 
cipit , volantia corpuscula , ut muscae, fila, 
conspiciuntur, quae deinde evanescunt, dum 
magis minuitur visus , et in foro pupillae, 
color albo-cineraceus deprehenditur. Clara 
luce non amplius distinguuntur objecta, sed 
circa vesperam , lateraliter oculum flecten- 
do. Sic paullatim perfecta lentis opacitas. 
In oculo autem quaedam sunt observanda, 
scilicet pupilla dilatatur in dies , et aliquam 
refert mutationem coloris , nam evadit al- 
bida , lutea, cineracea, nigra, et interdum 
in fundo visibilis est motus versus anterio- 
rem pupillae partem productus , unde ca- 
taracta dicitur tremula. Mobilis est pupilla, 
quia integra manet nervi optici sensibilitas, 
et affectio est solius lentis, et capsulae. In- 
terdum vero mobilitas deest , aut quia ca- 
taracta adhaeret uveae, aut ita est promi- 
nens , ut in stabili dilatatione conservet pu- 
pillam. Sed mobilitas et immobilitas non 

est signum evidens; nam interdum mobilis 
est pupilla, dum nervus opticus paralysi de- 
ficitur. Est in pueris non infrequens quae- 
dam cataracta capsulo-lenlicularis, quae ti- 
stinguitur sicca squama. Haec formatur a 
lenta phlogosi, quae primis vitae hebdoma- 
dis a stimulo lucis producitur. Inter autem 
cataractas spurias frequentior est lymphati- 
ca , quae est effectus inflammationis iridis; 
non rara est purulenta, quae excipit inflam- 
mationem oculi , et sanguinea , quae ab 
externis injuriis proficiscitur. 

§, 1659. Praeparat ad cataractam oculi 
structura, senilis aetas, humorum qualitas, 
haereditaria dispositio. Qui superant quadra- 
gesimum vitae annum ea frequentius la- 
borant ; sed immunes non sunt juvenes , 
et etiam pueri, qui interdum cataracta na- 
scuntur. Excitant autem illam nimia visus 
exercitatio, maxime in minuta corpora; ve- 
hemens ignis actio; ictus, et vulnera ocu- 
lorum; frequentes ophlhaliniae; exanthema- 
ta , et impetigines relropulsae ; materiarum 
morbosarum ad oculos metastasis. 

§. 1660. Parum a remediis, multum 

ab operatione chirurgica sperandum est. Ca- 
taracta coloris margaritae , aut expoliti fer- 
ri est ad operationem aptior. Distinguendum 
vero est cum operatio conveniat. Haec habet 
locum, et majorem probabilitatem habet bo- 
ni exitus cum pupilla mobilis est ; distin- 
guitur lux a tenebris ; opacitas est ubique 
aequalis ; morbus existit in lente et in ca- 
psula; optima est oculi structura; nec he- 
micraniae, nec Ophthalmiae praegressae sunt, 
nec retropulsi chronici morbi. Sed interdum 
tentanda est operatio , ubi parum est pro- 
babilitatis boni exitus, ne in perpetua cae- 
citate linquantur aegri. Aliquando enim be- 
ne, prospereque successit , cum nervi opti- 
ci paralysis esset. Effectu caret , cum hu- 
mor vitreus dissolvitur, aut oculus hydro- 
pe , vel atrophia laborat. 

§• 1661. Aule operationem, ut melior 
evadat humorum, praesertim lymphaticorum, 
conditio, levia purgantia, serum depuratum, 
decocta , balnea conferunt. Subinde etiam 
sanguinis missiones , setacea , fonticuli, ve- 
sicantia, emetica, sudorifera, cephalica ju- 
verint. Hisce praemissis, ad operationem chi- 

rurgicam veniendum est. Haec fit tribus me- 
thodis , nempe depressione , extractione , 
reclinatione sive cheratonixi. Depressio cry- 
stallini antiquior est, et fit acu plana , et 
ad extremitatem dupliciter acuta. Sito aegro 
ad lucem, quae oblique cadat in oculum, 
ne constringatur pupilla , alter oculus ob- 
ducitur, et caput incumbat in ministri pe- 
ctus , qui illud servet immotum , et digitis 
palpebram superiorem elevet, quibus etiam 
fixum teneat oculi globum. Hinc immittitur 
acus juxta canthum externum oculi in scle- 
roticam ad distantiam unius lineae a cornea 
lucida, circa dimidiam lineam subter ejus- 
dem medietatem , et in cameram posterio- 
rem penetrat ; tum detineatur super oram 
superiorem crystaUini , mox retro et deor- 
sum urgetur , ut crystallinus et capsula in 
ima vitrei parte recondatur. Tegitur oculus 
fascia qui tertia die post operationem obser- 
vetur; aeger locetur in obscuro cubiculo; non 
vehementer caput moveat; nec nisi grada- 
tim exponatur oculus actioni lucis. Victus 
tenuis sit. Recentior est alia methodus, sive 
extractio crystallini et capsulae. Aeger ponitur 

ut in peragenda depressionis methodo, et di- 
ductis aliquantisper palpebris, et retento ocu- 
lo , inducitur mucro cultri Wenzelii , qui 
praefertur, in corneam lucidam, scilicet in 
media hujus parte , circa dimidiam lineam 
a sua cum cornea opaca conjunctione. Pro- 
pellitur culter versus partem oppositam , 
quam perforat ; dein hunc deprimendo, to- 
ta pars inferior corneae lucidae aperitur; tum 
exit humor aqueus , et interdum lens , et 
capsula. Si hoc non evenit , fit levis pres- 
sio super oculum , quae si ob resistentiam 
membranae capsularis non sufficit; haec aptis 
instrumentis inciditur, ut acu ad catarac tam 
per pupillam intromissa. Post extractionem 
eaedem regulae ac post depressionem tenen- 
dae sunt. Tandem novissima methodus est 
reclinatio , seu cheratonixis, quam excogi- 
tavit Reil. Ad hanc exequendam operatio- 
nem adhibetur acus , parum ab illa diversa, 
qua ad depressionem usus est Scarpa, quam- 
vis magis subtilis , et minus curva. Ut ve- 
ro dilatetur pupilla ante operationem ali- 
quot guttae decoti Belladonnae in -ocu- 
lum injiciuntur. Collocatur aeger, ut in aliis 

methodis ; deprimitur palpebra inferior ex- 
tremitate digitorum indicis et medii manus, 
quae non operatur. Inducitur acus in cor- 
neam lucidam , ad ejus partem inferiorem, 
et cum penetraverit in lentem, deprimitur 
mucro , et elevatur capulus , unde recline- 
tur cataracta ; hinc caulim retrahitur acus. 
Obducitur oculus , et tempore curationis, 
quin aperiatur, abluitur egelida. Regimen sit 
antiphlogisticum. Unaquaeque methodus pro 
variis casibus utilis esse potest ; ut pro ca- 
taractis fluidis , mollibus , lacteis cherato- 
nixis. 

SPECIES OCTAVA 

Amaurosis 

§. 1662. iV maurosis est visus aboli- 
tio, ut plurimum cum dilatatione et immo- 
bilitate pupillae. Dicta fuit gutta , quia cre- 
debatur a lymphae distillatione producta , 
et etiam serena, quia non ut cataracta obnu- 
bilat oculos. Dicitur perfecta, ubi visus omni- 
no aboletur; inperfecta , si visus obscuratur. 
Vel perfecta , vel imperfecta , est primaria, 

symptomatica , secundaria , traumatica ; et 
secundum recentiorum divisionem hy persthe- 
nica , et hyposlhenica. Dantur etiam amau- 
rosi diversa nomina pro diversis diathesibus, 
a quibus oritur; ideoque dicito inflamma- 
toria, rheumatica, catarrhalis, gastrica, pe- 
riodica. Amaurosis non semper eodem tem- 
pore utrosque oculos invadit ; sed prius 
unum, post alterum. Interdum in uno de- 
letur visus, dum servatur in alio, quandiu 
quis vixerit. Plerumque vero oculus qui 
sanus remanet, tractu temporis eandem con- 
trahit affectionem. 

§. 1663. Interdum statim , interdum 
sensim aggreditur amaurosis, et prodromis 
praenuntiatur signis, quae sunt capitis do- 
lores vertigines , stupor , tinnitus aurium , 
agrypnia, delirium, paralysis, convulsiones, 
gustus et olfactus abolitus , oculi qui faci- 
le usu debilitanto , scintillae et flammae 
quae volitare vidento. Perdunt tandem oculi 
visum, et plerumque adest dilatatio, et im- 
mobilitas pupillae ; sed aliquando haec fit 
angustior, et actione lucis contrahitur. Bul- 
bus amittit nitorem ; saepe mutatur positio 

pupillae, sunt rasa albugineae varicosa; mo- 
tus oculorum modo tardi ; modo tremuli. 
Symptomata vero variant juxta morbi ori- 
ginem. Si haec sit impetus humorum ad 
caput , aut cohibitae haemorrhagiae , vasa 
sunt varicosa: si affectio catarrhalis, aut rheu- 
matica; facilis est lacrymatio , et intoleran- 
tia lucis, dolores a bulbo ad partes vicinas 
errantes, visus non omnino deletus: si diar- 
thesis nervea , oculi nihil praetematuralis 
offerunt: si imminuta sensibilitas , ut plu- 
rimum lente evolvitur morbus. Hujus etiam 
typus varius est. Modo enim amaurosis est 
intermittens, regularibus vel irregularibus in- 
tervallis recurrens ; interdum sine ordine. 
Amaurosis periodica nasci potest, ut autu- 
mat Richter , ab irritatione organorum di- 
gerentium , a vermibus, et ab irregularita- 
te menstruorum ; sed nonnunquam con- 
tingit in affectione haemorrhoidali , hyste- 
rica, et hypochondriaca. Saepe amaurosis est 
symptoma febrium intermittentium, praeser- 
tim perniciosarum, in quarum perstat acces- 
sione, et cum hac finem habet. Est etiam sym- 
ptoma apoplexiae , paralysis , hemiplegiae, 

venereae luis; et tunc non desunt symptoma- 
ta horum primariorum morborum. Inter- 
dum autem amaurosis corripit , dum alii 
morbi se subripiunt , ut sunt herpetes, aliae- 
que impetigines. 

1664. Plures asserunt caussam pro- 
ximam hujusce affectionis esse statum mor- 
bosum retinae , aut nervi optici. Sed esse 
potest principium in ipso cerebro ad tha- 
lamos nervorum opticorum , in tractu ho- 
rum nervorum , et in retina ; dum caussa 
proxima est ut plurimum defectus sensibi- 
litatis retinae , nervorum opticorum. Caus- 
sae vero quae disponunt, inveniuntur in ipsa 
oculi structura. Qui enim laborant oculorum 
torpore , saepe in amaurosin incidunt. Aetas 
nihil influit, nam in quavis aetate invadit; 
sed plus juvenes quam senes. Nigri oculi 
plus quam caerulei amaurotica caecitate cor- 
ripiuntur. Sunt quaedam familiae admodum 
amaurosi obnoxiae, unde haec recensetur in- 
ter haereditarios morbos. Excitant autem 
amaurosin assidua studia ; lux splendida ; 
plethora , et suppressio menstruorum, hae- 
morrhoidum, aliarumque haemorrhagiarum; 

cohibitus sudor; usus cosmeticorum; abusus 
veneris ; vermium intestinalium stimulus ; 
nimia seminis jactura , ut et salivae , et la- 
ctis ; vigiliae ; animi pathemata ; spasmi ; 
apoplexia ; vitia cerebri, huj usque calculi; 
ossium cranii caries; et ad cerebri basim 
exostoses; vasa varicosa retinae ; vulnera ce- 
rebri , nervi frontalis , palpebrarum , bulbi 
oculi; tumores in orbita; hydatides in mem- 
branis nervi optici; dissolutio humoris vitrei, 
glaucoma; venena metallica, et vegetabilia, 
ut plumbum, hydrargyrus, hyoscyamus, atro- 
pa belladonna; vapores cloacarum , aliique. 
Narrat Bergius , puerum fuisse tumore palpe- 
brarum correptum, quia se exposuit vapo- 
ribus ebullitionis anemones pratensis Linn. 

$. 1665. Raro sanatur perfecta amau- 
rosis, praecipue ob obscuritatem et compo- 
sitionem caussarum , quae etsi perspicuae 
siqt saepe auferri non possunt. Curatio sem- 
per est diuturna, difficilis, taedium afferens; 
et ubi non intelliguntur caussae, empirica 
est , et infausta. Si amaurosis perfecta sit , 
et vetus , nullaque luci sensibililas , > n " 
sanabilis est. Cum unum oculum occupet, 

et infructuosa fuerit quaevis curatio, timen- 
dum est, ne etiam alter oculus corripiatur. 
Pupillae mobilitas, aut immobilitas parum 
ad statuendum praesagium confert. Ete- 
nim interdum devicta fuit amaurosis , etsi 
pupula dilatata, et immobilis; interdum re- 
luctatur remediis, etsi pupula sit naturalis 
magnitudinis, et motu non careat. Sunt quae- 
dam amauroses , quae facile curantur , ut 
illa a plenitudine vasorum, et quae gradatim 
imminuntur , ut illa ab ebrietate , ab opii 
usu , et aliorum narcoticorum. Etiam sana- 
biles sunt ab aucta, vel imminuta sensibi- 
litate oculorum ; ab affectione rheumatica, 
arthritica, venerea ; et quae incompleta est. 
Sunt omnino insanabiles a caussis , quae 
comprimunt nervos opticos, et retinam, ut 
tumores cystici in orbita, materia calculosa, 
calcarea, hydatides in nervi optici membra- 
nis. Amaurosis imperfecta aliquando sponte 
solvitur, praesertim ubi camparent herpeti- 
cae eruptiones; fluxus haemorrhoidum, aut 
menstruorum; dolores rheumatici , vel po- 
dagrici articulorum; cursus materiarum ex 
auribus. Si amaurosis veniat a convulsioni- 
Tom. VIII. R 

bus , ab affectione hysterica, a febribus in- 
termittentibus , horum morborum curatio- 
ne , consanescunt oeuli. 

§. i 666. In cadaveribus amauroticorum 
saepe nil invenitur. Interdum vario modo 
laesum cerebrum , retina , nervi optici , 
eorumque origo ; ut retina maculis atris in- 
fecta , dura, ossea, ej usque vasa varicosa; 
nervorum opticorum hydatides, macies, tu- 
mores cystici , et tophi in orbita ; calculi, 
et tumores cerebri , et aquosa hujus col- 
luvies ; ossium cranii exuberantia, aut ca- 
ries. 

§, 1 667. Ne curatio empirica sit, opus 
est exquirere amaurosis caussas, easque, si 
fieri potest, auferre, nec non res circum- 
stantes morbi formam constituentes. Caus- 
sis vero non intellectis , aliquod cogimur 
tentare ex illis, quae interdum juverint, 
quae ratio empirica est. Si caussa evidens 
sit diathesis hypersthenica , plenitudo , et 
dilatatio vasorum sanguineorum cerebri, et 
oculi, indicatio est sanguinem imminuere, ut 
et ejus impetum ad caput. Itaque conveniunt 
venae sectiones, et interdum illa venae ju- 

gularis , et arteriae temporalis ; hirudines 
temporibus, collo; cucurbitulae scarificatae 
dorso, et parti colli posteriori. Si morbus 
producatur a suppressione fluxus haemorrhoi- 
dalis, aut menstruorum, hirudines applicen- 
tur vasis haeinorrhoidalibus, perinaeo, par- 
tibus verendis, internis coxarum, ossi sa- 
cro. Praeterea purgantia, clysteres emollien- 
tes, pediluvia calida, paucis anliphlogistica 
methodus. Saepe vero, hisce praemissis, ve- 
sicanlia juvant. Si coutra nascatur amauro- 
sis ab hyposthenica diathesi, a paralysi ner- 
vorum opticorum , tum praestant quae cor- 
pus Armant, et stimulant , ut infusio Vale- 
rianae sylvestris , vel simplex, vel cum li- 
quore anodyno minerali HofF.; amica monta- 
na; cortex peruvianus; ferri praeparationes; 
sinapis semina ; ammoniae carbonas ; pul- 
satilla nigricans ; antimonii praeparationes; 
applicatio vesicantium ; setaceum nuchae ; 
frictiones in supercilio cum aethere; electri- 
citas, galvanismus ; errhina, ut pulvis asa- 
ri , et quae augent muci , et lacrymarum 
secretionem; etiam circa palpebras, paries- 
que oculi proximas fleri possunt frictiones 

ex linimento saponaceo cum tinctura can- 
tharidum, vel spiritu camphorato ; vapores 
ammouiae ad oculum ipsum directi. Si au- 
tem amaurosis proficiscatur ab affectione ga- 
strica , primum dentur emetica et purgan- 
tia , deinde roboretur ventriculus cortice pe- 
ruviano , radice Valerianae sylvestris , mo- 
dica exercitatione; carnibus teneris et nu- 
trientibus, modico vino: et ubi sunt ver- 
mes, purgantia, et anthelminthica. Amau- 
rosis nervea est illa quae vel a nimia, vel 
ab imminuta sensibilitate oritur. Si a nimia 
sensibilitate dum temperamentum est ple- 
thoricum, et valens, auxilia sunt sanguinis 
missiones; modica lux, aeris temperies fn- 
gidiuscula; diaeta vegetabilis; pediluvia ; cly- 
steres; eccoprolica ; digitalis purpurea. Im- 
minuta sanguinis copia , et composito hu- 
morum impetu ad caput , laudanum liqui- 
dum Sydenhami ad regionem orbitalem il- 
linitur: serius vapores aetherei diriguntur ad 
oculos. Alii autem adhibent pulsatillam; alii 
illinunt oculo unguentum mercurii, ut il- 
lud compositum ex quarta parte grani mer- 
curii sublimati corrosivi , et duabus dra- 

clunis butyri recentis insulsi ; alii utuntur 
unguento ex duobus granis argenti nitrici 
fusi, et duabus drachmis axungiae porci- 
nae recentis confecto. Haec unguenta bis vel 
ter de die ad magnitudinem lentis oculo 
illinuntur. Si vero amaurosis ab immi- 
nuta sensibilitate gignatur , temperies aCris 
sit calidior; lux intensior; victus nutriens; 
topica sint tonica , et irritantia. Si rheu- 
matica sit, ut cognoscitur a caussis, nem- 
pe a vicissitudinibus aeris, a corpore aestuan- 
te actioni frigidi aeris exposito; et a sym- 
ptomatibus, ut sunt dolores artuum in alias 
partes ruentes, et in ipsum oculi globum, 
dum pupula clara est, et nutans inter con- 
tractionem et dilatationem, iris fere immo- 
bilis; oculus facile lacrymans, et lucem mo- 
do plus modo minus avertitur; usurpentur 
quae perspirationem promovent, et cum do- 
lores oculorum mitigantur , antimonialia ; 
applicentur variis partibus vesicantia, prae- 
sertim temporibus , et retro aures ; et ad 
supercilium linimenta ex opio. Si oculi do- 
lor omnino evanuerit, sed visus non bene 
restituatur, alicujus cauterii applicatio non 

erit omittenda. Sic «i amaurosis sit venerea, 
expediunt antivenerea , praesertim mercu- 
rialia : si sit symptoma febrium intermitten- 
tium , antifebrilia , praesertim cortex pe- 
ruvianus , e j usque praeparata : si apoplexiae 
pituitosae , cathartica , vesicantia , setacea, 
cauteria : si originem habeat a retropulsis 
exanthematibus , vel impetiginibus , balnea 
aquae acidulae , diuretica , diluentia , su- 
dorifera , edulcorantia , vesicantia , et alia 
quae vel in hanc, vel in illam valent im- 
petiginem , ut in herpetem sulphur aura- 
tum antimonii. 

GENUS SEXTUM 

Depravatio olfactus 

J. 1668 . IVIultifariam olfactus laedi- 
tur. Aliquando est supra modum exquisitus, 
cum nervi membranae olfactoriae sensibi- 
liores sunt , aut nimia est nervei systema- 
tis sensibilitas ; sed non constituit morbum, 
quia recte judicatur de odoribus , et bona 

est corporis sanitas. Cum vero olfactus ita 
morbose augetur, ut quivis odor sanitatem 
offendat , est alterius morbi symptoma, ma- 
xime affectionis hystericae : ita dum perver- 
titur, cum scilicet percipiuntur odores, qui 
non adsunt , aut diversi ac vere sunt, est 
symptoma morborum nervei systematis; sed 
interdum morborum narium, faucium , lin- 
guae , in quibus tam corrupti sunt humo- 
res qui effunduntur , ut quidquid naribus 
admovetur putrem odorem habere videatur. 
Interdum vero diminuitur olfactus, aut abo- 
letur ; et haec affectio etiam saepe sympto- 
matica est, sed interdum primaria. Hoc er- 
go genere non continetur nisi unica species, 
scilicet imminuta, aut suppressa odores per- 
cipiendi facilitas , quae vocatur anosmia. 

SPECIES UNICA 

Anosmia 

§. 1669 . Anosmia est vox composita 
ex particula negativa a , et olfactu , qui 

graece dicitur uoiuj. Non solum imminutio, 
aut privatio olfactus est affectio primaria, 
symptomatica, secundaria, sed etiam inter- 
dum congenita. Species anosmiae , quae re- 
censentur a Sauvages symptomaticae sunt , 
ut catarrlialis, illa ab ozaena, et a polypo, 
syphilitica , verminosa , paralytica. 

1 670. Sedes odoratus est membrana 
pituitaria , quae anfractuosas parietes fo- 
vearum nasalium , sinusque vicinorum os- 
sium obducit. Exhalationes odoriferae, quae 
ope inspirationis in illas sinuositates ferun- 
tur, et liumiditate dissolvuntur, quae mem- 
branam pituitariam madefacit , impressiones 
inducunt, quae transmittuntur ad cerebrum, 
unde oritur odorum perceptio. Haec vero 
facultas non raro extenuatur , aut amittitur, 
quod est praecipuum anosmiae symptoma. 
Huic vero addenda est utilitatum amissio , 
quae ab olfactu manant, cl imminutio ima- 
ginationis, quae ut animadvertunt philoso- 
phi ab odorum impressionibus potenter exci- 
tatur. Cum autem anosmia est symptoma- 
tica , cognoscitur a praesentia morborum , 
qui sunt vel generales , vel locales; acuti. 

vel chronici : secundaria , cum antea alii 
vexarunt morbi , ut capitis dolor diutur- 
nus , ant frequens coryza. 

§. 1671. Caussa proxima anosmiae est 
diminuta, aut amissa nervorum olfactorio- 
rum odores sentiendi vis. Praeparant ad ano- 
smiam habitationes immundae, et foetidae; 
cadaverum sectiones ; purgatio latrinarum , 
cloacarum, aliorumque locorum foetentium; 
siquidem nervi pravis odoribus assidue exsti- 
mulati , sentiendi odores facultatem amit- 
tunt. Hanc vero affectionem excitant, mem- 
branae pituitariae mucositas exuberans, aut 
hujus membranae nimia siccitas; abusus pul- 
vere nicotianae , maxime subtili et exsic- 
cante, qui fibras nerveas arefacit, easque ad 
sentiendi odorum impressiones impotentes 
reddunt ; prava organi olfactus conformatio. 
Natura enim ita hoc organon disposuit, ut 
multum multiplicaretur superficies, ubi lo- 
cum habet sensatio. Hinc plures sunt ossium 
anfractus et cavitates , per quas membrana 
pituitaria distenditur , ut majore extensio- 
ne exhalationes odoriferae recipiantur. In 
quibus itaque haec organi amplitudo non a- 

dcst; aut nervi propter pravam partium 
structuram comprimuntur , aut sensibilitate 
carent, distingui non possunt odores. Multi 
a nativitate orbantur olfactu, quamvis hujus 
organum bene constructum appareat, siqui- 
dem nervi sensibilitate fraudantur. 

1 672. Sanatur anosmia primaria , si 
recens , et orta a caussis , quae nullo ne- 
gotio exiguntur, ut abusus nicolianae; exer- 
citatio quarundam artium ; abitatio in locis 
foetentibus , et immundis. Insanabilis est si 
vetus, et a caussis inemendabilibus genita, 
ut sunt plura vitia organi olfactus. Quae est 
symptoma coryzae facile vincitur: quae pro- 
ducitur a vermibus in sinubus frontis con- 
ditis , dissipatur , dummodo hi vermes ene- 
centur: syphilitica non subigitur , si ulcera 
membranas, et cartilagines narium exedant: 
quae accedit post toleratos immanes capitis 
spasmos, usque ad vitae finem permanet. 

1673. Si caussa fuerit nimia mem- 
branae pituitariae mucositas, juvant vesican- 
tia brachiis ; potiones tepidae , leviterque 
diaphoreticae: si ejusdem membranae aridi- 
tas , proluere nares decoctione lepida , et 

emollienti. Si vero caussam amoliri non pos- 
sumus, ut congenitum nervorum olfacto- 
riorum torporem , aut pravam organi ol- 
factus conformationem, quaevis curatio non 
solum inanis est, sed etiam nocua. Si ano- 
smia sit symptomatica , primarius morbus 
est curandus : si secundaria , ut illa ab im- 
petiginibus retropulsis, praeter convenientia 
remedia , illae ad propriam sedem sunt al- 
liciendae. 

GENUS SEPTIMUM 

Depravatio gustus 

§. 1674 . Dicitur gustus auctus cum 
sapida corpora magis esse sapida videntur, 
ac reapse sunt. Haec affectio est sympto- 
ma morborum spasmoticorum , aut tumo- 
rum , aut inflammationis linguae. Dici- 
tur autem depravatus , cum sensi tur in 
sapidis corporibus diversus sapor ac reve- 
ra est , aut in insipidis corporibus sapor , 
qui non est. Haec etiam affectio est sym- 


Digitized by Google 



268 

ptoma cariei dentium ; aut morborum gin- 
givarum, et linguae; aut clorosis; aut spas- 
moticoruin morborum. Imminutio vero , et 
amissio facultatis sentiendi sapores est sae- 
pe primaria , angheustia nuncupata, quam 
modo paucis exequar. 

SPECIES UNICA 

Angheustia 

§. 1675. Angheustia est vox confla- 
ta a particula negativa a , et gustu , qui 
graece dicitur ysvoic. Est perfecta vel im- 
perfecta; primaria , aut symptomatica. Per- 
fecta est suppressio absoluta gustus ; im- 
perfecta , cum tam imminuitur gustus, ut 
parum distinguantur sapores. Interdum est 
primaria , saepius symptomatica , praeser- 
tim febrium, et nervosarum aegritudinum. 

§. 1676. Praecipuum gustus organum 
est lingua , cujus papillae efformantur ner- 
vis, qui ad linguam ipsam feruntur, et sa- 
porum impressiones recipiunt. Saliva , alii- 
que humores , qui a parietibus oris et a 

lingua depluunt, papillas madefaciunt, se- 
cus arescerent , et ad suum absolvendum 
munus ineptae fierent. Interdum vero actio- 
ne caussarum morbosarum laeduntur papil- 
lae , lingua , et nervi , unde consequitur 
angheustia. Quoniam gustus organum ma- 
gnam cum stomacho habet syrapatheiam , 
si illud non amplius recipit impressiones 
alimentorum, hic nec ad sumenda et con- 
coquenda alimenta, nec ad quaedam fugien- 
da disponitur. Quocirca ob gustus defectum 
deglutiri possunt substantiae non solum inju- 
cundae , sed etiam nocuae. 

§. 1677. Caussa proxima angheustia e 
est impedita corporum sapidorum impres- 
sio. Praedisponentes caussae sunt provecta 
aetas, quaedam organi gustus , et nervorum 
lingualium constitutio , unde amittitur sen- 
sibilitas , quae secundum naturae ordinem 
longe major est illa tubi digerentis propria. 
Caussae vero excitantes est nimia crassities, 
et siccitas periglotlidis ; laesa linguae , pa- 
pillarumque integritas ; abusus vini , spiri- 
tuum, et substantiarum aromaticarum, un- 
de obtunditur , et amittitur gustatoria sen- 

sibilitas. Plures sunt morbi qui angheustiam 
generant , aut quia linguam siccissimam 
reddunt; aut quia hanc crusta sordibusque 
tegunt, dum salivam aliosque humores in- 
spissant , ut febres mali moris , et arden- 
tes ; aut quia gustus organum sensibilitate 
denudant , ut apoplexia et paralysis, vel 
aliud vitium cerebri et nervorum qui fe- 
runtur ad linguam. 

§. 1678. Primaria et imperfecta anglieu- 
stia , a caussis orta facile amovendis , ut 
abusus vini et spirituum, sanari quidem po- 
test ; contra si perfecta , et nulla orgam 
gustas sensibilitas , ab hujus morbosis di- 
spositionibus , aut vitiosa structura depen- 
deat. Symptomatica etiam modo sanabilis 
est, ut illa febrium et morborum acutorum; 
modo curatu difiicilis , aut insanabilis , u * 
quae linguae paralysin, et apoplexiam co- 
mitatur. Itaque tota curatio in repellendis, 
si fieri potest , caussis consistit , quae si 
nullo modo exigi possint , quod vis reme- 
dium infructuosum est. 

GENUS OCTAVUM 

Depravatio tactus 

§. 1679 . Cautis est tactus organum, 
sed quae partem internam manuum conte- 
git, praecipuae superficiem internam extre- 
mitatum digitorum, est speciatim ad tactum 
constituta, utpote majore praedita sensibi- 
litate. Sedet ergo tactus in extensione nervo- 
sa , quae est in cutis superficie, cujus sen- 
sibilitas ab epidermide eam operiente tem- 
peratur. Tactus ut alii sensus potest auge- 
ri, perverti, imminui , aboleri. Dicitur ta- 
ctus auctus cum corpora plus quam decet 
validam afferunt impressionem : perversus, 
cum diversa est impressio, ac esse deberet: 
imminutus, cum non salis impressiones per- 
cipiuntur : deletus , cum corpora nullam 
edunt impressionem. Tactus augetur ob ni- 
miam sensibilitatem, et subtiliorem epider- 
midem , quin existat morbus. Sed si per a- 
liquein morbum amplior fiat, est hujus sym- 
ptoma , ut inflammationum , cxanthcma- 

tum , impetiginum , ulcerum recentium , 
vulnerum , affectionum nervosarum , prae- 
sertim hystericae, aut hypochondriacae. Im- 
minuitur autem tactus, cum parum sensi- 
le est nerveum systema , ut evenit in ro- 
bustis temperamentis , aut cum epidermis 
non est subtilis ; sed haec tactus imminu- 
tio non est morbus, et raro aliorum mor- 
borum sistit symptoma. Tactus vero perver- 
sus, aut erroneus, est semper alterius mor- 
bi effectus, ut affectionis hystericae et hy- 
pochondriacae. Deletus tactus est interdum 
a quibusdam morbosis .caussis productus, 
quin alter extet morbus. De hoc igitur ali- 
quid dicendum est. 

SPECIES UNICA 

Anaesthesia 

IGbO. iVnaesthesia est amissio ta- 
ctus, dum motus, appetentia ciborum, nu- 
tritio, facultates intellectuales manent. C011- 
ilatur haec vox a particula negativa a , et 

sensu , qui graece dicitur uioZyoif. Non est 
igitur anaesthesia confundenda cum affecti- 
bus soporosis , quia deest sopor; nec cum 
asphyxia , quod in receds natis posset eve- 
nire, qui interdum immobiles sunt , et sen- 
su carentes. Sed differentia deprehenditur 
a colore rubro pueruli , ipsiusque calore ; 
pulsus, arteriarumque pulsatione. Anaesthe- 
sia est universalis vel partialis ; primaria aut 
symptomatica. Primaria cognoscitur ab a- 
missione tactus vel generali , vel partiali , 
et quamvis maneant motus musculorum , 
appetentia ciborum , horum digestio , cor- 
poris nutritio, nihilominus hujusmodi fun- 
ctiones non vigent, ut in statu sano. Sym- 
ptomatica distinguitur ab aliquo spectabili 
morbo. Si ex gr. sit symptoma spinae bifi- 
dae , recens nati nec vident , nec audiunt, 
nec tactu gaudent ; inertes sunt ad motum; 
lac sugunt: faeces deponunt: praeter haec 
signa spinae bifidae evidentia sunt. Sic di- 
cendum , si sit symptoma gangraenae, pa- 
ralysis , vesaniae. 

§. 1681. Caussa proxima anaesthesiae 
est nervorum tactui inservientium profliga- 
Tom. VIII. S 


274 


ta sensihilitas. Ad hanc affectionem inter- 
dum corpus comparat plethoricum tempe- 
ramentum, ut confirmat historia adolescen- 
tis a Sauvages relata , qui absque praevio 
affectu mutus factus est, et ubique corpo- 
ris tactu orbatus , ut acus puncturas non 
sentiret ; sed sectis raninis , et sudore con- 
cito , sanitatem recuperavit. Cum vero re- 
manserit aliquis stupor, datus fuit semiscru- 
pulus cinnabaris , et potus sudoriferus , et 
hinc stupor recessit. Invenitur etiam haec 
dispositio in rigiditate papillarum nervea- 
rum ; et in integumentorum crassitie. Ex- 
citantes caussae sunt ingens plethora; foe- 
tus pathemata , sub laboribus partus; actio 
assidua , et vehemens frigoris , unde nerveae 
papillae stupent ; compressiones mechani- 
cae, sicut observationes confirmant Inquit 
Joseph Franch tom. 4. pag. 286. =3 Vir ebri- 
us cum per integrum noctis curriculum bra- 
chio suo superincumberet , superstite mo- 
tu , tactum ibi omnino amissit. !=: 

§. 1682. Anaesthesia est sanabilis , si 
caussae eripi facile possint, ut plethora est; 
contra insanabilis , ubi acerrimum frigus 

tactus nervos paralysi affecerit, aut extat 
inemendabile integumentorum vitium. Sic 
ubi est symptomatica interdum sanatur, ut 
illa a melancholia, diathesi rheumatica, re- 
tropulsione alicujus impetiginis ; interdum 
non sanatur, ut illa a paralysi, gangraena, 
spina bifida. 

§. 1683. Curanda est anaesthesia a ple- 
thora, sanguinis missionibus generalibus: a 
pathematibus laboriosi partus , quae susti- 
nuit foetus, levibus et aptis simulis hic 
est excitandus, ut expergefiant sensus , prae- 
sertim ille tactus. Idcirco juvare possunt 
frigidae aspersiones vel aquae vel vini; res 
aromaticae et leviter exstimulantes , quae 
■ori , narib„us , et recto intestino admoven- 
tur. Si sit symptoma affectionis rheumati- 
cae acutae , prius adhibenda est antiphlogi- 
stica methodus ; deinde diaphoretica et ve- 
sicantia : sed si affectio rheumatica chroni- 
ca sit , utiles sunt frictiones , vesicantia , 
balnea calida , decocta dulcificantia , dia- 
phoretica , electricitas. Si oriatur a reper- 
cussa impetigine , haec revocanda , et cor- 
rigenda balneis calidis , diaphoreticis , ma- 

lime antimonialibus ; eduicorantibus ; ve- 
sicantibus. Ita procedendum est, si ab aliis 
morbis proficiscatur. 

GENUS NONUM 

Depravatio vocis 


§. 1684. V ox est sonus qui venit a 
pulmonibus, et per glottidem exit. Loque- 
la est ipsa vox lingua , labiis , dentibus , 
uvida , et ope cavitatis narium et oris as- 
ticulata. Ut non contingant depravationes 
vocis et loquelae, utriusque organa esse de- 
bent optime constituta. Glottis est rima la- 
ryngis, quae constat cartilaginibus cricoidea, 
duabus ary taenoideis, thyroidea , et epiglot- 
tide. Hae cartilagines uniuntur et articulan- 
tur membranarum et musculorum ope. Cri- 
coidea inferius nectitur cum primis tra- 
chaeae anulis; ad latera cum duobus pro- 
cessibus inferioribus thyroideae ; posterius 
et superius cum arytaenoideis , quarum ba- 
sis a cricoideae prominentiis excipitur , et 

hinc hae cartilagines non solum anterius et 
posterius inclinantur, sed etiam supra cri- 
coideam rotantur . Cartilagines arytaenoi- 
deae ligantur etiam cum epiglottide , thy- 
roidea , et inter se. Thyroidea autem non 
solum dictis carlilaginibus , sed etiam ossi 
hyoideo, aliisque partibus circumpositis. In- 
terius eminentiae, (piae dicitur pomum Ada- 
mi , respondet fovea oblonga membranae 
intimae connexa , quae transversim ab an- 
terioribus traducitur ad posteriora , et in 
arytaenoideis habet finem, formans quatuor 
ligamenta , duo utrinque. Horum duo su- 
periora sunt molliora et paullo longiora; duo 
alia inferiora sunt robustiora et breviora. In- 
ter ligamenta utriusque lateris est sinus fe- 
re parabolicus. Hi vero sinus dicuntur ven- 
triculi laryngis. Ab hisce ligamentis compo- 
nitur glottis, triangulo isosceli similis, cujus 
verticalis angulus est tyroideae fovea. Glot- 
tis diducitur et arctatur , et ligamenta di- 
stenduntur et laxantur per parvorum mu- 
sculorum actionem. Diducunt glottidem cri- 
co-arytaenoidei postici, et laterales; arctant 
arytaenoidei obliqui, et arytaenoideus trans- 

Versus. Omnium validissimus est musculas 
thyreo-arytaenoideus, qui es duplici utrin- 
que fasciculo constat, crassiore uno, tenuio- 
re altero. Ille simpliciter dicitur thyreo-ary- 
taenoideus ; hic vero thyreo-arytaenoideus 
minor. Dum contrahitur primus, pars ary- 
taenoidearuiu superior antrorsum fertur, in- 
ferior retrorsum, unde remittuntur ligamen- 
ta glottidis superiora, inferiora intendun- 
tur ; dum vero contrahitur alter, basis ary- 
taenoidearum antrorsum trahitur , apex re- 
trorsum pellitur , unde laxantur ligamenta 
inferiora , superiora tenduntur. Alii autem 
sunt musculi ad cartilagines movendas. Prae- 
ter linguae et ossis hyoidei musculos, kyo- 
thyroidei , cricothyroidei , et stemothyroh 
dei cartilaginem scutiformem, atque anu- 
larem aut sursum et antrorsum , aut deor- 
sum movent , proindeque arytaenoideas. 
Musculi qui producuntur ex loco immobili, 
et in scutiformem mobilem figuntur, hanc 
deorsum trahunt : musculi qui utroque ex- 
tremo mobili annectuntur modo attollunt, 
modo deprimunt cartilagines, et ligamenta 
videntur magis tendere. In ventriculis la- 

rjrngis plures sunt mucosi fontes , qui fa- 
ciunt , ut tunica interna illius maxime sen- 
sibilis servetur, et non arescat, et ligamen- 
ta maneant flexibilia : adest glandula car- 
tilaginibus arylaenoideis mucosis folliculis 
composita ; in larynge vero et aspera arte- 
ria tenuissimus humor miscetur muco. Si 
hujusmodi organa caussae morbosae laces- 
sant , vox et loquela offenditur ; sed modo 
de vocis vitiis agendum est. 


SPECIES 


PRIMA 


Aphonia. 


$. 1685 . Defectus vocis appellatur a- 
phonia; vox composita ex particula negati- 
va a , et rpovr' vox. Est primaria symptomati- 
ca, secundaria, traumatica. Primaria nascitur 
a quibusdam morbosis caussis ; et quamvis 
in hominibus contingat alioquin sanis, sem- 
per aliquem defectum in organis vocalibus 
adesse demonstrat. Interdum est symptoma 
morborum sive acutorum, sive chronicorum 

Secundaria ut plurimum retrocessioni ma- 
teriei morbosae , aut metastasi succedit. 
Traumatica oritur ab externis injuriis. Apho- 
nia primaria interdum corripit, utdiximusL, 
homines sanos , sed aliquando cum hac af- 
fectione conjungitur stupiditas, dysphagia , 
tumor radicis linguae , difliciiis respiratio , 
rubor et livor faciei; pulsus lentus. Apho- 
nia symptomatica conjungitur cum sympto- 
matibus aliorum morborum. In aphonia ex. 
gr. hysterica adest spasmodica laryngis con- 
strictio , dilficilis respiratio; sensationes calo- 
ris et frigoris; pulsus contractus, irregularis. 

1686. Caussa proxima est ipsa de- 
ficientia vocis. Non raro in familiis ad hanc 
affectionem deprehenditur haeredilaria di- 
spositio : et in quibusdam hominibus pecu- 
liaris organorum vocalium structura. Apho- 
nia excitatur saepe a debili ' respiratione ; 
compressione et ligatura nervorum recur- 
rentium ; impedito motu musculorum la- 
ryngis ; plethora ; suppressis consuetis san- 
guinis exinanitionibus ; abusu vini , et spi- 
rituum; animi affectionibus ; immodica ve- 
nere ; hyoscyamo, stramonio, aliisque ve- 

nenis Aphonia symptomatica frequenter 
observatur in phthisi pulmonali ; aneurys- 
mate cordis et aortae; febribus quibusdam 
perniciosis. Traumatica nascitur a laesioni- 
bus faciei , . et cerebri ; amplis pulmonum 
vulneribus , et nervorum recurrentium se- 
ctione. 

§. 1687. Non est sananda aphonia quae 
a prava organorum vocalium structura pro- 
ducitur : eximi potest quae manat a substan- 
tiis veneficis , dummodo hae non interfi- 
ciant; aut a cohibitis sanguinis jacturis. 
Quae est symptoma aneurysmatis cordis et 
aortae, ut hoc vitium, quoad vivitur, per- 
manet ; febrium intermittentium pernicio- 
sarum , cortice peruviano vincitur , dum- 
modo hae febres non occidant; affectionum 
gastricarum, emeticis vel purgantibus supe- 
ratur. Secundaria saepe fugit , si materiae 
morbosae alibi vocentur; sed interdum im- 
minentem suffocationem indicat , ut in re- 
trocessione podagrae. Traumatica sanatur , 
si caussae fuerint leves , contra si graves , 
et ipsa non sit recens. , 

§. 1688. Varia est aphoniae curatio ut 
variae ejus caussae sunt. Curatur aphonia, 
quae oritur a plethora , et ab aliquo reten- 
to sanguinis fluxu , venae sectionibus , te- 
nui diaeta , eccoprolicis , pediluviis : quae 
a substantiis , veneficis , primum emeticis, 
deinde pharmacis , quae illarum obtundunt 
vim: quae ab animi pathemalibus , quiete. 

; Symptomatica , et secundaria postulant re- 
media naturae primarii morbi congruentia: 
traumatica chirurgica auxilia. 

SPECIES SECUNDA 

Paraphonia : 

• . • ‘1 689. Paraphonia est depravata, 

insuavis , ingrata vox , ut ipsum nomen 
denotat Est primaria , vel symptomatica. 
Illa nascitur a perverso musculorum laryn- 
gis motu ; a dissonantibus glottidis ligamen- 
tis ; a narium , oris , uvulae , tonsillarum, 
asperae arteriae, pulmonum, oesophagi vi- 
tiis. Symptomatica ortum habet a plurimis 

morbis, maxime a lue venerea. Primaria di- 
viditur a Nosologis in plures species , ut 
suut illa puberum; nasalis ; gutturalis; ster- 
tens. Symptomatica vero distinguitur nomi- 
ne primarii morbi, ut paraphonia catarrha- 
lis, ulcerosa, polyposa ; aut ipsi datur no- 
men a quibusdam notis , ut a sibilo voca- 
tur paraphonia sibilans, quae frequenter in 
asthmate , et angina occurrit. i 

§. 1690. Paraphonia puberum non est 
ut morbus habenda , utpote est illa vocis 
alteratio , quae circa decimum quartum ae- 
tatis aimum contingit ; cum scilicet incipit 
separatio spermatis; lanugo obtegit mentum 
evolvitur glottis : haec foenomena non com- 
parent ubi facta castratio , quia vox rema- 
net ut erat ante castrationem. Cum autem 
absolute separatum sit semen, et glottis per- 
fecte evoluta , et lanugo in barbam conver- 
sa , tum virilis , suavis , gravisque evadit 
vox. In foeminis mutatio vocis non contin- 
git, quia illius tonus idem in adolescentia 
remanet , ac erat in pueritia ; sed solum 
majorem vigorem acquirit 

§. 1691. Paraphonia nasalis, latine na- 
sitas , est illa injucunda vox, quae vulgo a 
naribus edi creditur, dum ut plurimum a 
gutture et ab ore talis emittitur. Vox enim 
est jucunda , si aer per nares posticas, si- 
nus frontales , sphaenoidales , et antrum 
Hygmori repercussus sonum armonicum cum 
glottide producat; injucunda si huic reper- 
cussioni aeris est aliquod impedimentum , 
quod si auferatur , removetur nasitas. 

§. 1 692. Paraphonia gutturalis est vox 
insuavis , quae ab aliquo gutturis vitio, fa- 
ucium , palati , ut a defectu veli palatini, 
ejusque erosione, ut evenit in lue venerea, 
et ab aliquo palati foramine. Hae caussae 
inspectione faucium et oris cognoscuntur ; 
et ineluctabiles sunt. Solum palati foramen 
argentea lamina occludi potest , dummodo 
rite applicetur. 

§. 1 693. Paraphonia stertens est sonus 
raucus , molestus, quem plures dormientes, 
apoplectici , asthmatici , et moribundi fa- 
ciunt in inspirando, et expirando afire. Hic 
strepitus graece dicitur K latine ster- 
tor. Curari debet secundum caussas, et mor- 


Digitized by Google 


285 

hos , a quibus nasci potest. Sic dicendum 
de aliis paraphoniis, quae omnino sympto- 
maticae sunt. 

GENUS UNDECIMUM 

Depravatio loquelae 

§. 1 694. (Quamvis depravatio loque- 
lae a pluribus caussis oriri potest, ut plu- 
rimum tamen a vitiis instrumentorum lo- 
quelae et vocis originem habet , sicut in- 
nuimus. Duplici modo vitiatur loquela, aut 
sermo proferri nequit , etiam si homines 
vocis sonos emittant ; aut impossibile est 
syllabam aut litteram exprimere. In hoc igi- 
tur genere duae capiuntur species, scilicet 
alalia , et psellismus. 

SPECIES PRIMA 

Alcdia 


S- 1695. I\ lalia est mutitas , sicut 
vox ipsa ostendit , composita ex particula 
negativa a , et loquela , graece XaXia. Di- 
citur etiam a v a vilia, seu verba articulandi 
impotentia. Plures sunt qui vocis sonos e- 
mittunt, sed verba formare non possunt: 
alii sunt ab ortu surdi , stupidi , bebetes , 
melancholici , percipiendi aliquid impoten- 
tes; memoria, imaginatione, judicio orbati, 
unde nutrices in proferendis verbis ab ipsa 
pueritia imitari nequeunt. Mutitas fere sem- 
per symptomatica est, si illa excipiatur, quae 
ab actione substantiarum veneficarum pro- 
ducitur, et traumatica. Muti voce et gestu 
exprimunt ideas , quia loqui non possunt. 
Surdi et muti sunt ingenio praestantes, aliis- 
que sensibus exquisitissimis gaudent Hinc 
loqui docentur. Primus , qui ad mutos lo- 
quelam docendos se applicuit, fuit Amman 
Amstelodami; postea ut notum est alii plu- 

res. Loqui docetur per miinesin , graphen, 
et glossan. Mimesi omne objectum gestu 
exprimitur ; graphe etiam notiones compa- 
rantur , praecipue si glossa accedat. Sed 
quamvis surdi, et muti ad loquendum per- 
veniant, eorum loquela semper molesta est 
et gutturalis. 

§. 1696. Frequens est mutitas, quae 
nascitur a vitio linguae, quae est primarium 
loquelae instrumentum , ut ab hujus paraly- 
si, quae cognoscitur , cum muti linguam 
movere non possunt , et aegre deglutiunt. 
Haec linguae paralysis saepe sequitur apo- 
plexiam, et hemiplegiam. Est difficilis cu- 
rationis , quae pro variis caussis dissimilis 
est. Venit etiam mutitas, a brevitate et lon- 
gitudine frenuli , in quibus casibus curatio 
in illius sectione consistit. Interdum a mor- 
bis probciscitur , qui non solum invadunt 
linguam, sed etiam alias partes, ut est epi- 
glottidis durities, ossis hyoidei deformatio. 

SPECIES SECUNDA 

* > * * • 

Psellismus 

$. 1 697. P sellismus est difficultas, aut 
impossibilitas aliquas syllabas « aut litteras 
pronuntiandi. Hac -vitium dicitur etiam mo- 
gilalia , a aoyiQ aegre , et XaXiui loquela. 
Nascitur a vitiis loquelae, et vocis ; a vio- 
lentiis cerebro illatis; a vitiosa educatione; 
a prava consuetudine ; a venere ardenter 
cupita; ab evidenti affectatione. Plures hu- 
jus exstant varietates ut psellismus ischno- 
phonia ; rottacismus ; lambdacismus; trau- 
lotes; balbuties; mogilalia ; jotacismus; etc. 
Secundum Nosologos hujusmodi varietates 
totidem sunt psellismi species. 

1 698. Vocatur ; spsellismus ischno- 
phonia , lo^vorpavia, latine haesitatio, dum 
homines in pronuntiandis quibusdam litte- 
ris haereant ; quod evenit dum gutturales 
litterae occurrunt, ad quas exprimendas illi 
videntur singultire : quamvis ischnophonia 
vocis tenuitatem significet, ut apud Hippocr. 

1. Epulem. adnotante Galeno in Comm. I- 
gitur hoc loquelae Titio affecti in proferen- 
dis yerbis aliquam syllabam repetere viden- 
tur , dum aliquo modo, vultum distorquent. 
Ideo si velint cavillationem exprimere, vul- 
tus distorsionibus cacavillalionem dicunt. 
Aer enim qui debet exire, a velo palatino, 
uvula, et linguae basi retineri videtur. Dif- 
ficiliter hujusmodi vitium superatur ; licet 
nisu perorationis , cautus , sermonis inter- 
dum imminuitur, et submittitur, sicut plu- 
ries observatum est. 

§. 1699. Psellismus rotlacismus est pra- 
va pronuntiatio litterae II, praecipue id iqua 
asperitate. In praesens hoc loquelae vitium 
non videtur indecorum, et hinc hoc inulti 
affectant , ut quandam sibi in loquendo 
gratiam concilient. Ubi vere exstat, argui- 
tur linguae crassitudo el tarditas ; sed caus- 
sa ut plurimum est in apice linguae,. qui 
versus basim dentium maxillae inferioris 
adigitur , dum versus palatum debet porri- 
gi , et sursum flecti linguae basis , ut aer 
versus nares reprimatur. Nasci vero potest 
ex vitiis organorum loquelae, ut brevitate, 
Torn. VIII. T 

crassitudine, flaccidilate, debilitate linguae, 
et prava conformatione palati. Ut expeditum 
est hoc subjicere vitium si a consuetudine 
et ab affectatione oriatur ; sic difficile, si ab 
organorum loquelae vitiis , maxime haere- 
ditariis proveniat. 

§. 1700. Dicitur psellismus lambdaci- 
smus vitium linguae balborum et blaesorum 
proprium , quo geminatur littera R. , aut 
hujus litterae loco pronuntiatur L. Male 
etiam exprimitur littera L., quod saepe eve- 
nit ob laxitatem linguae. Propter stricturam 
fraenuli male proferuntur litterae R et L., 
unde necesse est illud secandum. Hae enim 
litterae liquidae dicuntur, quia liquide expri- 
muntur ; quod heri non potest, ubi lingua 
est ponderosa, flaccida, aut impedita ad se 
antrorsum et sursum dirigendam. Interdum 
etiam musculi styloglossi debilitate afficiun- 
tur, et tum ad hoc vitium contribuunt. 

§.1701. Psellismus traulotes, rp« uAoti?^' 
latine blaesitas , est loquelae vitium , quo 
quaedam consonantes durae molliter profe- 
runtur. Blaesitas etiam non semper realis 
est , sed plures volunt comparere blaesi , 

quia credunt, eorum sermoni majorem gra- 
tiam conferre. Apud pueros frequens est 
blaesitas , quae progressu aetatis effugit. Pro- 
pter dentium defectum omittuntur aut le- 
niuntur litterae dentales , ut D. T. Ob lin- 
guam nimis latam non rite exprimitur li- 
tera K , et hujus loco profertur littera T. 
Per hanc rationem sublevari prompte non 
potest linguae apex , et hinc sequitur defe- 
ctus litterae R. 

§. 1702. Psellismus balbuties est diffi- 
cultas pronuntiandi verba litteris labialibus 
composita. Hinc hae litterae , ut B. M. P. 
repetuntur, aut ponuntur ubi esse non de- 
bent Ebrii propter tremorem labiorum et 
linguae labialibus litteris abundant. Labeo- 
nes si non satis aperiunt os, balbutiunt. In- 
fantes ob dentium defectum , fere tantum 
eorum labiis consonantes exprimunt. 

§. 1703. Psellismus mogilalia est im- 
potentia litteras labiales proferendi, ut ob- 
servandum est in illis qui alterutro labio 
carent. Labro leporino laborantes vix pos- 
sunt efferre litteras B. M. P. , maxime si 
dentes anteriores desiderentur. 

T 9 

§. 1 704. Psellismus jotacismus est dif- 
ficultas litteras gutturales enuntiandi. Fre- 
quens est hoc Titium ubi- palatum perfodi- 
tur , quod aliquatenus emendatur , argen- 
teae laminae applicatione. 

GENUS UNDECIMUM 

Irregularitas motus voluntarii musculorum. 

§. 1 705. ]\dusculi voluntatis imperio 
inservientes saepe praeter naturae ordinem 
contrahuntur , relaxantur , moventur , un- 
de plures nascuntur morbi, qui praeter ir- 
regularitatem motus voluntarii, aliis speci- 
ficis characteribus distinguuntur . Etenim 
interdum partes corporis aut sensu, aut mo- 
tu , aut utroque orbantur ; aut sensus in- 
terni et externi deperduntur, eodemque tem- 
pore contrahuntur , et relaxantur musculi; 
interdum invadit spasmotica rigiditas , et 
immobilitas musculorum , interpolatis mo- 
tibus convulsivis, plerumque sensibus omni- 
bus remanentibus ; interdum corripit rapi- 

da membrorum oscillatio , quae brevissimo 
temporis intervallo elevantur et deprimun- 
tur , aut in partes oppositas diriguntur; in- 
terdum urgent contractiones convulsivae , 
gesticulationibus et contorsionibus scurra- 
rum similes. Nos itaque de praecipuis hisce 
morbis sermonem habebimus. 

SPECIES PRIMA 

Paralysis. 

D 

$. 1706. JL aralysis, ■xafuiXvoLci a na - 
paXvo resolvo, est abolitio sensus, aut mo- 
tus, aut utriusque in variis corporis parti- 
bus. Hinc vocata etiam fuit dissolutio, col- 
lapsus. Dividitur in primariam, symptoma- 
ticam , secundariam , traumaticam ; simpli- 
cem , complicatam , completam et incom- 
pletam. Dicitur completa, si sensus et mo- 
tus amittitur ; incompleta si aut sensus, aut 
motus tantum deperditur. Haec est fre- 
quens a musculorum vitio nata , et e- 
tiam dicitur spuria. Saepe enim musculi ab- 

sceduut a statu naturali aut nervorum cul- 
pa , aut defectu irritabilitatis , integritatis , 
et roburis fibrarum- Praeter expositam divi- 
sionem paralysis secundum gradum, et se- 
dem distribuitur. Cum itaque non abolitio, 
sed solum sensus et motus imminutio obser- 
vabilis est , vocatur paresis ; quamvis alii 
hoc nomine artuum inferiorum resolutio- 
nem indicant; alii atoniam intestinorum post 
narcoticorum usum ; alii exim Aretaeo ve- 
sicae urinariae resolutionem , cum scilicet 
non amplius potest retineri mina. Cum au- 
tem in uno corporis latere amittitur sensus 
et motus dicitur hemiplegia : cum in sin- 
gulis partibus sub capite positis, paraplegia, 
integra manente circulatione, et respiratio- 
ne ; licet plures hoc nomine paralysin me- 
dietatis corporis transverse sumptae intelli- 
gunt. Semper vero paraplegia habuit varias 
significationes, quia secundum Hippocratem 
indicat paralysin alicujus partis , quae a 
praegressa apoplexia , et epilepsia proveniat; 
secundum Galenum solam paralysin linguae. 

§. 1707. Hujus morbi symptomata ge- 
neralia, et particularia sunt. Saepe vero non 

desunt prodroma, ut capitis gravitas, ver- « 
tigines , memoriae imminutio ; variarum 
partium motus difficilis , pondus , torpor , 
formicationis sensus , frigus , tremor, anae- 
sthesia. Sed cum aggreditur morbus sine pro- 
dromis , improviso sensus et motus partium 
amittitur. Cum non desunt prodroma , ac- 
cedente morbo , augetur stupor, torpor, for- 
micationis sensus, tremor ; corripiunt con- 
vulsiones ; deficiunt motus et sensus ; par- 
tes tandem paralyticae fiunt molles , atro- 
phicae ; oedematosae ; pulsus rari , molles ; 
interdum frequentes , inaequales ; cutis ple- 
rumque evadit arida , pallida; difficiliter di- 
geruntur alimenta; progressu temporis non 
solum affectae partes consumuntur, sed bre- 
viores fiunt , et incurvantur ; calor anima- 
lis est persaepe naturali minor , interdum 
major cum aucto arteriarum motu, vena- 
rumque turgore. Haec sunt generalia sym- 
ptomata. Diversa autem sunt particularia pro 
variis partibus, quas obsidet morbus. In he- 
miplegia laedi solent visus , et auditus ; in 
unum latus oculus et os torquetur ; mi- 
nuitur memoria , et judicium ; impeditur 

• loquela; risus et fletus alternantur. Haec ve- 
ro symptomata contingunt , cum allicitur 
caput ; secus resolvitur pars dextera , aut 
sinistra corporis pars, et ut plurimum ma- 
gis brachium , quam inferior extremitas. In 
hemiplegiaco latere observantur motus con- 
vulsjvi , involuntarii , rigiditas ; interdum 
convulsiones agitant oppositum latus; sphin- 
cteres vesicae urinariae modo paralytici, mo- 
do iinmunes; in allecto latere lente crescunt 
capilli , ungues , et pulsus saepe debilior , 
interdum irregularis ; et in hoc etiam de- 
prehenditur ephidrosis , atrophia , oedema. 
Aliquando paralysis circumscribitur in fa- 
cie ; saepe in uno latere ; saepissime in de- 
xtero. Tum facies trahitur versus latus sa- 
num , et hinc risus sardonicus; extenuatur 
memoria, et judicium ; loquela indistincta; 
impotentia corrugandi frontem , supercilia, 
et claudendi et aperiendi palpebras, et ele- 
vandi superius labium , angulum oris , na- 
si alam , et dilatandi uares , et impedien- 
di effusionem salivae et rejectionem cibo- 
rum ; raro inhibetur masticatio ; anaesthe- 
sia. In paralysi extremitatum superiorum aut 

omnes , aut aliqui musculi manent paraly- 
tici , ideoque peragi non possunt humeri , 
antibrachii, carpi , digitorum motus; laxan- 
tur etiam ligamenta , unde spontaneae lu- 
xationes sequuntur. Cum autem paralysis 
extremitates inferiores aggreditur, et perfe- 
cta est , non solum omnino sensus motus- 
que deficit , sed progressu temporis flacce- 
scunt musculi , et absumuntur. Sed saepe 
hujusmodi paralysis imperfecta est, et tum 
ut plurimum non bene expediuntur motus 
harum extremitatum. Cum paralyses obsi- 
dent internas partes non adeo facile cogno- 
scuntur , quamvis caussarum et sympto- 
matum indago , et laesae illarum partium 
functiones eas revelent. 

J. 1708. Statuit Boerhaave caussam pro- 
ximam paralysis impeditum fluxum liquidi 
nervei a cerebro ad musculum paralyticum, 
aut fluxum liquidi arteriosi per eundem 
musculum. Revera si impediatur nervorum 
et vasorum functio necessario sequitur pa- 
ralysis. Ubi vero hic morbus primarius est ab 
ipso cerebro habet originem , ab amissa Scili- 
cet nervorum cerebralium potestate. Ad hunc 

disponit aetas infantilis, vel senilis; sexus ma- 
sculinus; temperamentum sanguineum, cho- 
lericum ; jus haeredi tarium ; obesitas; ner- 
vei systematis debilitas. Eum autem excitant 
plethora ; suppressio cursuum haemorrhoi- 
dalis , menstrualis , lactis ; vita mollis et 
iners , assidua studia ; animi patliemata, ut 
tristitia, ira, terror; exercitatio quarundam 
artium ; exhalationes metallorum, et plum- 
bi , mercurii , arsenici ; fumus carbonum. 
Si vero paralysis symptomatica sit et secun- 
daria , oritur a pluribus morbis sive acutis, 
sive chronicis , ut a diathesi scrophulosa , 
rheumatica , venerea ; vitiis viscerum abdo- 
minalium ; tumoribus cerebri , et effu- 
sionibus in hoc viscere variae indolis; di- 
storsionibus spinae ; ligamentorum cras- 
situdine, quae vertebras inter se ligant; spi- 
nae curvamine propter hujus mutatam po- 
sitionem; vertebrarum carie; tumoribus pu- 
rulentis pulmonum; vermibus; dysenteria; 
apoplexia ; colica pictonum ; retrocessione 
podagrae, impetiginum; et aliqua metastasi. 
Paralysis autem traumatica inducitur a vul- 
neribus , et laesionibus nervorum , cerebri, 

et medullae spinalis. Ab hisce caussis intel- 
1 igitur; esse caussam paralysis, quidquid im- 
pedit nervorum actionem a cerebro ad or- 
gana motus, et efficit, ut principium vitae 
aut non distribuatur , aut prorsus exhau- 
riatur. Cum vero paralysis est imperfecta 
nascitur a laxitate fibrarum muscularium, 
aut ab earum imminuta irritabilitate. Hinc ad 
hanc paralysin proclivas sunt in mastrupatio- 
nis vitium, et eflraenatam venerem projecti, 
et cacochymici , scorbutici , intemperantes. 

§. 1709. Quaevis paralysis non gravis 
vix sanari potest ; gravior ut plurimum non 
potest. In sensili aetate difficile debellantur 
paralyses ; in infantili sperandum puberta- 
tis tempore. Quo magis caussa urget circa 
oblongatam , et cervicalem medullam eo 
magis paralysis discrimine plena est. Mi- 
nus quidem periculosa, quae nascitur a sup- 
pressa nervorum vi propter sanguinis quan- 
titatem, et impetum. Aestate et vere faci- 
lius, quam autumno , et hyeme edomatur/ 
Ebrii paralysi capti , memoria et. ingenio 
exuuntur. Paralysis ab ictibus saepe lethalis 
est ; ut a carie vertebrarum ; aut a caussis 

substantiam cerebri, medullae oblongatae , 
spinalis, et nervorum laedentibus. Paraly- 
sis ex disrupto aut inciso nervo non admit- 
tit curationem. Scorbutica sanatur, si sub- 
mittitur scorbutus ; sic venerea , ni invete- 
rata, et gravissimis symptomatis stipata. Ge- 
neratim cum caussae non sint tam graves, 
paralysis vinci potest. Inquit Van-Swieten 
tom. III. §. 1064 S Facile autem patet, 
tunc sperari posse curationem paralysis, ubi 
encephali , medullae oblongatae , spinalis , 
nervorum , et fabricae musculosae integri- 
tas mansit , ac morbosa caussa impediverit 
tantum liberam determinationem caussae 
motus muscularis ab encephalo per nervos 
ad musculos. gs Cum vero paralysis corri- 
pit aliquod nobilissimum organum, ut ce- 
rebrum, cor, pulmones , lethalis est. Quae 
sinistrum latus periculosior illa quae dexte- 
rum latus invadit , et saepe intra anni spa- 
tium vehementius assultat. Paralysis artuum 
inferiorum expeditius illa artuum superio- 
rum resolvitur. Paraplegia crebro in apo- 
plexiam abit, quia est gradus paralysis apo- 
plexiae proprior; et ubi forte subigitur, in 

organis motuum et sensuum tam interno- 
rum , quam externorum graves perturbatio- 
nes relinquit ; unde aeger fere hebes, pu- 
sfllanimis , vertiginosus , obliviosus , pue- 
rascens. Hemiplegia timenda est , maxime 
si eam apoplexia genuit, quia in hanc rever- 
titur. Denique signa aut laeta sunt, aut tri- 
stia. Spectant ad prima memoriae integri- 
tas; affectae partis Calor , dolor , formicatio; 
febris modica horrore incipiens; motus con- 
vulsivus ; sudor universalis ; diarrhoea ; re- 
stitutio cohibitorum fluxuum. Etenim per mo- 
dicam febrem mobilis redditur , et aliqua 
stagnans materies expellitur , et non raro 
haec in aliquo corporis loco deponitur. Vio- 
lentia tremoris facit , ut immobile mobile 
reddatur. Sunt sudores; diarrhoeae utiles, 
quia morbosas materias ejiciunt. Sic dum 
paralaysis est recens, salivae largiter secre- 
ta et excreta utilis est. Etiam urina crassa 
cum symptomatum levamine bona est. Oe- 
dema in morbi declinatione propitium , si 
motus amissi affectarum partium redeant ; 
si excrementa non amplius invite egeran- 
tur ; si extenuata membra iterum uutrian- 

tur, vigeant, et ad pristinam formam re- 
deant ; si pulsus fiant aequales, et validio- 
res. Contra ad tristia pertinent inutilis su- 
dor; convulsiones in sano latere ; frigus la- 
borantis partis, et hujus oedma, flacciditas, 
atrophia, sensus omnino deletus; sphincte- 
res resolutio , unde faeces, lotium praeter 
voluntatem redduntur; complicatio cum a- 
liis morbis; gangraena et sphacelus afflictae 
partis, qui interdum ante mortem corripit. 
Signum vero imminentis mortis est tumor 
chronicus membrorum paralyticorum , qui 
sua sponte subsideat. Interdum devicta pa- 
ralysi , partes non possunt extendi , quia 
articulorum ligamenta, et musculi flexores 
per longum tempus non producti, breviores 
facti sunt, et obriguere ; et ideo hanc tan- 
tam contractionem vis musculorum exten- 
sorum superare nequit. Aliquando in ali- 
qua extremitate animadvertitur torpor et 
stupiditas; quae sunt saepe apoplexiae pro- 
droma signa. 

§. 1710. Sectione cadaverum inveniun- 
tur humores serosi , vel sanguinei diffusi 
in illam partem cerebri sedi morbi oppo- 

silam ; mutatio aliqua in substantia cerebri 
ipsius , ut induratio; striati corporis dege- 
neratio ; pus , quod interdum sacco conti- 
netur ; tumor ad pontem Varolii ; steatoma; 
non raro vertebrarum caries; ossificatio car- 
tilaginum intervertebralium ; sanguis , se- 
rum , ichor in vertebrarum specu diffusus; 
aliqua spinalis medullae mutatio , nempe 
induratio , consumptio , exiccatio. 

1711. Generarim si paralysis gene- 
retur ab hypersthenica diathesi , et impro- 
viso in robustis juvenibus contingat, et per- 
spicue corripiat caput, curanda est sangui- 
nis missionibus ex brachiis , pedibus, et ju- 
gulari vena , et arteria temporali ; cucurbi- 
tulis cruentis, et hirudinibus retro aures , 
et vasis, haemorrhoidalibus applicitis ; dein- 
de purgationibus ; rigidoque diaetae regimi- 
ne; contra si a diathesi hyposthenica, aggre- 
diaturque senes non conveniunt sanguinis 
missiones , nec purgationes , sed tantum 
aliquod relaxans , si multa sit alvi durities. 
Haec paralysis stimulantia tam interius , 
quam exterius admittit , ut arnica monta- 
na , castoreum , aether , aliqua vini dosis, 

diaeta nutriens : epispastica , rubefacientia, 
frictiones vel manu , vel panno laneo, vel 
strigili, vel tinctura cantharidum factae; fo- 
menta calida; urticatio; electrici tas, galva- 
nismus ; balnea calida vel simplicia , vel 
sulphurea, quae vero nunquam plethoricis 
conferunt , sed solum debilibus ; deambu- 
latio , devitato frigore , et humiditate. Ubi 
autem appetitus deest , et alimentorum co- 
ctiones lente et aegre fiunt , adhibeantur 
stomachica, et tonica. Quoniam in curatio- 
ne paralysis interest respicere sedem , si 
encephalica sit , et ab hypersthenica dia- 
thesi nata, fiant sanguinis missiones in par- 
te sana, et applicentur hirudines vasis hae- 
morrhoidalibus , et cucurbitulae cruentae; 
dentur purgantia levia , sed si haec non 
sufficiant , fortiora , ut jalapa , colocynthis 
diacrydium cydoniatum vel sulphuratum. 
Progrediente autem morbo, balneum tepi- 
dum aquae communis , vel salinae ; vesi- 
cans nuchae , vel setaceum. Sed ubi pul- 
sus fit mollis, facies pallida , et imminuun- 
tur vires , possunt flores arnicae montanae, 
et peruvianus cortex adhiberi. Iuyanl etiam 

decocta ad ciendam urinam , ut stipi- 
tum dulcamarae , smilacis chinae, guajaci: 
tempore autem veris succi expressi herba- 
rum recentium , sicut hederae terrestris , 
heccabungae , furnariae, nasturtii aquatici ; 
qui succi aut dentur simplices , aut cum 
laciis sero depurato , aut jure carnis vitu- 
linae. Si vero sedes paralysis sit in cervi- 
ce vel in dorso , et veniat ab hypersthe- 
nica diathesi , et recens sit , statim mitta- 
tur sanguis e brachii venis ; si haec sedes 
sit in lumbis , et osse sacro, sanguis prius 
e pedibus extrahatur , deinde admoveantur 
cucurbitulae cruentae , et hirudines prope 
spinae latera , et venis haemorrhoidalibus, 
et aliqua administretur purgatio. Progressu 
morbi apponantur super vertebras et ad 
latera striae emplastri vesicatorii ; et usur- 
pentur diuretica , et diapnoica. Si morbus 
reluctans , et aeger sit juvenis , utilis esse 
potest mercurius sub forma unguenti, cujus 
ad spinae latera unctiones fiant ; et etiam 
interius detur mercurius dulcis. Si autem 
paralysis ab hyposthenica diathesi depen- 
deat , nec sanguinis missiones , nec purga- 
Tom. VIII. V 


Digitized by Google 



306 

tiones praecipiantur , sed decocta florum 
amicae, et peruviani corticis; adjician- 
tur vesicantia ; fiant balnea calida, potis- 
simum sulphurea , et aliquod linimentum 
volatile. Interdum paralysis provenit ab os- 
sificatione cartilaginum intervertebralium , 
et tum apud locum affectum ulcera artifi- 
cialia inurantur; balnea calida sulphurea; 
extractum aconiti napelli praescribantur . 
Interdum caussa est atrophia medullae spi- 
nalis , et tum expedit tonicum regimen , 
praesertim 'lac asininum. Nostris diebus ob 
actionem , quam habet in spinalem medul- 
lam, adhibetur nux vomica, quae cum alea 
plena sit , sicut plura demonstrant exem- 
pla , maximam exposcit cautelam. In para- 
lyses partium plurima sunt remedia, quae 
nimis longum esset recensere. Inter vero effi- 
caciora sunt aquae thermales , quae aut vehe- 
menter prosiliunt, aut ab alto super affectam 
partem labuntur, unde haec excitatur, et 
concutitur ; flagra; urtica ; vinacea recentia; 
balnea recens mactati animalis ; vapor spi- 
ritus vini. In paralysin palpebrarum stilli- 
cidium -vel aquae communis , vel therma- 

Iis , quae etiam haurienda est : in paraly- 
sin linguae oleum cinnamomi stillatitium, 
cujus aliquot guttae saccharo exceptae po- 
nantur super linguam; frictiones super lin- 
guam ipsam spiritu cerasorum nigrorum : 
in paralysin extremitatum inferiorum lau- 
datur hodie extractum ex radice rhus radi- 
cantis , vel rhus toxicodendri , cujus dan- 
tur duo grana usque ad sex ter aut qua- 
ter de die. Usque ab anno 1788. Dufresnoy 
edidit opusculum , quo celebratur extra- 
ctum , aut aqua destillata , aut infusio fo- 
liorum rhus toxicodendri in paralysin ex- 
tremitatum inferiorum , et in cutis macu- 
las. Haec vero remedia discrimine plena sunt; 
nam eorum ipsa praeparatio gravia saepe 
inducit mala. Interdum in curatione para- 
lysis , quae remediis obstat, haec juvat mu- 
tare , et etiam opposita experiri. Etenim in 
curatione ex. gr. paralysis linguae modo apta 
sunt stimulantia , modo nocua , et magis 
confert venarum raninarum sectio. Ita in 
aliis casibus modo utilia sunt balnea cali- 
da , modo frigida ; ideo remediorum adno- 
lentur effecta , an scilicet bona sint , vel 

mala. Inquil Van-Swieten loc. cit. pag. 387. 
zs Nec desunt observationes numerosae, quae 
docent plurimis incassum tentatis , etiam 
balneis calidis, curatas fuisse paralyses per 
frigida balnea ; et in primis si cataractae 
labentis ex alto aquae supponatur affecta 
pars. E- Animadvertere vero non linquo , 
quod si balneum frigidum tentare velimus, 
incipiendum est ab immersione., et post 
hanc ponatur aeger in calido lecto. Paul- 
lalim per exiguum tempus ille maneat in 
balneo frigido , ut ad hoc tolerandum as- 
suefiat. Paralysis autem symptomatica mul- 
tiplici modo curatur. Si enim est sympto- 
ma febrium intermittentium exposcit cor- 
ticem peruvianum; si vermium atithelmin- 
thica , et purgantia ; si flatuum carminali- 
va , et etiam purgantia ; si luis venereae 
mercurium interius et exterius adhibitum, 
ut in paralysi sphincterum ani et vesicae 
urinariae litus mercuriales. Saepe si post 
paralyses supersunt contracturae , et rigi- 
ditates membrorum, opem ferunt emollien- 
tia , linimenta ex adipe et ossium medulla, 
vapores aquae calidae , sicci calores a Gel- 

so lib. II. cap. XVII. laudati. Utiliter etiam 
ponuntur aegri in ventre animalium recens 
mactatorum. Denique optima est , si fieri 
potest , modica corporis exercitatio ; animi 
quies ; purus et siccus afir ; omnium caus- 
sarum fuga. Interdum dum omnia nequic- 
quain experiuntur auxilia, si aegri in loca 
salubriori aere perflata migrent, saepe sen- 
sum et motum mirandum in modum recu- 
perant. 

SPECIES SECUNDA 

i 

Epilepsia 

$. 1712. Epilepsia est subitanea amis- 
sio sensuum internorum et externorum cum 
vehementi contractione, et relaxatione mu- 
sculorum voluntatis imperio famulantium. 
Propter amissionem sensuum non recordan- 
tur aegri quae tempore paroxysmi contin- 
gunt. Epilepsia est graecum nomen, quod 
proficiscitur ano rS sniku.p.fiaveiv, scilicet a 
comprehendendo, quia vulgo credebatur Dae- 
mon aegrum possidere atque agitare. Huic 
morbo auctores dederunt plura nomina ; 

nam Hippocrates morbum sacrum vocavit; 
alii morbum herculeum, quia fabulae hoc 
mortuum esse Herculem lingunt, cum ve- 
stem sanguine Centauri infectam induisset , 
quam ad eum misit Dejanira ; Plato mor- 
bum diviuum, quoniam partem divinam a- 
nimae corripit; alii caducum, quia si quis 
eo deprehendatur , cadit humi ; alii co- 
mitialem , quia concidente epileptico su- 
spendebantur comitia , aut forsan per aliam 
rationem , sicut tradunt interpretes. 

$. 1713. Est epilepsia primaria, sym- 
ptomatica , secundaria, sympathica, trauma- 
tica , haeredilaria; perfecta, vel imperfecta; 
simplex , vel complicata. Primaria dividitur 
in hypersthenicam , et hyposthenicam : est 
perfecta si omnibus propriis symptomatibus 
stipatur, contra imperfecta. Symptomatica 
nascitur a morbis vel acutis, vel chronicis, 
unde variis nominibus appellatur , ut epi- 
lepsia hypochondriaca , melancholica , ga- 
strica , verminosa , uterina , febricosa, ex- 
anthematica, syphilitica , arthritica, etc. E- 
pilepsia primaria est diuturnus morbus, qui 
per vices remeat ; sed si recens et perfun- 

ctorie corripiat, dicitur eclampsia, qualis cre- 
bro observatur in pueris dentitionis tempo- 
re , aut a retento meconio , aut a ventri- 
culi ariditatibus , aliisve caussis. Epilepsia 
saepissime cum morbis chronicis, raro cum 
acutis complicatur. 

§■ 1714. Interdum epilepsiam praece- 
dunt signa prodroma, ut lassitudo univer- 
salis , torpor , insueta tristitia , memoriae 
defectus , capitis gravitas , vertigo , tremor, 
sternutamenta , loquendi difHcultas , som- 
nus profundus, aut impossibilitas dormien- 
di , scintillae prae oculis micantes, lacry- 
matio , tinnitus aurium visa horribilia, pro- 
pensio ad iram , facies a naturali deflectens, 
tumescentes palpebrae , arteriae temporales 
vehementer vibrantes, frequentes oscitatio- 
nes , sensus formicationis , nausea , salivae 
fluxus, interdum avida fames, odores non per- 
cepti quales revera sunt, constrictio pectoris, 
ventris durities, palpitatio cordis, urina a- 
quea. Subinde paullo ante paroxysmum do- 
lor 'urget alicujus partis, sive sit spasmus 
physodes, sive crampus, sive perceptio aurae 
frigorificae , quae fulminis instar fertur ad 

cerebrum, et accessionem epilepsiae praever- 
tit. Subinde vero sine expositis signis epi- 
lepsia iuvadit , cujus paroxysmi saepe no- 
ctu contingunt. Homines concidunt orbati 
sensibus ; musculi totius corporis convel- 
luntur , et inter reliquos digitos retrahitur 
pollex. Hujusmodi convulsiones et mem- 
brorum agitationes sunt aliquando tam ve- 
hementes, ut illa distorqueantur, et luxen- 
tur. Rotatur caput, et nunc ad scapulas re- 
ducitur , nunc ad sternum flectitur ; ma- 
xilla inferior saepe distrahitur. Subinde epi- 
lepsia capiendus, prius quam cadat in gy- 
rum agitur: subinde sui) paroxysmo tristes 
emittuntur ejulatus , vociferatio , clamor , 
confusa verba. Hinc dyspnoea, sibilus, ster» 
tor, singultus, borborygmi, vomitus; facies 
rubra , aut pallida, livida , tumida ; liugua 
exit ab ore , quae saepe inter dentes con- 
stricta , sauciatur ; in gravioribus casibus 
sum voluntate egeruntur faeces, urinae, se- ** 
men ; pulsus saepe magnus , fortis , creber; 
sed in initio paroxysmi saepe exilis, celer, 
et versus finem plenior , tardior , debilis ; 
oculi aperti, fixi, et adeo interdum distor- 

(pientur , ut post paroxysmum lusciosi et 
truces remaneant ; frons irati liominis instar 
corrugata ; fere nunquam ex ore, vel ex na- 
ribus deest spuma, praecipue versus paro- 
xysmi finem ; sudor capite , collo , totoque 
corpore manat ; nonnunquam retrahuntur 
testes modo cum erectione, modo sine ere- 
ctione penis. Paroxysmus cessat aut post 
pauca temporis momenta, aut post longum 
tempus , aut post aliquot horas , et tum la- 
xantur membra, et conquiescunt; non am- 
plius turgent venae frontis, temporum, col- 
li; mens stupet, et torpescit; labia nigre- 
scunt , et hiant ; saepe manet sopor , lan- 
guor , moeror * timor ; sanguis exit a sau- 
cia lingua ; redeunt voluntarii motus; nul- 
la recordatio rerum praeteritarum ; a pa- 
roxysmo recollecti solum de capitis, pecto- 
ris , membrorum dolore , et maxima debi- 
litate queruntur. Non semper vero haec post 
paroxysmum observantur, sed qui eum pas- 
si sunt, comparent laeti, appetunt alimen- 
ta, et haec bene digerunt, et somnum ca- 
piunt tranquillum. Tempore paroxysmi ad- 
uri possunt membra , quin aegri dolorem 

ustionis persentiant, licet ustio igne ardenti 
fiat. Epileptici paroxysmi periodice redeunt, 
scilicet singulis annis , mensibus, hebdoma- 
dis , diebus ; et etiam pluries in die , aut 
ordinate, aiit inordinate. Cum epilepsia est 
symptomatica observantur signa morborum, 
ex quibus originem habet. Itaque si sit sym- 
ptoma affectionis gastricae, non desunt ru- 
ctus acidi, nidorosi, rancidi; ventris flatus, 
borborygmi ; pravus oris sapor, nausea, vo- 
mitus , dejectiones ; post assumptum ali- 
mentum anxietas , augmentum symptoma- 
tum, dolores abdominis: si vermium, pru- 
ritus narium, pallor, sternutamenta, rubo- 
res faciei fugaces , mydriasis , pavores in 
somno, animi deliquia, dejectiones cinereae 
argillaceae, mucidae, tormina, dolores co- 
lici, abdominis meteorismus, tensio, expul- 
sio vermium : si affectionis hepatis , et cal- 
culorum felleorum, hepatalgia, icterus, ten- 
sio dextri hypochondrii quod saepe tactum 
non tolerat: si acidi lactis in pueris, excre- 
menta viridia , acidum odorem spirantia , 
caseosa, vomitus, diarrhoea : si retenti me- 
conii , flatus, ventris tumor, ejulatus, al- 

vus adstricta : si di ffi cilis dentitionis, calor 
et dolor gingivarum, ptyalismus, inquietu- 
do, capitis gravitas , genarum rubor , sitis, 
febris. 

§. 1715. Interdum epilepsia simulatur. 
Ut simulatio deprehendatur, plura animad- 
vertenda sunt. Concidunt simulantes in lo- 
co idoneo, ne sibi afferant damnum; deest 
adductio pollicis ad manuum volam; si ap- 
plicetur ignis , dolor ustionis sentitur ; pa- 
roxysmi sunt artificiose protracti ; post pa- 
roxysmum nil superest, quod confirmet mor- 
bum esse verum. Etenim epileptici in- 
sultus veri , breviores sunt ; hisce absolu- 
tis , minuitur corporis calor ; erumpit uni- 
versalis sudor ; pulsus est irregularis ; uri- 
na aquea ; moratur aliquid in vultu, quod 
morbi veritatem ostendit , ut oculi vacil- 
lantes , intuitus ferox , dilatatae pupulae. 
Cum genuini epileptici insultus frequenter 
repetuntur, et longi sunt, consequitur exte- 
nuatio, praesertim brachiorum, et crurum. 
Attamen multi sunt qui optime epilepsiam 
simullant , et actionem ipsius ardentis ignis 
sustinent. Itaque omnes indagines , et in- 

terrogationes fiant, ut a responsionibus ri- 
te judicare possimus. Quoniam res summi 
momenti est, perspicuum juvat referre exem- 
plum , quod scriptum reliquit Sauvages 
Nosolog. Method. Tom. I. pag. 582."!=: Puel- 
la septennis epilepsiam simulabat tam ap- 
posite , ut nemo in nosocomio generali do- 
lum suspicaretur: interrogata num sentiret 
auram ex manu ad humerum , inde ad dor- 
sum et feinur, ea annuit; praescripsi usum 
verberum , quo audito , sanata est. S . 

§. 1716. Cavendum est, ne epilepsia 
cum hysterismo confundatur. Fere nunquam 
hysterismus ante pubertatem observatur ; 
spuma ex ore est paroxysmorum epileptico- 
rum propria , et non hystericae affectionis, 
quae evidentibus characteribus distinguitur, 
ut copiosa excretione aqueae urinae; globo 
ad fauces ascendente , qui vocatur hysteri- 
cus , etc. Differt etiam epilepsia a simpli- 
cibus convulsionibus, sub quibus illaesi ma- 
nent sensus , et animi facultates , maxime 
memoria; deest spuma ex ore, et adductio 
pollicis. Epilepsia praeter abolitionem me- 
moriae est morbus chronicus, et periodicus 

ideo differt ab eclampsia, quae consistit in 
insultibus coimitaivis , quamvis hi aliis epi- 
lepsiae symptomatibus consociantur. Hujus- 
modi eclampsiae insultus veniunt ut plu- 
rimum in cursu aliorum morborum, ut fe- 1 
briuin nervosarum , et verminosarum , en- 
cephalitidis , dentitionis , etc. 

1717. Epilepsiae caussa proxima nos 
fugit. Illa quidem est in cerebro , sed non 
intelligitur quae ipsa sit. Eam statuebat Cul- 
len in morbosa affectione quoad cerebri vim 
ab actione caussarum morbosarum excitata. 
Sed quid certi dicere possumus de morbo- 
so cerebri statu , qui inducere potest epi- 
lepsiam ? Tamen cum liaec sit morbus, qui 
aut robustos , aut debiles corripit , proxi- 
ma caussa esse videtur morbosa sensibilitas, 
quae vel a plethora, vel a debilitate exci- 
tatur. Quod in cerebro adsit auctus sensi- 
bilitatis gradus signa prodroma , et consti- 
tuentia morbi , et caussae remotae demon- 
strant. Caussae enim praedisponentes sunt 
aetas infantilis , pubertas , juventus ; hae- 
redi lavia labes ; sexus , quia in hominibus 
frequentior epilepsia est ; maxima ingenii 

■perspicacia ; clima frigidum ; tempus ver- 
nale , unde Hippocr. lib. HI. aphor. 20 in- 
ter vernales morbos epilepsiam numerat. 
Caussae excitantes sunt quae agunt in ce- 
rebrum, idque irritant, debilitant, ejusque 
sensibilitatem augent, ut insolatio ; abusus 
vini , et spirituum ; animi pathemata , ut 
gaudium, terror, timor, amor, ira; coitus 
frequens , ardens , impropriis horis , maxi- 
me post' pastum institutus ; mastrupatio ; 
venena ; nimia studia ; odores fragrantes ; 
profusae haemorrhagiae , aut illae consuetae 
repressae. In pueris caussae frequentes sunt 
pravum lac ; difficilis dentitio , et eruptio 
dentium, maxime caninorum. Crebro etiam 
in caussa sunt cerebri , et cranii vitia , ut 
in illo tumores ; aquae diffusae, aut colle- 
ctae; concretiones; polypi: in hoc ossium 
componentium deformitas. In epilepsia sym- 
ptomatica cerebrum est bene constitutum , 
sed vitia adsunt in longinquis partibus, ut 
in visceribus, ossibus , vasis , nam epilepsia 
saepe nascitur ab affectionibus inflammato- 
riis , gastricis , verminosis , nervosis , Vene- 
reis , calculosis , exanthematicis. Epilepsia 

secundaria ut plurimum oritur a retroces- 
sione morborum cutaneorum. Traumatica 
non solum abietibus, vulneribus, fractu- 
ris, concussionibus capitis; sed etiam alia- 
rum partium , ut testium, columnae ver- 
tebralis, extremitatum. 

$■ 1718. Generatim epilepsia est mor- 
bus longus et periculosus , qui repetit ac- 
cessus , facile transit in apoplexiam, et in- 
terdum prima accessione interimit. Inter- 
dum non solum est longus et periculosus, 
sed comitatur quamdiu vita manserit. Ut 
plurimum post imminutam suffocationem, et 
spumae ex ore, et naribus expressionem inci- 
piunt imminui convulsivi motus, respiratio 
fit liberior, accedit somnus, et post somnum 
excitatio. Epilepsia , quae absque praece- 
dentibus signis corripit, raro sanabilis est; 
nunquam vincitur haereditaria , et conge- 
nita ; symptomatica , et sympathica recens 
non raro sanatur. Quae venit a gastricis im- 
puritatibus , et a vermibus , aut a caussis 
accidentalibus magna probabilitate supera- 
tur : venerea saepe vincitur : scrophulosa , 
rachitica ut plurimum eludit artis conamina; 

non emendatur, quae venit a prava solidorum 
conformatione. Senes plerumque pereunt ; 
pueri circa pubertatem liberantur, infantes 
culpa lactis, vel retropulsae impetiginis epi- 
leptici, possunt ad sanitatem venire, si corri- 
gatur lac , aut impetigo advocetur ad pro- 
priam sedem. Inquit Hippocr. Sect. II. Aplio- 
rism. 45. P2 Epileptici pueri mutatione ae- 
tatis , regionis , et victus liberantur. S- Ex- 
perientia confirmatur , epilepsiam , quae a 
quinto vel sexto vitae anno inceperit, tem- 
pore pubertatis evanescere. Epilepsia recens 
facilius , quam diuturna , et chronica sana- 
tur. Idem Hippocr. de morbis puerorum XIII. 

1 5. notavit es Quum aetatem adeptus fue- 
rit morbus non amplius curabilis est es Spe- 
randum etiam est , si paroxysmi rariores , 
et mitiores sint; contra timendum. Dum e- 
nim epilepsia frequenter revertitur , magis 
laedit memoriam et intellectum , ac saepe 
abit in imbecillitatem , et dementiam. No- 
cturna epilepsia est curatu difficilior. Si ae- 
ger aurae frigidae perceptione accessum epi- 
lepsiae praesentiat ; si post paroxysmum in 
utrumvis oculum dormiat, cibi appetentiam 

habeat, sit mentis et corporis alacer, et fe- 
liciter perfungatur functionibus , spem fo- 
vere debemus ; ex adverso si convulsiones 
sint violentiores ; respiratio admodum labo- 
riosa; vultus lividus; et functiones omnes 
pervertantur. Inter pessima signa habendus 
est sensus venientis accessionis non ab extre- 
mitatibus , sed a capite incipiens ; sic epi- 
leptici insultus in statu febrium acularum 
et exanthematum contingentes. Dantur exem- 
pla sanationis , si ad cubitum superveniat tu- 
mor ; aut cholera , dysenteria, haemorrha- 
giae, morbi cutis: e contrario si epilepsia suc- 
cedat inflammationi cerebri , maniae , me- 
lancholiae diuturnae, ut plurimum insana- 
bilis est. Epilepsia , quae in puellis circa 
mensium eruptionem contigerat , sub ge- 
statione, et praesertim partu, aggressum ite- 
rat. Aliquando epilepsia solvitur itineribus; 
mutatione caeli ; vitae generis; supervenien- 
tibus exanthematibus vel impetiginibus, ut 
herpete, scabie, erysipelate ; febribus inter- 
mittentibus , acutis ; exulcerationibus; hae- 
morrhoidum fluxu , aliisque haemorrhagiis. 
Saepissime iu apoplexiam , paralysin com- 
Tom. VUI X 

mutatur. Gutta serena epilepsiae superve- 
niens est crehro mortis , vel ferociae mor- 
bi signum. Frequentissime epileptici melan- 
cholici fiunt, et contra. Haec foenomeno- 
rum vicissitudo praecipue evenit, cum ali- 
quod in cerebro abditur vitium. 

§. 1719. Sepe numero in cadaveribus 
inveniuntur ossa cranii crassa, exigua , ca- 
rie exesa ; frons depressa , et ossa tempo- 
ralia compressa; exuberantiae, polypi, hy- 
datides , exostoses ; effusiones vel seri , vel 
sanguinis in cavitate capitis ; meninges ni- 
mis densae , siccae, conspersae tuberculis ; 
vasa turgida ; dura mater cranio adhaerens; 
pia mater caerulei coloris cum tumoribus 
spongiosis ; cerebrum foetidum, molle, la- 
xum , tenax , durum , tuberculosum; glan- 
dula pienalis aliqua morbosa conditione af- 
fecta ; hydatides in plexu choroideo; cere- 
bellum vel molle , vel laxum , vel tenax; 
medulla oblongata modo dura, et fere car- 
tilaginea, modo mollior, ut et spinalis me- 
dulla; pulmones flaccescentes ; cor magnum, 
et cum pericardio concretum ; cordis vasa 
turgentia , et dilatata. 

§. -1720. Curatio alia generalis, alia 
particularis est , quae scilicet speciem et 
caussas epilepsiae respicit. Prima ante pa- 
roxysmum , tempore paroxysmi , et post 
paroxysmum locum habet Diximus esse in- 
terdum signa prodroma: tum prout ipsa sunt, 
administrantur auxilia. Si quis ex. gr. sit 
motus e nervorum convulsione , eligantur 
antispasmodica: si functiones ventriculi, et 
intestinorum perturbentur, aut leve purgans, 
aut emeticum ; deinde aliqua corticis pe- 
ruviani decoctio, aut infusio quassiae ama- 
rae: si sensus venientis accessionis compa- 
reat in artubus , arcta fiat ligatura , et in- 
terdum validae frictiones. Accedente vero 
paroxysmo , oportet arcere mala, quae in- 
de consequi possunt. Quapropter ponatur 
aeger in lecto cum elevato capite ; intro- 
mittatur in ore duplicatum linteum, ut lin- 
gua inter dentes non vulneretur ; molliter 
extendantur convellentia membra , et per- 
fricentur ; fiant fotus emollientes ad hypo- 
chondria , et ad ventrem ; si paroxysmus 
sit nimis longus , et profundus sopor -, et 
temperamentum plethoricum , secetur ve- 

na , maxime jugularis , aut arteria tempo- 
ralis, applicentur cucurbitulae siccae , vel 
cruentae; injiciantur clysteres. Dum autem 
paroxysmus manifesto a -virium debilitate 
oriatur , adhibeantur frictiones stimulantes; 
clysteres ex decoctione chamomillae , et 
laudano liquido Sydenhami; sumatur liquor 
anodynus mineralis Hoffm., tinctura casto- 
rei, oleum Dippelii, etc. Extra paroxysmum 
si caussa sit plethora , aut aliqua haemor- 
rhagia cohibita, aetas florida , temperamen- 
tum valens, expedit emissio sanguinis, hi- 
rudines , cauteria sub occipite : contra si 
caussa sit debilitas , roborantia praestant ut 
cortex peruvianus , radix valerianae sylve- 
stris , martialia ; alimenta nutrientia sint, 
et levia ; non omittatur exercitatio corpo- 
ris; aer purus respiretur. In pueris frequens 
caussa est serosa colluvies , aut retrocessio 
crustae lacteae. Hisce in casibus vesicantia, 
et fonticulus cervici admodum utilis est. 
Generatim remedia in epilepsiam aut stimu- 
lantia, aut evacuantia sunt. Etenim dum 
adsunt hypersthenicae diatheseos signa, op- 
portunae sunt sanguinis missiones , purga- 

tiones , clysteres ; dum vero illa adsunt 
hyposthenicae diatheseos , conveniunt to- 
nica , stimulantia volatilia et fixa , topica, 
ut cortex peruvianus, radix valerianae syl- 
vestris , elixir acidum Halleri , balnea fri- 
gida , electricitas , fluidum galvanicum, ve- 
sicantia, cauteria, moxa capiti et cervici. Si 
vero epilepsia nascatur ab humorum vitiis , 
quae olim appellabantur acrimoniae, utilia 
sunt diluentia , edulcorantia , temperantia , 
ut serum lactis depuratum sive simplex, sive 
cum herbarum succis, sicut cichorei , furna- 
riae, nasturtii aquatici ; decoctiones radicis 
chinae, sarsae parillae; lac asininum; jura 
camis vitulinae , ranarum , cancrorum flu- 
viatilium ; aquae medicatae ; balnea aquae 
dulcis ; etc. Si in pueris excitetur epilepsia 
a nimia alvi duritie , ut non raro evenit, 
laudandus est usus calomelani, rhabarbari, 
jalapae : si a difficili dentitione , inter cae- 
tera in usu est profunda gingivarum inci- 
pio ; praecipiuntur balnea calida pedum ; 
eccoproticis , et clysteribus emollientibus 
vacuatur alvus : si a vermibus , expediunt 
anthelminlhica , quae secundum illorum 

speciem leguntur : si a gastrica labe, prius 
detrudantur inquinamenta ; deinde si sto- 
machus debilitetur , amara decocta ju- 
rant. Si epilepsia manat ab affectione hyste- 
rica, opem ferunt authysterica ut tinctu- 
ra castorei , aqua hysterica Querc. , liquor 
anodynus mineralis Hoffm., Spiritus C. C., 
oleum Dippelii, etc : si a venerea lue, prae- 
sidio sunt anti venerea , maxime mercurius, 
et mercurialia remedia , quamvis saepe ho- 
rum usui opponitur nimia epilepticorum 
sensibilitas ; ideo necesse est alia antivene- 
rea adhibere ; sed si haec* non sufficiant , 
parvas frictiones mcrcuriales possumus ex- 
periri. Si epilepsia oriatur a repercussione 
exanthematum , vel impetiginum , si fieri 
potest , materies retroversa revocetur. Tan- 
dem si epilepsia traumatica sit, examinan- 
da est externa laesio, ut apta statuatur cu- 
ratio ; ut si illa proveniat a portione re- 
scissa nervi , hujus sectio facienda est. 

§. 1 721 . Animadvertendum est, quod 
omni tempore celebrata fuerunt in epile- 
psiam remedia, ut fere specifica habita, quo- 
rum alia pro diversis casibus sunt usurpan- 

da, alia periculo plena sunt, alia absurda, 
alia irtpta/t^ara, scilicet amuleta. Etenim 
ubi epilepsiae caussa est -virium debilitas, 
jam pridem praedicabatur usus visci querci- 
ni of. seu loranthi europaei L. ob suam ro- 
borandi vim . Hujus dabatur quotidie in 
aqua cerasorum nigrorum drachma , aut 
adhibebatur <lecoctionis forma. Hoc reme- 
dium fere omnino obsolevit , sed hodie ite- 
rum proponitur, praecipue ob succos, quos 
continet , mucosos. Commendabatur etiam 
cinnabaris factitia a qualuor granis usque ad 
decem exhibita, quae quidem optimum sistit 
remedium ; unde rationem non intelligo , 
quare non ita pridem fuerat dimissa. Quon- 
dam existimabatur etiam radix dictami albi 
cujus pulvis ter porrigebatur de die a do- 
si granorum quinque, usque ad viginti per 
tres hebdomadas. Deinde infusio ejusdem 
radicis in plures chronicos morbos et in epi- 
lepsiam a Storch fuit praebita. Nostra vero 
aetate plura remedia ornantur laudibus , ut 
radix valerianae sylvestris ; radix paeoniae, 
cujus etiam semina aut sub forma pulveris, 
aut decocti in epilepsiam, et paralysin anti- 

quitus usurpabantur; assa foetida; extractum 
s tf amomi , cujus dosis est dimidium granum 
bis in die, quae etiam augeri potest; extra- 
ctum atropae belladonnae a dimidio grano 
ad tria; strychnos nux vomica, cujus pulvis 
ab uno ad duo grana dari solet. Hoc vero 
remedium considerate ministretur , ulpote 
veneficae indolis , potisque epilepsiam , et 
mortem ipsam offerre. Sic radix doronici 
pardalianches , , .quae in vertigines et epi- 
lepsiam porrigebatur, etiam hodie a quibus- 
dam proponitur , licet venefica, et pericu- 
losissima. Apud Germanos in usu sunt flo- 
res convallariae majalis. A destillatione enim 
horum florum recentium obtinetur aqua , 
cui pl ures tribuuntur proprietates, ut ad 
vertiginem , palpitationem cordis , affe- 
ctus comatosos , et epilepsiam esse reme- 
dium. Sed epilepticis saepissime auxilian- 
tur flores zinci , incipiendo a dimidio gra- 
no usque ad tria. Si detur major dosis ut 
plurimum sequitur vomitio. In pueris vero 
incipiendum a quarta vfcl tertia parte gra- 
ni , et deinde augetur dosis. Secundum Bur- 
serium, aliosque practicos non recentiores, 

llores zinci credantur antispasmodici, et ir- 
ritandi , resolvendi , attenuandi vim habe- 
re. Hujusmodi flores plerumque dantur cum 
saccharo sub forma pulveris ; nam dum il- 
la pilulari exhibentur , lentius agunt. Sae- 
pe etiam ferrum, aquae martiales minera- 
les , flores salis ammoniaci martiales utiles 
sunt. Alia etiam laudant novissimi scripto- 
res, ut cuprum ammoniacale , cujus dosis 
est dimidium usque ad duo grana ; sulphas 
aeris , cujus fit bolus duobus vel tribus gra- 
nis cum conserva rosarum; mercurius ; mi- 
tras argenti. Hoc remedium interdum feli- 
citer cessit; sed semper cautim porrigen- 
dum. Idcirco incipiatur a sextadecima par- 
te grani ; deinde augeatur dosis , scilicet 
ad tres quartas grani partes , et etiam ad 
granum. Sumantur itaque grana tria nitra- 
tis argenti , quae trituratione dissolvantur in 
aliquot aquae guttis; deinde sufficienti quan- 
titate mollicae panis fiat massa pilularis in 
duodecim pilulas dividenda , quarum una, 
vel duae dentur in die. Alia etiam propo- 
nuntur discrimine plena , et ideo omnino 
rejicienda , ut sunt aether phosphoricus ; 

tinctura arsenicalis Fowler. Jandudum adhi- 
bebantur absurda, et nauseae plena, quam- 
vis non aliqua utilitate carentia, utpote quae 
phosphoruin continent, sicut cranium hu- 
manum contusum ; humana secundina ; u- 
rinae, et faeces hominum , canum, praeci- 
pue stercus pavonis ; ungula alcis. Ut spe- 
ciiicum habebatur pulvis Marchionis, in quo 
praeter plures alias substantias erat huma- 
num cranium subtilissime contusum. Sic pro 
curatione epilepsiae infantum in usum vo- 
cabatur monstruosus pulvis de Gutteta, in 
quo praeter caetera ingrediebatur cranium 
humanum , et ungula alcis. Externa etiam 
remedia pro variis casibus plura sunt, ut fo- 
tus; frictiones ad nasum , tempora, regionem 
epigastricam cum aethere; vesicantia; seta- 
cea ; cauteria ; moxa ; applicatio glaciei ; 
balnea frigida , tepida, maxime pro foemi- 
nis epilepsia uterina laborantibus, fluviati- 
lia , marina ; electricitas , fluidam galvani- 
cum , etc. Veteres usi sunt amuletis, quae 
persaepe erant metalla, aut aromaticae sub- 
stantiae. Nostro etiam aevo plures epilepti- 
ci cum magnete incedunt. 

1 722. Pro absoluta epilepsiae cura- 
tione magni interest diaeteticum regimen 
statuere. Etenim non raro epilepsia sanatur 
mutatione aeris , habitationum , vitae ge- 
neris ; apta corporis exercitatione ; animi 
quiete; frequentibus, acceptisque itineribus; 
rusticatione , aut rure vitam ducendo ; ali- 
mentis salubribus, digesluque facilibus. Vi- 
tanda itaque sunt animi pa themata, prae- 
sertim terror , et ira ; quamvis interdum 
epilepsia a quibusdam animi motibus fuis- 
set persanata. In hoc vero instituendo regi- 
mine distinguatur morbi species , ut alia 
admittantur, abnuantur alia. Excludatur ex. 
gr. vinum ubi viget hypersthenica diathesis; 
concedatur contra sub hyposlhenica , sed , 
aqua temperatum. Ita pro quibusdam epi- 
lepticis maxime juvat diaeta lactea, pro il- 
lis nempe , qui lac bene digerunt , vitiis 
laborant humorum , et ad scorbutum dispo- 
sitionem habent ; contra nocet illis, qui lac 
non tolerant, et facile accenduntur ira. Ita 
de reliquis quae ad diaetam pertinent dicen- 
dum est , ut, si morbum non omnino subi- 
gere possimus , meliorem saltem aegrorum 
conditionem reddamus. • 

SPECIES TERTIA 

Morbus cerealis 

§. 1723. Dicitur morbus cerealis, qui 
a nociva secalis cornuti actione producitur. 
Siquidem in hoc morbo vel formicationis 
sensus sub cute, neuralgiae, motus convel- 
lentes, vel extremitatum gangraena occur- 
rit , duae statuuntur formae , quarum una 
chronica est , et convulsionibus expromi- 
tur , altera acuta, et gangraena declaratur, 
videamus igitur symptomata , quae utram- 
que retegunt. 

§. 1724. Prima morbi forma quae vo- 
catur a multis raphania, a quibusdam spas- 
modica , ab aliis apyretica , est eonvulsiva 
affectio in sensu formicationis sub cute, con- 
tractione articulorum , agitatione membro- 
rum , dolore vehementi, vel periodico vel 
sine ordine, consistens. Interdum torquet per 
aliquot dies, sed saepe per plures menses. 
In morbi principio animadvertenda sympto- 
mata sunt artuum lassitudo , inquietudo , 

moeror , horror errans , capitis , et circa 
dorsi spinam dolores, nausea , praecordio- 
rum anxietas, molesta cirCa regionem epi- 
gastricam constrictio, vertigines, in augmen- 
to autem tendinum subsultus , convulsio- 
nes ut in choraea S. Viti, aut membra ri- 
gent ut in opisthotono , ardor intestino- 
rum, algor dorsi, temulentia, sitis inexple- 
bilis, sudores, pectoris constrictio, dyspnoea, 
aphonia , convulsiones vehementes , animi 
defectus , cardialgia: in statu morbi gravis 
convulsionum et dolorum paroxysmus, pi- 
tuitae et vermium vomitus, diarrhoea etiam 
cum vermibus, sitis ardens, bulimia. Hujus- 
modi paroxysmus modo est periodicus, sci- 
licet alternis diebus invadens , modo sine 
ordine. Declinatio denique morbi admodum 
varia est; nam aliquando circa decimum, un- 
decimum, vigesimum diem, aliquando tardius 
evenit cum copiosis sudoribus, et exanthema- 
tibus. In quibusdam post aliquot menses ter- 
minatur tabe; in aliis stupore capitis, rigidita- 
te artuum; resolutione, vel retractione mem- 
brorum , ut dumtaxat pedum digitis deam- 
buletur. Absumuntur musculi pollicis; con- 

sequitur fatuitas, balbuties , spuma cruen- 
ta ab ore emittitur ; motus maxillae infe- 
rioris et deglutitio impeditur , vox debiliter 
redditur, facies fit pallida, dilatatur pupula. 
Progredienle morbo , accessus frequentiores 
evadunt, et post aliquot hebdomadas sequi- 
tur diarrhoea , nervorum resolutiones , an- 
thraces , bullae , bubones , ecchymoses. ' Si 
vero nimium protrahatur morbus , sequitur 
epilepsia contumax , fatuitas , lentis suffu- 
sio, diplopia, membrorum resolutio. Hujus- 
modi forma apud Germanos saepe epide- 
mica est. 

$. 7725. Altera forma, quae a Sauva- 
ges dicitur convulsio ab ustilagine , et ab 
aliis morbus cerealis gangraenosus , incipit 
pedum et manuum formicatione ; capitis , 
ventriculi , dorsi , et artuum doloribus; te> 
mulentia : post accedunt convulsiones , et 
nonnullis transactis diebus accenditur febris 
cum interno et ingenti aestu , dolore ad 
pollicem pedis acerrimo, qui mox ad me- 
tatarsum ? tarsum , et universum crus di- 
stenditur; extremitates pallescunt, livescunt, 
frigescunt, et ad motum invalidae, mem- 

brorum anaesthesia ; tandem gangraena, ex 
qua funditur foetidus ichor , sed satepe est 
gangraena sicca. Animadvertendum est, quod 
implacabilem dolorem sequitur completa 
insensibilitas , et tum moveri , et insistere 
pedibus impossibile est. In variis crurum par- 
tibus superveniunt maculae violaceae , am- 
pullae quae profundunt humorem serosum, 
foetidum , aut atri sanguinis guttas. Cito 
usque ad genu extenditur gangraena. Partes 
in sphacelo a membris separantur, scilicet 
digiti, majores articuli, aliaque membra a 
trunco absque sanguinis profusione. Inter- 
dum epilepsia , aut apoplexia succedit. Mor- 
bi cursus est plerumque trium septimana- 
rum. Haec forma apud Germanos rarior ; 
in Gallia frequentior est. 

§. 1726. Propter actionem secalis cornuti 
quae depravat et abolet vitale principium 
fibrarum muscularium , et nervorum , prae- 
sertim partium remotarum a corde, caussa 
proxima morbi cerealis est maxima nervo- 
rum , et fibrarum muscularium debilitas. 
Symptomata ostendunt , nempe cardialgia , 
temulentia , formicatio , paralysis, gangrae- 

na , sphacelus , morbum prius plexus ner- 
vorum abdominalium, post cerebrum, me- 
dullam spinalem, et tandem nervos extre- 
mitatum aggredi. Ad morbum cerealem pro- 
clives sunt pauperes, et locorum palustrium 
habitatores; mares plus quam foeminae; illi 
qui vehementibus animi motibus agitantur. 
Caussa excitans est ipsum secale cornutum. 
Anteaquam cognitum fuisset , credebatur 
caussa esse anni tempestas nebulosa ; aeris 
depravatio ; contagium ; granorum inopia ; 
panis corruptus ; ustilago ; lolium temulen- 
tum ; raphanus raphanistrus. Hic enim qui- 
busdam annis germinat et uberrime fructum 
edit in arvis, quibus committitur triticum; et 
raphani hujus semina, si forte tritico immi- 
sceantur, et molantur, panem ita credebantur 
reddere perniciosum, ut hic producere pos- 
sit morbum cerealem , sicut etiam autu- 
mat Linnaeus Amoen. Academ. Modo vero 
omnes experientia edocti conveniunt , pri- 
mam morbi convulsivam formam ab exiguis 
dosibus secalis cornuti , aliam vero formam 
gangraenosam a majore illius dosi proficisci. 
Ratum praeterea habemus secale cornutum 

electilem affinitatem cum utero, et partibus 
ad hunc perlinentibus possidere ; ideoque 
utiliter illius porrigitur decoctum, vel in- 
fusio , vel extractum , vel farina quae qui- 
dem polior est ad dosim triginta, usque ad 
quinquaginta granorum . ut excitentur ute- 
ri contractiones ad expulsionem foetus ne- 
cessariae , cum hae sub labore partus ni- 
mium langueant. Hoc vero remedium dari 
non debet cum uteri collum est durum , 
dolens, turgens, sed emollitum et aliquan- 
tum diductum; et cum foetus secundum 
naturam se sistit. Semper vero caute est 
exhibendum, ne dainuuin afferat. A multis 
creditur , secale cornutmn tractu temporis 
venenatas qualitates amittere ; sed alii non 
in eadem sunt sententia. Secale cornutum 
est morbosa aristarum constitutio, consistens 
in magno seminum tumore quae in cornua 
nigra mutantur, unde nomen deducitur. Er- 
go spicae secalis habent plura grana cornu- 
ta , sex aut septem lineas longa, quae extra 
sunt nigra, intra alba; facile rumpuntur ; 
recentia ingratum odorem spirant ; aeris 
contactu exiccanlur, ct fiunt maxime levia. 
Tom. VIII. Y 

Nunquam tota spica hisce granis infectis 
componitur; sed in ea tantum aliquot gra- 
na, sic corrupta inveniuntur. Secale cornu- 
tum paludosis campis uberat , praesertim 
pluviosis tempestatibus. Quoad hujus gene- 
rationem non omnes in unam concurrunt 
sententiam ; nam alii arguunt substantiam 
melleam et viscosam , quae una cum rore 
grana secalis penetrat , unde excitatur in 
ipsis fermentatio ; alii solum macrum, hu- 
midum, praesertim cadentibus imbribus; alii 
vermes. Farina quae continet magnam quan- 
titatem secalis cornuti habet colorem lu- 
teolum, ingratum odorem, saporem acrem, 
empyreumaticum. Si haec farina animalibus 
domesticis praebeatur, ut anatibus, et por- 
culis , ab ipsis recusatur ; sed si eam vo- 
rent, sicut homines afficiuntur, et moriun- 
tur. Pasta ex farina , quae continet secale 
cornutum vix calore elevatur ; et si panis 
calidus comedatur ex ista farina compositus, 
maximo damno est. 

§. 1 727. Morbus cerealis ut plurimum 
lethalis est, et ubi forte fortuna subigitur, 
supersunt nervorum pathemata , quae prae- 

sertim mensibus januario , et februario af- 
fligunt. Ut vero absolutum statuatur omen, 
sunt in primis exquirentia symptomata. In- 
ter haec laeva sunt mentalis alienatio per- 
stans; maxima nervorum debilitas; praecor- 
diorum anxietas; tetanus; convulsiones: pro- 
spera vero sunt imminutio spasmorum, con- 
vulsionum , formicationis ; sudores ; exan- 
thema rubeolae simile ; cessatio rigiditatis; 
mentis integritas. Spontaneus partium se- 
cessus non obstat progressus vitae. Si rema- 
neant epilepsia, vel fatuitas, artis conami- 
nibus resistunt. Interdum contingunt vomi- 
tus salutares cum vermibus ; ut et absces- 
sus , ptyalismus. In foeminis morbus et lon- 
gior , et peculiari ferocia ante periodum 
menstruationis torquet Cadavera prompte 
putrefiunt ; in ipsis inveniuntur effusiones 
serosae in capite, specu vertebrali, et ca- 
vitate pectoris; cor flaccidum, ej usque ven- 
triculi vacui; maculae gangraenosae, et in- 
flammatio ip vcriTreXarad^ in visceribus. 

§. 1728. Plerumque Cerealis morbus dia- 
thesi hyposthenicae ; jinterdum illi hyper- 
sthenicae nectitur. Iu primo casu succurrunt 

stimulantia prius initia , mox fortiora, vo- 
latilia et fixa , ut tinctura castorei , oleum 
animale , aether sulphuricus , cortex peru- 
Vianus , serpentaria virginiana: sed si per- 
sistant convulsiones , auxilio sunt opiata ; 
frictiones extremitatibus , spinae dorsi vel 
linimento volatili , vel spiritu vini cam- 
phorato ; vesicantia: vitetur frigus , et ani- 
mi pathemata. Si contra aeger sit plethori- 
cus , robustus, juvenis ; pulsus sit durus; 
‘assidui affligant dolores ; vehemens sit de- 
lirium , aliqua prodest sanguinis missio. In 
dubiis vero casibus tutior est hirudinum ap- 
plicatio, aut cucurbitularum scarificantium. 
Si vero appareant signa gastricarum sabur- 
rarum , et vermium , omittenda non sunt 
levia purgantia , aut emetica, si adsit nau- 
sea. Emetica autem esse non debent levia 
ubi extemplo illis succurrendum est, qui ma- 
gnam secalis cornuti dosim sumpsere, ut sunt 
viginti quatuor , aut triginta ipecacuanhae 
grana. Deinde ad nervosa symptomata com- 
primenda, conferunt remedia anlispasmodi- 
ca ; balnea calida; infusa diaphoretica, de- 
coctum corticis peruviani, serpentariae vir- 

ginianae ; frictiones laneae ; vesicantia pro- 
pe partem spasmo affectam , et rigidam; re- 
spirandus afir calidus sit , et siccus. In pa- 
ralysi commendatur electricitas ; balnea ca- 
lida ; vapores ; frictiones. Incipiente vero 
gangraena convenit solutio aluminis et sa- 
lis* culinaris; decoctum quercus roboris; in- 
fusio chamomillae ; si jam sphacelus adsit, 
spirituosi fotus , pulveres aromatici ; sulphas 
ferri. Habetur quaestio , an fieri debeat am- 
putatio partis gangraena affectae ; nam alii 
huic operationi adversi asserunt, periisse o- 
mnes , quibus secta fuerunt membra ; alii 
favent, si natura per lineam corruptam par- 
tem a sana separet. Mortificatio circumscri- 
bi solet, quae post quam occupaverit crus, 
hoc ab articulatione refigitur, vulnus colo- 
re rubro relinquens. Plerique non suadent 
amputationem cruris , nisi cum gangraena 
consistat , aut in aliquo artuum puncto 
coerceatur. 

SPECIES QUARTA 

Tremor 

§. 1729. T^remor, t pouos, est con 
vellens membrorum motus, sive oscillatio, 
qua exiguo temporis intervallo , illa elevan- 
tur , deprimuntur , et in oppositas partes 
feruntur. Huic generali definitioni duae dan- 
dae sunt exceptiones, scilicet tremor capi- 
tis , quod circa suum axim movetur ; et 
tremor alicujus musculi, qui a Sauvages vo- 
catur tremor palpitans. Etenim in reliquis 
tremoribus non masculus , sed artus , et 
membra , sicut diximus , ‘agitantur. In hac 
autem agitatione , quidam deprehendito» or- 
do, quoad temporis intervalla ; dum nullas 
est ordo in musculi tremore , cujus fibrae 
ex improviso , fugaciterque subsiliunt. 

§. 1730. Tremor est primarius , sym- 
ptomaticus , secundarius , congenitus , se- 
nilis , traumaticus , universalis , partialis , 
recens , inveteratus , continuus , periodi- 
cus. Nosologi pro diversis caussis varia tre- 
mori dederunt nomina ; siquidem vocatus 

fuit nerveus, si caussae agant in cerebrum, 
spinalem medullam , et nervos ; plethoricus, 
si a nimia quantitate sanguinis nascatur ; 
gastricus , si a gastricis impuritatibus ; ver- 
minosus , si a vermibus ; sic rheumaticus , 
arthriticus , si a diathesi vel rheumatica , 
vel arthritica proveniat. 

§. 1731. A caussis, et symptomatis qui 
sit tremor cognoscitur , an nempe nerveus 
plethoricus , gastricus, vel alterius indolis. 
Etenim tremor nerveus molestat homines 
maxime sensibiles; concussos animi affecti- 
bus ; qui coffea, odoribus, aliisque abutun- 
tur, quae systema nervorum provocant: tre- 
mor plethoricus revelatur pulsibus plenis ; 
rubore, et turgore faciei ; defectu menstruo- 
rum, haemorrhoidum, lochiorum, aut alte- 
rius consueti sanguinis cursus; nimium lau- 
to cibo; desidiosa vita: si oriatur tremor ab 
imbecillitate corporis, pulsus sunt debiles; 
facies est pallida ; labor, dum movetur cor- 
pus ; exhaustae vires ab immodica venere, 
mastrupatione, nimiis exinanitionibus, de- 
primentibus animi affectibus : si excitatur 
a metallorum exhalationibus, unde -vocatur 



344 


metallurgorum tranor , manifestatur pallo- 
re vultus; livore albugineae; gravitate ca- 
pitis ; aurium susurra ; artuum doloribus; 
corruptione gingivarum, et lapsu dentium; 
diarrhoea colliquativa ; lividis unguibus ; 
amissa voce ; tremoribus prius in membris, 
deinde in toto corpore. Si vero exhalationes 
emittantur a plumbo , cum tremoribus tor- 
quet alvus adslricta , colica , umbilici r ex- 
tractio ; pulsus lentus est, et durus; alia- 
que urgent symptomata , quae colicae sa- 
tuminae propria sunt. Tremor autem sym- 
ptomaticus, aut secundarius a primariis mor- 
bis deprehenditur; traumaticus a vulneribus, 
contusionibus , aliisque externis injuriis. 

§. 1732. Si caussae remotae, et sym- 
ptomata ponderentur , conjicitur , caussam 
proximam tremoris vel esse irritationem ner- 
vei systematis , vel debilitatem systematis 
ipsius , ut evidenter apparet a tremore, qui 
ab universa corporis debilitate nascitur. Caus- 
sae praedisponentes sunt temperamentum 
vel pletkoricum , Vel debile, vel nihiium 
sensile ; aetas senilis ; vitae genus desidio- 
sum, et molle. Caussae excitantes plures sunt. 

ut nimia sanguinis quantitas ; abusus vini, 
liquorum spirituosorum , coffoeae, veneris; 
mastrupationis vitium ; quaedam animi pa- 
themata , ut ira , gaudium, timor ; repres- 
sa perspiratio; inedia; immoderatae exina- 
nitiones ; metallorum exhalationes. Nostris 
temporibus inter tremoris communiores caus- 
sas recensetur abusus coffoeae , ut plures 
affirmant Germaniae scriptores. Coffoea qui- 
dem si modice sumatur non solum est ju- 
cunda potio , sed etiam maxime utilis, quip- 
pe quae exhilarat ; facultates intellectuales 
excitat ; faciles reddit alimentorum coctio- 
nes ; et saepe capitis dolores dissipat. Illi- 
us vero abusus magnum affert damnum, aut 
nimis frequenter sumatur coffoeae potio , 
aut haec sil nimis satura, aut non bene pa- 
rata ; quatenus calefacit , agitat , somnum 
aufert , et prius manuum tremorem indu- 
cit , post aliarum partium , aliasque nervo- 
sas aegritudines, praecipue si homines sint 
studio scientiarum dediti, natura valde sen- 
sibiles , et ad morbos nervei systematis com- 
parati. Etiam inter familiares caussae sunt 
quaedam artes, quarum exercitatio exponit 

homines mercurii, plumbi, alioruinque me- 
tallorum exhalationibus. Qui operam suam 
in fodinis locant , facile tremunt ; ideo o- 
pus est seligere robustiore* , ut in Scotia fit, 
quorum robur ubique celebratur. Ignora- 
tur autem caussa illius tremoris , qui dici- 
tur palpitans. Veteres hunc juelicarunt pro- 
ficisci a flatibus , nempe ab eorum explo- 
sione , propter velocitatem , et fugacitatem 
motus. Saepe tremor symptomaticus est ef- 
■fectus febrium ; secundarius retrocedentium 
impetiginum. 

§. 1733. Pejor est tremor, qui oritur 
a nervorum debilitate, quam ille a plethora 
genitus. In senibus non incutit timorem, 
sed insanabilis est , ut et congenitus , qui 
reddit vitam miseram , et miseratione di- 
gnam. In bibacibus facile tremor in hydro- 
pem , apoplexiam et paralysin abit. 111« a 
plethora, ab abusu coffoeae, vini, spirituum 
sanari potest , si sit recens , et cito amo- 
veantur caussae. Ubi exhalationes metallicae 
in caussa sunt, si hae non evitentur, para- 
lysis, et atrophia consequitur. Saepe mise- 
rabilis tremor nascitur a pa thematibus, qui- 

bus obuoxia fuit mater tempore gestationis. 
Inquit Sauvages Nosol. method. tom. I. pag. 
559. C3 Mulier gravida quae maritum subi- 
to peremptum exhorruerat genuit filium 
tremore miserando correptum ~ Tremor 
habitualis per totam reliquam vitam ut plu- 
rimum remanet, praecipue si aetas ad se- 
nectutem inclinet ; nihilominus aliquando 
evanescit , si quis acutus morbus forte ac- 
cedat. Timendus est tremor qui sanis sine 
caussa apparenti contingat ; ideoque inten- 
to animo opus est, ne consequantur para- 
lyses , et apoplexiae. Tremor symptomaticus 
«st plus vei minus gravis, et crebro mor- 
borum exitum indicat. Ut enim in- sano 
corpore timere facit paralysin , sic si pa- 
ralysi superveniat sperare facit salutem. Si 
contingat in augmento febrilium acoessionum 
affectionem capitis praenuntiat. In febribus 
ardentibus si adveniat post delirium letha- 
lis est. Tremor et tendinum subsultus in 
febribus mali moris , et iu inflammatione 
cerebri est frequens laevumque symptoma. 
In febribus acutis , maxime in earum pro- 
gressu , tremor artuum et linguae infaustum 

finem indicat. Etiam tremor secundarius ha 
bet plus vel minus gravitatis , et interdum 
utilis est. Effugit tremor, qui comparuit post 
retropulsas impetigines , si hae revocentur 
ad cutem : est insanabilis , si succedat ali- 
cui nervoso morbo : est periculosus, si post 
partum invadat mulieres ; aut excitetur a 
quibusdam retentis in utero ; siquidem con- 
sequi potest epilepsia. Aliquando secunda- 
rius tremor utilitatem affert, quia agitatio- 
ne corporis paralysis , capitis dolores, alii- 
que nervosi morbi resolvuntur. Ait Klein 
Interpr. Clinic. pag. 270. “ Novimus cepha- 
leam diuturnam tremore brachii ac manus 
protracto solutam. Tremore solvuntur d^o- 
vleu ex rigore factae ts Denique traumati- 
cus tremor subinde manet paucas horas, ut 
in vulneribus et contusionibus levibus ca- 
pitis ; subinde persistit , ut in gravibus ca- 
pitis ipsius laesionibus. 

§. 1734. Curatur tremor a plethora na- 
tus emissionibus sanguinis generalibus , et 
localibus ; diluentibus ; victu tenui : ille 
ab universa corporis debilitate analepticis, 
et roborantibus, praesertim decocto corticis 

peruviani ; animi quiete ; nutrientibus ali- 
mentis; moderata exercitatione; rusticatione: 
alter a partiali infirmitate nervorum, eodem 
peruviani corticis decocto ; opio , ejusque 
compositis ; frictionibus ; vesicantibus : si 
ab exhalationibus metallorum productus , 
praeter harum fugam , decoctis sudoriferis ; 
lacte cum decocto radicis chinae ; thermis 
sulphureis ; optimis alimentis , et digestu 
facilibus. Qui vero in fodinis operi insudant 
non improviso actioni frigidi aeris se expo- 
nant ; non identidem negligant balnea te- 
pida ; non jejuno stomacho laborent ; te- 
neant in ore et in naribus spongiam aqua 
imbutam ; utiles etiam ad amoliendos mem- 
brorum tremores sulphuris vapores credun- 
tur. Non raro curandus est tremor ab igno- 
ta caussa ; tum laudatur chenopodium am- 
brosioides , utpote remedium quod agit in 
nervos, quamvis pro nervorum morbis fere 
nunquam adhibetur. 

SPECIES QU1HTA. 

Chorea S. Viti. 

5 . 4735 . Chorea S. Vili est convul- 
siva commotio , adolescentum utriusque se- 
ius propria, gesticulationibus , saltationibus, 
contoraionibus distincta. Vocata fuit a Ga- 
leno scelotyrbe , vox a oxi&oc artus, et rvpfa 
tumultus composita , quod nomen Sauva- 
ges , et Sagar , amplexi sunt ; al> aliis sal- 
tatio , flalUaiioc, ; aliis orchestromania , 
choreomania ; sed a plerisque chorea S. Vi- 
ti, quia populus hunc Sanctum monasterii 
Gorvey ensis patronum precabatur, ut hujus- 
ce morbi sanationem obtineret. 

J. 1736. Hujusmodi affectio dividitur 
in primariam, symptomaticam , secundariam 
traumaticam , veram , et simulatam. Qu°" 
niam simulatu facilis , plures mendici , et 
improbi eam fingunt ad misericordiam et 
pietatem movendam , et hinc ad majorem 
captandam stipem. Nosologi huic affectioni 
addiderunt cognomina ab hac vel illa dia- 

thesi sumpta , a qua habet originem; ideo- 
que inflammatoriam , gastricam , nerveam , 
verminosam , rheumaticam , et arthriticam 
appellarunt. 

§. 1737. Symptomata choreae S. Viti 
pro variis caussis, complicationibus, parti- 
bus corporis praecipue affectis, varia sunt 
Idcirco ea dividam in generalia et particu- 
laria, ut haec affectio ex illorum conside- 
ratione cum tremore , morbo cereali, epi- 
lepsia , et mania minime confundatur. Non 
semper chorea improviso corripit, sed sae- 
pe praecedunt signa prodroma , quae sunt 
insolita tristitia, solitudinis amor, timor, 
suspiria , dolor capitis, vertigines , palpi- 
tationes cordis, spasmi, contorsio oris , rigor 
musculorum colli, risus involuntarius, op- 
pressio pectoris , raucedo , crispitudo fron- 
tis , nictatio , inflatio ventris, dolores va- 
riarum partium, maxime extremitatum in- 
feriorum, in terram lapsus. Haec tero sym- 
ptomata saepissime non attenduntur ; hinc 
morbus non praevisus aggreditur. Etenim 
hujusmodi prodroma signa licet non certe 
futuram choream indicent , nihilominus 

erliquem venturum esse morbum ad nervo- 
rum systema spectantem ostendunt Gene- 
ralia autem et constituentia choreae sympto- 
mata sunt gesticulationes, saltationes, con- 
vulsiones ; tremores crurum , et manuum , 
unde sine auxilio nec alimenta, nec potio- 
nes sumere possunt ; praepedita loquela ; 
aeger anhelitus; appetitus vorax; permuta- 
tus moralis character ; mens aliquantisper 
laesa ; nam aegrotantes sunt tristes , lacry- 
mantes , silentes , timidi , hilares, animosi, 
iracundi, et ad proprias discindendas veste 
proclives. Saepe vero haec mentis alienatio 
abest ; nam habetur recordatio rerum ; sed 
impediri non possunt convulsiones, quibas 
saevientibus, lacerant vestes. Post paroxys- 
mum remanet ad somnum proclivitas , et 
fatuitatis species. Si frequentes sunt paro- 
xysmi, depravantur digestiones ; augetur vi- 
rium infirmitas ; macies, et pallor superve- 
niunt. Symptomata autem particularia de- 
prehenduntur in partibus praecipue affectis, 
sive internis, sive externis. Itaque si mag« 
afiiciatur caput, crispantur integumenta cra- 
nii; frons evadit rugosa ; elevantur super- 



353 

cilia ; palpebrae nictant ; oculi incondite 
moventur ; os ad aures deducitur ; labia 
tremunt; facies modo festiva, modo tristis, 
modo distorta; caput nunc rigidum est, nunc 
varia tim , et in diyersas partes jactatur, sci- 
licet anteriores , posteriores, et ad latera. 
Cum corripiuntur extremitates , aegri hinc 
inde manus projiciunt ; interdum voluntati 
obediunt , sed imperfecte ; interdum mani- 
bus eradicant capillos, et ut diximus vestes 
scindunt ; pedes continue movent , sal- 
tant, et inordinate incedunt; sed ut plu- 
rimum propter trepidationem nervorum fa- 
cere iter non possunt. Interdum dum viae 
se committunt , currere coguntur , ut qui- 
dam observarunt auctores ; ideoque statuit 
Sauvages peculiarem scelotyrbes speciem, et 
hanc commemorandam historiam Tom.I. cit. 
°p. pag. 591. scriptam reliquit £2 Pictor 
quinquagenarius id habebat singulare, non 
solum quod inter progrediendum festinare 
cogeretur, verum etiam quod nec a dextris 
nec a -sinistris iter posset deflectere , nisi 
cum in repagulum impegisset , tum vero ei- 
dem loco inhaerens corpus sensim co uveri e- 
Tom. FIII. Z 

bat et iterum properans recta via progredieba- 
tur. ts Non raro autem magis plectitur trun- 
cus, qui motibus dissimillimis commovetur, 
unde sumit varias figuras, et modo opistho- 
tonum, modo emprostho tonum fingit. Si par- 
tes internae affligantur, ut plurimum lin- 
guae tremor, quae interdum exit ab ore ; 
balbuties ; impossibilitas deglutiendi ; diffi- 
cilis respiratio ; somnus turbatus adver- 
tuntur. 

§. 1738. Saepe chorea S. Viti ordina- 
tis paroxysmis componitur , qui intervalla 
quietis relinquunt ; sed interdum, exceptis 
somni horis, continua est. Adveniunt paro- 
xysmi modo semel in die, modo bis, mo- 
do saepius , modo semel in mense. Hi au- 
tem subinde dimidiam horam, subinde ho- 
* tam , aut plus minusve perstant. Post pa- 
roxysmos non nunquam remanet ad som- 
num propensio, et quaedam debilitas. Ali- 
quando in paroxysmorum remissione maxi- 
ma est artuum imbecillitas ; et ut pluri- 
mum extremitatum inferiorum sequitur pa- 
resis ; et si moventur aegri , agunntur , et 
sudant. 

§. <739. Caussa proxima hujusce affe- 
ctionis fuit hactenus inutiliter quaesita; nam 
alii eam posuere in irregulari nervorum vi- 
bratione; alii in perturbato motu spirituum 
animalium; alii in musculorum irritatione; 
alii in debilitate, potissimum nervorum sy- 
stematis. Solum ergo probabile videtur, quod 
hujusmodi caussa in aliqua parte sentientis 
systematis sedem habeat, ut demonstrant par- 
ticularia symptomata, dum hoc systema tur- 
batur, exagitatur, impellitur , et functiones 
quae laeduntur. Disponunt ad choream hae- 
reditaria constitutio , sexus foemineus , vi- 
tae periodus, inter scilicet secundam den- 
titionem et pubertatem ; clima nimis rigi- 
dum ; corpus gracile , et sensibile ; educa- 
tio mollis ; intensa studia ; dialhesis scro- 
phulosa , rachitica , verminosa. Excitantes 
vero caussae sunt animi pathemata ,• prae- 
sertim ira , terror , moeror , amor ardens 
libido, perspiratio improviso cohibita; im- 
peditus pedum sudor; alimenta, quae non 
expedite digeruntur; morsus, et ictus quo- 
rundam animalium ; vapores metallici ; a- 
busus mercurii ; difficilis menstruorum cur- 

sus. Symptomatica autem chorea produci- 
tur a morbis inter se dissimilibus, ut inflam- 
matione cerebri , hydrocephalo ; hydropho- 
bia ; affectionibus gastricis, verminosis, rheu- 
maticis. Secundaria ut plurimum ab aliqua 
gignitur metastasi, unde metastatica dicitur; 
aut a repercussis impetiginibus , ut tinea , 
scabie, herpete ; aut a reliquiis exanthema- 
tis miliaris , variolarum; aut ulceribus prae- 
postere exiccatis. Traumatica generatur ab 
externis laesionibus , maxime nervorum, et 
tendinum. 

$. 1740. Chorea S. Viti diuturnus est 
morbus , sed raro in vitae discrimen addu- 
cit. Non est tamen negligenda , secus in fa- 
tuitatem , epilepsiam , apoplexiam , paraly- 
sin , et tabem transilit. Modo sanabilis, mo- 
do insanabilis est , quod praesertim a caus- 
sarum examine deprehenditur. Cum caus- 
sae sunt leves post aliquot menses solvitur; 
cum graves, ut haereditarium vitium, tor- 
quentia animi pathemata , est diuturna , et 
insanabilis. Continua chorea generatim cre- 
ditur difficilius, quam periodica, curari; sed 
interdum haec pertinacissima esi. Diuturna 


Digitized by GoogI 


357 

et immedicabilis saepe epilepsiae, affectioni 
hystericae , paralysi conjungitur ; sed fre- 
quentius fatuitate terminatur. Symptomati- 
ca , secundaria , traumatica est plus vel mi- 
nus gravis, quod a primariis morbis, et ab 
externis laesionibus deducitur. Si post cho- 
ream contingat mors, ut plurimum pseu- 
do-membranae circa cerebrum repertae sunt, 
quae hujusce visceris inflammationes demon- 
strarunt : interdum in ventriculis cerebri 
serum abundans : interdum serum in peri- 
cardio. 

§. 1741. Ad curandam choream S. Viti 
nec ullam hypothesim sequi , nec alicujus 
remedii efficaciae fidere debemus. Eam cu- 
rabat Sydenham sanguinis missionibus , et 
purgationibus: Gardan, aliique eletricitate : 
recentiores in omnibus casibus inflamma- 
tionem cerebri somniantes , sanguinis mis- 
sionibus temere repetitis , pluribusque de- 
primentibus substantiis. Animadvertit Sau- 
vages tom. I. op. cit. pag. 591 S2 Curatio 
Sydenhamiana quoad phlebotomias et cathar- 
ses nimium repetitas minime conducit , 
saltem in pueris et puellis a me observatis, 

qui a b his fuissent exhausti. fS Cuialio ita- 
que ut recta sit, explorandae sunt caus- 
sae. Convenit venae sectio ubi non deside- 
rantur signa hypersthenicae diatheseos; ae- 
ger est robustus , et ad pubertatem acce- 
dens ; morbus est recens. Aperiatur etiain 
jugularis vena , si occasionalis caussa sistat 
in cerebro. Post generales autem sanguims 
missiones admoveri possunt hirudines capi- 
ti , icollo , vertebris, regioni epigastricae, 
venis haemorrhoidalibus. Praeterea alvus est 
mollienda, et emulsiones seminum melo- 
num cum nitro exhibeantur. Si vero signa 
dialhesim hyposthenicam aperiunt, excitan- 
tia et tonica conferunt, ut cortex peruvia- 
nus ; valeriana syl vestris; flores cardamines; 
camphora ; liquor anodynus mineralis Hof- 
fmanni ; oleum animale Dippelii ; assa foe- 
tida ; frictiones super dorsum cum linimen- 
to aromatico ; balnea frigida , martialiaj for- 
san electricitas. Cum vero inter caussas est 
nimia nervorum sensibilitas , plura utilia 
esse possunt, ut ferrum ; hydrargyrus; atro- 
pa bella donna ; hyoscyamus ; flores zinci ; 
flores cardamines; cuprum ammoniacale, cu- 

jus dosis est sexta vel quarta pars grani 
bis de die ; herba chenopodii ambrosioidis ; 
interdum nitras argenti. Hisce vero in ca- 
sibus inter omnia praestant flores zinci, et 
balnea tepida. Aestate anni 1841. visebam 
adolescentem nimia sensibilitate praeditum, 
et etiam scrophulosa diathesi laborantem , 
qui ingentis et inopinati terroris caussa cor- 
reptus fuit chorea S. Viti , in quam a pe- 
ritissimo medico per spatium duorum vel 
trium mensium eflicaciora remedia nequic- 
quam fuerunt adhibita. In consilium voca- 
tus proposui balnea tepida ad gradum vi- 
gesimum octavuuin thennometri Reaumu- 
ri ; et eodem tempore flores zinci a grano 
uno quotidie ad grana duo. Hoc simplici mo- 
do post viginti dies adolescens perfecte con- 
valuit. &i vero ohorea est symptomatica, vel 
secundaria , varia quidem est curalio. Ete- 
nim si proveniat ab affectione gastrica, vel 
a vermibus, purgantia et anthelminthica den- 
tur , et repetantur : si a diathesi rheuma- 
tica , instituantur sanguinis missiones gene- 
rales vel locales ; remedia sint leviter dia- 
phoretica, ut infusum florum sambuci, aut 

tiliae ; vesieantia , setacea , linimenta: si a 
retrocessione morborum cutaneorum , epi- 
spastica , vesieantia , cucurbitulae siccae ; 
fonticuli; medicamenta diaphoretica : si a 
metastasi , parum distat curatio , siquidem 
fere eadem auxilia sunt. 

SPECIES SEXTA 

Crampus 

§. 1 742. Crampus est fugax , spa- 
smotica , et dolorem creans unius vel plu- 
rium musculorum contractio , quae saepe 
post breve temporis intervallum repetit , 
diffugitque. Fuit ab auctoribus spasmus fla- 
tulentus , aut physodes appellatus , quia o- 
lim a flatibus oriri credebatur. Partes sae- 
pius crampo laborantes, pedes sunt et cru- 
ra. Ciet crampus brevem sed atrocissimum 
dolorem; nam masculi extensores et flexo- 
res vehementissime alliciuntur ; unde cru- 
ra tenduntur , aut contrahuntur. Interdum 
vero alias percellit partes , ut manus, col- 
him , pectus, guttur. 

. §. 1743. Dividitur crampus in prima- 
rium, et symptomaticum. Ille in perfectis- 
sima etiam valetudine contingere solet, prae- 
sertim ubi temperamentum sensibile est ; 
hic nascitur ab aliquo praesenti morbo , 
maxime ab aliis nervosis affectionibus. Est 
crampus in cholera symptoma frequens, quod 
maxime affligit crura cum acerbissimo dolo- 
re, tensione tibiarum. Non raro etiam cram- 
pus illos invadit , qui lue venerea , vel 
scorbuto confliguntur. t 

J. 1744. Caussa proxima crampi est 
spasmotica musculorum constrictio . , Huic 
abnoxiae magis sunt mulieres , praecipue 
utero gerentes ; homines etiam aut pletho- 
rici , aut graciles , aut sensibiles , parum- 
que actionem frigoris tolerantes, aut nimi- 
um doctrinarum studiosi , quique medita- 
tionibus plures horas conterunt. Caussae ve- 
ro quae frequentius excitant crampum sunt 
nocturnum frigus , praesertim si acriter in 
aliquam partem agat , unde non rarus est 
ille colli ; vitiosa partium positio , unde 
musculi distrahuntur ; non innocens hu- 
morum indoles , unde musculi, horumque 

involucra initantur ; etiam ingens sangui- 
nis quantitas. 

§. 1745. Quamvis crampus ut pluri- 
mum artis auxilio non eget , nihilominus 
quia interdum est molestissimus, praesertim 
in mulieribus foetum gerentibus , remediis 
placandus est. Si crampus extremitates ap- 
prehendat , immitis est , sed nullum affert 
discrimen ; sed si pectus, Convulsio est bre- 
vis , et atrocissima , quae animae interclu- 
sionem minitatur ; si guttur, etiam in pe- 
riculum mittit. • » 

§. 1 746. Quamvis crampi curatio ple- 
rumque absolvitur levibus frictionibus, ali- 
quo linimento, fuga frigoris , et pannis la- 
neis tegendo partes, quae a crampo corripi 
solent, tamen etiam in hac levi affectione 
inquirendae sunt caussae , ne gravis , aut 
pertinax- evadat. Igitur si crampus eveniat 
in hominibus plethoricis , in quibus non 
alia esse potest caussa, quam pletliora, ve- 
nae sectio., et diluentia utilia sunt: si in 
caussa sit aliquod humorum vitium, edul- 
corantia , diaphoretica, balnea tepida, fon- 
ticuli , vesioantia. Si vero est symptomati- , 

cus , curandus est primanus morbus ; sed 
magni interest crampi molestias lenire, ut 
in cholera, ubi praecipuis praemissis reme- 
diis , cum aqua pulli laudanum liquidum 
Sydenhami exhibendum est. 

.1 • » 

SPECIES SEPTIMA 

* * . ’ < • * 

Tetanus. 

1747. Tutanus, r traroe , Celsi 
rigor, est spasmolica rigiditas , musculorum» 
que immobilitas , saepe motibus convulsi- 
vis interpolata , remanentibus ut plurimum 
omnibus intactis sensibus. Hic morbus va- 
rialim dividitur , sed in primis in univer- 
salem et partialem. In illo contrahuntur mu- 
sculi antagonistae totius corporis , et homi- 
nes immobiles , sicut statuae, manent ; in 
altero aliqua tantum pars ab hac involun- 
taria rigiditate deprehenditur , unde habet 
diversa nomina. Dicitur trismus , cum mor- 
bus ad inferiorem maxillam circumscribitur, 
unde impeditur oris apertura : emprostho- 

tonos, si corpus ad anteriora flectatur: opi- 
sthotonos , si ad posteriora : pleurosthoto- 
nos , aut lateralis tetanus , si ad latus. Con- 
tingit emprosthotonos , cum rigent musculi, 
qui ad anteriora corpus flectunt. Caput ad 
partes anteriores convertunt musculi sterno- 
mastoideus , cleido-inastoideus, rectus anti- 
cus minor : collum longus colli : spinam 
spsoas parvus : femur psoas major, et ilia- 
cus internus. Producitur autem opisthoto- 
nos cum musculi rigent , qui ad posterio- 
ra flectere possunt corpus , instar arcus. Re- 
trorsum convertunt caput splenius capitis, 
biventer cervicis , complexus , tracheo-ma- 
stoideus , obliquus superior , rectus posti- 
cus minor : collum tria paria , splenius col- 
li, spinalis cervicis , interspinalis cervicis: 
spinam sacro-lumbaris , seu lumbo-coslalis, 
multifidus spinae , longissimus dorsi , spi- 
nalis dorsi , interspinales lumborum. Teta- 
nus lateralis evenit, cum musculi rigescunt, 
qui corpus ad latus curvant. Caput ita fle- 
ctitur a recto laterali: collum ab intercosta- 
libus prioribus , et posterioribus , a scaleno 
quadruplici, antico, postico, tertio, et 

quarto : spina a quadrato lumborum , ab 
intercostalibus dorsi , et lumborum. 

1 748. Aut universalis , vel partialis 
sit tetanus, in primarium , symptomaticum, 
secundarium , et traumaticum distribuitur. 
Tetanus universalis olim distinguebatur in 
exquisitum , et non exquisitum. Ille repen- 
te et prompte adoritur , hic lente et pede- 
tentim. Igitur ille est subitaneus , brevis , 
acutissimus ; hic successivus , et habitualis. 
Recentiores vero qui non admittunt nisi duas 
diatlieses , tetanum tribuunt in hyperslhe- 
nicum , et hyposthenicum; qui plures dia- 
theses, eum appellant rheumaticum, arthri- 
ticum , syphiliticum , gastricum , vermino- 
sum , hystericum , etc. 

§. 1749. Hippocrates variis locis loqui- 
tur de tetano, cujus tres statuit species lib. 
de diebus judicatoriis V., et de internis af- 
fectibus LIX. Aretaeus de caus. et sign. acu- 
tor. morb. accurate descripsit tetanum. Hu- 
• j usmodi morbus interdum extemplo invadit, 
interdum gradatim , et a prodromis nuntia- 
tur. Qui cum Aretaeo inquiunt corripere te- 
tanum sine prodromis , haec accipiunt pro 

constituentibus morbi signis. Aliquando ve- 
ro non desunt prodroma , quae praecipua 
sunt gravis capitis dolor ; vertigo ; sensus 
formicationis ad frontem; lenis rigiditas ad 
collum, quae crescit, redditque capitis mo- 
tus difficiles ; cardialgia ; tremores ; oculi 
caligantes ; molestus sensus ad linguae ba- 
sim , et deglutiendi difficultas ; animi deli- 
quium ; constrictio ad pectus , et abdomen; 
maxillarum rigiditas , ut aperiri non possit 
os ; importuna sensatio ad scrobiculum cor- 
dis , et sub cartilagine ensiformi ; musculi 
flexores et extensores extremitatum inferio- 
rum constrictionibus spasmoticis corripiun- 
tur. Hisce progredientibus symptomatibus 
constituitur tetanus , siquidem omnia per- 
celluntur motuum voluntariorum organa; 
oculi fiunt immobiles , truces , excavati , 
aut protrusi ; susurrant aures ; vox editur 
rauca , murmurans ; mutantur vultus linea- 
menta; deglutitio ipsius salivae impeditur; 
mens plerumque remanet integra; patiun- • 
tur partes et organa fibris muscularibus com- 
posita , ideoqne turbantur functiones cordis, 
diaphragmatis , intestinorum , vesicae uri- 

nariae ; musculi faciei contrahuntur, unde 
motus incongrui, et horribiles ; rigescit pe- 
nis, et praeter voluntatem emittitur semen; 
pulsus est maxime varius , nempe parvus , 
lentus , debilis, depressus , concitatus , du- 
rus , naturalis ; respiratio anxia , difficilis , 
celerior ; cor palpitat ; molestat vigilia; fa- 
cies modo pallida , modo rubra , modo li- 
vida , modo naturalis ; alvus clausa ; uri- 
nae nunc suppressae , nunc fluentes , unde 
scripsit Aretaeus E- Ego sane vidi et mira- 
tus fixi , lotium suppressura usque ad in- 
signem mejendi difficultatem , aut sponte 
effundi, cum vesica premeretur 53 Hujus- 
modi symptomata saepissime ampliora fiunt, 
erumpit frigidus sudor , properatquo mors. 
Igitur tetanus est Ut plurimum morbus si- 
ne febre , et ubi febris superveniat , ille 
saepe solvitur. Ita sensus fere manent ; sed 
in gravissimis casibus perduntur. Dolor etiam 
crebro illas partes torquet , quae capiuntur 
spasmo. Generatim hujus morbi symptoma- 
ta exacerbantur , et placantur ; huc et il- 
luc sensus pruritus percipitur; dolores af- 
fligunt lancinantes; deinde manat sudor u- 

niversalis , et calidus ; tandem accedit con- 
valescentiae tempus. Si vero morbus in pe- 
jus progrediatur, et nihil utilitatis afferant 
remedia; erumpat frigidus sudor ; dirae as- 
sultent convulsiones ; consequitur mors. 
Dici igitur potest quod significatioribus vo- 
cibus dixit Aretaeus ZZ Inhumana calami- 
tas , injucundus aspectus , triste in tuenti 
spectaculum , et malum insanabile. E In 
universum hujus morbi cursus ad quinque 
vel sex dies extenditur ; sed interdum ad 
plures hebdomadas, et etiam ad plures men- 
ses. Si igitur tetanus in rigiditate membro- 
rum consistit , quisque videt , hunc a ca- 
talepsi , et paralysi differre , in quibus af- 
fectionibus flecti possunt membra, quae non 
rigent, sicut in tetano. Tetanus symptoma- 
ticus cognoscitur a morbis vel acutis , vel 
chronicis , a quibus proficiscitur : secunda- 
rius ab exiccalione ulcerum, a retrocessio- 
ne exanthematum , et impetiginum : trau- 
maticus , ab externis laesionibus , a quibus 
varia pro earum specie induci possunt sym- 
ptomata. Optima est descriptio tetani a vul- 
provenienlis , quam lib. de internis 

affect. LIX. Hippocr. tradidit. “ Si ob 
vulnus tetanus sive distensio fiat, aeger haec 
patitur. Maxillae conglutinantur et rigent, 
et os aperire non potest: et oculi lacryman- 
tur et contrahuntur, et dorsum conglutina- 
tum riget, et crura flectere nequit, neque ma- 
nus, neque spinam. Quum autem lethalis 
fuerit, potum et cibos quos prius accepit, 
aliquando per nares reddit. 

§. 1750. Videtur caussa proxima teta- 
ni talis esse nervorum irritatio,. ut inde adve- 
niat musculorum contractio, quae non de- 
sistit , nisi haec ipsa desistat irritatio ; aut 
donec exhausta nervorum sensibilitas, mu- 
sculorumque contractilitas, prompte sequa- 
tur mors. Ab hodiernis systeniaticis, et fu- 
rentibus phlogoseos propugnatoribus falso 
creditur, hujusmodi caussa esse ramorum 
arteriosorum inflammatio; nam hujus indi- 
cia sectione cadaverum rarissime deprehen- 
duntur. Disponunt autem ad tetanum quae 
nervosi systematis atoniam afferunt, ex qua 
ingens et exquisita sensibilitas, et musculo- 
rum potentia sublata sequitur, ut aer ni- 
mis frigidus, aut nimis calidus, maritimus. 
Tam. VIII. A a 

corruptus; prava corporis nutritio; proca- 
cissima venus; quaedam animi pathemata; 
sexus muliebris ; aetas puerilis , et senilis. 
Tetanus ergo ob Caeli intemperantiam apud 
populos calidissimarum, vel frigidissimarum 
regionum familiaris est. Hujus vero morbi 
occasionales caussae sunt frigus asperrimum; 
transitus ex loco calido in frigidum ; ob- 
dormiscere sub Iove , et in loco humido * 
aut super madidum solum; suppressio ali- 
cujus exinanitionis sanguineae, aut jactura 
nimia sanguinis , praesertim in puerperis ; 
vehementes animi motus, ut terror, et ira; 
esus fungorum venenosorum ; morsus anr* 
raalium rabidorum, et veneniferorum; plu- 
ra venena. Apud pueros caussae occasiona- 
les frequentiores sunt retentum meconium, 
vermes, gastricae impuritates, dentitio, pa- 
vores. Tetanus autem symptomaticus, et se- 
cundarius oritur a pluribus morbis : trau- 
maticus ab externis laesionibus, ut vulne- 
ribus frontis, faciei, oculorum, dorsi, dia- 
phragmatis, umbilici, calcanei, omniutnque 
partium , quae nervosae , tendinosae , apo- 
neuroticae sunt, praesertim sub calidissimo 

elimatae; plores operationes chirurgicae, ul 
amputatio, castratio, incisio pedis gangrae^- 
nosi; colli contorsiones, contusiones, luxa- 
tiones, fracturae; ichor, sanies, pus reten- 
tuni in exiccatis vulneribus, aut quae cito 
cicatrice teguntur. ' i 

§. 1751. Sedes tetani primarii est ce- 1 
rebruni, et saepius etiam spinalis medulla, 
ut al> observatione cadaverum deducitur; 
quamvis crebro nec in cerebro, nec in aliis 
organis aliquid morbosi reperiatur. Interdum 
inveniuntur vasa cerebri, et meningum san- 
guine turgida, et interdum illa spinalis me- 
dullae; multus aqueus humor in anfracti- 
bus cerebri, hujus ventriculis, et in specti 
verterbrali ; vermes in intestinis. Sauvages 
Tom. I. op. cit. pag. 544. hanc memorabi- 
lem narrat historiam zl Adolescens Indicus 
niger per intervalla convulsivos motus’ ex- 
periebatur cum colica ; demum incidit in 
tetanum Indis familiarem; artuum rigiditas 
§rat convulsivis motibus interpolata, deci- 
ma die aeger occubuit. Aperto cadavere nil 
vidi laesum in cerebro, in intestinis erant 
glomeres lumbricorum, quorum quipiam co- 

lum perforabant, et foramen obturabant 53 
interdum exterior superficies cadaverum 
spargitur ecchymomatibus ; et musculi tu- 
ment, et livent. Subinde sanguis invenitur 
nimis fluidus, minimeque coactus, quod de- 
monstrat, sub universali spasmo systema ar- 
teriosum admodum fuisse affectum. 

§. 1752. Tetanus est plerumque exi- 
tialis morbus, et cito cursum explens. Non 
confirmatur sententia Hippocratis, quae in 
aphor. 6. Sec. V. sic se habet 3 Qui a te- 
tano corripiuntur intra quatuor dies pereunt, 
si vero hos effugerint sani fiunt a Hanc 
eandem sententiam pronuntiavit Celsus lib. 
4. Cap. 2. de Medie. Alio vero loco Hip- 
pocr. dixit, longiorem esse morbi finem. Au- 
.ctorum etiam observationes testantur, ali- 
quando tetanum extensum fuisse ad viginti 
et triginta dies, quin aegri letho essent adem- 
pti. Dubitandum vero est, an veri fuissent 
tetani, ut vol. 6. pag. 32. sic animadvertit 
Burserius 3 verum complures historiae te- 
tanorum occurrunt, qui rheumaticae, atque 
arthriticae affectiones verius erant , quam 
tetani. 3 Ut autem hujusce morbi exitus 

praenoscatur, ad examen revocanda est ae- 
tas, sexus, caussae, symptomata. Pueri fre- 
quenter in tetanum incidunt, sed non tam 
facile pereunt; juvenes rarius illo laborant, 
sed crebrius moriuntur ; senes et saepe pre- 
henduntur tetano, et saepe vitam deserunt. 
Frequentius hominibus hoc morbo tentan- 
tur mulieres , sed etiam frequentius libe- 
rantur. Quoad caussas inquit Hippocr. ap- 
hor. 13. Sect. VII. — Ab ardoribus vehe- 
mentibus convulsio, vel tetanus malum. t=J 
Cum tetanus excitatur a frigore, opportuna 
curatione faustum habere potest exitum , 
sed diu remanet depressio virium , a qua 
non sine negotio aegri recolliguntur. Teta- 
nus , qui provenit ab abortu , alea plenus 
est, ut et ille , qui puerperas adoritur. Si 
nascitur a vulneribus, ictibus, puncturis, 
lacerationibus ut plurimum lethalis est. Tan- 
dem symptomata aut bona sunt, aut mala. 
Bonum quidem est, si distorsiones, dolores, 
et omnia pathemata comprimantur; si qui- 
dam insurgant naturae motus. Aliquando 
enim utiliter expergiscitur febris, ut ita as- 
serit Hippocr. aph. 17. sect. IV. — Convul- 




sio vel tetanus, si febris accedat solvitur — 
Id vero non semper succedit, siquidem non- 
nunquam explicatur feliris, nihilo tainen se- 
cius morbus mortem affert. Praeterea non- 
nullae contingunt separationes utiles, ut 
spontanpa, et copiosa salivatio, urina depo- 
nens sedimentum arenosum , album, cras- 
sum • paro hisce saepe evidens contingit 
symptomatum levamen . Infausta autem 
symptomata sunt contractiones frequentes 
et violentae; extrema frigida ; dolores im- 
placabiles ; suspiria ; mussitatio ; oppressio 
pectoris; anxia respiratio; potiones, et sor- 
bitiones per nares exilienles. Hippocr. in 
3. lib. de morbis xm. inquit ~ Ubi mori- 
turus est, et potum, et sorbitionem per na- 
res revomit. Mic tertia die, aut quinta, aut 
septima, aut decima quarta pexit. Ubi vero 
has effugerit sanus evadit. — Si nonnulli 
quamvis gravissima fuerint symptomata ad 
salutem restituuntur, lento gradu ad con- 
valescentiam perveniunt. Interdum enim per 
plures menses decumbere coguntur ; nam 
propter musculorum impotentiam, totiusque 
corporis debilitatem erigi nequeunt. 

§. 1753. Si tetanus ille est, quem ve- 
teres dicebant a diathesi inflammatoria san- 
guinis oriri, et recentiores ab hypersthenica 
diathesi, apta est methodus antiphlogistica, 
scilicet sanguinis missiones, applicatio hiru- 
dinum et cucurbitularum scarificatarum dor- 
so, aut nuchae: balneum aquae tepidae, aut 
olei ; fomentationes, et unctiones emollien- 
tes, et relaxantes; clysmata, et aliquod ec- 
coproticum ; prudens digitalis purpureae 
usus. Si vero tetanus originem habet ab op- 
posita diathesi, nempe hyposthenica , cura- 
tio esse debet stimulans; sed incipiendum 
est ab exiguis, et minoribus stimulis, et dein- 
de sensim sensimque ad majora, et eflica- 
ciora transeundum. Remedia quae adhiberi 
solent sunt camphora , opium , castoreum, 
moschus, cortex peruvianus, radix valeria- 
nae sylvestris, aether sulphurieus, assa foe- 
tida , qua saepe parantur clysteres. Inter 
vero remedia, quae hisce temporibus ten- 
tantur est alchali fixum vegetabile, et opium 
secundum methodum, quam proposuit Stutz. 
Haec consistit in interno et alterno usu al- 
chali vegetabilis, et opii, et in balneis ca- 

lidis , quae fiunt aqua potassa satura , cui 
etiam immiscentur aliquot guttae aquae cal- 
cis. Hinc solvatur drachma subcarbonatis po- 
tassae in septemdecim unciis aquae destil- 
latae: sic in totidem unciis aquae destilla- 
tae grana octo opii solvantur. Sumpta so- 
lutione alchalina, sumatur solutio compo- 
sita ex opio; eodemque tempore fiunt bal- 
nea alchalina. Pro quovis autem balneo ab 
una usque ad sex uncias lixivium causti- 
cum adhibetur. Haec vero methodus, quae 
a quibusdam lauda tur, ab aliis maxime vi- 
tuperatur, quamvis Humboltii experimentis 
innixa, quibus demonstratur, potassam irri- 
tabilitatem jam semiextinctam fibrarum mu- 
scularium concitare , eamque ad novorum 
stimulorum actionem persentiendam dispo- 
nere. Auxilia autem externa sunt balnea te- 
pida , et sub convulsionis paroxysmo etiam 
frigida. Frigus enim impertit vigorem; ideo- 
que nimiam nervorum sensibilitatem cor- 
rigit, sanguinis fervorem temperat, dummo- 
do satis subsit roboris, corporis habitus car- 
nosus , et anni calida tempestas , ne aeger 
ab eo patiatur incommoda. Etiam frictiones 

cum oleo, aut unguento hydrargyri; electri- 
citas; galyanismus. Ubi deglutitio impossibi- 
lis est , in anum injiciatur nutrimentum. 
Quicunque autem sit tetanus, optima sunt 
Aretaei consilia, qui Cap. IV. lib. I. cit. op. 
inquit s In praesentia lectum mollem, tra- 
ctabilem, levem, suavem, calidumque esse 
necesse est; nervos enim inflexibiles, duros, 
rigentesque morbus efficit: quin etiam cutis 
tota squallens asperaque corpori obtenta est: 
palpebrae natura versatiles vix oculos con- 
nivendo protegunt : oculi intenti sunt in 
profundo convoluti: nec non artus sunt de- 
ligati, ob distensionem immobiles. Aegroti 
domicilium calidum esto, si aestas sit, citra 
sudorem , aut resolutionem : ad syncopam 
enim morbus inclinat. Neque vero ad alia 
magna remedia cunctanter accedendum : 
haud enim ad differendum datur occasio, es 
Si tetanus sit symptomaticus, et a diathesi 
rheumatica nascatur , in initio antiphlogi- 
stica sit methodus; mox balneis tepidis, fo- 
mentationibus calidis obsecundanda est per- 
spiratio; tandem vesicantia, sinapismata , Un- 
ctiones, frictiones mercuriales: si a lue ve- 

nerea , praesentissimum remedium mercu- 
rius est: si a vermibus, purgantia , et an- 
thelnxinthica , et clysteres vario modo cum 
anthelminthicis parati ; si ab affectione hy- 
sterica,, secundum symptomata morbique va- 
rietatem deligenda sunt auxilia. Refert Sau- 
vages Tom. I. op. cit. pag. 545. mulierem 
aestate tetano deprehensam hysterico a bal- 
neis tepidis detrimentum traxisse ; ex ad- 
verso magnam utilitatem a balneis frigidis, 
siquidem hisce restitutae fuerunt vires, et 
paroxysmi imminuti. Praeterea in hac ea- 
dem aegra super onuiia juvisse asserit tria 
grana moschi cyni nitri pauxillo , dum in 
aliis hystericis hujusmodi remedium tole- 
rari non potest. Si tandem tetanus sit trau- 
maticus, interdum juvat apertura vulnerum, 
ut libere exeat pus; aut ferro dividere ten- 
dines aut nervos in parte dissectas. Saepe 
in amputationibus, et fracturis interius et 
exterius cortex peruvianus sub decocti for- 
ma convenit. Cum in vulneribus excitari 
debeat aliqua inflammatio, ut evitentur con- 
vulsiones, adhibeantur localiter nonnulla ir- 
ritantia, ut est balsamum pcruviauum, aut 

oleum terebinthinae; cum vires semper ex- 
tenuentur, amica, cliina china, camphora, 
vinum, opium succurrunt. Cum autem oc- 
cludatur et ita stringatur os, ut medicamen- 
ta et alimenta dari nequeant; etiam deper- 
dita sit deglutiendi facultas, opium, et alia 
pharmaca , et jura introduci possunt per 
clysteres. Admoveri etiam possunt externa 
remedia, ut opium, castoreum cum axun- 
gia, ut fiant unctiones; plura extracta, ut 
illa cicutae , belladonnae cum unguento 
seminum frigidorum, etc. 

GENUS DUODECIMU M 

Laesio facultatum intellectualium 
sine delirio. 

§. 1754 . In homine perfecte sano ut 
constans, facile, jucundum est functionum 
corporis exercitium, sic suis facultatibus agit 
intellectus. Interdum vero, quamvis caetero- 
quin sano, imminuitur, vel amittitur memo- 
ria aut imaginatio, quin ulla inde comparcat 


/ 


Digitized by Google 


380 


mentis alienatio. Ubi enim imminuitur me- 
moria, facile perceptae ideae recognosci non 
possunt, tardum erit de rebus judicium, sed 
tandem promitur; ubi omnino perditur, nec 
promptum, nec tutum est judicium; nihilo- 
minus non proferuntur incongrua, nec sub- 
sunt signa depravatae imaginationis. Sic si 
debilitetur imaginatio, non possunt ideae ex- 
pedite disponi , conjungi , ad voluntatem 
creari, componi , effingi , distrahi, dissolvi; 
sed tandem hujusmodi idearum dispositio, 
conjunctio , dissolutio obtinetur ; ubi vero 
imaginatio penitus deperditur, non in ordi- 
nem redigi potest ratiocinium; tamen nul- 
lus est furor, nulla mentis aberratio. Ergo 
imminutio, et abolitio memoriae, et ima- 
ginationis sunt morbi, quia homo perfecte 
sanus gaudet functionibus corporis, et in- 
tellectus ; sed ad vesanias non pertinent. 
Qui carent memoria speciem habent imbe- 
cillitatis , quia in audiendis narrationibus 
saepe stupent ; qui vero imaginatione or- 
bantur saepe puerascunt, quia dicunt, vel 
scribunt, quae audiunt aut legunt sine ulla 
ratiocinatione. 

SPECIES PRIMA. » 

Laesio memoriae. 

i • 

. , * , , J . 

§. 1755. Laesio memoriae, quae di- 
citur amnesia, latine oblivio, est imminu- 
ta , aut deperdita facultas perceptas ideas 
reproducendi, et recognoscendi. Inquit Ari- 
stoteles lib. de memoria et reminiscentia , 
memoriam esse iteratam resumptionem ali- 
cujus apprehensi, vel sensu, vel intellectu. 
Historia ut nobis offert exempla hominum 
memoria monstruosa praeditorum, sic alio- 
rum hac facultate omnino carentium. Sunt 
qui vix rerum imagines receperunt, has 
obliviscuntur; alii recordantur rerum nul- 
lius momenti, et memoriam illarum magni 
ponderis amittunt;, alii oblivisci incipiunt 
nomina et essentias rerum, ut evenit in ho- 
minibus aetate gravibus ; alii nec nomina, 
nec essentiam rerum recordantur, et tum 
amnesia absoluta, et perfecta est. 

5 . 1756. Dividitur amnesia in prima- 
riam, symptomaticam, secundariam, trauma- 

ticam , perfectam , et imperfectam. Cum 
enim in imminuta tantum memoria consi- 
stat, est imperfecta; perfecta si prorsus illa 
sit deleta. Nosologi autem plura nomina de- 
derunt amnesiae secundum speciales caus- 
sas, et hinc dicta fuit amnesia plethorica, 
senilis, a venere, a temulentia, ab animi pa- 
themate etc. 

$. 1757. Multae fuerunt ad anmesiae 
caussam proximam exponendam hypothe- 
ses. Etenim alii hanc in caloris defectu 
posuere ; alii in cerebri siccitate ; alii in 
oppositis conditionibus , scilicet in nimio 
calore , et nimia cerebri humid itate ; a- 
lii in' defectu flexibilitatis librarum hu- 
jus visceris medullarium. Dixerat Hippo- 
crates lib. de structura hominis III. ~ Re- 
minisci autem , et esse prudentia praedi- 
tum, ex cerebro, inter calidum frigidumque 
admodum temperato provenit. Oblivio vero 
cerebri frigiditate procedit Probabile ve- 
ro videtur, laesionem memoriae vel a ce- 
rebri debilitate , vel ab immodico ejus fi- 
brarum, vasorumque erethismo pendere, ut 
opposita caussarum remotarum indoles de- 

monstrat. Ad hunc morbum accommodat 
haereditariu dispositio; vita iners, sedenta- 
ria, a negotiis feriata, aetas ad senectutem 
vergens. Caussae vero excitantes sunt ipsa 
senilis aetas; prava cranii conformatio; ve- 
nena, potissimum narcotica ; animi depri- 
mentia patkemata, maxime timor, et terror; 
studia nimium protracta; profundae et diu- 
tinae meditationes; mastrupatio; abusus ce- 
neris, vini, spiritum ; suppressio consueta- 
rum haemorrhagiaruin, ut haemorrhoidum, 
loch iorum, narium. Amnesia autem sympto- 
matica , aut - secundaria a vitiis abdominis; 
vehementibus capitis doloribus ; epilepsia ; 
apoplexia ; hydrocephalo; febribus proficisci- 
tur. Traumatica saepe provenit ab externis 
laesionibus, ut sunt capitis vulnera, percus- 
siones, ictus, lapsus. i • 

$. 1758. Laesio memoriae ab haeredi- 
tario vitio, senectute, mala capitis confor- 
matione orta insanabilis est: illa ab animi 
affectionibus, interdum quiete, aut contra- 
riis pathematibus submittitur ; interdum 
amissa memoria non reparatur., praesertim 
si caussa fuerit subitaneus limor : illa ab 

abusu vini, et spirituum vincitur, si amo- 
veatur caussa, dummodo nullam morbosam 
conditionem contraxerit cerebrum. Obser- 
vavi juvenem mastrupationis vitio perfluen- 
tem extemplo memoriae jacturam fecisse, 
quam deinde recuperare non potuit, quam- 
vis ab infando crimine descivisset. Est in- 
curabilis amnesia ab inveterata epilepsia, et 
apoplexia, ut etiam ab atrocibus assiduisque 
capitis doloribus. Amnesia traumatica modo 
sanabilis, modo minus- Plinius lib. “T^cap. 
24. inquit, quendam ex praealto tecto lap- 
sum, matris, affinium, et propinquorum ob- 
litum. Saepe memoria perditur, nec recu- 
peratur , quin caussae pateant hujusce ja- 
cturae. Tum illorum morbosae dispositio- 
nes investigentur, in quibus haec jactura 
contingit Etenim interdum esse potest im- 
minentis epilepsiae, aut apoplexiae indicium. 
Non raro priusquam horum morborum ac- 
cessus impetant, obscuratur intellectus, pe- 
nitusque memoria aboletur. 

J. 1759. Turpe esset amuletis, speci- 
ficis, absurdis, substantiisque immodice ca- 
lidis, et irritantibus amnesiam curare, sicut 

olim fieri solebat ; sed perquirendae sunt 
morbi caussae, aegrorutnque aetas. In uni- 
versum dici potest, senibus, debilibus, stu- 
diis, et affligentibus patheniatibus maxime 
debilitatis cephalica prodesse, ut nux mo- 
scata, piper, thea, cocolata, diluta 'salviae, 
roris marini, etc: contra juvenibus , robu- 
stis, plethoricis, laboriosis, largioribus cibis 
nutritis, aliqua consueta haemorrhagia de- 
stitutis, non interrupta animi quiete gau- 
dentibus, juvare sanguinis missiones gene- 
rales et locales , diluentia et refrigerantia, 
ut sunt infusiones herbarum nitrum con- 
tinentium, ut est cerinthe major, transactis 
temporibus maxime commendata ; insuper 
eccoprotica, praecipue cremor tartari, cly- 
steres etiam aquae simplicis tepidae, balnea 
tepida, quae post sanguinis missionem in- 
sensibilem perspiralionem excitant , et ca- 
put sublevant. Remedia autem, aptumque 
diaetae regimen secundum amnesiae caus- 
sas differt. Si ex. gr. laesio memoriae pro- 
veniat ab abusu veneris, ut saepe eveuit , 
hac relicta intemperantia , necesse est , ut 
rusticatione, praesertim amoeno ruri, salu- 
Tom. VIII. B 1) 

brique aere perflato, usu confectionum, et 
eupeptis alimentis corroborentur vires, eo- 
demque tempore memoria. Quaecunque au- 
tem sit amnesia, amovendae sunt caussae, 
et exacte observandum diaetae regimen, sci- 
licet exercitatio corporis conveniens in afere 
puro, libero, montano: etiam exercitatio me- 
moriae, quae consistat in enarrandis alio- 
rum sermonibus, et quod in libris legitur, 
et in aliquid componendo sine librorum 
adjumento: delectus ciborum, qui modo ex 
animali, modo ex vegetabili regno sumi de- 
bent: moderatus somnus: mites animi affe- 
ctus: tandem saepe capillos pectere. < 

SPECIES* SECUNDA 

I 1 * # ‘ , 

Laesio imaginationis. 

*• ' < 'i • . ^ . > 

"■ r . . 

§. 1760. Jmaginalio ut memoria vel 
immiuuitur , vel perditur. Ut plures sunt 
homines, qui foecunda, fervidaque gaudent 
imaginatione, sicut poetae et pictores; sic 
alii sunt, qui ea prorsus orbantur. Poetae 

possunt carminibus omne affectuum genus 
animis commovere, ipsisque fabulis ab ocu- 
lis tyrannorum lacrymas educere. Horatius 
hanc poetarum vim operibus comparat fu- 
nambulorum, et magorum, dum inquit ,, 
Ille per extentum funem mihi posse videtur 
Ire poeta, meum qui pectus inaniter angit, 
Irritat , mulcet, falsis terroribus implet, 

Ut magus : et modo me Thebis , modo 
ponit Athenis. „ 

Qui vero imaginationis flamma non accen- 
duntur, nec sermonibus nec scriptis , nec 
operibus ullam vividam exerunt ingenii 
vim. Hujusmodi homines non solum conjun- 
gere , et resolvere perceptas ideas , novas- 
que effingere non possunt, sed etiam prae- 
clara alienae imaginationis edita non sen- 
tiunt Plures vidi , et si non omnino indoctos, 
oscitari , cum divina carmina recitarentur, 
quae frigidiora pectora concuterent. Hi tan- 
quain pueri sola fere memoria donantur. 

$. 1761. Imaginationis laesio ut illa 
memoriae in primariam , symptomaticam , 
secundariam , traumaticam , perfectam , et 
imperfectam dividenda est. Primaria sae- 

pe est congenita, aut provecta aetate pro- 
ducitur; interdum ab aliis caussis: sympto- 
matica et secundaria non raro a gravissimis 
morbis oritur , ut ab epilepsia, et apople- 
xia; 'aut a morbis chronicis, qui maximam 
debilitatem , et moerorem inducunt , ut a 
lue venerea, scorbuto, lepra. Traumatica na- 
scitur ab externis capitis Violentiis; quamvis 
aliquando et ab ictibus, et a vulneribus com- 
parata fuit illa mentis vis, quae prius nul- 
la erat, aut torpens. 

§. 1762. Proximam caussam imagina- 
tionis laesae statuere, impossibile quidem est; 
sed si respiciatur indoles caussarum remo- 
tarum, et modus, quo interdum recupera- 
tur phantasia, aliqua probabilitate dicemus, 
illam a quodam fibrarum cerebralium tor- 
pore pendere. Ad hunc enim defectum tem- 
peramenta laxa et pituitosa , vita iners et 
desidiosa, ingenii incultus disponunt. Eun- 
dem vero excitant clima, afir, educatio, ani- 
mi pathemata deprimentia, infortunia, ni- 
mis culta venus, maslrupatio. Populi qui vi- 
vunt sub temperato et ridenti climate , et 
salubrem aerem respirant alacri iinaginatio- 

ric fruuutur ; contra sub triste et aspero 
climate, crassoque afire. Si talis autem est 
socordia et ingenii incultus, ut nec sermo- 
nibus, ncc librorum lectura, nec exemplis 
excitetur imaginatio, haec torpescit, et de- 
perditur. Idem fere evenit aliarum exposi- 
tarum caussarum actione. 

§. 1763. Phantasiae laesio congenita ut 
plurimum insanabilis est ; licet interdum , 
aliqua accendente infirmitate , haec com- 
pressa facultas excitetur. Si vero deficiat 
imaginatio propter nimis provectam aeta-. 
tem, pravam capitis conformationem, ipsir- 
usque laesionibus , recuperari non potest. 
Reparabilis est cum ejus defectus proficisci- 
tur a caussis, quae possunt amoveri, ut ani- 
mi pathemata, abusus veneris, mastrupatio. 
Sublata imaginatio ab epilepsia et apople- 
xia non restituitur ; a scorbuto vero et a 
lue venerea, si hi morbi sanabiles sint, re- 
vertitur. 

§. 1764. Quamvis a pluribus caussis 
laedatur imaginatio, tamen, quia hae debi- 
litantes sunt, in uiiiversum dici potest, met- 
hodum excitantem expedire. Nemo ignorat. 

vino, liquoribus spirituosis, coffoea, alimen- 
tis aromatibus conditis imaginationem ex- 
citari. Poetae vinum bibunt, ut fundant 
carmina , et alios ad bibendnm invitant. 
Horatius lib. III. od. XXVIII. festo Neptuni 
suadet Lyden reconditum promere Coecu- 
bum, ut invicem cantent Neptunum, et vi- 
rides Nereiduin comas. Sic alii scribere, et 
elucubrare non possunt, nisi prius coffoeae 
potionem sumant; alii nisi tabacum in pul- 
verem contusum totis naribus identidem at- 
trahant. Praeterea ad vivificandam torpen- 
tem imaginationem maxime prodest muta- 
tio climatis, itinera, meliora alimenta, vi- 
ta felix. 

GENUS DECIMUMTERTIUM 

Laesio facultatum intellectualium 
cum delirio 

1765. f^aculta tum intellectualium 
aberratio, unde perditur judicium, graece 
dicitur Trapaippoovvr,, paria latine delirium, 

vesania , desipientia. Vesania est generica 
vox, quae comprehendit omnem delirii spe- 
ciem. Dum facultates intellectuales aber- 
rant non omnes recte communicantur ce- 
rebro impressiones a sensuum externorum 
organis receptae, et ideo non excitantur ima- 
gines objectis , quae illas impressiones in- 
duxerunt, respondentes ; idcirco nec ideae 
possunt comparari; nec voluntas jubere; nec 
rectum rerum fieri potest judicium: dum in 
statu sano etiam sine objectorum praesen- 
tia possumus ad voluntatem memoriae au- 
xiljo ideas illis respondentes revocare ; et 
possumus imaginationis auxilio novas ideas 
effingere, et illas jam perceptas componere 
et dissolvere ; et per ratiocinationem ideas 
conferre, et hinc earum similitudinem vel 
dissimilitudinem deducere, et judicium sta- 
tuere. Opus igitur perceptionis , idearum 
formationis, ratiocinii, et judicii proprium 
est hominum sanae mentis, in quibus hal- 
lucinationes non contingunt dementiae pro- 
priae. 

$. 1 766. Dementia , quaevis sit ejus 
species et varietas , est primaria , sympto- 

matica, secundaria, congenita, liaereditaria, 
continua , intermittens , acuta , chronica. 
Quidam considerant dementiam ut chroni- 
cum morbum; sed saepe intra paucos dies 
perfecte evanescit , ut est delirium , quod 
nascitur ab aliquo vehementi pa themate , 
sicut ab excandescenti ira. Dementiae autem 
species vario modo dividuntur, et appellan- 
tur. Hippocrates divisit dementiam in ma- 
niam , et melancholiam. Ab hac divisione 
parum recessit Galenus, qui vocat phreni- 
tidem delirium cum febre; illud sine febre 

et cum furore maniam; aliud cum timore 

• 

et tristitia melancholiam. Deinde Aretaeus 
appellavit melancholicos, quorum dementia 
super unum objectum versatur. Per longum 
tempus Hippocratis divisio viguit in scholis. 
Postea plures doctissimi viri crediderunt , 
maniam et melancholiam esse eundem mor- 
bum, tantum quoad gradum dissimilem. In 
hac sententia fuerunt Willisius, et Morga- 
gnius, qui de sed. et caus. morbor. Epist. 15. 
pag. 74. inquit =5 melancholiae autem ma- 
nia, ut Willisii utar verbis, in tantum af- 
finis est, ut hi affectus saepe vices commu- 

tent, et alteruter in alterum transeat, quin 
saepius dubitantes medicos rideas, hinc ta- 
citurnitate, et metu, hinc loquacitate et au- 
dacia in eodem aegro subinde alternatis, me- 
lancholicum an maniacum pronuncient. C 
Ait Boerhaavius de cognoscend. et curand. 
morbis Tom. V. pag. 233. Si melancho- 
lia eo usque increscit, ut tanta accedat agi- 
tatio liquidi cerebrosi, qua in furorem agan- 
tur saevum , mania vocatur. Quae gradu 
modo differt a melancholia tristi , hujus 
prole» est, ex iisdem caussis oritur, iisdem 
fere remediis curari solet. ~ Eodem modo 
alii plures arbitrati sunt; sed haec opinio 
accipienda non est Quamvis enim melan- 
cholia transeat in maniam, et viceversa, ta- 
men hujusmodi vesaniae sunt oppositae in- 
dolis. Idcirco Brown adnunaeravit maniam 
inter morbos sthenicos, et melancholiam in- 
ter asthenicos. Recentiores autem rejecta 
opinione Willisii , Morgagnii , Boerhaavii , 
Cullenii, aliorumque, alias instituerunt di- 
visiones. Pinei divisit insaniam in maniam, 
aut delirium universale; in melancholiam, 
aut delirium partiale ; in dementiam , aut 

abolitionem facultatis cogitandi ; in idioti- 
smum, aut obliterationem facultatum intel- 
lectualium. Ab hac divisione parum distat 
illa , quam constituit Esquirol; nam appel- 
lat monomaniam delirium circa unum aut 
pauca objecta; maniam delirium universa- 
le cum aucto incitamento; dementiam ra- 
tiocinationem insulsam; imbecillitatem, aut 
idiotismum, cum ita sunt organa conforma- 
ta , ut nullo modo conduci possit ratioci- 
natio. Spurzheim easdem amplectitur par- 
titiones, siquidem in quatuor formas distri- 
buit insaniam, scilicet in idiotismum, de- 
mendam, maniam, melancholiam. Halleran 
vero duas species admittit demendae, unam 
nempe a caussis moralibus, aliam a caus- 
sis physicis productam. Haec divisio uni- 
versim respuitur; nam caussae morales, et 
Caussae physicae esse possunt caussae vesa- 
niam excitantes, sed caussa hujus proxima 
semper physica est, secus alterari constan- 
ter non possent cerebri functiones. Animi 
pathemata inducere possunt dementiam, quia 
celeritate maxima, varioque modo possunt 
male cerebrum, nervos , et viscera afficere. 

Foderi, ut plures Nosologi anterioris me- 
moriae , dividit insaniam secundum sym- ' 
ptomata, unde eam appellat melancholiam 
amatoriam, religiosam, superstitiosam, no- 
stalgicam, inisanthropicam , etc. Haec vero 
symptomata non constituunt diversas species, 
sed varietates unius ejusdemque speciei, ut 
infra demonstrabimus. Aptior autem divi- 
sio mihi videtur , si distinguatur dementia in 
tres species, scilicet maniam, melancholiam, 
fatuitatem. Mania est universale delirium 
sine febre, sed cum furore , audacia , vio- 
lentoque musculorum motu. Interdum ve- 
ro maniacum delirium non est tam ferox, 
nec tam auctum musculorum robur. Me- 
lancholia est partiale delirium, idest super 
unum aut pauca objecta , dum circa reli- 
qua recta est ratiocinatio et judicium. Fa- 
tuitas est talis debilitas aut defectus facul- 
tatum intellectualium , ut impossibilis sit 
recta ratiocinatio , et judicium. In hisce 
vero speciebus observantur plures varieta- 
tes , variique gradus , scilicet major vel 
minor furor ; major , vel minor aberratio 
circa unum aut plura objecta; major, vel 

minor imbecillitas. Ergo dementia et idio- 
• tismus quorundam auctorum non sunt nisi 
gradus unius speciei, nempe fatuitatis. De- 
mentia enim et idiotismus consistunt in 
imminutione, aut abolitione facultatum in- 
tellectualium, ut infra videbimus. 

§. 1767. Raro non comparent signa, 
quae ad vesaniam proclivitatem declarant, 
quaeque dici possunt prodroma. Haec qui- 
dem multa sunt, sed frequentiora et prae- 
cipua recenseam; ul profunda tristitia, aut 
insolens laetitia; transitus repentinus ex tri- 
stitia ad gaudium cum assiduo risu; quae- 
stiones insolitae, et a ratione alienae; sym- 
pathiae , et antipathiae , unde amor , vel 
odium; munificentia, et benignitas erga om- 
nes non consueta; odio prosequi parentes, 
amicos, illosque nuper cariores; contra de- 
amare abominandos; adjungere animum ad 
inania, et negligere res magni momenti; su- 
spicio, timor illorum qui nocere non pos- 
sunt; audacia , et petulantia in illos, qui- 
bus habendus est honor ; taciturnitas ; lo- 
quacitas; fuga ab aliorum comitatu, et a lu- 
ce ; assidua vigilia , aut somnus visionibus 

interruptus ; membrorum tremor ; deside- 
rium tabacum in pulverem redactum na- 
ribus attrahendi; defectus appetitus, aut vo- 
racitas; cupido bibendi; vertigines; palpita- 
tio cordis; effraena libido, frequentesque in- 
voluntariae nocturnae pollutiones; internus 
calor , unde quaeritur vestes deponere , et 
aperire fenestras; cutis ariditas; perspiratio 
emittit specificum odorem; alvus adstricta; 
defectus consuetarum exinanitionum san- 
guinearum. Signa vero quae evidenter ve- 
saniam patefaciunt, plurima et varia sunt, 
prout dissimiles sunt speoies illius. Inter- 
dum functiones vitae organicae praecipue 
laeduntur, ut circulatio sanguinis, respira- 
tio, digestio, nutritio, secretiones, et excre- 
tiones ; interdum vero hujusmodi functio- 
nes remanent immunes. Functiones vero vi- 
tae animalis constanter et vario modo tur- 
bantur, ut oculi mobiles, fixi , rubri, san- 
guinei, sublutei, plumbei, parum cernentes, 
aut volitantia corpora, lucis fulgores, um- 
bras trementes perspicientes; intuitus jucun- 
dus, inoestus, trux; odoratus imminutus, aut 
depravatus; sic gustus, nam omne aliraen- 

tum, etsi gratum, ut ingratum et nauseorum 
rej icitur, contra injucundum et sordidum ut 
acceptum expetitur , et maxima voracitate 
editur; auditus etiam modo obtusus, modo 
acutissimus, modo vexat tinnitus in auri- 
bus, modo soni, voces , murmur, rumores 
qui non sunt, percipiuntur. Plures sunt de- 
mentes qui sibi ipsis , aliisque nocent, si- 
quidem percutiunt, et vulnerant , et sem- 
per proclives sunt ad violentias , furtum » 
incendia , caedes ; alii sunt laeti, ridentes, 
magnanimi, prodigi, benigni, festivi, faceti, 
fere nunquam diu sedentes, et in uno loco 
iminorantes; alii rebus divinis addicti, nun- 
quam submissis genibus in vota precesque 
cessantes; alii modesti, reverentes, et ita ob- 
sequeutes, ut recepta jussa non morentur; 
alii arrogantes, impatientes, inofficiosi, aspe- 
ri, contemptores, et se esse credunt quod 
nunquam fuere; alii etiam indocti sub in- 
sania fiunt ingenio praestantes , unde ser- 
mones et carmina pangunt, vel prius sa- 
pientes evadunt hebetes; alii adminiculatio- 
rem memoriam servant, vel omnino amit- 
tuni; alii urentem corporis calorem vel wo- 

lestum frigus patiuntur ; alii sensibiliores 
fiunt, vel ita insensibiles, ut sine maguo fa- 
stidio frigus, famem , sitim perferre possint. 
Haec sunt generalia symptomata, inter quae 
etiam nonnulla comprehenduntur, ad spe- 
cies, et varietates insaniae pertinentia , ut 
infra observabimus. 

§. 1768. Quidam sunt qui dementiam 
morbum esse spiritus arbitrantur, idcirco in 
ipso spiritu proximam illius caussam quae- 
runt. Hic est reprobandus error; nam vesania 
non aliam habere potest caussam, quam ali- 
quam morbosam conditionem cerebri , vel 
nervorum vel alicujus visceris et partis hu- 
mani corporis. Arduum vero est definire quae 
sit hujusmodi morbosa conditio, ex qua pro- 
xime dementia oritur. Innumerae ideo sunt 
opiniones , quarum pleraque pars erronea 
est. Veteres credebant esse pravam spirituum 
animalium dispositionem, ut est crassi ti es, 
opacitas, fervida et ignea indoles. Haec hy- 
pothesis diu perstitit, nimirum donec illi 
pathologiae solidorum addicti, ut Hoffmann, 
Baglivi, Willis, aliique vesaniae caussam in 
cerebro perquisivissent Postea Chiarugi de- 

mentiain habuit ut effectum augmenti vel 
imminutionis virium vitalium in fibris ce- 
rebralibus, et ab hac alteratione vitali ori- 
ri opinabatur mollitiem vel duritiem cere- 
bri, quae tam saepe sectione cadaverum re- 
peritur. Cullen hanc fere opinionem se- 
quutus est. Verum saepe etiam nihil prae- 
ternaturalis deprehenditur in cerebro; et in 
tam bene constituto viscere certum non vi- 
detur , hanc adesse vitalem alteralioneni- 
Plures autem existimant in caussa esse or- 
ganicas cerebri mutationes, quas alii repu- 
diant, maxime Esquirol , et Pinei, qui as- 
serunt hasce organicas mutationes non caus- 
sam, sed potius esse dementiae ipsius effe- 
Gla. Sed contra erupit Spurzheim, qui con- 
tendit perquisitam caussam in organicis ce- 
rebri partium alterationibus occultari. lp se 
enim inquit cerebrum esse animae organum, 
et cerebri partes esse primitiarum faculta- 
tum organa. Ab harum partium igitur per- 
turbatione diversas deducit dementiae spe- 
cies- Ex quibus evidenter patet, esse syste- 
matis studiosum, quod effinxit Gall. Pl en " 
que vero physiologi rejiciunt diversas cere- 

bri parttis hisce facultatibus inservientes-, 
nec admittunt , hujusmodi facultates seor- 
sum exerceri , sicut constituit Gall. Hujus 
tamen non contemnendi sunt labores; nam 
si accipi non possunt variae cerebri partes 
primitiis facultatibus obsequentes, tamen ex 
animadversa conformatione cranii quaedam 
deprehendi possunt morales proclivitates ; 
quae vero nunquam sunt tales, ut ipsis vo- 
luntas reluctari non possit. Sprengel autu- 
mat dementiae caussam in centro gangliosi 
systematis adesse , idque ab angoribus , et 
aestubus intestinis infert; quia plures de- 
mentes de constrictione praecordiorum, et 
de ciborum fastidio queruntur. Considerat 
insuper , plura ganglia nervorum ope esse 
subjecta cerebro , qui habent communica- 
tionem, et quorum principium est par va- 
gum. Sed hujusmodi symptomata , quibus 
nititur haec opinio, saepissime non depre- 
henduntur in dementibus. In melancholia, 
quae dicitur moria, dementes sunt hilares, 
et non solum non plangunt praecordiorum 
constrictionem, et ciborum fastidium , sed 
credunt se es$e beatos, tranquille- dormiunt, 
Tom. VIII. C c 

edunt, digerant, omnesque functiones ei* 
plent. Sic de aliis melancholiis dici potest. 
Alii autem recentiores admittunt diathesiin, 
et conditionem pathologicam dementiae. Pu- 
tant , hanc diathesim in aucta sensibilitate 
cum spectabili organica debilitate ; condi- 
tionem pathologicam in vitiosa cerebri tex- 
tura consistere. Alii excludunt quodvis vi- 
tium in substantia cerebri , et solum per- 
turbationem vitalium proprietatum respi- 
ciunt Cogitat Bayle , inflammationem pri- 
mariam et chronicam involucrorum cerebri 
frequentem in dementibus , esse ut plun- 
mum, vesaniae caussam. Suspicor vero, eum 
pro chronica meningum inflammatione il- 
lum vasorum turgorem accipere, qui taro 
frequenter non solum in dementiis, sed 
etiam in reliquis convulsivis morbis sectio- 
ne cadaverum invenitur. Brassais animo Su- 
xit , dementiam esse irritationis effecturo 
Sed ut cognoscatur quam sit erronea hu- 
jusmodi opinio satis est plures melancholi- 
cos respicere , in quibus atoniae universa- 
lis, et viscerum torporis signa evidentia sunt- 
Nonnulli autem ponunt caussam, et setlero 

dementiae in humorum mutatione. Credit 
Fodere dementiam sedere in sanguine, scili- 
cet in mutata ejus vitalitate. Sed quomodo 
ex hac caussa explicarentur species et va- 
rietates dementiae inter se oppositas ? Prost 
spectat coacervationem bilis, ut efficaciorem 
dementiae caussam. In dementibus vero est 
potius inertia bilis adnotanda, unde fre- 
quens in ipsis est alvi durities , et faeces 
non consueto colore tinguntur, sed nigrae 
sunt et exuccae. Sed haec inertia est saepe 
insaniae symptoma , quod ab ipsa cerebri 
morbosa affectione dependet, siquidem per 
consensum perturbatur hepatis functio. Ne 
vero longiori sermone utar, probabile mihi 
videtur, non unam, sed plures esse caussas 
pro diversis insaniae speciebus. Interdum 
enim probabilis est mutatio proprietatum 
vitalium cerebri, et nervei systematis; in- 
terdum aliquod vitium in substantia cere- 
bri, nervorum, viscerum, et in capitis os- 
sibus; interdum in cerebri irritatione. Re- 
vera observatione cadaverum saepe nec in 
cerebro , nec in nervis , nec in visceribus 
invenitur quod sit praeternaturalc, ideoque 

caussa non potest interdum esse nisi in per- 
turbatione vitalium proprietatum : saepe 
etiam inveniuntur cerebri, et vasorum vi- 
tia, quae a quibusdam sine ratione non ut 
caussa, sed ut dementiae effecta putantur 
interdum reperitur in cerebro, ej usque mem- 
branis vasorum turgor, quod probat in caus- 
se esse posse irritationem. 

§. 1769. Caussae quae ad vesaniam 
praeparant sunt aetas; nam illa plerumque 
habet locum inter vigesimum et sexagesi- 
mum vitae annum ; temperamentum san- 
guineum, vel melancholicum; siquidem de- 
mentes persaepe sunt hisce temperamentis 
praediti; immodica librarum cerebri, et ner- 
vorum sensibilitas ; quaedam conformabo 
capitis. Non vero cum Gali opinor , p fl> " 
minenlias cerebri esse indubia signa non* 
nullarum praevalentium affectionum, et pr° 
prietatum intellectualium; nec opinor, prae- 
valentia massae hasce affectiones posse e*' 
plicari. Idcirco si dicantur mathematici pa- 
rum ad dementiam proclives, quia exiguui" 
est calculi organum, est ratio quae animum 
non explet; contra si animadvertatur ‘] u01 

mathematici non sese dant imaginationis com- 
mentis, sed ratiocinationi, quae ab incon- 
cussis principiis deducitur. Nonnulli cre- 
dunt parvum caput esse imbecillitatis in- 
dicium; et hinc homo nullius ingenii vul- 
go dicitur parvi capitis. Inquit etiam Spurz- 
heim, cerebrum nimis parvum imbecillita- 
ti conjungi. Hic est maximus error, ut ex- 
perientia edocemur. Imbecillitas tum evi- 
tari non potest , cum parvo capiti aliquis 
hujus adjungitur defectus , ut est ossium 
temporalium , et frontalis depressio. Nec 
confirmatur quod Ilaller, et Bichat asserue- 
runt , nimirum inaequalitatem hemisphae- 
riorum cerebri esse caussam dementiae. Fre- 
quens enim est haec inaequalitas in illo- 
rum cadaveribus, qui non dementes occu- 
buere; dum saepe hemisphaeriorum aequa- 
litas in dementium cadaveribus invenitur. 
Preterea inter praedisponentes ‘caussas sunt 
coeli mores, nam in nonnullis regionibus de- 
mentia est familiaris, et endemica; haeredita- 
rium jus , quoniam in quibusdam familiis 
vel mania, vel melancholia, vel fatuitas a 
parentibus in filios extenditur. De sexu au- 

tem parum dici potest; siquidem in 
nullis regionibus magis foeminae , in aliis 
magis homines in dementiam incidunt. In 
universum apud divites nationes plus nu- 
merantur foeminae vesanae, idque arbitror 
per nimia vitae commoda , per lecturam 
fabularum milesiarum, pravorumque libro- 
rum. Hae enim caussae magnam habent vim, 
praesertim si aliae accedant, ut menstrua- 
tionis , graviditatis , et puerperii molestiae. 

$. 1770. Excitantes dementiae caus- 
sae externae sunt, et internae. Ad primas 
pertinent ictus, vulnera, contusiones, lapsus, 
fracturae ossium capitis. Nihilominus p fr 
externas violentias sanationis dementiae non 
desunt exempla. Transactis temporibus, cum 
ubique locorum credebantur verbera reme- 
dium in dementiam , lioino improbus de- 
mentem mulctavit fuste super caput, quod 
vehementer fuit concussum, et frontalis ve- 
na saudata. Paullo vero post ille recupe- 
ravit intellectum. Haec vero exempla rara 
sunt. Inter autem internas caussas aliae me- 
chanico modo operantur, ut exostoses, cal- 
culi, tumores, hydatides, quae non raro m 

cerebro dementium reperiuntur; aliae fre- 
quentiores sunt morales , ut studia, lucu- 
brationes, imaginationis aestus, animi mul- 
tiplicia pathemata, potissimum amor, odium, 
timor, terror, ira, cupiditas. Quapropter qui- 
dam credunt, tres furias a poetis effictas non 
esse nisi praevalentes animi affectus, scili- 
cet iram, cupiditatem, libidinem; quamvis 
alii sapientes judicent , Eumenides expri- 
mere animum ita reae conscientiae stimu- 
lis actum , ut facile transeat ad delirium. 
Damnanda est animadversio, quam circa ani- 
mi pathemata prodidit Spurzheim inquiens, 
si spiritus a perturbatricibus affectionibus 
expediri non possit , patet organicam con- 
structionem aliquo modo in spiritus ipsius 
declarationes influere. Haec enim proposi- 
tio, quae a systemate Gall deducitur , ad 
demonstrandam tendit actionum necessita- 
tem. Homo qui suae spontis est , quaevis 
sit organica cerebri structura, semper vin- 
cendo affectionum aggressioni adversatur, et 
sic spiritus ab illis extricatur. Pluries vidi 
puellas ad furorem uterinum dispositas so- 
lo religionis auxilio, nimirum orationibus. 

jejuniis, abstinentia a rebus, quae hanc *U- 
spositionem augere potuissent, hujusce diri 
morbi progressum obtruncare. Hac eadem 
ratione plures homines se abstinent a lu- 
xuriae crimine, et ab ira, ita ut tractu tem* - 
poris casti, placidi, et mites fiant. Aliae 
etiam sunt caussae excitantes dementiam, 
ut nimia sanguinis quantitas, aut ingens hu- 
jus jactura; frequens ebrietas; insolatio; abu- 
sus veneris, et mastrupationis crimen; im- 
modicus opii usus, et venenorum, ut hyo- 
scyami , belladonnae , stramonii , etc. Cum 
autem dementia est symptomatica, aut se- 
cundaria, supervenit viscerum morbis, aut 
retrocessioni exanthematum , et impetigi- 
num, aut diathesi inflammatoriae, gastricae, 
Venereae , scorbuticae etc. ut ab evidenti- 
bus signis deducitur. Si enim diathesi in-» 
flammatoriae adveniat , pulsus est plenus , 
durus; fervet universalis calor; rubor inii-» 
cit faciem, et oculos, luxque tolerari non po- 
test: si diathesi gastricae, adest hypochondrio- 
rum tensio; cutis subflavus color; sputum 
frequens; halitus foetens; assidui flatus sur- 
sum deorsum emissi; omnium foenomeno- 

rum horis vespertinis augmentum: si dia- 
tliesi venereae , vexant dolores osteocopi , 
praesertim noctu ; ulcera venerea ; fluxus 
aliquis virulentus ; maculae syphiliticae r 
quae frontem, aliasque partes incestant: si 
dialhesi scorbuticae, anima foetida ; vacil- 
lantes dentes; putres, et sanguinolentae gin- 
givae; dolores extremitatum inferiorum; ma- 
culae scorbuticae per totum corpus depre- 
henduntur. 

§. 1771. Quamvis prae oculis habea- 
mus dementiae signa, multiplicesque caus- 
sas, tamen si intento animo omnia non con- 
sideremus , interdum delabi possumus in 
errorem; siquidem plures sunt improbi, et 
scelesti , qui ut fugiant carceres, et triremes, 
finguntur desipientes. Qui igitur in suspi- 
cionem cadunt , speciali attentione obser- 
ventur. In quovis ideo dementium nosoco- 
mio esse debent cubicula, in quae per in- 
visibilia foramina penetrent oculi , ut, de- 
tentorum perpendantur gestus , actiones 
somnus, vigilia, quin suspicentur esse sub 
observatione. Cum autem exeunt a cubicu- 
lis, aliisque se addunt comites, a custodi- 

Inis et adstantibus inspectentur, ut hi cu- 
rantibus omnia fideliter referant. Permitten- 
dum etiam est , ut qui suspecti habentur 
ad loca publica ferantur , ubi videndum 
quomodo se gerant. Praeterea cognoscere de- 
bemus, quae fuerit vita, mores, educatio, 
praecipuae auimi allectiones, parentes; quae 
sit corporis constitutio, et conformatio ca- 
pitis; an praecesserint caussae aut ad ex - 
citandam dementiam, aut ad patrandum cri- 
men. Tandem stratagemata sunt adhibenda, 
ut ipsa historia docet. Ulysses callidissimus 
heros, ut effugeret Trojae bellum, demen- 
tiam simulans , secus maris litora sulcos 
faciebat, et salem serebat Sed Palamedes 
posuit ejus filium Tei emacum ante vomerem 
et inde se occuluit, ita Ulyssem videns, qui 
ne filium offenderet elevabat vomerem, il- 
lius simulationem detexit. 

§. 1772. Interdum dementia facile cu- 
ratur, ut illa quae nascitur a levibus caus- 
sis nullo negotio auferendis , ut est nimia 
sanguinis quantitas , gastricae impuritates , 
intestinorum vermes , aliqua excandescen- 
tia; interdum est curatu difficilis, ut quae 

gignitur a gravioribus caussis, ut dispositio 
haereditaria, immodica nervorum sensibili- 
tas, viscerum vitia; est insanabilis, si caus- 
sas amoliri non possumus , ut sunt vitia ce- 
rebri, prava capitis conformatio, vitia hujus 
ossium. Generatim observandum est tem- 
peramentum, aetas, complicationes, tempus 
cum morbus inceperit, symptomata, quae in 
cursu eveniunt. Etenim qui donantur ple- 
thorico , et robusto temperamento facilius 
mentis sanitatem recuperant ; sic juvenes fa- 
cilius senibus. Dementia simplex expeditius 
vincitur complicata; nam si dementes affi- 
ciantur etiam epilepsia, aut paralysi , saepe 
apoplexia moriuntur. Vesania jam diuturna 
est semper deterioris praesagii. Non enim est 
in humano corpore systema, quod ut illud 
nervorum magis se aptet pravis habitudi- 
nibus; et ideo si illa aliquem superet an- 
num raro submittitur. Hoc vero non sem- 
per contingit, quia dantur interdum quae- 
dam utiles in corpore mutationes, ex qui- 
bus dementiae pervicacissimae expugnan- 
tur. Inter vero symptomata alia spem, alia 
timorem injiciunt. Ad prima pertinent hae- 

morrhagiac narium , alvi profluvia , febres, 
intermittentes, quae superveniunt quibus- 
dam anni tempestatibus, cursus haemorrhoi- 
dalis, dysenteria. Ait Hippocr. aph. 21.Sect. 
VI. zz Insanientibus si varices , aut hae- 
morrhoides superveniunt , insaniae solutio 
fit. s In aphor. 5. Sect. VII. — Ab insa- 
nia dysenteria , aut hydrops , aut mentis 
emotio bonum- — Praeterea bona est re- 
stitutio naturalium voluptatum, affectionum 
erga parentes, filios, fratres, amicos ; desi- 
derium exercitationum, et studiorum, quae 
prius erant jucunda; functiones, quae ut in 
statu salutis restituuntur , praesertim som- 
nus et vigilia; propria expleta munera, ma- 
xime quoad religionem; frequens vultus li- 
neamentorum mutatio ; naturalis aspectus; 
tranquillitas; laetitia, praecipue post placi- 
dum somnum. Interdum etiam ut fausta si- 
gna habendus est abscessus in externis par- 
tibus, eruptiones exanthematum, spontaneae 
exulceratioues, ptyalismus; in foeminis flu- 
xus albus , menstruorum regulari las., Ani- 
madvertendum est, quod interdum sympto- 
mata mitiora fiunt, sed postea recrudescunt. 

Saepe qui sanati judicantur, cito in insa-* 
niam relabuntur. Sunt qui vix in nosoco- 
mio recipiuntur, sani videntur, sed si do- 
mum redeant, statim signa dementiae fna- 
nifestant. Quidam rusticus demens , olifil 
hortorum cultor S.*memoriae Pontificis Ma- 
ximi Leonis XII. cum melius se haberet , 
hujus jussu ad vaticani viridarium quoti- 
die ducebatur, ut consuetos labores obiret. 
Cum vero esset in illo saepe in eandem 'in- 
saniae vim rfelabebatur , et ita in aliorum 
offensionem incurrebat , ut idem Pontife* 
jusserit, eum usque ad perfectam sanatio- 
nem in nosocomio retineri. Si autem in de* 
mentiae cursu non solum nullum ex fau- 
stis symptomatibus compareat , sed etiam 
superveniat maxima virium destitutio , cb 
borum inappetentia , corporis consumptio , 
convulsiones, coma, epilepsia, apoplexia, vi- 
tari non potest mors. Denique dementia 
symptomatica varios habet exitus. Illa ex. 
gr. quae oritur ab inflammatoria diathesi ut 
plurimum cito sanatur; quae a dialhesi arthri- 
tica frequenter recrudescit; quae a dia thesi 
rachitica, et scrophulosa, ut plurimum ar* 

tem eludit; quae a vitiis organorum saepe 
eat curatu impossibilis. 

$. <773. Quidam credunt, dementes 
non diu vivere, quod non semper confir- 
matur. Saepe apoplexia, epilepsia, aliisque 
morbis moriuntur , sed» interdum longam 
vitam vivunt. Sunt quidam in hoc urbis 
nosocomio quinquaginta abhinc annis de- 
gentes, qui praeter dementiam optima fruun- 
tur valetudine. Vitae diuturnitas demen- 
tium a pluribus rebus circumstantibus pen- 
dere mihi videtur, scilicet a locorum salu- 
britate, a qualitate alimentorum, a modo 
quo curantur, a diversis dementiae specie- 
bus, et varietatibus. Melancholia quieta non 
parum contribuit ad diuturnitatem vitae ; 
nam dementes nullis agitantur affectibus , 
appetunt alimenta, optime digerunt, tran- 
quille dormiunt, unde fiunt pingues, et flo- 
ridum vultus colorem consequuntur. 

§. 1774. Cadaverum sectiones nullum 
aut exiguum dant lumen circa dementiae 
eaussam. Saepe nil reperitur in cerebro, aut 
in aliis corporis partibus; saepe etiam ob- 
servatur, quod in aliis cadaveribus frequens 


Digitized by Google 


415 


est; interdum vero aliquid observatione di- 
gnum , ut irregularis cranii figura ; vitiosa 
cerebri constructio, scilicet hoc viscus so- 
lito gravius , volumine auctum vel immi- 
nutum, nimis molle, vel durum, callosum, 
siccum ; etiam cerebellum modo mollissi- 
mum, modo admodum durum; meninges 
crassiores; dura mater cranio adhaerens, et 
sicca; pia mater dura, callosa, fere caerulea; 
turgens arachnoides; serum diffusum inter 
meninges, aut inter meninges et cerebrum, 
aut ubique; venae sanguine turgidae et va- 
ricosae; polypi in vasis sanguineis; nimis cal- 
losum corpus induratum ; ventriculi ante- 
riores aut ampliores , aut angustiores , aut 
sero repleti, aut sicci; non raro etiam mo- 
do amplior, modo angustior longitudinalis 
fissura tertii ventriculi , et infundibulum 
clausum; ventriculus quartus figurae abnor- 
mis, et ab hoc tam distat valvula cerebri, 
ut maneat reclusus; plexus choroidei san- 
guine turgidi, et hydatidibus referti; septum 
lucidum nimium durum ; corpus striatum 
sine striis, durum; pons YVarolii disruptus; 
eminentia quadrigemina complanata , flac- 

cescens , vix conspicua ; glandula pinealis 
ingens, dura, corrupta, plena lapillis; me- 
dulla oblongata maxime dura , tuberculis 
repleta; specus vertebrale sero redundat; in 
cerebro tumores varii generis, calculi, ver- 
mes, hydatides; in pectore cor ingens , et 
aneurysmaticum; pericardium sero refertum; 
pulmones flaccescentes, et tuberculis con- 
ferti ; in abdomine durities glandularum 
mesenterii; pancreas etiam durum, et scirrko- 
sum ; hepar ingens , obstructum ; cystifel- 
lea bile plena vel tenaci et nigra, vel atro 
viridi , vel mixta calculis ; lien quoque 
ingens, et obstructus ; uterus scirrhosus , et 
ovaria tumentia , et steatomate affecta et 
hydatidibus. 

§. 1775. Antea quam de dementiae 
curatione sermonem habeamus, aliquid de 
statuendis nosocomiis dicendum est. Haec 
in primis in salubrioribus locis, pura aqua 
scatentibus , ab habitationibus , et rumore 
gentium distantibus , aedificentur. Non so- 
lum hujusmodi aedificia sint in praecipuis 
urbibus, sed etiam in provinciis, ne nimis 
dementium numerus in uno vel alio noso- 

comio multiplicetur. Non valde sublata duo- 
bus tabulatis constent, quo promptius , et 
commodius evadat servitium. Dividantur ita, 
ut una pars hominibus, altera foeininis as- 
signetur. In utraque parte sit valetudina- 
rium, in quo curentur morbi, qui superve- 
niunt dementiae. Hisce aedificiis continea- 
tur Ecclesia , quae dementibus ulriusque 
sexus commoda sit. Praeterea arca vestiaria 
satis ampla; promptuaria cella; culina; atria 
consita arboribus; viridaria; prata graminea 
et florea ; loca pro balneis , et stillicidiis ; 
pro variis exercitationibus, et laboribus; pro 
theatridio, et musica; pro collocandis ma- 
chinis, ut illa rotationis; pro instituendis 
observationibus, cum de simulatione dubi- 
tatur; pro servandis cadaveribus, eorumque 
sectione, et musaeo pathologico ; pro con- 
valescentibus , qui paullatim ad consuetos 
societatis usus restitui debent. 

§. 1776. Quodvis nosocomium recte 
componere necesse est. In hoc itaque ha- 
bitent Sacerdos pius, doctus, prudens, qui 
praesit rebus divinis; misericors, et intelli- 
gens moderator, cui sit administratio, et or- 
Tom. FIII. D d 

do; custodes utriusque sexus, qui etiam es- 
se debent benevolentes, et ad misericordiam 
proclives, et ut dementes assuescant eos ob- 
servare, consimilem vestem induant; eorum 
numerus sit octo aut decem ad centum de- 
mentes. Medicus quotidie adeat, et plures 
etiam sint ejus visitationes, si necessitas ur- 
geat , ut non solum vesanias , sed morbos 
supervenientes diligenter curet. Unicuique 
dementi assignetur cubiculum : fiat distri- 
butio, scilicet maniaci separentur a melan- 
cholicis ; melancholici a fatuis ; tranquilli 
ab inquietis; mundi a sordidis; epileptici a 
reliquis; natalibus clari ab infimis; conva- 
lescentes a vesanis. Particulariter custodian- 
tur epileptici, ut evitentur mala, quae ab 
eorum repentino casu contingere solent, et 
ut ab aliis removeatur horror, quem conci- 
tant casus ipse, vulnera, sanguinis effusio, 
et horribilia symptomata, quibus epilepsia 
stipatur. Immundi collocentur in cubiculis, 
quae facile possint elui, scilicet habeant pa- 
vimentum leviter deflexum , ut expedite 
aqua defluat: eorum lectum foretur, ut per 
foramen transeant urinae et excrementa, 


Digitized by Googli 


419 


quae in vasis suppositis recipiuntur. Mania- 
ci autem ponantur in cellis quarum mu- 
nis ad hominis altitudinem contabuletur: 
lecti fulcrum murale parietibus adhaerens, 
et sit aliquantum declive; culcitra straminea 
cum linteis, et lodicibus: mensa etiam sit 
muralis, et sedile parieti affixum : fenestra 
adversus ostium ita edita , ut maniaci ad 
eam non pertingant: in janua sit foramen 
extrinsecus claudendum, ut observari pos- 
sit maniacus; non haec occludatur serra, 
sed vecti corio circumtecta, ut evitetur ru- 
mor. In quovis nosocomio ita servetur tem- 
peries, ut dementes nec nimium frigus, nec 
nimium calorem patiantur. Nemo tandem 
ad videndum nosocomium, et dementes in-_ 
tret, sine praefectorum permissu, medico- 
rumque consilio. 

§. 1 777. Ad curandas vesanias olim ad- 
hibebantur absurda, et periculosa , dum de 
praecipuis remediis agitabantur quaestiones. 
Habebatur ut specificum in inaniam san- 
guis asininus, ex colli vena eductus, linteis 
collectus, et inde solutus aqua hyperici, et 
cum aceti tantillo, et sine expressus. Pro- 
li d 0 

posuit Lieulaud abscissionem testiculorum; 
dum hujusmodi operatio est crudelis, peri- 
culosa, et sine fructu. Idem ad compescen- 
dum delirium maniacum saccharo saturni a 
duobus ad octo grana utebatur. Hoc Tero est 
venenum, quod lente enecat Sic alia usur- 
pabantur, quae supervacaneum est recen- 
sere. Medicus ut belle dementiam curet, 
investiget caussas, aut inde deligat oppor- 
tuna remedia, quae modo fere in univer- 
sum innuam. Haec in primis sunt balnea 
tepida, calida, frigida, vaporosa, illaque im- 
mersionis , aut praecipitationis ; stillicidia 
modo perpendicularia, modo transversalia; 
quae nunc lentius, nunc vehementius fiunt. 
Balnea calida proficua sunt illis, in quibus 
excitanda est insensibilis p‘erspiratio ; aut 
impetigines retropulsae fuerunt; aut aliqua 
utilis cutanea eruptio comparet. Haec balnea 
fiunt etiam super triginta gradus thermo- 
metri Reauiuuriani. Magis vero in usu, ma- 
gisque utilia, balnea tepida sunt, quae qua- 
vis anni tempestate fieri possunt sine ca- 
loris et frigoris incommodo. Haec etiam fa- 
cilem reddunt insensibilem perspirationem, 


Digitized by Google 


421 


nervorum tumultum in tranquillum con- 
ferunt, et frequentiora clementiae sympto- 
mata componunt. Eodem tempore quo fiunt 
balnea sive calida , sive tepida , maximam 
utilitatem afferunt stillicidia super caput , 
aut transversaliter directa, maxime in ma- 
niis. Haec enim subitanea impressio utilem 
in cerebro mutationem producit, unde pla- 
catur furor, et reliqua maniae symptoma- 
ta. Interdum expediunt balnea frigida , ut 
aestivo tempore , quae nunquam esse de- 
bent longa. Frequentius frigidae immersio- 
nes solent adhiberi. Balnea vaporosa prae- 
scribuntur , cum necesse est insensibilem 
perspirationein promovere, et quaedam ve- 
nereae luis, vel diatheseos rheumaticae, vel 
arthriticae disperdere. Aliquando dementes 
praecipitantur in balneum, quod interdum 
utiliter concutit nervorum systema. Per hanc 
rationem nonnulli dicunt, prodesse machi- 
nam rotantem, quae repentinam perturba- 
tionem, et resolutionem stomachi affert, un- 
de vertigo, pallor, nausea, vomitus, invo- 
luntarius urinae exitus. P1 ures vero hujusce 
machinae usum reprobant. Alii vero tolleuo- 

nom laudant, quia post subrepit quies. Alii 
celebrant magica spectra secundum veterum, 
praesertim Celsi, consilia, qui lib. II. cap. 
4 8. dixit a Subito etiam terreri et expa- 
vescere in hoc morbo prodest, et fere quid- 
quid animum vehementer perturbat. ^ In- 
dubium est, quin terror, utpote pathema de- 
primens in delirii ferocia esse possit prae- 
sidio; sed haec experimenta non semper ex 
sententia cedunt, nec possunt indiscrimina- 
tim tentari. Pro mulieribus ex. gr. sensibi- 
libus, et pro dementibus pavidis non fierent 
sine discrimine. Maxime vero illis auxilian- 
tur itinera , quibus haec sunt possibilia. 
Van-Swieten suadebat usum aquarum ther- 
nialium, ut ad habenda itinera procul a pa- 
tria constringeret. Proficuae etiam sunt exer- 
citationes gymnasticae, labores modici, oc- 
cupationes acceptae, ludi, grata lectio, mu- 
sica, fabulas agere, et choreas ducere. Ergo 
utiles sunt ambulationes per viridaria, pra- 
ta ridentia floribus, sub arborum tegmine, 
in porticibus, per loca publica, sed solita- 
ria, etiam in curru ; cultura hortorum , et 
pratorum; occupationes serviles, nisi detre- 

cientur; ludi, ut alearum , pilae, latruncu- 
lorum, scruporum. Musica autem, saltatio- 
nes, comoediae non sunt omnibus permit- 
tendae, et non sine distinctione. In quibus- 
dam enim musica sedat , in aliis excitat 
furorem. Haec compescit vesaniam, si caus- 
sis hujus adversa est; exasperat si caussis 
est uniformis. Idem ex tripudiis, et fabulis 
evenit. Hae enim quae aguntur a dementi- 
bus convalescentiae proximis juvant, cum 
non excitent eorum affectus, et nullam ha- 
beant cum dementia analogiam; contra no- 
cent. Dementes primo mane suscitentur e 
somno, quod ipsis valde confert. Quoniam 
expetunt tabacum , forsan ob necessitatem 
quam habent intellectuales facultates com- 
movendi, concedendum est. Interdum bal- 
neis, et expositis regulis dementes ad con- 
valescentiam perveniunt, nec aliis indigent 
remediis, siquidem natura ipsa sanationem 
absolvit. Saepe tamen alia conveniunt reme- 
dia, secundum caussarum indolem. Etenim 
cum provenit dementia a statu corporis 
sthenico, cum scilicet homines sunt viri- 
bus praestantes ; pulsus est plenus , fortis; 

facies rubicunda ; aetas juvenilis ; deficiat 
consueta haemorrhagia narium, fluxus hae- 
morrhoidalis , menstruorum , lochiorum , 
expedit methodus antiphlogistica , et ideo 
necessariae sunt sanguinis missiones genera- 
les, et locales, applicatio cucurbitularum sca- 
rificantium ; quies, obscuritas, solitudo : si 
contra a statu corporis asthenico, sanguinis 
missio noxia est , quia curatio esse debet 
tonica , diaeta nutriens , sed non exstimu- 
lans: si a statu nerveo, symptomata sunt ut 
illa a statu asthenico, sed graviora, et con- 
tingunt in temperamentis nervosis, gracili- 
bus , irritabilibus , et animi palhematibus 
fractis; curatio consistit in anlispasmoticis, 
et tonicis: si ab externis violentiis, succur- 
runt sanguinis missiones, evacuantia , cly- 
steres, tenuis diaeta, chirurgica auxilia. Sic 
in aliis casibus remedio esse possunt eme- 
tica, purgantia, resolventia, diaphoretica, 
deobstruentia, tonica , antispasinolica. Plu- 
res practici in caelum tollunt emetica, seil 
haec danda non sunt sine cautela. Praestant 
quidem ubi sordes sunt in ventriculo, et 
adsit ad vomitum proclivitas; sed sunt pror- 

sus excludenda, ubi dementes sunt pletho- 
rici , ad aploplexiam dispositi , epilepsiae , 
et pectoris morbis obnoxii, et maxime sen- 
sibiles. Generatun purgantia sunt tutiora , 
et saepe adhibenda; siquidem in cursu de- 
mentiae durities alvi est frequens sympto- 
ma. Maxime vero expediunt, si caussa mor- 
bi sint primarum viarum impuritates ; si 
aeger sit vorax , edatque alimenta quae in 
ventriculo concoqui non possunt; si demen- 
tiae species sit melancholia. In primis opem 
ferunt levia, ut salia media , oleum semi- 
num ricini , manna , etc; sed si haec non 
suliiciant, ad foetiora transeundum, ut ra- 
dix j alapae; extractum colocynthidos, hel- 
lebori, cucumeris silvestris; aloe soccotrina, 
praecipue ad menstruorum et haemorrhoi- 
dum cursum restituendum. In sensibiliori- 
bus potius administrentur resolventia , ut 
serum lactis, aquae minerales saponaceae, et 
salinae; deinde decocta tritici repentis, leon- 
todonlis taraxaci , rubiae tinctorum. Prae- 
scribantur autem diaphoretica, cum per ali- 
quam rationem interest insensibilem per- 
spirationem promovere: deobstruentia , ut 

rhabarbarum , sapo venetus , terra foliata 
tartari, cum abdominalia viscera obstructio- 
ne laborant : tonica, ut cortex peruvianus, 
praeparata martialia, quassia amara, ubi ma- 
xima est virium debilitas. Interdum neces- 
se est aflluxum sanguinis imminuere ad ca- 
put, et ideo apta est digitalis purpurea: in- 
terdum somnum conciliare, et ideo narco- 
tica. Opium vero plerumque noxium est, 
si excipiatur casus , in quo ob pertinaces 
vigilias convalescentia impeditur. Satius est 
extractum hyoscyami nigri adhibere licet 
ejus effectus minor sit. In usum vocari pos- 
sunt vel folia, vel extractum atropae bel- 
ladonnae, si contingat mania cum visioni- 
bus, aut epilepsia. Datur etiam tinctura, vel 
extractum daturae stramonii; sed hoc pra- 
ctici magis utuntur , ubi aliqua sit vitii 
carcinomatici suspicio. 1 

• §. 1778. In quovis dementium noso- 
comio interdicendae sunt percussiones , et 
verbera. Transactis temporibus etiam a me- 
dicis credebantur percussiones refraenare 
delirii ferociam. Custodes vero erant homi- 
nes inhumani, qui non ad incutiendum timo- 

rem, setl ad eorum immanitatem explendam 
miseros flagellabant. Interdum a dementi- 
bus aliqua punitio sumenda est, cum sci- 
licet ipsi sunt indociles, audaces, minantes, 
feroces, et ad patranda scelera propensi; sed 
prius admoneantur , deinde addantur mi- 
nae , tandem aliqua punitione multentur , 
ut eos per aliquod tempus in cubiculo oc- 
cludere. Si enim miseros vesanos ad ratio- 
✓ 

nem restituere velimus , nunquam eorum 
irregularitatibus violenter obsistere debe- 
mus , sed semper affabiliter. Hoc benigno 
modo fuit ab ipso exordio Romae nosoco- 
mium dementium institutum. Falsum igitur 
crimen in Romam intendit Esquirol , qui 
perhibet, tempore Gallici regiminis hanc ur- 
bem incepisse curare dementiam. Ut autem 
quisque illius errorem et calumniationem vi- 
deat , librum legat inscriptum 3 Regole et 
ordini per il buon govemo della chiesa , et 
Ospitale della SS. Pieta, dove si govemano e 
mantengono gli Huomini e Donne Pazze 
della Citta di Roma in Piazza Colonna, sta- 
bilite al primo d’ Ottobre 1635. D’ordine 
dell’ Eminentissimo Sig. Card. Francesco Bar- 

berino Protettore. In Roma, nella Stanipe- 
ria della Rev. Cam. Apost. M. DC. XXXV. 33 
In hoc videbit quanta prudentia , et huma- 
nitate excipiebantur et tractabantur demen- 
tes, et a Cap. VI. hujusce regularum libri 
colliget, verbera fuisse vetita. Cum igitur 
in pluribus principibus urbibus nullum 
erat dementium nosocomium , Romae cu- 
stodiebantur, et curabantur dementes. Postea 
vero S. Memor. Benedicti XIII. Chirographo 
4. Octobris jussit dementium nosocomium 
ad longariam transferri, deditque Praeceptori 
pro tempore S. Spiritus illius curam et ad- 
ministrationem. Successu vero temporis cum 
dementium numerus augeret in dies , cu- 
rarunt Praeceptores ut nosocomium amplia- 
retur, et illorum conditio longe melior eva- 
deret. Praesens vero beneficentissimus Ge- 
neralis Praeceptor Antonius Cioja in utili- 
tatem aegrotantium indesinenter incumbens, 
multa in eos , praesertim vesanos confert 
beneficia, cum ab anno 1832. a fundamen- 
tis erexerit aulas ad hos excipiendos, ton- 
dendos et pectendos ; caenaculum ; prom- 
ptuaria; culinam; fontes; balnea; stillicidia; 

et hisce majoribus commodis, munditia et 
accuratiore regimine fecit, ut, quamvis no- 
socomium ad quadringentos dementes con- 
tinendos non sit satis laxum , curationes 
prospere suceedanl, ut quisque videre po- 
test ab indice quotannis evulgato. 

§. 1779. Qui convalescentiam adeunt 
familiariter utantur sanis. Possunt , ut re- 
deant ad consuetos usus, horis vespertinis, 
usque ad somni horam cum custodibus con- 
versari. Ipsis alimenta secundum valetudi- 
nis statum , perlatam dementiae speciem , 
consuetudinem, et conditionem concedan- 
tur. Etenim si victus animalis sit pro qui- 
busdam nimis nutriens, et exstimulans, de- 
ligatur vegetabilis, et refrigerans; si restau- 
rari debeant vires, ille victus magis expedit; 
si dum autem requiritur major nutritio, haec 
nec nimis abundans, nec exstimulans esse 
debeat, tum alimenta sint mixta, animalia 
scilicet, et vegetabilia. Generatim vero pro 
dementibus, et illis qui ad convalescentiam 
pervenerunt, apta sunt alimenta salubria, 
et concoctu facilia , et quae cum medica- 
mentis adhibendis habeant analogiam. Cum 

convalescentes confirmatam mentis sanita- 
tem receperunt, non debent plus quam opus 
est in dementium nosocomio manere. Mo- 
do vero ad dementiae species descendamus. 

SPECIES PRIMA 

Mania. 


$. 1 780. iTxania est delirium ferox circa 
omnia, est scilicet universale delirium. Ma- 
niam praecedunt quaedam prodroma signa, ut 
internus calor; vigilia; inquietudo; nulla idea- 
rum cohaerentia ; frequens mutatio linea- 
mentorum faciei ; insoliti oculorum , vul- 
tusque motus; insuetus risus; vox profun- 
da; veniris duritia; sine ratione iter facere, 
currere, gradus sistere; in omnibus actioni- 
bus instabilitas. Tandem accedit delirium 
ferox cum horribilibus symptomatibus , ut 
sunt vultus inflatus, visuque terribilis; trux 
intuitus; agitationes, et convulsiones totius 
corporis; audacia, et periculorum contem- 
ptus; aut alimentorum, et potionum recu- 

satio, aut ingluvies, quin maniaci animad- 
vertant alimenta quae edunt; pulsus irre- 
gulares ; respiratio modo frequens , modo 
praepedita; consuetae ejectiones ad volunta- 
tem retentae; alvus ut plurimum compres- 
. sa ; ingens musculorum vis ; interdum ita 
ingenium extollitur, ut alii poetae, alii ora- 
tores evadant; alii memoriam perdunt, nec 
tempora delirii recordantur; alii contra men- 
te tenent quidquid, mania saeviente, conti- 
git; sub ferocia maniae nec parentes , nec 
cariores, nec amici cognoscuntur. Declinan- 
te vero paroxymo , maniacus fit moestus , 
stupidus, melancholicus. Ferocia delirii non 
semper iisdem horis assultat; siquidem mo- 
do mane, modo vespere, modo noctu deli- 
rantes magis jactantur, et furunt. Sympto- 
mata maniae immania fiunt, si illi ad ho- 
rizontem decumbant. Ipsi enim deliri hanc 
positionem fugiunt, quia tempore paroxysmi 
sese , praesertim capite , elevare nituntur. 
Idcirco nunquam obligentur miseri hoc po- 
situ manere, ne symptomata magis ferociant. 
Plerique arbitrantur , maniacos rigori fri- 
gioris, sitis, famis obsistere, quod vero non 

semper evenit. Inquit Pinei Nosogr. philo- 
soph. Tom. III. pag. 119. Quot nam sunt 
frigore vexati , et quot ad ignem appropin- 
quant? An non contingunt quotannis propter 
pedum, et manuum congelationem eventus 
infelices? 

$• 1781. Magis ad maniam sunt pro- 
clives juvenes, quam senes; homines, quam 
mulieres; et nati a parentibus maniacis. Ex- 
citant maniam quae vehementer agunt in 
cerebrum, nervos, vasa, ut insolatio; abu- 
sus vini , et spirituum ; quaedam venena , 
ut baccae solani furiosi , cicuta aquatica , 
quaedam fungorum genera; animi pathema- 
ta, quae non solum in nervorum systema, 
sed etiam in diversa viscera, et partes hu- 
mani corporis operantur. Ira tentat hepar, 
et cystifelleam, et ideo sub ejus actione se- 
cernitur copiosa, et acerrima bilis, quae non 
raro ad furorem conducit. Amor aggreditur 
partes genitales, easque ad Venerem dispo- 
nit; et interdum tam est impotens ut eve- 
hat ad furorem. Nonnulla cerebri vitia esse 
possunt caussa et effectus maniae , ut sic- 
citas, mollities, durities substantiae corti- 

calis aut medullaris; glandula pinealis in- 
gens; ventriculi a<jua pleni; meninges cor- 
ruptae, effusae sero; polypi in sinubus du- 
rae matris; calculi; vermes; tumores ex- 
terni; etc. 

§. 1782. Interdum inania est brevis 
morbus, nec remeat , si fugiantur caussae, 
quae eam produxerunt. Facilius sanatur con- 
tinua , quam periodica mania. Raro cura- 
bilis est quae ab epilepsia, et paralysi pro- 
venit. Si mania est incurabilis saepe in fa- 
tuitatem vertitur. Mulieres si in puerperio 
maniacae fiant, plerumque mentis sanita- 
tem recuperant. Praesagium est potius in- 
faustum, si tempore menstruationis pejora 
evadant symptomata, et menstruorum cur- 
sus est laboriosus , praeparcus , aut nimis 
effusus. Maniacae ex utero, si conceperint, 
liberantur. Interdum mania ultimis gestatio- 
nis mensibus conticescit ; quae vero post 
partum, revertitur. Frequenter largae hae- 
morrhagiae, ventris fluxus, febres intermit- 
tentes maniam resolvunt. Raro mania let- 
halis est; sed subinde curatu difficilis, prae- 
cipue si inveterata, et hacreditaria, quae si 
Toni. VIII. E e 

submittitur, recidiva fit. Est faustum signum, 
cum somnus flectit delirium ; malum , si 
pertinaces sint vigiliae; pessimum, si post 
somnum eadem intensitate perstet furor, et 
etiam accedant convulsiones, epilepsia, apo- 
plexia. Mania , quae febres intermittentes 
excipit, maxime quartanas, saepe in fatuita- 
tem degenerat. Maniaci aetatem gravem per- 
saepe non attingunt, et apoplexia, epilepsia, 
marasmo, febre lenta nervosa, hydrope mo- 
riuntur. Interdum vero ad senectam perve- 
niunt , praesertim si mania non sit cum 
aliis morbis complicata, et remissiones ha- 
beat. Quidam tentant se laedere, et ictus 
capiti infligunt; unde aliquando sani fiunt; 
sed ut plurimum vulnera in maniacis pes- 
sima sunt , et lethalia. Sperari potest ma- 
niae sanatio, si ab hysterica, vel hypochon- 
driaca affectione, vel a suppressione alicu- 
jus exinanitionis sanguineae , vel aliquo 
narcotico nascatur. 

§. 1783. In cadaveribus maniacorum 
saepe arachnoides crassa, rubra , opaca re- 
peritur; turgida sanguinea meningum et ce- 
rebri vasa; ingens effusio serosa vel iu veu- 

triculis, yel inter membranas cerebri, hu- 
j usque anfractus; portiones arteriarum os- 
seae; cerebrum durum ; dura etiam et in- 
gens glandula pinealis, quae aliquando gra- 
nulosa est 

§• 1784. Plurimi insignes practici ma- 
xima simplicitate curarunt maniam, nimi- 
rum aliqua sanguinis imminutione, aliqua 
purgatione, et emulsionibus refrigerantibus: 
alii contra remediis violentis , et inter se 
oppositis, ut venae sectionibus, opio, mo- 
scho, camphora: abi nostris temporibus abu- 
tuntur phlebotomia, et remediis deprimen- 
tibus, quia falso semper infl ammat ioni tri- 
buunt maniam. Sanguinis missiones immo- 
dicae admodum nocuae sunt, quia morbum 
pejorem reddunt, et faciunt ut transeat in 
fatuitatem insanabilem. Saepe utilia sunt 
purgantia ; sed in temperamentis plethori- 
cis, et biliosis mitia sint, ut cremor tartari, 
sal angbcanuin, manna, oleum seminum ri- 
cini, pulpa cassiae. In temperamentis vero 
pituitosis, et melancholicis esse debent va- 
lidiora, ut helleborus niger, ejusque extra- 
ctum, jalapa, extractum colocynthides. Ge- 

E e * 

neratim curatio sit simplex , et in caussas 
dirigatur. Si igitur maniaci sint fervidi tem- 
peramenti, si sese dederunt usui rerum ca- 
lefacentium , juvant acidae potiones, quae 
corrigunt calorem, sanguinis impetum com- 
pescunt , fibrarum irritabilitatem fraenant , 
ut et frigidae potiones. Balnea ut plurimum 
sint tepida, quae humectant, laxant, et per- 
spirationem promovent. Horum balneorum 
tempore , scilicet dum maniaci balnea in- 
grediuntur , fieri etiam possunt stillicidia 
super caput, aut transversim ad hujus latus. 
Extra balneum prodest etiam applicatio ni- 
vis supor caput ipsum. Aestivo tempore 
utiliter fieri possunt immersiones, et asper- 
siones frigidae; et interdum pro juvenibus, 
et robustis balnea ipsa frigida. Haec immi- 
nuunt in maniacis irritationem; sed si ma- 
nia sit congenita, et contingat in plethori- 
cis damnosa sunt. Balnea calida habent fau- 
tores , et vituperatores ; tamen hyeme , et 
ubi corpora non sint satis valida, utilia esse 
possunt. Si haec non proficiant , tentanda 
est praecipitatio in aquam tam a Celso , 
Helmontio , Boerhaave , aliisque celebrata, 

utpote (piae concutit, et mentem a delirio 
amolitur. Dixit Boerhaave §. 1123 55 Prae- 
cipitatio in mare , submersio in eo conti- 
nuata, quandiu ferri potest, princeps reme- 
dium est. 55 Hujusmodi vero experimenta 
non sunt sine periculo, ut plura testantur 
exempla. Illi vero qui praecipites aguntur 
in balneum , in hoc per aliquod tempus 
maneant , et caput super aquae libellam 
teneant. 

§. 1785. Plura alia sunt remedia ad 
maniam , quae a quibusdam scriptoribus 
commendantur, culpantur ab aliis, ut nar- 
cotica. Inquit Burserius Tom. V. §. C.CXXXH. 
pag. 237. 55 Et reapse nihil utilius, prae- 
stantiusque inveni, post necessarias evacua- 
tiones, refractasque aliquantum aegri vires, ad 
vigilias arcendas, et nimiam sensibilitatem, 
mentisque perturbationem sedandam, com- 
ponendamque, quam opium , cujus etsi ma- 
gnas etiam doses a maniacis sine noxa inter- 
dum ferri, magister usus pluries demonstra- 
vit, olim tamen, nisi prudenti experimento, 
et justis primis dosibus tentatis, ad largiores, 
atque insolitas , quis progredi audeat. Ut 

enim interdum in peculiari idiosyncrasia, 
quibusdamque aegrotantium constitutioni- 
bus calorem, motum sanguinis, faciei ru- 
borem , vigilias , et corporis jactationes ad- 
auget , sic quandoque in aliquibus praeter 
expectationem , et consuetudinem exigua 
etiam dosi veternum inducit mortiferum. 
Non ergo inconsulto, et temere hoc, alio- 
quin utilissimo adjumento uti licet, Ex- 
perientia vero demonstravit, rarissime opium 
in maniae curatione utilitatem afferre. Hanc _ 
ob rationem nonnulli recentiores frictiones 
ex opio super aliquam corporis partem pro- 
posuerunt. Sex ideo , vel octo opii grana 
optime contriti larido immisceantur. Non 
solum vero opium, sed etiam alia narcoti- 
ca parum expediunt; nihilominus interdum 
ad conciliandam * quietem tutius mihi vi- 
detur hyoscyami extractum. Sic de moscho 
non convenit inter auctores. Quidam eum 
utilem credunt , quia sudorem excitat , et 
somnum advocat Hinc pulverem Tunqui- 
nensem praedicarunt ex granis sexdecim mo- 
sciii optimi, et granis duodecim cinnabaris 
nativae, totidemque cinnabaris antimonialis 

compositam. Alii contra damnarnnt mo- 
schum, quia nimis agitat, et calefacit. Re- 
vera illi ipsi , qui hoc remedium laudant, 
inquiunt, parvis dosibus cum nitro, aliisque 
temperantibus esse administrandum, ut il- 
lius vis calefaciens mitigetur. Ita de cam- 
phora disputatum est; cum alii proficuam, 
alii inutilem et damnosam existimant. Re- 
medium quod post sanguinis emissiones, 
purgationes, et emulsiones refrigerantes vere 
juvat, ubi ingens est robur, et systematis ar- 
teriosi et nervosi incitamentum, est digita- 
lis purpurea. Haec igitur exigua dosi danda 
est, quae deinde, ut casus postulat, potest 
augeri. 

§• 1786. Quoniam in curatione maniae 
quies , et stimulofum fuga est in primis 
opportuna, cubiculum maniacis assignatum 
sit obscurum, quietum, et a quovis clamo- 
re remotum. Quidam religiosus maniacus 
in silentio se in tranquillum fere confe- 
rebat; sed si vocem aliquam audiverat, fu- 
rore concitabatur. Dum decumbunt maniaci, 
vitanda est, ut supra diximus, ad horizon- 
tem positio, quae aflluxui sanguinis ad ca- 

put, et vasorum cerebralium plenitudini 
favet. Quocirca in lectis ad coercitionem 
pono subter caput tabulam cum pulvinare, 
quae ad libitum elevari, aut deprimi pos- 
sit. Adhiberftur etiam capsae ad coercitio- 
nem; sed aut lecti, aut capsae non solum 
motiones impediunt, sed etiam aliquo mo- 
do circulationem opprimunt. Sub indomito 
furore non possunt maniaci vel in lectis 
vel in capsis sine damno retineri ; ideo- 
que melius arbitror , quod ipsi super pa- 
leam decumbant , quae saepissime permu- 
tetur. Praeterea quantum fieri potest mun- 
da serventur maniacorum corpora; et elua- 
tur cubiculum ; aer crebro renovetur. Ne- 
cesse etiam est adhibere subuculam ; sed 
ego praefero thoracem crassae telae, ut coer- 
ceantur , cum assurgunt , aut ingrediuntur 
balnea. Facio, ut manicae ejusdem thoracis 
sint longae, ut retro scapulas ligari possint, 
et hoc modo dementes libere moveant bra- 
chia, et sibi muscarum aliorumque insecto- 
rum molestiam auferant. Animadverto quod 
in mania puerperali saepe necesse est ma- 
tri praeferre natum , ut ipsi ubera admo- 
veat, si possit, et consentiat. 

§. 1787. Alimenta pro maniacis sint 
levia , et concoctu facilia. Quantitas vero 
alimentorum sit aetati, consuetudini, viri- 
bus consentanea. Saepe maniaci edere et 
bibere recusant: tura oportet ut aliquo uta- 
mur instrumento , ut alimenta saltem li- 
quida deglutiantur , praeter clysteres , qui 
ex jure carnis injici solent. Nos instrumen- 
tum effinximus in adjuncta tabula expres- 
sum , quo sine dentium laesione commode 
introducuntur alimenta. Hujus enim subti- 
liores laminae in os immittuntur , et dum 
hae elevantur, ita diductae remanent maxil- 
lae, ut alimenta liquida et potiones facile 
possint intrudi. 

SPECIES SECUNDA 

Melancholia. 

§. 1788. ]\J[elancholia quae post Are- 
taeum dicta fuit alienatio mentis partialis, 
habuit nomen ab atra bile. Perturbatio per- 
ceptionum et judiciorum in una vel paucis 

rebus circumscribitur. A diversitate hujusce 
partialis dementiae , nascuntur plurimae 
varietates , quae variis nominibus dicun- 
tur, ut si dementes credant esse lupos, eos- 
que imitentur, tum melancholia dicitur ly- 
canthropia; si canes, et ut canes latrant, et 
mordent, chynanthropia; si ipsos solum de- 
siderium teneat redire in patriam , et pa- 
rentes, amicos, rura natalia videre, nostal- 
gia; si non exoptent, et quaerant, nisi qui 
in amore sunt, et in eorum luminibus Dei 
ipsius splendorem videant, erotomania. Sed 
priusquam de praecipuis varietatibus verba 
faciamus, quae sint specialia melancholiae 
signa videamus. 

§. 1789. Ut plurimum ante melancho- 
liae declarationem quaedam deprehendun- 
tur insolita quoad mores, consuetudines, et 
usus , quae ad hanc vesaniae speciem in- 
clinationem demonstrant. Etenim qui ad 
hanc propendent, sunt silentes, moesti, hi- 
lares, loquaces, profusi, avari; ad interroga- 
tiones non respondent; suspiciosi, timentes 
clam aspiciunt , et ab hominum comitatu 
se distrahunt. Dum haec symptomata ,quae 

prodroma sunt, augentur, manifestatur res, 
circa quam falsae ideae , falsumque judi- 
cium yersa tur. Somnus est interruptus, tur- 
bulentus ; contremiscunt membra ; pulsus 
modo tardiores, modo celeriores; intuitus 
perturbatus , incertus ; lingua foeda ; cutis 
pallens, sicca; praecordia tenduntur; avide 
appetuntur sordes; graveolentes eructationes; 
cardialgia; urinae turbidae, jumentosae. Sa- 
livae cursus; nimia salacitas, et ad mastur- 
pationem propensio. Plures retrusam habent 
sensibilitatem, unde famem , sitim , frigus, 
calorem perferunt: alii laborant facultatis 
motricis torpore, unde inertes, et in eodem 
loco, et positione morantur; alii proni ad 
patranda scelera, latrocinia et incendia agunt; 
vulnera infligunt, et se ipsos occidunt: in- 
terdum prius vitam adimunt parentibus , 
conjugi, filiis, amicis, occurrentibus, et post 
in se ipsos impetunt , expoliantque vita. 
Animadversis melancholiae signis , ad va- 
rietates progrediamur. 

§ 1790. Dicitur melancholia religiosa, 
si profundus sit moeror , et ingens timor 
divini judicii; persuasio futurae , et aeter- 

me damnationis; omnis spes in Dei mise- 
ricordia abscissa; aures non patent piorum 
hominum, et castorum Sacerdotum exhor- 
tationibus, qui eorum oculis vera religionis 
principia subjicere conantur. Hac melancho- 
lia laborantes habent saepissime mutata vul- 
tus lineamenta; assidue se agitant, et raro 
sedent; frequentia ducunt suspiria ; crebro 
alimenta, potiones, medicamenta recusant, 
siquidem persuasum habent omnia esse inuti- 
lia, eosque esse ad inferos damnandos. Quam- 
vis vero haec symptomata in hac melan- 
choliae varietate praecipua sint et constan- 
tiora, interdum varia sunt, et fere inter se 
opposita. Etenim curabam viduam quinqua- 
genariam , quae dum severitatem divinae 
justitiae, et aeternam damnationem in ani- 
mum inducebat, perdite raasturpationi da- 
batur, et continue inhonesta verba profun- 
debat, donec se e fenestra ejecit, vitamque 
deseruit. 

§. 1791. Melancholia, quae vulgo vo- 
catur phantastica, cognoscitur ab ipsis de- 
mentibus, qui nolunt nisi morose de sacris 
agere, et loqui. Hi orando, et hymnos sa- 

eros submissis genibus canendo conterunt 
dies; sunt humiles, obedientes, observantis- 
simi; cultum corporis, et vestium nitorem 
negligunt, imo praeferunt sordidis vestibus 
indui; solum sacris mentem advertunt, ma- 
xima que pietate intersunt missae. Erat in 
nosocomio vir quadragenarius sodalitati mor- 
tis salutis tempore adseriptus, qui cum plu- 
ries praeclarissima SS. Animarum purgan- 
tium prodigia vidisset, in Ecclesia, cubicu- 
lis, ambulacris nosocomii ipsius, flexis ge- 
nibus, contentaque voce, officium mortuo- 
rum canebat; et ubi forte obscoena verba 
audivisset , ferociter excandescebat. Hoc in 
statu plures transegit annos, usque ad vi- 
tae finem. Alii contra omnia sacra despi- 
ciunt, et fastidiunt quidquid ad religionem 
pertinet. Impia in Deum evomunt, patrant- 
que scelera. Alii se credunt divino afflatu 
impulsos, et Sibillarum more canere posse 
futura. Revera, ut reapse afflarentur Numi- 
ne, non unus ipsis est vultus', non color, 
non comptae manent comae ; sed pectore 
anhelo, rabieque tumentes, ventura vatici- 
nantur. 

$. 1 792. Melancholia chimaera est dum 
dementes, se arbitrantur Salvatorem mundi, 
aut Summum Pontificem; aut Imperatorem, 
aut Regem, aut potentissimum Principem. Hi 
laeti vivunt, et sani, ipsisque persuasissimum 
est, agere posse prodigia, beneficia confer- 
re, alios jubere; et ut plurimum magnifice 
loquuntur, et incedunt. Paucis abhinc an- 
nis fuit in nosocomio homo ab equilibus 
Palatii Pontificis, qui dicebat, se esse Pon- 
tificem, et ideo tiaram, pallamque Pontifi- 
calem efflagitabat, ut hisce indutus functio- 
nes , et portenta posset perficere. Revera 
hisce simulatis ornamentis instructus amis- 
sam visionem cuidam caeco restituere as- 
serebat, et si quis de illius potestate du- 
bitaret, accersebat Diras, ut impium ad in- 
feros exportarent. 

§. 1793. Melancholia nominatur sae- 
viens, si melancholici sunt audaces, furen- 
tes, minaces; se ipsos, aliosque laedunt; et 
modo de una, modo de alia occupantur re. 
Symptomata hujusce varietatis sunt loqua- 
citas; voracitas, aut cibi fastidium; rubor 
oculorum; ardor intestinorum; alvi durities. 

Hujusmodi dementes injuriarum memores, 
sunt vindictae cupidi, et interdum hanc cu- 
pidinem pectore celant, quo tutius aggre- 
diantur illos , a quibus se lacessitos fuisse 
credunt. Inhumanam aliquando ostentant fe- 
ritatem; caput concutiunt in parietes; scri- 
bunt verba mystica , et arcana in cubicu- 
lorum , et ambulacrorum muris ; proprio 
stercore cubiculi parietes foedant, et inter- 
dum hoc devorant Sed subinde beneficio- 
rum memores nunquam illos impetunt, qui 
eos humaniter tractant. In cursu hujus diu- 
turni morbi deprehenditur faciei pallor; ari- 
ditas, et sordities linguae; halitus foetens; 
spuma circa oris labia; pulsus varietas, qui 
in vehementibus corporis agitationibus eva- 
dit febrilis; somnus spectris metuendis in- 
terruptus. 

$. 1 794. Dicitur melancholia Chaos, si 
omnes ideae sunt sine ordine, et sine nexu 
componuntur sermones. Uno fere temporis 
momento metuunt, cupiunt, dolent, ge- 
stiunt, irascuntur, placantur. In tam vario 
idearum tumultu ita repente animi sensus 
mutantur, et verba hisce conversis sensibus 

respondentia, ut maximum stuporem adstan- 
tibus afferant. Hac igitur melancholia affecti 
sunt loquaces, laeti, ridentes, et brevi tran- 
seunt ad iram, furorem, rabiem, animi et 
corporis agitationes , quae etiam cito ces- 
sant, et ad quietem, et hilaritatem redeunt. 
Cum vero furor sit brevis non est haec 
melancholiae varietas adscribenda maniae. 
Adest in nosocomio homo quinquagenarius, 
qui tredecim abhinc annis exprimentem 
hujus vesaniae offert imaginem; nam in hoc 
longo temporis spatio semper discordem idea- 
rum tumultum, improbam garrulitatem, et 
admirabilem quietis et irae vicissitudinem 
objicit. 

$. 1795. Melancholia vocatur inoria, 
cum dementes sunt hilares, et exsultantes; 
bene edunt, et digerunt; ita concinne sibi 
induunt vestes, ut eorum felicitati respon- 
deant. Praeter hanc imaginariam beatitatem 
bene ratiocinantur, et nullum aliis afferunt 
incommodum. Nuper habuimus in nosoco- 
mio hominem sexagenarium , qui se putabat 
felicissimum , et omnia laudibus efferebat, 
ut alimenta, cubiculum, lectum, linteamina. 

et quidquid ipsi suppeditabatur, et in hac ea- 
dem somniata felicitate permansit, donec 
amissam mentis sanitatem reparaverit. 

§. 1796. Melancholia dicitur attonita, 
cum dementes sunt stupidi, immobiles, si- 
lentes, ad interrogata non respondentes, ci- 
bos et potiones respuentes. Eorum facies 
stupiditatem demonstrat ; nam plerumque 
pallida est, laxatis genis, et ex ore patulo 
effluit saliva quae spurcat vestes. Saepe per 
plures horas in eodem loco morantur, et illic 
etiam deponunt excrementa et urinas, et ita 
immundum eorum squaliorem adaugent. 

$. 1797. Melancholia est errabunda, si 
dementes errant , fugiunt hominum socie- 
tatem, et per devia quaerunt solitudinem. 
Plerumque noctu et sine scopo vagantur; 
perquirunt loca relicta, umbrosa, tristia; se 
abscondunt in specubus, frequentant sepul- 
creta: tainen sunt pavidi, el ex uno in alium 
locum migrant; non intuentur quo faciunt 
iter, idcirco saepe se praecipitant; nesciunt 
quid concupiscant , quid abhorreant ; sine 
ullo delectu exquisita edunt et vulgaria ali- 
menta. Plures ex istis post aliquod tempus 
Tom. VIII. F f 

fiunt convulsi, pallescunt , debilitantur, et 
absumuntur. 

§. 1798. Melancholia nomen habet no- 
stalgiae , cum nimis sollicitum urget desi- 
derium in patriam redeundi, et iterum pa- 
rentes, amicos, rura, armenta videndi cum 
profundo moerore, somni et appetitus de- 
fectu. Si hoc desiderium explere non pos- 
sint nostalgici, eorum conditio pejor evadit 
in dies. Etenim fiunt silentes ftiodipia-rot, 
scilicet praesentiam hominum fugientes; eo- 
rum aegritudinis caussam celant ; non se 
exercent in aliqua re; aut recusant omnino 
alimentum, aut parum edunt, unde deco- 
lorantur, consumuntur, moriuntur. Pluries 
inter milites Helvetios nostalgiam videns , 
observavi, illos esse magis huic melancho- 
liae dispositos, qui delicatiore corporis con- 
stitutione donantur; nunquam procul a pa- 
tria recesserunt ; et semper inter armenta 
egerunt vitam. 

§. 1 799. Melancholia erotica illa est 
quae de rebus amatoriis versatur. Haec sub 
duplici aspectu consideranda est, nimirum 
aut in solis cogitationibus et cliimacris ero- 

ticb, aut in effraeno rerum obscoenarum 
appetitu consistit. In primo casu est vesa- 
num desiderium amoris absque ullo indi- 
gno facinore. Qui in lanio amore est istis 
melancholicis videtur numen, cui obediunt, 
et eximios honores et laudes conferunt. Sunt 
felices, si eum vident, si ab eo separantur, 
tristes. Si vero evenit, ut per longum tem- 
pus, aut perpetuo dividi debeant, in maxi- 
mum moerorem, et desperationem adigun- 
tur. fiunt taciti, ingemiscunt, alimenta et 
potiones refugiunt , somnum non capiunt, 
emittunt flatus , adprtiqg mortem , consu- 
muntur , et saepe miserandum in modum 
pereunt ,, curae non ipsa in morte relin- 
quunt „. In altero autem casu, si desiderium 
rerum obscoenarum in hominibus contin- 
gat, dicitur nari in foeminis v\\u<fia- 

(luvi*, aut furor uterinus. Hanc vero fu- 
rentem libidinem Hippocr. in Epid. appel- 
lavit oanpoua na . Itaque de utroque affectu 
aliquid dicendum est. 

§• 1 800. Satyriasis distinguitur a con- 
tinua rigiditate penis, et inexplebili coeundi 
desiderio. Etenim nec usu veneris, nec as- 

Ff* 

siduo concubitu quiescit tumefactio penis, 
ita ut delirium et convulsiones superveniant 
Interdum satyriasis tam est vehemens , ut 
celeritate maxima augeantur symptomata, et 
paucos post dies vitam eripiat. Interdum diu- 
turna est , et ab initio cum tumefactione 
penis et libidinis sensu; sed postea illa mo- 
lesta evadit, et priapismo, ut infra videbi- 
mus, accedit. Hinc Aretaeus distinguit saty- 
riasin in acutam, et chronicam. Acuta sti- 
patur rigiditate penis, et furenti veneris ap- 
petentia, quae citius ad furorem trahit, si 
renixus opponatid. Hujusmodi appetentia 
usu veneris non mitescit, nec penis detu- 
mescit. A cule diffunditur specificus odor; 
facies est rubra; oculi flammantes. Aegri ar- 
dent; curvantur; spumant; sitiunt; pituitam 
eructant, loquuntur obscoena , quae etiam 
inverecunde exercent; jactantur, dein moe- 
rore premuntur; alimenta renuunt, aut vo- 
raciter sumunt sine delectu; laborant alvo 
compressa; urinas reddunt crassas, albican- 
tes; oinnia irrationaliter suscipiunt. Progres- 
su morbi pulsus fit febrilis, irregularis; mem- 
bra contremiscunt; inflatur venter; materiae 

biliosae et pituitosae ejiciuntur, et dejiciun- 
tur; occupat corpus manabile frigus; accedit 
sopor, et tandem mors. Hac acuta satyriasi ma- 
gis prehenduntur debiles, sensibiles, et ob- 
scoenis voluptatibus fluentes. Cum autem sa- 
tyriasis est diuturna non hac circumdatur 
symptomatum vehementia, unde per plures 
menses, et etiam annos protrahitur. Haec af- 
fectio in frequenti auctione penis, praecipue 
noctu , stragulorumque calore consistit. In 
ejus principio exstimulat libido, sed postea 
tenditur penis , et intensissimus dolor su- 
pervenit, nullo ad libidinem suadente sti- 
mulo, coitusque desiderio. Hujusmodi saty- 
riasis contingit in senibus , debilibus, et a 
veneris usu alienis. Patet ergo, hunc mor- 
bum in suo progressu esse priapismo fini- 
timum, qui est auctio stabilis membri vi- 
rilis in longitudinem et orbem tumefacti, 
citra rerum venerearum desiderio, sed cum 
ardore molesto, et urenti. Plerumque pria- 
pismus commovetur ab usu cantharidum , 
quae ad tumefactionem pudendi virilis con- 
citandam, et obscoenas voluptates possiden- 
das sumi solent. Saepe vero calculorum ve- 

sicae urinariae, aut alicujus convellentis af- 
fectus sistit symptoma. Satyriasis, quam Sau- 
vages appellat neogamorum , non est vere 
morbus; siquidem est ardens coitus deside- 
rium inter neogamos frequentissimum. Quis- 
que autem hoc desiderium refraenare de- 
bet, ne non solum satyriasis, sed etiam ma- 
xima virium destitutio, convulsiones, et ta- 
bes dorsalis consequatur. Saepe rerum Ve- 
nerearum cupido a sublata imaginatione im- 
pellitur; si haec imminuitur, quin aliquid, 
ut in vera satyriasi, committatur obscoeni, 
succedit coitus moderatio, nec salus venit 
in discrimen. 

§. 1801. Nympliomania est furens mu- 
lierum libido. Similis ergo est satyriasi, quia 
sola differentia est in sexu, et in organorum 
diversitate. Quamvis hic morbus varia ha- 
beat nomina , ut metromaniae , melancho- 
liae uterinae, hysteromaniae, furoris uterini, 
andromaniae, etc , usitatissimum nomen est 
nymphomaniae, quasi mania clitoridis, quae 
veteribus etiam nympha appellabatur. Plu- 
res sunt ejus periodi, quae secundum plc- 
rosque ad tres reducuntur. In prima perio- 

do incipit mens ad obscoena se convertere; 
sed adhuc ratio , et verecundia obsistunt 
foeditatibus , quibus jam imaginatio occu- 
patur. Ergo religionis praesidio, et rationis 
usu in suis ipsis incunabulis extingui potest 
morbus. Si vero aegra ad mollitiem, et concu- 
piscentiam se projiciat, evadit tristis, tacita, # 
anxia, insomnis; horret alimenta, et eo ma- 
gis coitum appetit, obnoxiae sunt frequen- 
tissimis pollutionibus, et hinc consumuntur. 
Apertissime autem sese patefacit morbus , 
cum non ampffus lancinant conscientiae 
stimuli, nec aliud quaeritur, quam explere 
furentem libidinem. Tum incipit secunda 
periodus , cum scilicet aegra petulans nec 
religionis sacrosancta praecepta, nec rationis 
fraena, nec pudorem observat. Itaque intui- 
tus, gestus, sermo, actiones omnes turpitu- 
dinem et lasciviam exprimunt. Si videant 
homines aut juvenes, aut senes; facetos, vel 
infice tos ; cognitos, aut incognitos; eorum 
collo lacertos submittere lentant, eosque ad 
amplexus sollicitant; qui si forte recusent, 
dilacerant vestes , et pudenda lymphatae 
denudant Tum clitoris, et vulva intume- 



456 

scit, unde quidam scriptores nymphomaniam 
appellarunt satyriasin muliebrem. Etenim 
ut in satyriasi rigescit penis, sicut pingun- 
tur , aut figurantur satyri , sic clitoris in 
nymphomania. En jam tertia periodus , in 
qua mentis alienatio completur; nam si ae- 
. grae non vinciantur, nulla esi ohscoenilas, 
quam patrare non possunt. Rabido oeslro 
percitae agitantur, offenduntur, et omnia la- 
cerant pudenda „ Veneris monimenta nefan- 
dae ,, ! laborant vigilia, cibi satietate , siti, 
alvo clausa; insensibiles srAt frigori; urinas 
praeparcas, densas, et rubras mejunt. Ex hac 
descriptione patet, non esse nymphomaniam 
cum illo ardenti uteri stimulo ad libidinem 
confundendam, quo interdum mulieres, re- 
ligionis, et proprii decoris immemores, foe- 
dis se ingurgitant voluptatibus. Hisce arden- 
tibus stimulis, et immodico coitus desiderio 
pronae sunt sensibiliores, quae vitam agunt 
umbratilem , mollem , voluptuariam ; ni- 
mium vinum, et spiriluosos liquores hau- 
riunt; legunt fabulas milesias. In hac rerum 
Venerearum cupidine abest delirium; mu- 
lieres, si velint, hanc possunt religionis ope, 

et optima vivendi ratione imminuere , et 
extinguere. Illa vero nymphomania, quae a 
veteribus, et a Sauvages vocatur fervor uteri, 
non est nisi immodicus pruritus ad vene- 
rem. Etenim contingit hic fervor, cum ute- 
rus eodem tempore incalescit, et dolet. Foe- 
minae hoc fervore vexatae appetunt coitum, 
sed ab hoc sine magno nisu se possunt ab- 
stinere; quod etiam libenter faciunt ob do- 
lorem quem coitu experiuntur. Ab hoc eo- 
dem uteri fervore proficiscitur urinae et ex- 
crementorum suppressio, lumborum gravi- 
tas, horripilationes, et quoddam propter au- 
ctam sensibilitateiu fastidium. Hactenus de 
characteribus praecipuarum varietatum me- 
lancholiae. 

§. 1802. Disponunt ad melancholiam 
habitudo ad moerorem, et ad quaerendam 
solitudinem propter societatis taedium; hae- 
reditarium jus; habitatio sub climate frigi- 
do, et nebuloso; cogitationes assiduae circa 
formidabilia ; insomnia, studia, et vigiliae; 
temperamentum melancholicum. Arbitra- 
bantur veteres melancholiam oriri ab atra 
bile, et haec opinio usque ad Boerhaave et 

Van-Swieten invalui t, ideoque temperamen- 
tum ab ipsis vocatum atrabilare ad melan- 
choliam magis comparatum esse existima- 
bant. Qui ad melancholiam dispositionem 
habent , ut plurimum sunt sicco corpore, 
capillis nigris, cute fusca, excavatis oculis, 
turgentibus venis. Frequcntiores excitantes 
caussae sunt infortunia; mors alicujus pa- 
rentis, amici , amantis ; anxietates ; nimiae 
sanguinis, et spermatis jacturae; retentio ali- 
cujus consuetae haemorrhagiae, maxime ex 
vasis haemorrhoidalibus ; circulationis len- 
tor, et viscerum abdominali um slases; exo- 
ptatis nuptiis impedimentum; coacta mora 
in regionibus injucundis; animi pathemata, 
ut moeror, limor, amor, odium; vitae tae- 
dium. Huic autem vivendi fastidio occasio- 
nem dant lectio pravorum librorum ; ali- 
quod infortunium; infelix amor; religionis 
defectus. Vix incipit vitae taedium, qui hoc 
laborant, alios fugiunt; vadunt per deserta 
loca; sunt moerentes, silentes, pallidi, non 
capiunt alimenta , et omnia contemnunt ; 
obsignant testamentum; extremam ad ami- 
cos epistolam scribunt. Tandem vel ferro. 

Tei veneno, vel ballista ignea, vel minimo 
tormento bellico, vel in flammas se injiciunt, 
vel per praecipitia se jaciunt, vel alio modo 
interficiunt. Caussae autem quae ad acutam 
satyriasin praeparant , sunt quaedam anni 
tempora ut ver, et aestas; juvenius, praeci- 
pue si evolutio partium generationis praecox 
fuerit ; nimia sensibilitas ; inviolata conti- 
nentia, dum voluntatis inclinatio in vene- 
rem , et intemperantiam propenderet. Ex- 
citant autem hanc satyriasin abusus rerum 
aromaticarum, et spirituosarum ; lectio li- 
brorum eroticorum; inhonesta colloquia; uno 
verbo quidquid libidinem commovet. Ad 
chronicam vero satyriasin deflexi magis sunt 
debiles, qui non bene concoquunt alimenta, 
et saepe res amatorias tractant. Ad nym- 
phomaniam disponunt adolescentia; tempe- 
ramentum robustum, sanguineum, calidum; 
maxima sensibilitas , praesertim uteri; vita 
inertissima, et delicata. Concitant vero nym- 
phomaniatn alimenta nimis calefacenlia, aro- 
matica; lectio librorum obscoenorum; abu- 
sus vini, et spirituum; desiderium amasium 
possidendi; mastrupalionis vitium; juvenum 

consuetudo; colloquia prava; salacium puel- 
larum familiaritas. Interdum vero accendi- 
tur nymphoinania ab aliqua morbosa ma- 
terie , quae in organis generationis figitur , 
ut est herphetica ; a perturbatis, et reten- 
tis menstruis, sicut inquit Hippocr. lib. de 
morb. virgin. 

§. 1 M03. Melancholia est ut plurimum 
diuturnus morbus, maxime si a moralibus 
caussis originem habeat. Aliquando perma- 
net donec vita suppetit, praecipue si haeredi- 
taria. Generatim melancholiae exitus ambi- 
guus est; nam alii cito sanantur, alii post 
longum tempus; alii ad sanitatem non re- 
stituuntur; alii modo melancholici , modo 
maniaci sunt. Melancholia in foeminis de- 
terior est. Non raro ad resolvendam me- 
lancholiam juvat febris; fluxus haemorrhoi- 
dum , menstruorum , materiarum mucosa- 
rum, serosarum, puriformium ex utero vel 
vaginae, salivae ; ejectio , et dejectio atrae 
bilis; diarrhoea, aut dysenteria; morbi et 
eruptiones cutaneae ut pustulae , ulcera, 
abscessus, scabies, herpetes; varices, vulnera 
capitis; hydrops; arthritis; animi pathemata 

illis opposita, quae melancholiam produxe- 
runt. Aliquando praepostera curatio hujus- 
modi dementiam pejorem reddit , scilicet 
aut nimis extrahendo sanguinem, aut for- 
tiora administrando irritamenta. Subinde, cu- 
ratione neglecta, facilius in apoplexiam, epi- 
lepsiam, catalepsin, et maniam transit. Va- 
riat vero praesagium, secundum melancho- 
liae varietatem. Nostalgia feliciter dissipatur, 
si nostalgicis reditus in patriam conceda- 
tur ; secus fiunt tristiores, non dormiunt, 
non sumunt alimenta, non digerunt, et hinc 
debilitantur, consumuntur , cordis palpita- 
tionem patiuntur, et tandem accedit lenta 
febris, quam excipit mors. Melancholia quae 
venit a moerore maciei , cordis vasorumque 
vitiis, phthisi pulmonari , obstructioni vi- 
scerum ansam praebet. Melancholia religio- 
sa, et chimaera curatu dilficiles sunt. Me- 
lancholia phantastica modo prompte subi- 
gitur, modo insuperabilis est. Melancholia 
saeviens ut plurimum placatur, sed perio- 
dica est. Melancholia Chaos pertinax est, et 
ejus perfectae sanationis exempla rarissima 
sunt. Melancholia erotica, si ejus fomes sit 

nobilis amor, vinci potest; sed saepe indu- 
cit vigilias, anxietates, tristitiam, defectum 
appetitus, consumptionem, febrem lentam, 
et mortem. Satyriasis vero est sordidus mor- 
bus, et interdum tam acutus et gravis, ut 
intra paucos dies afferre possit mortem. Cum 
autem satyriasis chronica est, acerbo dolo- 
re absque ulla libidine terminatur, et ideo 
molestissima evadit affectio. Nymphomania 
est formidabilis, et turpis morbus, qui mu- 
lieres, et familias inhonestat. Apud castas 
mulieres, quae propter verecundiam illum 
occulere student, tacite progreditur, sed 
paullo post recluditur furialis, immedicabi- 
lis. Statim ac manifestatur nymphomania 
curanda est, secus abit in maniam. Sem- 
per vero curatu difficilis est; ad recidivam 
flexa; et, ut reliquae vesaniae, quo magis 
antiqua, eo magis indomita. Est praecipuum 
spei signum, cum nymphomaniacae ab ob- 
scoenitatibus commoventur , turbanturque. 
Ut vero exitum nymphonianiae exacte prae- 
cipiamus in omnibus suis periodis perpen- 
denda est. Etenim in prima periodo etiam 
paucis remediis, paucisque cautelis fraenari 

potest ; sed si jam a foedis cogitationibus 
rapitur imaginatio, et obscoenis aegra lique- 
scit voluptatibus, in hac ipsa periodo peri- 
culosa est. Incipit secunda periodus , cum 
accedit delirium. Hoc symptoma non est 
tanti discriminis , si adnotabilia concedat 
quietis intervalla ; sed si continuum , aut 
brevia sint hujusmodi intervalla, infaustum 
est. Nihilominus interdum contingunt sana- 
tiones; nam paucis auxiliis imminuitur, et 
quiescit delirium , succedit pudor et inde 
salus. Aliquando evenit , ut delirium non 
progreditur; sed aegrae in torporem, et im- 
becillitatem delabuntur. Aliquando etiam ci- 
tra artis opem absistit delirium , reditque 
salus. In tertia vero periodo non amplius 
fulget spes. Aegrae sine intermissione de- 
lirae reduci nequeunt ad quietem, et omnia 
committere tentant, quia non amplius co- 
gnoscere valent quid faciunt, et horrendum 
impuritatis crimen. Praterea organa genera- 
tionis obsidentur ulceribus , et abstrusa in 
utero ovariisque serpit, vastatque gangraena. 
Sed quamvis morbus non admittat sanatio- 
nem, linquenda non sunt auxilia, quae ali- 
quomodo flectant miserrimarum tormenta. 

§. 1804. In cadaveribus melancholico- 
rum meninges aut inter se, aut cum cere- 
bro, aut cum ossibus cranii coalescunt; sae- 
pe turget glandula pituitaria; dura est et in- 
gens glandula pinealis; non rarae sunt con- 
cretiones cordis cum pericardio ; osteogenesis 
tam in jFericardio, quam in magnorum va- 
sorum valvulis; durities hepatis, et lienis; 
varices venae portarum ; tumores omenti , 
et pancreatis; durae glandulae mesenterii; 
cystifellea atra et tenaci bile referta; in foe- 
minis ovaria vel dura, vel hydatidibus, vel 
aquoso latice plena: in nymphomaniacis ova- 
ria solito majora ; tubae Fallopii clausae; 
vasa uteri turgida, et distenta sanguine; tu- 
mida clitoris. 

§. 1805. Curatio melancholiae secun- 
dum caussas, aetatem, temperamentum, vi- 
rium statum, et illius varietates est dirigen- 
da. Itaque si melancholia in quarundain idea- 
rum perturbatione consistat, saepe sola caeli, 
et vilae generis mutatione, itineribus , so- 
latiis , ludis , amicorum societate disperdi- 
tur. Sic noslalgia puro montium afere, aut 
ad patriam reditu. Interdum in nielancho- 

lia deprimuntur vitae vires, quod diligen- 
ter animadvertendum est; nam nocuae val- 
de essent sanguinis missiones, et purgatio- 
nes. Tum opem ferunt tonica, maxime cor- 
tex peruvianus. Si stomachus impuritatibus 
scateat , leve emeticum exhibendum est. 
Dum vero necessitas non urget, hoc fugien- 
dum remedium, quod sanguinis stasim auget 
in cerebro, et occasionem dat apoplexiae et 
paralysi. Generatim in melancholia expe- 
diunt balnea tepida; et ubi corpus in quo- 
dam inertiae statu jacet, electricitas, et gal- 
vanismus. Animadvertere vero non linquo, 
quod si fluidum galvanicum in usum vo- 
care velimus, pila sit paucis discis compo- 
sita, ne nimis vehementem concussionem 
cerebrum patiatur. Necesse insuper est, ut 
accuratissime statuatur diaeteticum regimen, 
et aptiores teneantur modi, ut melancho- 
lici ad rationis tramitem referantur. Si ex. 
gr. melancholia sit erotica, sed non immun- 
da, praecipuum remedium est connubium; 
sed si hoc fieri non possit, succurrat reli- 
gio; habeantur itinera, removeatur quidquid 
novat , et acuit amoris spicula ; evitentur 
'1'om. Vlll. G g 

etiam alimenta nimium nutrientia, et sti- 
mulantia. Si melancholia veniat ab aliqua 
retropulsa impetigine, ut ab herpete reme- 
dia praecipua sunt diaphoretica , edulco- 
rantia, antimonialia, balnea calida. Habemus 
exempla persanatae melancholiae a retro- 
pulsa scabie orsae per scabiei ipsius inocu- 
lationem. Satyriasis dum est acuta, et aeger 
juvenis, et robore praestans, aptae sunt ve- 
nae sectiones; applicatio hirudinum, et cu- 
curbitularum scarificantium; fotus emollien- 
tes, et cataplasmata; potus refrigerantes, ut 
aqua cum syrupo violarum, aut nymphoeae 
albae Linn. emulsiones seminum frigidorum 
cum nitro, decocta foliorum et (lorum nym- 
phoeae, foliorum lactucae, florum malvae 
violarum ; balnea tepida. Quando satyriasi 
melius est, convalescentes demorentur ru- 
re : cum ad perfectam sanitatem pervene- 
runt, sedulo evitent lectionem operum ero- 
ticorum, et juvenum mulierum consuetu- 
dinem ; ad scentiarum, vel artium studium 
adjungant animum ; potius ex vegetabili- 
bus cibatum deligant. Si vero satyriasis sit 
chronica , curalio a levibus emeticis inci- 

piatur; deinde utilis est lactis usus, et vi- 
ctus ex paucis unciis camis, et exigua vini 
quantitate. Tandem plurimum adjumenti 
percipitur a tonicis , praesertim a cortice 
peruviano; ab aliqua corporis exercitatione; 
a frigidis immersionibus , dummodo aeger 
non sit senex. Curatio autem nymphoroa- 
niae secundum varias ejus periodos dispo- 
natur. Itaque in prima periodo oportet san- 
guinem, et humores diluere; impetum cir- 
culationis , et irritationes uteri et vaginae 
compescere; ab obscoenis cogitationibus ae- 
grae mentem avocare. Ergo incipiendum est 
ab aliqua brachii venarum sectione; aliqua 
purgatione ; deinde conveniunt diluentia , 
edulcorantia , potissimum serum depura- 
tum; victus sit parcus ex vegetabilibus, pi- 
scibus , exigua camis vituli vel pulli por- 
tione , sed sine aromatibus. Sed si morbi 
symptomata gliscant, repetantur venae se- 
ctiones, purgantia, diluentia, nec omittan- 
tur balnea tepida. Cavendum vero est ne 
abutamur venae sectionibus , purgantibus , 
et relaxantibus , ex quibus saepe morbus 
deterior fit , ut de furore uterino anima- 

4G8 

dvertit Bienville. Etiam in nymphoma- 
niae curatione diluentia quae adhibentur, 
sunt emulsiones seminum frigidorum , aut 
simplices , aut cum syrupo violarum vel 
nymphoeae ; decocta foliorum et florum 
malvae, radicis althaeae, etc. Cum vero mor- 
bus ad secundam periodum devenerit, eae- 
dem vigent indicationes; sed balnea quae in 
prima periodo esse debent tepida , in hac 
sint frigida, ut ingens partium ardor mi- 
tigetur. Fieri etiam possunt injectiones emol- 
lientes ex decoctis malvae , vel lactucae , 
et etiam rerum emollientium applicationes. 
Interdum in hac periodo connubium ju- 
vit , interdum nocuit , quia omnia pejora 
facta sunt ; interdum conceptione sympto- 
mata quieverunt. Inquit Burserius Vol. V. 
pag. 240. ^ Quamquam furorein uterinum 
viderim etiam in foeminis viro strenuo 
nuptis , qui per aliquot hebdomadas , imo 
menses pertinax easdem vehementer torsit, 
nec destitit, donec utero tandem concepe- 
rint. — Saepe vero nec venae sectiones , 
nec purgantia, nec diluentia, edulcorantia, 
refrigerantia, nec balnea, nee regulae diae- 

teticae adjuvant, et morbus haud infractus 
tertiam attingit periodum. In hac vero nil 
aliud faciendum superest , nisi componere 
poenas, quibus enectae plectuntur. 

SPECIES TERTIA 

Fatuitas 

§. 1 806. F atuitas aut est congenita, 
aut acquisita. Crebro senectuti supervenit, 
quae a Sauvages, aliisque nosologis amentia 
senilis nuncupatur. Plures a practicis sta- 
tuuntur fatuitatis differentiae , quae non 
sunt nisi gradus ejusdem morbi. Non om- 
nes quidem fatui et imbecilles amant lu- 
dere cum pueris , nec omnes delectantur 
nugis ; quin plures sunt qui tantam su- 
munt superbiam, ut ad negotia etiam ardua 
pertractanda apti se credant Sic inter idio- 
tas alii pronuntiant aliqua verba , sed eo- 
rum sermones nec caput habent nec pe- 
dem; alii sedato sunt animo, et nulli dam- 
num afferunt ; alii inquieti , contumeliosi, 
et ad laedendum parati ; nam jaciunt sa- 

xa, percutiunt fdste , in propinquos sputa 
conjiciunt ; alii stupidiores distendunt ri- 
ctum, unde depluit saliva pectus et vestes 
conspurcans; in motibus, et actionibus in- 
sulsitatem ostentant, nam agunt sine sco- 
po; saepe exurunt, et comprimunt gressum; 
stxilte chacinnos edxint, aut profundunt la- 
crymas; figunt obtutum; clamitant Quapro- 
pter plures scriptores idiotismum dividunt 
in completum, et incompletum. 

§. 1807. Fatuitas congenita a prava 
ossium cranii et cerebri structura nascitur. 
Quidam credunt etiam ab ebrietate paren- 
tum ortum trahere. Non raro fatuitas est 
haereditaria , quae post ortum comparet , 
propter pravam capitis conformationem , 
quae in nonnullis familiis observatur. A 
pluribus pathologis fatuitatis caussa puta- 
tur esse cerebri siccitas, quia saepe in fa- 
tuorum cadaveribus reperitxir. Etenim haec 
siccitas, cum fibrarum flexibilitatem et sen- 
sibilitatem adimit , facultatum intellectua- 
lium impedit exercitium. Civis Londinen- 
sis, ut refert Sauvages, post paraphrosynem 
factus fuit fatuxis , et repuerascens : post 

mortem repertum fuit cerebrum admodum 
siccum, et summa in parte friabile, et un- 
dique tinctum flavedine citrea. Cadaverum 
vero observationibus non solum siccitas, 
sed interdum cerebri mollities deprehendi- 
tur. Fatuitas autem nec congenita nec hae- 
reditaria excitari potest a pluribus caussis, 
ut sunt contusiones , fracturae , vulnera , 
ictus capitis ; abusus veneris , vini , et li- 
quorum spirituosorum ; mastrupatio; aetas 
senilis; quidam praegressi morbi, 

§. 1808. Ut praevideamus fatuitatis 
eventum , examinanda in primis est ejus 
origo, an scilicet proveniat a mala capitis 
conformatione, et vitiis cerebri ; an a vio- 
lentiis externis ; an ab aliis caussis. Multi 
sunt ab ortu fatui non solum propter pra- 
vam capitis structuram , sed etiam obstetri- 
cum culpa; et hujusmodi fatuitas immedica- 
bilis est. Observat Boerhaave, quod si molle 
infantis caput nimis et imprudenter compri- 
matur, conciliatur ipsi insanabilis stultitia. 
Nonnullae fatuitatis caussae , nec congeni- 
tae , nec haereditariae , possunt removeri , 
unde speranda est salus, dummodo nec in- 

gens, nec jam inveterata sit nervorum lae- 
sio. Sed quia raro facultates intellectuales 
fatui recuperant, inquit Burserius cit. Vol. 
pag. 243. — Quoniam vero hujusmodi men- 
tis imbecillitas a caussa, quae auferri ple- 
rumque nequit, puta capitis mala confor- 
matione , cerebri labefactata , aut indurata 
compage, aut alio quopiam invincibili ejus- 
dem vitio , saepe ab ortu ipso, non raro a 
morbis praegressis derivante, dimanat : id- 
circo vix Iocuqi in morbis, qui sub medici- 
nae potestate cadunt, invenire potest. Fatuos 
enim, atque amentes sanare quis speret ? " 
Aliquando in adolescentibus evanescit fatui- 
tas a vitio mastrupationis orta , si cito ab hoc 
recedant. Abiit etiam interdum fatuitas, quam 
pervicacissimae febres intermittentes relin- 
quunt, si profligatum vigorem corpus reparet. 

§. 1 809 In fatuorum cadaveribus non- 
nunquam reperitur hyclrocephalon, absces- 
sus , tumores qui in aliqua parte compri- 
munt cerebrum; prava cranii conformatio; 
mutata cerebri substantia , nimirum modo 
sicca, modo dura, modo mollis. Inquit Bail- 
lie Anatom. pathol. Vol. II. pag. 266. vi- 
disse substantiam medullarem cerebri prae- 

tematuraliter mollem, et omnino pultaceam 
in variis fatuitatis casibus, et in hominibus 
provectae aetatis. Ego etiam pluries hanc 
mollitiem inveni , ut et ventriculos depra- 
vato humore scatentes. 

§. 1819. Cum fatuitas ab invincibili- 
bus caussis ut plurimum nascatur, quisque 
videt, totam fere curationem in diaetetico 
regimine locari. Observandum vero est, fre- 
quenter in fatuis sordescere primas vias; si- 
quidem sine delectu vorant alimenta: idcir- 
co necesse est identidem ipsis exhibere pur- 
gantia, ut illa quae etiam in melancholiam 
praescribi solent, scilicet extractum hclle- 
bori , et illud colocynthidos. Praeterea si 
caussae non solum fatuitatem , sed 'etiam 
alia corporis vitia attulerunt, ut contingit ab 
abusu veneris), et mastrupatione, alia etiam 
convenientia remedia omittenda non sunt. 
Tandem quia fatui plerumque sordidi sunt, 
praeter balnea, curare debemus, quantum 
saltem fieri potest, ut in ipsis servetur mun- 
dities. Sed de nervosis morbis vitae anima- 
lis jam satis verborum factum est. 

